
III. 


CADEREA ŞI DAREA IN JUDECATA 


A MINISTERULUI LASCAR CATARGI 
LA 1876, 


In ultimele pagine ale voiumui precedent 
sa arătat, sub ce împrejurări un la. Catargi a 
fost adus la disolvarea Senatului şi la alegerile 
din Martie 1876, în urma cărora a trebuit să 
se retragă de la guvern. 

A fost căderea ministerului conservator ju- 
stificată și spre folosul ţ&rei în acel moment ? 

Noi credem că da. 

A provenit ea din acţiunea oposiţiei cres- 
cende în parlament şi a oposiţiei coalizate în 
afară de parlament? 

Noi credem că pu. 

Cercetarea adevEratelor cause ale acestei 
schimbări de guvern se impune or cui vrea 

să-şi dea seamă de mersul politicei noastre con- 
timporane. 

Ministerul de la 11 Martie 1871, în gu- 
vernarea sa de 5 ani, îşi îndeplinise cu succes 
prima misiune de a menţine ordinea monar- 
ghică şi de a inaugura epoca unei stabilități re- 
lative în afacerile publice. La meritele relevate 
mai nainte (vol. I, pag. 36—38) se adaogă 
crearea şi sporirea veniturilor din monopolul 
tutunurilor, din licențe şi din timbre spre a 
rëspunde trebuințelor militare şi întinderii căilor 
ferate, precum şi importanta întroducere a ren- 
tei române pe piețele occidentale — semnul cre- 
ditului nostru în afară. Această bună politică 
financiară este opera lui P. Mavrogeni. (Emi: 
siunea efectivă a primei rente de 29 milioane 
se face însă în Aprilie 1875 de succesorul său 
d. G. Gr, Cantacuzin. Vezi vol, I, pag. 541Y. 





17 Menţionatels imposite indirecte sunt de mult obişnuite 
în alte state. Meritul regimului conservator stă in curajul de 
a le fi întrodus în contra curentului de impopularitate, creat, 
prin agitarea opoziției liberale, care promitea alegătorilor ab- 
rogarea lor şi acusa monopolul tutunurilor chiar de violarea 
art. 12 din Constituţiune, confundându-l cu monopolul de clasă 
socială. Se înţelege, că după venirea liberalilor la guvern nu 
a mai fost vorbă de “abrogare; din contră toată administrarea 
de aproape 12 ani a ministerului Brătianu, în ceeatce pri- 
veşte finanțele, sa intemeiat mai ales pe creşterea succesivă 
a acelor venituri ale statului. 

Nu mai puţin efectiva juncţionare a dru- 
mului de fier la Verciorova şi pregătirea junc- 
ționării la Predeal dovedesc energia, „cu care 
ministerul L. Catargi ştia să mai susţie aventul 
economic al tfii. Ce e drept, concesia dată lui 
Crawley în 1875 pentru linia Ploieşti-Predeal a 
aruncat o pată asupra majorității conservatoare, 
înjghebate atunci sub conducerea lui Vasile Ale- 
“yandri, şi a format trista paralelă à concesiei 
Strousberg dată la 1868 de majoritatea liberală 
in urma aceloraş manopere condamnabile. Dar 
cel puțin la 1875 ministerul s'a împotrivit cât 
a putut în contra lui Crawley şi a majorităţii 
sale, şi din chiar sînul partidului conservator 
sa format sub conducerea d-lui'P. Carp opozi- 
tia celor 44 deputați în contra acestui soi de 
concesii: vorba de Sultan- Wezat, cy care au fost 
stigmatizate în şedinţa de la 21 unie 1875, e 
a d-lui loan Lahovari. De atunci încoace sja şi 
părăsit sistemul întreprinderilor concesionate di- 
rect de parlament. 

La activul ministerului L. Catargi (mărgi- 
nindu-ne în politica lui generală şi fără a intra 
în resorturile speciale, unde Sau făcut unele 
îmbunătăţiri durabile) se cuvine să mai adăo- 
găm convenţia comercială cu Austro-Ungaria, 
negoţiată sub ministerul de externe al lui B. 


4 


Boerescu şi semnată la 122 Junie 1875 de G. 
Costaforu, agentul diplomatic la Viena, şi de 
contele Andrassy, ministrul de externe al Au- 
stro-Ungariei. Or care ar fi fost valoarea econo- 
mică a acestei convenţii, dealtminteri limitată 
la 10 ani şi denunţată înăuntrul acestui ter- 
min, valoarea ei politică a fost din cele mai 
semnificative. Pentru a o înţelege, trebue să ne 
aducem aminte, că în chiar firmanul pentru în- 
vestitura Principelui Carol din 23 Oct. 1866 
Inalta Poartă pune anume condiţia, ca statul 
nostru să nu incheie nici o convenţie directă. 
cu vreo [putere străină, şi că prin art. 7 şi 
19 ale trgctatului de comerţ din Constantinopol 
de la 3 'Yevruarie 1862 Turcia stipulase un 
drept vamal de 8 %, ad valorem de la toate 
articolele importate „in Principatele unite Mol- 
dova şi Valahia“, dispunând astfel de noi fără 
a ne întreba. Iar acum o Mare Putere occiden- 
tală, sub inspirarea unui adevărat om de stat, 
recunoştea in mod ostentativ emanciparea eco- 
nomică a României de sub suzeranitatea Porții 
şi prevestea, recunoaşterea deplinei indepen- 
dențe. 

Față cu un asemenea pas făcut întru rea- 
lizarea ultimei aspirări naţionale din programul 
divanului ad-hoc, împotrivirea opojiţiei coalizate 

şi demisionarea din Cameră a membrilor ei (M. 
Kostaki, Kogălniceanu, I. Brătianu, Vernescu, 
A. G. Golescu, Chițu, Stolojian, Candiano-Po- 
pescu, Fusea şi Purculescu); ia 30 funie 1875, 
nu a putut însemna nimic, precum nimic nu 
au însemnat nici violentele expresii ale ziarului 
Românul din aceeaş zi („30 Cireşar—12 Cup- 
tor“): „Ieri 29 Ţunie s'a înfipt cuțitul pănă la 
mâner în păntecele, României: corpul ei palpi- 
„tänd incă, fu îmbrancit la picioarele contelui 
„Andrassy. Contele Andrassy este Domn, su- 
„veran absolut al robitei Românii“ k. 

După menţionatele mrerite ale cabinetului 
L. Catargi, părăsirea lui succesivă din partea 
unor foşti aderenţi pe motive nevalabile? nu 
l-a putut zdruncina. Eşirea lui Manolache Kò- 
staki din minister şi trecerea sa la liberali, fiindcă 
nu se primise idea ynui credit fonciar cu capi- 
talişti străini, a rimas în defavoarea demisio- 
narului şi nu a ministerului. Atacul generalului 
Tell în contra d-lui Lascar Catargi pentru ches- 


1 Şi acest număr al Românului este încadrat în negru, 
ca gi numărul! de la 17 f'6vruarie 1871 când cu intrarea arma- 
tei germane în Paris (vol. I, pag, 32); amândouă datele se cu: 
vine în adevăr să poarte doliul vechiului organ liberal ca semn 
a două mari erori politice ale partidului său. 

^ Vezi vol. I, pag. 186, 256, 568. 

tia Mavrogeni când cu procesul Offenheim sla 
resfrint asemenea asupra celui ce a atacat. De- 
misia lui Mavrogeni a slăbit — ce e drept — 
cabinetul în acţiunea sa de guvern, dar Mavro- 
geni, consecvent în politică cum era, or câte 
motive legitime de nemulţumire personală ar fi 
avut, a rămas un susţiitor credincios al mini- 
sterului pănă la sfirşit. Nici trecerea in oposiţie 
a lui B. Boerescu nu putea fi o zdruncinare 
pentru guvern. Boerescu, pricepend foarte isteţ 
noua situație economică, precum stăruise la în- 
fiinţarea legii creditelor fonciare, îşi indreptase 
acum activitatea și spre alte intreprinderi (so- 
cietatea de asigurare „Dacia“) şi tindea să cre- 
eze „Banca de Bucureşti“, din al cărei comitet 
dirigent voia să facă parte ca membru fundator 
impreună cu d. G. Gr. Cantacuzino, pe când 
amendoi erau încă miniştri. In contra acestei 
participări incompatibile s'au opus ceilalţi co- 
legi din minister. D. Cantacizin a avut atunci 
tactul de a părăsi banca de comerţ şi nu banca 
ministerială; dar B. Boerescu, în congediu la 
Paris, şi-a dat asupra acestui incident demisia 
din minister, iar decretul pentru funcţionarea 
„Băncei de Bucureşti“ cu membrii fundatori 
Principele Dimitrie Ghica, B. Boerescu, Stefan 
Ioanid, Salomon Ascher, etc., sa publicat în 

Monitorul de la 25 Noemvrie 1875. Fireşte că aşa 
ceva nu putea să fie în defavoarea unui gu- 
vern. Cu atât mai puţin il puteau slăbi atacu- 
rile unor deputaţi, ca dd. Aristid Pascal, Mei- 
tani, G. Brătianu, Gr. Ventura, care nu aveau 
nici o greutate. Şi dovadă pentru cele zise mai 
sus este, că după demisionarea pro forma a 
cabinetului Qatargi la 29 Ianuarie 1876, în urma 
votului de blam în contra ministrului şcoalelor, 
„Beizadea“ Dimitrie Ghica, prezidentul Camerei, 
nu a fost în stare să formeze un cabinet cuB. 
Boerescu, mai ales din pricina refuzului lui Ma- 
vrogeni de a participa, şi tot d. Lascar Catargi 
a mai continuat vr/g două luni. lar când au 
trecut şi Beizadea Dimitrie Ghica şi d. Œ. Gr. 
Cantacuzin în opofiţie, fapta, lor a fost numai 
semnul exterior, că guvernul era ca şi căzut — 
din alte cauge, a căror cercetare rămâne să o 
facem, îndată ce ne vom fi dat seamă de acţi- 
unea oposiţiei extra-parlamentare. 

Oposiţia extra-parlamentară, numită coaliția 
„de la Mazar-Paşa“ după locul, unde se aduna 
(o casă din strada Biserica Leni, pe atunci a en- 
glezului Lakeman, fost în serviciul turcesc sub 
numele de Mazar-Paşa şi căsătorit cu o ro- 
mâncă), se compunea în 1875—76 din C.A. 
Rosetti, M. Kogălniceanu, fraţii Brătianu, Man. 

Kostaki, I. Ghica, D. A. Sturdza, G. Vernescu, 
colonel Lecca, colonel Dabija, P. Grădişteanu, 
G. Mârzescu, E. Stătescu, I. Câmpineanu, A. 
Candiano-Popescu, etc., etc. 

Toate manifestările ei politice, întru cât 
nu S'au sfiit a se arăta în public, n'au avut 
vre-o însemnătate reală. Plângerile în contra 
pretinselor violări de Constituţiune şi în contra 
falsificârii alegerilor erau încă de pe atunci 
armele tocite ale or-cării oposiţii bogate în 
dorinţe şi sărace în idei. Combaterea conven- 
ţiei comerciale cu Austro-Ungaria nu avea mai 
multă valoare, şi agitarea nechibzuită în contra, 
a chiar promulgării convenției votate de corpu- 
rile legiuitoare din amândouă statele s'a răzbu- 
nat îndată prin faptul, că membrii coaliţiei a- 
junşi la guvern au promulgat-o ei inşii. Demi- 
sionarea colectivă din parlament a fost şi de 
astă dată, ca totdeauna, o greşzală de procedare 
politică şi s'a r&sbunat şi ea priu faptul, că 
aceiaşi membri ai coaliţiei s'au văzut siliţi de 
împrejurări să ia parte la alegerile din Martie 
1876 sub acelaş guvern şi să, reintre în legali- 
tatea constituţională. 

Dar eşirea din parlament era poate numai 
simptomul exterior al unei alte acţiuni, care tre- 
buia să r&mâe mai secretă şi care schimba coa- 

liţia de la Mazar-Paşa in conspirație. Acţiunea 
aceasta avea de scop răsturnarea Principelui 
Carol şi înlocuirea sa prinr'un Domnitor indi- 
gen. Se pare chiar, că bietul colonel Dabija era 
designatul succesor şi că d. Dimitrie A. Sturdza, 
prin anticipație, se şi purta înaintea lui ca un 
supus înaintea Suveranului +), 

Rolul de a face plausibilă această tendenţă 
prin publicitatea din ţară şi din Austria, (căci în 
Germania ar fi fost în zadar şi în Franţa nu 
mai avea pe atunci importanță, de şi se stre- 
curau şi acolo articole anti-dinastice prin tablet- 
tes d'un spectateur şi prin alte ziare) şi l-au luat 
d-nii Dimitrie A. Sturdza şi Gheorghe Mârzescu, 
alături cu ziarele Românul, Alegătorul Liber, 
Ghimpele, etc. Jar rolul declarărilor „sincere“ 
pare a-l fi avut Ioan Câmpineanu, care într'o 
şedinţă a Camerei (vezi şi vol. I, pag. 39) ros- 
tise cunoscutele cuvinte: „intre Ţară şi Tron 
este un abis“ 2). 

1) In casa, colonelului Nicolae Iamandi ta Iași, în pre- 
zenţa a vro 20 de coalizaţi, îl înticula cu „Măria Ta“, 

2) Abisul lui Câmpineanu a fost destul de mic pentru a 
se.acoperi cu cel dintâi portofoliu ministerial, atribuit d-sale la 
27 Ianuarie 1877, In sensil notelor dia vol. I, pag. 9, 21 pi 25 
se cuvine să adăogăm, că de atunci loan Câmpineanu gi-a 
schimbat simţimintele şi a fost păna la sfirşitul vieţei sale cel 
mai dinastic ministru, primar al Capitalei şi guvernator al 
Băncu Naţionale. 


Un exemplu analog ni-l vada mai târziu Nicolae Bla- 
remberg, 

D. Sturdza seria în Politik de la Praga, or- 
ganul important al feudalilor din Bohemia, sub 
pseudonimul Erdmann von Hahn, îşi traducea, 
cele scrise acolo şi le republica prin Românul 
(8 şi 9 Octombre 1875), le scotea apoi în bro- 
şură, sub titlul „Germania, România şi Principele 
Carol de Hohenzollern“, Aicea zicea între altele : 
„Când Principele Carol de Hohenzollern se urcă 
„pe tronul României, or cine era convins, cà 
„de aci inainte va prinde rădăcini în ţară cul- 
„tura germană, Sinceritatea germană si simţul 
„german pentru datoria, ştiinţa şi arta germană. .. 
„Or cne va observa cu inteligenţă cele ce se 
„petrec în România, trebue să mărturisească, 
„că din acele speranţe nici măcar una nu sa 
„implinit şi că influenţa germană asupra popo- 
„ului român s'a nimicit cu desăvirşire“, 

Fireşte, în Austria de atunci d. Sturdza. tre- 
buia să bată in struna germană pentru a ataca 
pe Principele Carol, pe când în ţară Românul 
(26 Noemvrie 1875) il ataca prin acusarea, că 
imbrinceşte România „în prada lacomului vul- 
tur german“ — două linii diferite, convergente 
spre acelaş scop. 

Şi d-nul Sturdza cuntinua: „De sar imputa 
„Românilor cât de mult pe drept sau nedrept, 
„trebue să li se recunoască, că nu ei singuri 

„sint vinovaţi de trista lor situațiune, ci că mai 
„mult sint responsabile relele apucături ale Prin- 
„cipelui Carol în prima linie“. Şi apoi vorbeşte 
de reaoa administrare a finanţelor de la 1871 
încoace, de menţinerea la guvern a ministeru- 
lui Lascar Catargi cu ajutorul oamenilor „celor 
mai necinstiţi şi mai pătaţi“, de şi „Principele 
„Carol ar putea gasi în România bărbaţi, a că- 
„tor onestitate şi spirit de dreptate, etc.“, şi 
menţionează în deosebi cv laudă pe ministrul de 
finanţe de la sfirşitul anului 1870, care era în- 
suş d. Dimitrie A. Sturdza în cabinetul Ion Ghica. 
Apoi impută Domnitorului de a se fi înconjurat 
de o „camarilă nedemnă“ şi sfirşeste prin a de- 
clara: „Aşa dar Românii nau găsit în Princi- 
„pele de Hohenzollern pe omul ce căutau“ ?). 
Paralel cu d. Sturdza în atacul contra Dom- 
nitorului şi contra „oamenilor necinstiţi şi pä- 
taţi“, scria d. Mârzescu pentru ţară cele 42 de 
pagine ale broşurei sale „Spionul Prusian sau 
Principele Carol de Hohenzollern, Domn al Ro- 
mâniei“. Cruţăm pe cetitori cu extrase din 


1) In contra d-lui Sturdza-EBrdmann von Hahn au apărut 
atunci paginele intitulate „asupra broşurei Germania, România 
gi Principele Carol de Hohenzolern“ (Iaşi, 1875), scrise de au- 
torul publicării de faţă. 


12 


această broşură; titlul ei o caracterizează în- 
destul 1). 

Alături cu broşurile de calibru mai gros agi- 
tau în ţară micile articole din ziarele partidului. 
Românul combătea, or-ce incercare de a regula 
chestia din nou pendentă a căilor ferate Strous- 
berg, şi pe de altă parte, prevăzend isbucnirea 
crizei orientale, reproducea şi scria (2 şi 15 No- 
emvrie 1875): 


Fără temei s'a atribuit d-lui Dimitrie A.Sturdza paterni- 
tatea „Spionului Prusian“. Pe coperta roşie a broşurei figurează 
ca autor pseudonimul „Iordache Vulpescu“. Inspirată de at- 
mosfera de la Mazar-Paşa, scrisă în întregul ei de d. Mârzescu, 
broşura a fost adusă cu precauţiune în Bucuregti şi de aici 
pretutindeni împrăştiată, mai ales prin activitatea, întru toate 
neobosită, a d-lui Dimitrie A. Sturdza. — Deci paternitate nu, 
însă connivenţă da. 

In sensul notei de la pag. 9 sintem datori să menţionăm, 
că acelaş d. Dimitrie A. Sturdza, mai ales de la reintrarea sa 
în ministerul I. Brătianu la Noemvrie 1878, s'a distins prin 
dinasticismul său manifestant, s'a folosit gi se foloseşte de or- 
ce ocasie, la minister şi la Academie, spre aşi arăta wenera- 
țţiunea pentru Regele Carol şi Regina Elisabeta Carmen-Sylva, 
şi — având fericita însusire de a uita trecutul — declară în 
parlament: „Dinasticismul meu e foarte solid, dinasticismul 
meu este ca religiunea mea şi nu-mi este ruşine nici de Chris- 
tos nici de dinasticismul meu“ (şedinţa Camerei din 30 Noem- 
vrie 1887). 

Pe o treaptă mai jos şi d Mârzescu, astăzi ministru (Mar: 
tie 1897), a devenit credinciosul supus al Regelui Carol, pe 
care îl recunoaşte acum ca pe cel mai înţelept Domnitor al 
Europei, 

„In Europa nu mai este un secret pentru ni- 
„meni, că Principele Carol are veleităţi de glo- 
„rie militară, de mărire politică, şi în aceste 
„Veleităţi Basarabia ar fi sacrificată în schimbul 
„altor preţioase avantagii... Se înţelege, ce sor- 
„ginte de reardicare ni sa redat prin Basara. 
„bia, ce bine imens este pentru noi această Ba- 
„sarahie. Basarabia este Cheia propăşirii şi pu- 
„terii României. Ce este aspirațiunea de a ne 
„emancipa de darul anual ce facem Turciei; ce 
„sint vanitoasele preocupări ca şetul statului 
„român să se intituleze prin imitaţiune străină 
„Majestatea Sa Regele in lov de al numi pe 
„româneşte Măria Sa Vodă; ce sint acestea! 
„Deşertăciune — pe lingă măreața aspiraţiune 
„de a păstra Basarabia!“. 

Şi la 10 Ian. 1876, vorbind de-a dreptul de 
schimbul Basarabiei pentru Dobrogea cu Con- 
stana — port la Marea Neagă, zice, că dacă 
ar primi Principele Carol aceasta, el „ar sub- 
scrie propria sa, detronare“, 

Iar Alegătorul Liber, noul organ inspirat de 
liberali ca d-nii E. Stătescu, M. Pherekide, I. 
Câmpineanu, scria (23 şi 27 Fevr. 1376): „De la 
„1870 mai ales nu este demers în întru şi chiar 
„în afară, care să nu se fi făcut spre a aduce 
„de nu resturnarea, cel puţin prefacerea, Con- 
„stituţinnii, cerută chiar sub ameninţare de ab- 

„dicare... Vina oposiţii, vina ţării este dar, dacă 
„lupta din anti-ministerială se preface din zi în 
„Zi mai mult în luptă anti-dinastică?“ 

Şi pentru cei mai de rind o foaie zisă umo- 
ristică, Ghimpele, sub redacţia lui Orăşeanu şi 
cu colaborarea vremelnică a d-lui G. Dem. Teo- 
dorescu, publica poesii de batjocură în contra 
dinastiei şi da ilustraţii ca cea din numărul de 
la 9 Noemvrie 1875, unde se insulta viaţa pri- 
vată a Domnitorului 1). 

Din cele arătate mai sus se înţelege pe de- 
plin programul politic al partidului liberal, coa- 
lizat la Mazar Paşa cu alte elemente. 

Primul punct al programului era aşa dar rës- 
turnarea, Principelui Carol şi inlocuirea sa cu un 
domn indigen, adecă iarăş surparea unuia din 
fundamentele politicei naţionale hărăzite de la 
divanurile ad-hoc. 

Dar dacă idea acestei răsturnări era absurdă 
la August 1870 când cu revolta de la Ploeişti, 
şi la Martie 1878 când cu mişcarea de la sala 
Slătineanu, ea era şi mai absurdă, era politi- 
ceşte imposibilă în iarna 1875—1876. După do- 


1) Orăşeanu a primit şi purtat mai pe urmă medalia 
BeneMerenti, dată lui din iniţiativa Principelui, Iar d. G. Dem. 
Teodorescu este astăzi directorul „Fundaţiunii universitare“ a 
Regelui Carol I. 


- 


15 


vada de stabilitate dată în ţară prin guvernul 
conservator de 5 ani, iar în privinţa situaţiei 
externe după înţelegerea dintre Rusia, Germa- 
nia şi Austria (Drei-Kaiserbund) asupra chestiei 
orientale faţă cu revolta Bosniei şi Herzegovi- 
nei din vara anului 1875, soarta României era 
identificată cu domnia lui Carol I. Nici un om 
cu minte nu putea avea îndoială asupra aces: 
tui punct, şi de altminteri, în urma unei câlă- 
torii de informaţii a lui M. Kogălniceanu prin 
străinătate, însuş capii coaliţiei de la Mazar Paşa 
părăsiseră or-ce asemenea gând, şi d-nii Dimi- 
trie A. Sturdza, şi Gheorghe Mârzescu cu broşu- 
rele d-lor, precum şi cei ce mai scriau articole 
anti-dinastice prin ziarele menţionate, erau în- 
trebuințaţi numai ca nişte sperietori lipsiţi de 
conştiinţa scopului urmărit de adevărații condu- 
cători. De aceea coaliția şia luat drept şef în 
acel moment pe Manolache Kostaki, semnul şi 
garanţia atitudinii schimbate, prin mijlocul că- 
ruia putea să ajungă la guvern. 

Celelalte puncte din manifestările oposiţiei de 
la Mazar Paşa erau tot aşa de puţin valabile. 
Şi combaterea promulgării convenției comerciale 
cu Austria, şi împotrivirea la noua soluţiune a 
chestiei drumurilor de fier, şi opunerea la idea 
generală a unei revisuiri a Constituţiunii, şi re- 

pudiarea gloriei militare şi a Regatului pentru 
risicul de a pierde Basarabia... toate aceste idei, 
denunţate de coalizaţii de la Mazar-Paşa încă 
in primăvara anului 1876 ca trădare naţională, 
au fost realizate sub insuş partidul național- 
liberal după ce a ajuns la guvern. 

Este dar vederat, că nu prin acea acţiune 
a oposiţiei din iarna 1875—1876 a putut să 
cadă ministerul Lascar Catargi. Un guvern cade 
de regulă prin propriile sale greşeli, dar nu 
prin greșelile adversarilor. Acţiunea oposiţiei 
in genere, necum acţiunea rătăcită a coaliţiei 
de la Mazar Paşa cu toate articolele din ziare, 
cu toată violența expresiilor, cu toate neadevă- 
rurile respândite, cu toate întrunirile sgomotoase, 
nu ajunge la nici un resultut practic, câtă vreme 
guvernul nu comite însuş eroii sau nu dove- 
deşte însuş insuficiență, în chestiile mai impor- 
tante ale politicei momentului. 

Revenind acum la adevărata causă a căde- 
rii ministerului Catargi în Aprilie 1876, vom şti 
după cele zise mai sus, că avem să o căutăm 
în vre o insuficiență sau în vre o eroare a lui 
în privinţa unor chestii de însemnătate, a căror 
resolvire era neapărat cerută de situaţia, politică 
de atunci. 

Aceste chestii erau două: 

Era mai ântâi noua complicaţie a vechei greu- 
tăți cu drumul de fier Roman-Verciorova. După 
insolvabilitatea concesionarului Strousberg, ad- 
ministrarea marei întreprinderi trecuse asupra 
societăţii acţionarilor din Berlin representată 
mai ales prin Bleichroeder şi Hansemann. 
Pentru terminarea construcţiilor şi darea, între- 
gei linii în circulare (lanuarie 1875), societatea, 
era silită să facă un nou împrumut de 78 mi- 
lioane franci, şi spre garantarea obligaţiilor cu 
prioritate voia să obţie dreptul de inscripţie 
hipotecară asupra liniei. Acest drept nu i se 
putea, concede, cu toată stăruința consiliarului 
intim Reinhard trimis la Bucureşti. Din partea 
guvernului nostru s'a dus la Berlin ministrul 
lucrărilor publice, d. Teodor Rosetti, pentru a 
discuta alte soluţiuni, precum şi modalităţile 
răscumpărării cel puţin parţiale a iiniei ferate 
(a trunemului Roman-Galaţi sau Galaţi-Vercio- 
rova). Deocamdată era vorba să înainteze statul 
român suma de 78 milioane, scăzend-o din capi- 
talul de 248 milioane. D. Teodor Rosetti ajun: 
sese în Berlin la o înțelegere cu societatea, 
însă mandatul d-sale era numai ad referendum, 
şi când s'a întors în Bucureşti, majoritatea con- 
siliului de miniştri nu s'a putut hotărî pentru 
nici o soluţiune, 

Chestia se trăgănea într'un mod intolerabil, 
După o convorbire cu d-nii de Bülow şi de Ra- 
dowitz în Reichs-Kanzlerami din Berlin, autorul 
acestei publicări face d-lui Catargi o dare de 
seamă asupra necesităţii politice a unei grab- 
nice deslegări (scrisoare de la 5 August 1875, 
citită mai pe urmă în Cameră de ministrul de 
externe al Cabinetului Brătianu, şedinţa de la 
12 Ianuarie 1880). De la Septembrie înainte 
numeroase discuţii în consiliul de ministri se 
ocupă de această afacere. La 12 Decemvrie 1875 
agentul nostru diplomatic de la Berlin ne tele- 
grafiază, că în Reichs-Kanzlerami se vorbeşte 
chiar de ruperea relaţiilor diplomatice, dacă nu 
ajungem la o decisie. Toate în zadar: mai ales 
ministrul de finanţe, d. G. Gr. Cantacuzin, stă, 
la îndoială, şi toată chestia rămâne în starea ei 
amenințătoare î). Această lipsă de hotărire do- 
vedeşte insuficienţa guvernului de a face faţă 
situaţiei în una din cele mai importante cerinţe 
ale ei. 

Un amănunt caracteristic: când cu citata mi- 
siune a d-lui Teodor Rosetti la Berlin, Princi- 
pele Bismarck, în decursul convorbirii asupra 


') Vezi şi memoarele Regelui Aus dem Leben Konig Karls 
von Rumänien, vol. II. pag, 484. 

acelei afaceri, îl întrebă deodată, dacă este în- 
rudit cu C. A. Rosetti, relevând însemnătatea 
acestui om politic. Indiciul era clar, şi aici nu 
era vorba de presiune, ci de prevedere: dacă 
partidul dlui Teodor Rosetti nu putea să re- 
solve chestia, rămânea să o resolve partidul lui 
C. A. Rosetti, Căci resolvită trebuia să fie. 

Şi Principele Bismarck avea dreptate în stă- 
ruinţa sa, atăt pentru interesul ţării sale, cât 
şi pentru interesul ţării noastre. Nu numai ma- 
rile angajări ale unor persoane influente din 
aristocrația germană, ci şi micile capitaluri ale 
multor burghezi din Berlin erau 'prinse în ac- 
tiile căilor ferate, tot creditul statului nostru 
era în joc, şi bunele raporturi dintre Germania 
şi România atirnau de la o convenabilă lichi- 
dare a afacerii tocmai în momentul, în care se 
aştepta isbucnirea crizei orientale Şi în care spri- 
jinul puternicei Germanii era de cea mai mare 
importanţă pentru noi. 

Și astfel chestia drumurilor de fier se com- 
plicase iarăş cu altă chestie, mult mai gravă, 
care apăsa asupra situaţiei politice din iarna 
1875—1876: cu atitudinea statului nostru în 
r&sboiul inevitabil dintre Rusia şi Turcia, Lup- 
tele din Bosnia şi Herzegovina, :ntreţinute cu 
mijloacele panslaviştilor, nu se mai potoleau. 

Concentrarea trupelor ruseşti la granița Basa- 
rabiei in Noemvrie şi Decemvrie 1875 nu era, 
un secret pentru nimeni. Ignatiev îndrăsnea să 
spue agentului nostru la Constantinopol, că 
Rusia după împrejurări va putea fi silită sä 
ocupe România ca zălog. Şi cu toată duşmă- 
nia cunoscută între Ignatiev şi cancelarul Gor 
ciacov (casuri analoage sunt frecvente în di- 
plomaţia rusească), direcţia reprezentată prin 
Ignatiev era pe atunci evident predomnitoare. 
Domnitorul nostru era în curent cu multiplelo 
incidente în prespectiva resboiului, care însă nu 
avea să isbucnească decât mai târziu, in primă- 
vara anului 1877, anul 1876 fiind ocupat cu 
zadarnicele tratative diplomatice, cu mişcarea 
Softalelor pentru detronarea Sultanului Abdul 
Aziz şi înlocuirea, lui cu alienatul Murad II, că- 
ruia îi urmează în curind fratele său Abdul 
Hamid, etc. 

Numai agentul nostru din St. Petersburg, d. 
G. Philippescu, pe la Noemvrie 1875 în con- 
gediu la Bucureşti, era de părere, că deocam- 
dată Rusia nu voia r&sboiul. 

Dealtminteri d. Zinoviev, consulul general al 
Rusiei, întorcându-se de la o întrevedere cu Igna- 
tiev din Constantinopol (tot in Noemvrie 1875), 
ne-a pus deadreptul întrebarea: ce atitudine va 

avea România în viitoarea criză orientală? In 
multe consilii de ministri din ultimele sëptë- 
mâni ale anului 1875 am discutat asupra gra- 
vei întrebări şi asupra gravei răspunderi. Ar fi 
de prisos să arătăm aici părerile individuale ale 
fie cărui ministru ; pentru inţelegerea mersului 
politicei noastre şi a schimbării de guvern in- 
tervenite în curind, este de ajuns să consemnăm 
resultatul discuţiilor : resultatul a fost inacţiu- 
nea. A predominat vechea idee a neutralității. 

Dar ce sens mai putea avea neutralitatea 
noastră în anul 1876? Neutralitatea garantată 
de cine? Şi cum respectată în posiţia noastră 
geografică? Cele trei Imperii erau înţelese în 
contra Turciei, Franţa nu conta încă, Italia nu 
conta destul, Anglia sub isteaţa conducere a 
lui Disraeli se asigurase pănă la oare-care punct 
prin cumpărarea majorităţii acțiilor canalului 
de Suez (Noemvrie 1875), şi energica agitare în 
contra Turciei din partea oposiţiei liberale sub 
impulsiunea, lui Gladstone. nu putea rămâne fără 
efect asupra politicei engleze. Şi apoi nu eram 
noi un stat cu aspirări de independență? Şi 
care alt moment ni le putea îndeplini, dacă nu 
tocmai isbucnirea crizei orientale? Iar dacă in- 
dependența trebuia să o dobindim, se cuvenea 
junelui stat să o aştepte în pasivitate smerită 

de la vre-o combinare viitoare a diplomaţiei 
străine, care cine ştie cum ar fi eşit, sau era, 
datoria, onoarea şi dovada sa de vitalitate de 
a şi-o cuceri cu sângele armatei sale ? 

Evident, singura politică indicată de interesul 
nostru naţional în anul 1876 era: ca— înteme- 
iai pe sprijinul Germaniei şi al Austro-Ungariei — 
să ne înţelegem din vreme cu Rusia asupra 
participării noastre la r&sboi. 

Dar majoritatea ministerului Lascar Catargi 
nu se gândea decât la neutralitate; şi această, 
eroare politică a fost al doilea fapt, care a jus- 
tificat căderea cabinetului conservator. 

Şi poate a fost bine că s'a întîmplat aşa. Nu 
e vorbă, un minister conservator ar fi r&scum- 
părat căile ferate probabil în condiţii financiare 
mai bune; şi cât pentru participarea la r&sboi, 
armata, condusă de Domnitorul Carol ar fi fost 
tot aşa de biruitoare sub ministerul Catargi, ca 
şi sub ministerul Brătianu. Dar dacă şi cu un gu- 
vern conservator se putea lua Plevna, numai 
cu un guvern liberal se putea pierde Basarabia 
fără o adincă zăruncinare înăuntrul ţărei. 

Şi aici se vede odată mai mult folosul alter- 
nării guvernelor într'o monarchie representativă. 

In or-ce cas retragerea ministerului Catargi s'a 
produs constituţional corect în urma alegerilor 

senatoriale de la sfirşitul lui Martie 1876, la 
care s'a prezentat cu succes oposiţia coalizată, 
şi după un scurt minister de transitie (curios 
compus de generalul I. Em. Florescu cu Dim, 
Korne la externe, generalul Tell la finanţe, ge- 
neralul Tobias Ghergheli la lucrări publice, P. 
Vioreanu la justiţie şi Al. Orăscu la culte), in 
zioa de 27 Aprilie 1876, în urma alegerii lui 
Manolache Kostaki la vice-prezidenţa noului Senat, 
al cărui prezident era Mitropolitul Primat, vine 
ministerul opoziţiei coalizate, ast-fel format: 


Manolache Kostaki, prezident şi lucrari publice, 
M. Kogălniceanu, externe, 

I. C. Brătianu, finanţe, 

G. Vernescu, interne, 

Colonel G. Slăniceanu, r&sboi, 

G. Chițu, culte, 

M. Pherekyde, justiție 1). 


1 D., Mihail Pherekyde, care la 27 Iunie 1875, într'o adu- 
nare de la Alegătorul liber, propusese şi apoi prezentase Dom- 
nitorului o petiție cu multe iscălituri încontra chiar promul- 
gării convenției comerciale cu Austro-Ungaria, nu se sfieşte 
de a contrasemna însuş această promulgare în decretul de la 
20 Mai 1876. Să fi luat măcar congediu pe câte-va zile! — A- 
celaş d. Pherekyde ca deputat, când cu rescumpărarea drumu- 
rilor de fier, prezentă importantul amandament ca sediul inte- 
rimarei direcţii a căilor ferate să fie deindată la Rucureşti, şi 
după 8 s&pt&mâni, în şedinţa Camerei de la 12 Ianuarie 1880, 
tot d-sa susţine respingerea amandamentului său. — Dar vezi 
şi nota de la pag. 28, 

Noul minister disolvă Camera la 3 Mai 1876, 
şi din alegerile de la începutul lui Iunie iese o 
covirşitoare majoritate, aproape unanimitate li- 
berală, Prezident al Camerei devine C. A. Rosetti. 

Care era să fie cel dintâi act al partidului 
liberal ajuns ast-fel la stăpinire? 

Lunga durată de peste 5 ani a ministeru- 
lui conservator — fapt unic pănă atunci în tine- 
rele noastre anale parlamentare — În loc să fi 
fost primită de taţi oamenii politici ca o do- 
vadă de progres, nu făcuse decât să aprindă în 
majoritatea liberalilor setea de resbunare, de- 
şteptată încă din August 1870 şi din Martie 
1871, de când cu năbuşirea turburărilor şi a 
veleităţilor republicane. 

Dar setea de r&sbunare este un rëu sfà- 
tuitor: ea a îndemnat Camera la darea în jude- 
cată a tutulor ministrilor de la 11 Martie 1871 
pănă la 3 Aprilie 1876, cu excepţia d-lor I. Bä- 
lăceanu şi I. Strat, şi fireşte a lu: Manolache 
Kostaki. In primul moment se exceptase şi d. 
Teodor Rosetti, numit de la 81 Martie 1876 
membru al Curţii de casaţie. Dar după o scri- 
soare a d-sale către Prezidentul Adunării Legiui- 
toare, prin care reclama „dreptul şi onoarea de 
a figura în acest proces“ (scrisoarea e publicată 
in Timpul de la 28 Iulie 1876), Camera are 

naivitatea de a-i face pe plac şi de a hotări şi 
acusarea, d-sale. 

Ast-fel prin voturile de la 20, 21 şi 22 
Iulie 1876, după o propunere semnată de 80 
deputaţi, în cap cu d. Eugenie Stătescu, citită de 
d. Stolojian în şedinţa de la 10 Iulie, Camera, 
liberală dă în judecată pe foştii miniştri în nu- 
měr de un-spre zece: Lascar Catargi, I. Em. Flo 
rescu, P. Mavrogeni, Àl. Lahovari, B. Boerescu 
N. Krezzulescu, G. Costaforu, P. Carp, Teodor 
Rosetti, G. Gr. Cantacuzin şi. T. Maiorescu, 
iar pe al doi-spre-zecelea, pe generalul Tell, de 
şi cuprins în propunerea, de la 10 Iulie, îl scoate 
din proces.... Prea era de la 48! 

Şi cu toate aceste, programul ministerului 
liberal cetit la 25 Aprilie 1876 în Cameră şi 
Senat declarase anume: „Venim la guvern fără 
recriminaţiuni, fără spirit de r&sbunare, venim 
cu via dorinţă de a potoli patimele şi urile din 
țară“. Şi chiar în Mesagiul de deschidere al Ca- 
merei nou alese, cetit în prima şedinţă de la 
20 Iulie 1876, se zicea: „Fac cu atât mai mult 
apel la patriotismul şi la moderaţiunea d-voastră 
în momentele actuale, cu cât la hotarele noastre 
agitaţiunile durează şi orizontul politic este de- 
parte de a fi senin“. Şi în asemenea momente 
Şi deabia 20 de zile după asemenea, declarare so- 

lemnă a guvernului susţinut de Cameră, aproape 
unanimitatea Camerei cere şi apoi votează, da- 
rea în judecată a ministrilor partidului advers. 

In comitetul de acusare se aleg (24 şi 25 
Iulie 1876), şapte membri, dd. Dimitrie Brăti- 
anu (prezident), N. Voinov (vice-prezident), A. 
Stolojian, N. Fleva, D. Giani, Emil Costinescu şi 
G. Misail (secretar). 

Asupra atribuțiilor acestui comitet parla- 
mentar se nasc cele mai grele discuții. Artico- 
lele 101 şi 102 din Constituţie prescriu, că, 
fie-care din ambele Adunări precum şi Regele au 
dreptul de a acusa pe miniştri şi a-i trimite di- 
naintea Curții de casație şi justiție, insă cer o 
lege specială, care să determine casurile de res- 
ponsabilitate şi modul de urmărire; iar pănă 
atunci, tot Curtea de casaţie să aibă şi puterea 
de a caracteriza delictul şi de a hotări pe- 
depsele. 

Legea specială asupra responsabilităţii mi- 
nisteriale şi a modului de urmărire iu era incă 
făcută (ea ia fost promulgată deabia la 2 Mai 
1879), de şi Papiu-llarianu în calitate de pro- 
curor general al Curţii de casaţie © ceruse for- 
mal încă de la 16 August 1866, sub ministe- 
rul Ion Ghica, ce e drept cu adaosul cuvinte- 
lor: „Eu cred, că simţul legalităţii peste puţin 

„va deveni simţul României întregi în guvern 
„Şi în popor, şi nu voi să am cea mai mică îndo- 
„ială, că sub domnia lui Carol `I, Alesul Romà- 
„ilor, sabia lui Goliath vu sta suspensă în tem- 
„plul justiţiei române spre a fi dea pururea în 
„Vederea, şi aducerea aminte a tuturor acelor 
„ce se cuvine, dar că nic. o dată nu se va simţi 
„nevoie de a o întrebuința“. — Se vede, că rë- 
posatul Papiu-llarianu nu-şi cunoştea partizau ii, 
precum pare a nu fi cunoscut nici unele date 
istorice, când în citatul de mai sus confundă 
pe grecul Damocles cu filisteanul Goliat din 
testamentul vechiu. 

In starea legislaţiei de la 1876 un Comitet 
de acusare ministerială, ales de Cameră, avea 
fără, îndoială dreptul şi datoria de a culege toate 
informaţiile, precum le poate culege or ce an- 
chetă parlamentară ; dar procedura mai departe, 
procedura judiciară în înţelesul strict revenea 
de drept Curţii de casaţie, care avea şi singură 
chemarea de a caracteriza delictul, De alminteri 
art. 104 din Constituţie prescrie formal: „Nici 
o juridicțiune nu se poate înființa decât numai 
in puterea unei anume legi. Comisiuni şi tribu- 
nale extraordinare nu se pot crea sub nici un 
fel de numire şi sub nici un fel de cuvint“. 

Insă această restricţie legală nu convenea, 

pornirilor majorităţii liberale. Camera decide din 
contră (şedinţa de la 22 Iulie 1876) să dea Co- 
mitetului sëu de acusare toate atribuţiile ce 
acesta şi le va crede necesare pentru conduce- 
rea instrucției; şi dreptul mandatelor de adu- 
cere cu sila şi dreptul arestului preventiv în 
contra acusaţilor. (Că în fapt foştii ministri con- 
servatori nu au fost arestaţi, se datoreşte in- 
tervenirii personale a Domnitorului). 

Primul efect al exorbitantei decisii de la 
22 Iulie 1876 este demisionarea ministrilor Ko- 
gălniceanu şi Pherekyde 1). Impreună cu ei se re- 
trag din minister şi Manolache Kostaki, care şi 
fără de aceasta nu mai putea sta la guvern 
după darea în judecată a foştilor sti colegi 
conservatori şi declarase în aceeaş şedinţă a, 
Camerei, că se află în mijlocul ei ca „un copil 
orfan“ — lucru firesc pentru cine îşi părăseşte 
părinţii fără a fi fost adoptat în regulă de alţii. 


La 24 Iulie 1876 se reconstitue ministerul 
ast-fel: 


I. C. Brătianu, prezident şi finanţe, 
G, I. Vernescu, interne, 
D. A. Sturdza, lucrări publice, 


1) După cele constatate mai sus în nota de la pag. 23 
această târie a convingerilor juridice din partea d-lui M. Phe- 
rekyde merită să fie cu atât mai mult semnalată, 

Eugenie Stătescu, justiţie, 
Colonel Œ. Slăniceanu, r&sboi, 
G. Chițu, cuite, 

N. Ionescu, externe. 


Inaintarea lui Ioan Brătianu la prezidența 
Consiliului de ministri, pe când fratele sëu Di- 
mitrie rămânea şters la prezidența comitetului 
de acusare, era în toate privirile indicată de 
situație. La justiție se cădea să vie în aseme- 
nea împrejurări d. Eug. Stătescu, de oare-ce fu- 
sese în capul propunerii pentru darea in judecată 
a foştilor ministri. Şi d. Dimitrie Sturdza intra, 
natural în noul minister: d-sa şi d. Ion Ghica, 
de care era încă subjugat, se aflau totdeauna 
dispuşi să acuse pe alţii. Pentru a mai avea un 
moldovean în minister, Ioan Brătianu s'a adre- 
sat la d. Nicolae Ionescu, profesorul fracţionișt 
de istorie al Universităţii din Iaşi — indiciu si- 
gur, că evenimente importante nu se mai aş- 
teptau pentru anul 1876. 

După o aşa, reformare a cabinetului, noul 
ministru de justiţie d. Stătescu şi vechiul mi- 
nistru de interne d. Vernescu se grăbesc a pune 
parchetul, judecătorii de instrucţie şi organele 
puterii executive la disposiţia Comitetului de 
acusare, 

Comitetul incepe acum faimoasa instrucție, 

care durează peste 6 luni şi (precum arată in 
voluminosul său raport de 946 pagine impri- 
mate în 40!) „cere de pe la diferitele autorităţi din 
ţară peste 500 de dosare, memorii şi informa- 
ţiuni, se pune în relaţiune cu toate ministerele, 
cu toate prefecturele, tribunalele, parchetele, con- 
siliile judeţene şi comunale, în fine cu tot ce se 
poate zice o autoritate constituită. , , . , face 
perchisiţiunile necesare la prefecţii, de care s'au 
servit ministrii daţi în judecată !), pune să se 


1 Aceste „perchisiţiuni“ se făceau, după însărcinarea 
Comitetului de acusare, de judecătorul de instrucţie şi de pro- 
curorul tribunalului local, cărora li se asocia câte un deputat 
liberal. La Vaslui, în contra fostului prefect d-lui D. Donici, 
perchiziţia a fost condusă de d. deputat A. Vizanti, profesor 
la Universitatea din Iaşi. Aici i s'au secvestrat d-lui Donici şi 
scrisorile private, care n'aveau a face cu politica, între altele 
şi următoarea: 


Domnule prefect, 


Sunteţi ordonat, ca la minut după primir6a acesteia că 
vě luaţi tărăbuţele şi în interesul serviciului să veniţi cu din- 
sele la gazdă la d. ministru al lucrărilor publice, unde aveţi 
totdeauna o odaie care vë aşteaptă şi un tacâm la dejun şi 
masă. Vi se face tot odată aspră luare aminte la necuviinţa 
de a vă duce la crişmă, în loc de a veni după datorie la su- 
penorul d voastră, care vë sarută dulce, 

Ministru secretar de Stat 
la departamentul 'Ticăloșiilor publice. 
T. Rosetti. 


Această glumă prietinească se vede publicată la pag. 

descifreze şi copieze 140 dosare de |corespon- 
denţă secretă a fostului guvern, primeşte 600 
comunicări de la autoriţile publice şi persoane 
private“ etc. (pag. 2), 


Ce emoție, ce teroare răspândită prin toate 
districtele! Căci mulţi erau adine impresionați 
de procedura comitetului de acusare şi nu pu- 
teau împărtăşi ironica indiferenţă a unora din 
ministrii daţi în judecată, care aveau destulă, 
cunoştinţă de oameni și de împrejurări pentru 
a prevedea resultatul lucrării d-lui Misail şi ce- 
lor deopotrivă cu d:sa, 


In decursul acestei lungi instrucţii comite- 
tul trebue să se hotărască în sfirşit a da cu 
ochii şi de înşii ministrii acusaţi, şi la 7 De- 
cemvrie 1876, după 6 luni de la acusare, le 
trimite „mandate de înfăţişare“ pentru terminul 
de 16 Decemvrie. Spre ilustrarea acestui curios 
episod al Istoriei noastre contimporane, repro- 
ducem mandatul în fac-simile. 


207 a marelui raport al d-lui Misail printre „actele“ de acusure 
cu titlul pompos de „idea ce avea d. Teodor Rosetti de înalta 
posiţiune ce i se încredinţase ca ministru al ţărei“ | 

Despre percheziţia neizbutită la fostul prefect de Neamţ 
d. Colonel Roznovanu, vezi mai jos» 

ADUNAREA DEPUTATILOR 


COMITETUL DE ACUZARE A FOSTILOR MINISTRI DAT! IN JUDECATA 





MANDAT DE INFACISIARE 


J basa resoluțunilor Adunări și a art 101 din Conutuuțiune, subscrișă membri ai co- 

miletului, chămâăm pe D n ZA „căi ei II meet ae ea 
i = pe 

Lope nui Zina cea pate de 2. de profesiim adica at 
domichat eius Losreeerna beetat edit 3 compare incaniea mostră pentru dwa de 
în localul Adunării Deputaților „ spre a fi interogat asupra faptelor ce 1 se impută. pipen 
tru cari este dat în judecată prin votul Adunări de la 24 tute. cunoscând că la cas de 
neurmare se va da în contră! mandal de aducere. 


Făcul m praoriul nostru din localul Adunără, astă-ft la Lpo enma, is 
M Bucures 


FA B 


AM "i 

Se "nţelege, că nici unul din noi nu s'a îufă- 
ţişat, pentru motivele cuprinse în următoarea 
adresă, trimisă comitetului la 12 Decemvrie 1876: 


Domnilor, 


La chemarea ce mi adresaţi de a mă în- 
făţişa înaintea d voastră în ziua de 16 ale 
curentei, mă grăbesc a întîmpina, că — în 
dipsa unei legi nu vë pot recunoaşte drep- 
turile şi atribuţiunile de judecători de in: 
strucţiune şi că prin urmare sînt hotărit a 
nu r&spunde la nici un fel de interogatoriu 
ce mi-ati face, 

Astfel fiind, este de prisos de a veni în- 
aintea d-voastră. Voi răspunde şi mă voi 
apăra numai înaintea judecătorilor mei le- 
gali, adică înaintea Inaltei Curți de Casați- 
une şi Justiţie. 

Primiţi, d-lor, încredințarea deosebitei mele 
considerări. 


T. MATORESCU, 
fost n în stru. 


Asemenea adrese au fost trimise şi de ceilalţi 
acusaţi. 

După câte-va zile, la 21 Decemvrie dimineaţa, 
se presentă la autorul acestei scrieri comisarul 
„colorii de roşu“, Œ. Vasilescu, însoţit de d. lo- 
cotenent de gendarmi Fănuţă, şi-i dă următorul 
„mandat de aducere“, adăogând în termini poli- 

ticoşi invitarea de a se înfăţişa de bună voie, 
căci alt-fel ar fi obligat să întrebuinţeze forţa. 


ADUNAREA DEPUTAȚILOR 
Comitetul de acusare a foştilor miniştri daţi în judecată 


MANDAT DE ADUCERE 


In basa resoluţiunilor Adunărei şi a arti- 
colului 101 din Constituţiune, mandăm şi 
ordonăm tutor agenţilor puterei publice, că 
în temeiul acestui mandat, să aducă înain- 
tea noastră pe d-nul Titu Maiorescu, de pro- 
fesiune advocat, domiciliat în comuna Bu- 
curești, pentru a fi interogat asupra faptelor 
ce i se impută ca fost ministru de Culte. 

Cerem de la toţi depositarii puterii pu- 
blice de a da mână de ajutor la cas de ne- 
cesitate, spre esecutarea mandatului de faţă. 

Făcut în pretoriul nostru din localul A- 
dunărei astăzi la 16 Decemvrie 1876, ora 
3 p. m. în Bucureşti. 

Vice preşedinte (semnat) N. Voinov. 
Membrii (semnaţi) N. Fleva, D Giani. 
Secretar (semnat) G. Misail. 
(Ls Pentru conformitate cu orginalu: 
a Com. coloarea roşie, C. P. Vasilescu. 


No. 527. 


Totdeodută se cere subscrierea unei dovezi de 
primire astfel concepute: 

Dovadă, 


Am primit copie după mandatul de adu- 
cere al comitetului de acuzare a foştilor 
Miniştrii daţi în judecată a adunării Depu- 
taţilor sub No. 527 din 16 Dec. anul 1876 
de la d. Comisar al Culorii roşie, atestată 
că, este conformă cu originalul, şi më oblig 
ca astăzi 21 Dec. a. c. pănă la ora 3 după 
amiazi fix să më present înaintea Comite- 
tului adunării Deputaţilor din Curtea Mitro- 
poliei, conform textului mandatului făcut 
pe persoana mea. 

1876, Dec. 21. 
Bucuresci. 


Dar suksemnarea acestei dovezi se refuză de 
cel citat şi se înlocueşte cu urmätorul text, seris 
pe aceeaş pagină: 


Am primit copia, despre care se vorbeşte 
mai sus, iar obligaţia de a mă presenta în- 
naintea suscitatului „Comitet“ o iau numai 
faţă cu agenţii forței publice, d. Comisar de 
roşu şi d. Locotenent de gendarmi Fănuţă, 
cedând puterii unei autorităţi constituite, de 
la care şi d-lor au primit ordin, adică Pre- 
fecturei Poliţiei Capitalei. 


7T. Maiorescu. 


21 Decemvrie 1876, 
2 Ianuarie 1977. 

Prefect al poliţiei d-lui G. Vernescu era pe 
atunci r&posatul Protopopescu Pake. 

Tot pentru acea zi şi cu forme identice a fost 
citat d, Lascar Catargi, şi pe la 3 ore ne am 
dus împreună în aceeaş trăsură la Cameră. A- 
colo ne-a întimpinat deputatul locotenent-colonel 
Ghergheli, care, vestind pe membrii Comitetului 
despre sosirea, noastră, a poftit ântâi pe d. Las- 
car Catargi la Comitet. (Comitetul lucra într'un 
mic cabinet al Prezidentului Camerei, în fundul 
sălii la stinga. Nu se făcuseră încă reparaţiile 
d-lui Dimancea). 

După o jumătate de oră plecând d. Catargi, 
a fost întrodus autorul acestei publicări înaintea 
Comitetului. A găsit presenți în odăiță pe dd. 
Fleva, Giani, Costinescu şi Misail, şezind în jurul 
unei mese. 

Scurta, scenă, ce se petrece acum, 0 reprodu- 
cem după o consemnare făcută, în aceeaş zi: 


N. Fleva (foarte politicos), Bine-voiţi a ge- 
dea, domnule Maiorescu. 


T. Maiorescu (salută în tăcere şi face un gest 
de refus). 


N. Fleva. Sunteţi dat în judecată de A- 
dunarea, deputaţilor pentru mai multe fapte 
ce vi se impută împreună cu colegii d-voastră, 
şi mai ântâi că aţi falsificat alegerile, lipsind 

pe cetățeni de la liberul exerciţiu al: drep- 
tului lor electoral. Ce aveți de răspuns? 

T. Maiorescu. Precum am avut onoare a 
vë declara în scris, nu vë pot recunoaşte 
atribuţiunile unor judecători de instrucţiune, 
fiindcă nu vi le-a dat nici o lege. Prin ur- 
mare nu voi răspundela întrebările d-voastră. 

N. Fleva. Acesta este tot răspunsul 
d-voastră şi pentru celelalte capete de a- 
cusare ? 


T. Maiorescu. Da, 

N. Fleva. Atunci binevoiţi a scrie rës- 
punsul pe această coală (ii presentă un for- 
mular tipărit ca al judecătorilor de instrucţie . 

T. Maiorescu. Scrieţi d-voastră, dacă vě 
interesează. Eu nu scriu. 

N. Fleva (după ce a scris), VB rog iscăliţi, 
dacă vă pare exact, 

T. Maiorescu. Nu pot iscăli un act, a că- 
rui legalitate o contest, 

N. Fleva. Atunci se va face menţiune, că 
aţi refusat iscălitura, 

T. Maiorescu. Faceţi cum credeţi. Pe mine 
nu mă priveşte. 

N. Fleva. Vë puteţi retrage, domnule Ma- 
iorescu. 

T. Maiorescu (salută în tăcere si ese). 


Cam în acelaş mod se vor fi petrecut; lucru- 
rile şi cu dd. General Florescu şi Al. Lahovari, 

chiemaţi cu trei zile înainte, şi cu d. Mavrogeni, 
chiemat la 22 Ian. 1877. 

Deabia în ziua de 10 Martie 1877 (oare fiind- 
că era tocmai aniversara turburărilor de la sala, 
Slătineanu?) se depun în sfirşit pe biuroul Ca- 
merei 3 volume din raportul final al Comitetu- 
lui de acusare şi la 15 Martie se depune al 
4-lea şi cel din urmă volum. Cu redactarea în- 
tregului raport a fost însărcinat d. G. Misail *). 

Cine a citit; vre o-dată ceva de d. Misail (căci 
multe scrieri au eşit din călimările acestui au- 
tor), îşi poate închipui stilul şi mai ales lungi- 
mea, raportului. 

„Vin astăzi“, zice d. Misail, „cu aceeaş impar- 
„lialitate, de care a fost dominat Comitetul în 
„lucrările sale, a vě supune resultatul laboarei 
„noastre de 6 luni“... 

„Mandatul comitetului d-v. a fost pipe 
„însă greu şi plin de r&spundere.,,.. Punend 
„în practică nişte principii, nişte aforisme cu to- 
„tul noi pentru noi“, etc. 

„Inainte de or-ce, permiteţi-ne a ne da seamă 


”) Bună alegere, când era vorba de acusarea d-lor Lascar Ca- 
targi şi Petru Mavrogeni, de vreme ce d. Misail fusese în co- 
pilărie adăpostit la curtea d-lui Costin Catargi din Mărăseşti, 
tatăl d-nei Olga Mavrogeni! 

„despre înalta idee de stat şi de conservare, 
„care a dominat la darea în judecată a acestui 
„minister“, (Pag. 3). 

Cu „înalta idee de stat“ şi cu „aforismele cu 
totul noi pentru noi“ ale d-lui Misail, comitetul 
de acusare, după „laborarea“ de 6 luni, ajunge 
la următorul resultat : 

Din cei 11 ministri daţi în judecată, comite- 
tul scoate de sub acusare: 

pe d. P. Carp, fiind-că în contra d-sale „nu 
a găsit nici un cap de acusare“, 

pe G. Costaforu, fiind-că a murit, 

pe N. Krezzulescu, fiind-că „descoperirile fä- 
cute în povara sa nu sunt de natură a provoca 
un verdict de condamnare“. 

Cat pentru d. G. Gr. Cantacuzino, pe care îl 
acusă de ingerinţe în alegeri, de călcarea Con- 
stituţiunii, de falsificarea budgetului şi de risipa, 
banilor publici, 

d. Teodor Rosetti, pe care îl acusă de inge- 
rinţe în alegeri, de violarea Constituţiunii, de 
modificarea traseului drumului ferat Ploeşti-Pre- 
deal şi de acordarea unor subvenţiuni nepermise 
de lege, şi 

B. Boerescu, pe care il acusă de complicitate 
cu colegii săi „la crimele, delictele şi risipele e- 
numerate“ : 

Comitetul se refere la apreţiarea suverană a 
Adunării. 

Definitiv se menţine acusarea numai în contra 
celorlalţi 5 ministri în ordinea următoare: L. 
Catargi, Al. Lahovari, I. Em. Florescu, T. Ma- 
iorescu, P. Mavrogeni, pentru călcare de Con 
stituţiune, ingerinţe şi corupere în alegeri, văr: 
sare de sânge „al cetăţenilor bivolari din Giur- 
giu“, risipa banilor publici, etc., etc. (pag. 246, 
247). 

Camera în şedinţele de la 19 şi 21 Martie 
menţine acusarea acestor 5 ministri, admite 
scoaterea celorlalţi, afară de a d-lui B. Boerescu, 
in privinţa căruia, după două votări nyle, decide 
la al treilea scrutin cu 49 voturi contra 17 să 
remâe sub acusare. 

Iar Românul de la 13 Martie 1877 laudă lu- 
crarea partidului liberal ca făcută „cu lealitate, 
cu dreptate şi cu cea mai rară și nobilă modera- 
ţiune“. 

Dar de aci rnai departe întreaga acţiune làn- 
cezeşte. Actele instrucției terminate nu se îna 
intează, Curţii de casaţie, de şi insuş prezidentul 
Camerei C. A. Rosetti o cere încă în şedinţa de 
la 16 Martie. Insă in locul procedurei regulate 
se aplică pe cale administrativă o altă procedură, 
o manoperă, pentru a cărei calificare nici un cu- 

vint nu este prea tare. După propunerea d-lui 
N. Dimancea, resumatul punctelor de acusare, 
fără, să se fi comunicat vre odată celor daţi ın 
judecată, se afişază pretutindeni pe la comunele 
din ţară, pentru ca militarii, şcolarii, sătenii să 
afle învinuirile aduse în contra guvernului con- 
servator. 

Şi cu toate aceste înscenări de imitație jaco- 
bină. ţara, de câte ori se poate manifesta în 
mod legal, se pronunţă fără şovăire în contra 
pornirilor de r&sbunare ale partidului liberal. Căci 
pe hngă foştii miniştri se văd daţi in judecată, 
şi unii din funcţionarii lor administrativi, aceştia 
în procedură regulată la tribunale si la curţi. 
Insă toţi fără excepţie sunt desvinovăţiţi. 

Relevăm casul d-lui colonel Roznovanu, fost 
prefect la Piatra-Neamţ, care, văzându-şi domi- 
ciliul călcat de deputatul Şoarec pentru perchi- 
siţia ordonată de comitetul de acusare, a dat a- 
fară pe acel deputat „liberal“ şi apoi, fiind a- 
cusat pentru această resistenţă, a fost achitat 
de Curtea de apel din Iași prin decisiunea de la 
17 Septembrie 1876, care a recunoscut perehi- 
siția nelegală şi prin urmare resistenţa, indrep- 
tăţită, 1) 

3) Unul din judecătorii Curţii de Apei, N. Casimir, precum şi 
Prezidentul 'Tribunalului de Roman, d. G. Balş, care se pro- 

Mai relevăm pe cei trei foşti prefecţi, dd. Ia- 
covaki, Nicolaide şi Popescu, achitaţi în 1877 
de curţile cu juraţi, şi pe fostul director al im- 
primerie. statului, d. I. A. (Zizin) Cantacusin, în 
favoarea căruia chiar judecătorul de instrucţie 
din Bucureşti, cu toată intimidarea magistratu- 
rei amovibile din acel timp, nu a putut decât 
să dea o ordonanţă de ne-urmărire (4 August 
1875). Toți patru au fost apăraţi de autorul 
scrierii de faţă, el însuş fiind încă sub acusare 
(pentru d. lacovaki a pledat şi d. Cantilli). 

Casul d-lui I. A. Cantacuzin merită să fie 
menţionat şi în altă privinţă. D-sa fusese dat în 
judecată de d. Œ. Vernescu, ministru de interne, 
sub grava acusare de „delapidare de bani pu- 
blici“, fiind-că tipărise în imprimeria statului zi- 
arele Curierul Bucureştilor si FEconomiste Rou- 
main, de şi d. Vernescu văzuse din chiar dosa- 
rul ministerului său, că această tipărire era exe- 
cutată din ordinul expres al ministiului de in- 
terne (jurnalul consiliului de miniştri No. 2 din 


nunţase pentru condamnarea deputatului Şoarec, au fost îndată 
depărtaţi din funcţie de d. ministru Stătescu. Celălalt judecător 
de la Curte, E. Filipescu-Dubău, a dimisionat. Acelag ministru 
a mai destituit pe judecătorul de instrucţie de Ja Tribunalul 
Piatra-Neamţ, Iuliano, care refuzase să facă împreună cu de. 
putatul Şoarec perchisiţia la d. Colonel Roznovanu. 

1875) şi de şi era evident, că directorul impri- 
meriei statului nu avea cădere să examineze şi 
să refuze manuscriptele trimise la tipar de mi- 
nistrul său. Papta d-lui Vernescu era aşa de a- 
busivă, încât d. Cantacuzin, îndată ce a primit 
ordonanța de ne-urmărire, a acţionat la rindul 
său pe d. Vernescu dinaintea tribunalului Ilfov 
pe temeiul art. 298 din codul penal, care pe- 
depseşte pe cel ce aduce o „acusare mincinoasă/“, 

Plângerea a fost primită de primul-prezident 
al tribunalului Ilfov (dosar No. 1544 din 1876, 
trimisă spre judecare la secţia II şi sorocită pe 
ziua de 15 Aprilie 1877, pentru care d. Canta- 
cuzin a şi primit citaţia No. 8973. La ziua so- 
rocită, d. Cantacuzin, însoţit de autorul acestei 
publicări, se presintă la Tribunal. Spre marea 
noastră mirare de pe rolul proceselor din acea zi 
lipseşte procesul Cantacuzin-Vernescu, La intra- 
rea Tribunalului în şedinţa publică, prezidentul 
ne spune, că procesul este „scos din rol“ după 
o adresă a primului-prezident (pe temeiul jurna- 
lului No. 5432, încheiat de Trib. secţia I la 24 
Noemvrie 1876, în camera de consiliu, fără ci- 
tarea părţilor şi cu toate că procesul aparţinea 
secţiei II). Protestarea noastră e întreruptă de 
prezident cu sunarea clopoțelului şi cu vorbele: 
„nu admit nici o discuţie“. 

Pentru or ce cunoscător de legi acest nepil- 
duit incident nu mai are trebuinţă de comentar; 
el dovedeşte starea, în care ajunsese tenăra ma. 
gistratură încurajată de partidul liberal din acele 
vremuri, după ce în Aprilie şi Mai 1875 — ca 
demonstraţie în contra alegerilor făcute sub mi- 
nisterul L. Catargi cu d. Al, Lahovari la justi- 
ție —vr'o 23 ce magistrați, în cap cu prezidenţii 
Tribunalului Ilfov I. Pretor şi M. Poenaru Bor- 
dea, cu procurorii Ciru Economu şi [. Vilacros 
şi cu asociaţii de la Curtea de Apel C. Nacu şi 
B. Arvenesso, îşi daseră demisia, fuseseră săr- 
bătoriţi la un banchet public prin discursurile, 
d-lor Ion Ghica, I. Brătianu, G. Vernescu, N. 
Blaremberg şi E. Stătescu, şi apoi toţi câţi au 
găsit de folosul lor să reintre în magistratură 
la venirea regimului liberal din 1876, înaintați 
de acest regim, de şi chiar faptul demisionării 
lor sub forma unei manifestări politice dovedea, 
că le lipseşte una din calităţile indispensabile ale 
magistratului. (Caţi-va din ei, dd. Ciru Economu, 
M. Zenide, B. Arvenesso, M. Poenaru-Bordea 
sunt şi cei dintâi martori ascultați de comitetul 
de acusare ai foştilor miniştri conservatori). 

Fireşte, dacă intreaga magistratură ar fi fost 
amovibilă şi la disposiţia guvernului, cum fusese 
în casul dlui I. A. Cantacuzin, s'ar fi continuat 

şi procedura în contra celor 6 miniştri remaşi 
sub avusaie. Dar Curtea de Casaţie, în judecata, 
căreia, trebuiau să fie trimişi, era inamovibilă, 
şi guvernul liberal, cu toată presiunea ce a în- 
cercat-o, nu era sigur de verdictul ei. Idea de 
a desființa câţi-va judecători, propusă în comi- 
sia budgetară a Camerei, sau de a alcătui o ma- 
joritate ad hoc prin adăogarea unei intregi secţii 
la Curtea, de Casaţie, se părăsise ca prea greu 
de realizat, şi de altminteri d. Eugenie Stătescu, 
capabil de aşa ceva, fusese înlocuit la justiţie 
cu d. Câmpineanu (27 Ianuarie 1877). 

De aceea, după faimoasa afişare prin comune, 
nu se mai face nimic. In zadar stăruesc acu- 
saţii să, fie însfirşit trimişi înaintea, judecătorilor 
lor naturali, în zadar se adresează pentru aceasta 
chiar la Domnitor prin petiția colectivă de la 
21 Mai 1877: partidul liberal nu indrăsneşte să, 
urmărească, procesul mai departe. Din contră, 
membrii comitetului de acusare demisionează 
unii după alţii. Incetează ântâi mandatul d-lui 
Voinov, fiind-că nu mai e deputat, demisionează, 
apoi formal dd. D. Brătianu, E. Costinescu, 
Fleva şi Misail, acest din urmă cu motivarea in- 
teresantă, că mai curând îşi dă demisia din Ca- 
meră decât să susţie acusarea îaintea Curţii de 
Casaţie „având convingerea că nu e bine privit 

de unii membri de la inalta Curte“ (şedinţa de 
la 21 Martie 1877). Asupra acestor demisii Ca- 
mera alege şi realege pe dd. E. Stătescu, Q. 
Vernescu (amindoi acum simpli deputaţi), N. 
Fleva, G. Misail şi G. Danielopolu. Dar toţi (afară 
de d. Fleva) declară că nu primesc, şi atunci 
demisionează şi d. D. Giani. Camera nu-şi mai 
dă osteneala să aleagă pe alţii în locul lor, ci 
le respinge numai demisiile. Insă ei de fapt re- 
fusă de a participa la o lucrare, pe care decla- 
raseră, că nu vor să o ia asupră-le. Numai d. 
Anastasie Stolojian rămâne neturburat membru 
al comitetului ştirbit. 

Ast-fel foştii ministri daţi în judecată, după o 
instrucţie de 9 luni, mai rămân alte 10 luni în 
situaţia fantastică a unor oameni definitiv acu- 
saţi, dar indefinit nejudecaţi. Nu acusaţii, ci a- 
cusatorii dosesc de la judecată, şi toată acţiunea, 
precum fusese începută în mod nechibzu se 
termină ım mod ridicol. Guvernul liberal pân- 
deşte cu nerăbdare prilejul de a scăpa din im- 
pas, nerăbdare cu atât mai explicabilă, cu câv 
la începutul anului 1878, precum vom vedea 
din capitolul următor, situaţia internaţională a 
ţării devenise îngrijitoarea si r&spunderea gu- 
vernului foarte grea. 

Acest prileji i se dă in sfirşit, dar i se dă cum 


mu se aştepta: sub forma unel . 

Semnificative a opiniei publice. In 2 
Taħuarie 1878 aveau să se facă mai mwte ale 
Wri parţiale de deputați, printre care una la co- 
legiul I din Iaşi şi alta la colegiul I din Roma- 
nați. In amindouë colegiile se aleg iarăş doi din 
roştii ministri rămaşi sub judecată: la Romanați 
generalul Florescu, la Iaşi autorul acestei scrieri, 
după ce încă în Aprilie 1877 dd. Lascar Catargi 
şi B. Boerescu (impreună cu dd. P. Carp şi G. 
Gr. Cantacuzin) fuseseră aleşi la Senat. 

Dacă în spiritul şi litera Constituţiei, depu- 
satul ales nu representă numai colegiul său e- 
lectoral, ci întreaga ţară, verdictul ţării era acum 
pronunţat; şi imediat ministrul-prezident I. Bră- 
tianu, în şedinţa de la 26 Ianuarie 1878, cere 
Camerei „să sfirşească odată cu această neno- 
rocită cestiune“, iar Camera, cu toată împotri- 
virea lui Pantazi Ghica, votează fără discuţie 
retragerea acusării ministrilor conservatori. Votul 
se dă cu 55 bile contra 6, Monitoru’ col tată 
aplausele deputaților, aceloraz deputaţi, care %u 
un an şi jumătate în urmă aplaudaseră darea 
ui judecată, 


IV. 
SUB MINISTERUL IOAN BRATIANU 


RESBOIUL ŞI PROCLAMAREA REGATULUI 
24 IULIE 1876—14 MARTIE 1881. 


Pe când înăuntrul ţării Camera liberală, îşi 
pierde vremea, cu incidentele acusării ministeriale, 
în urma cărora Manolache Kostaki, prezidentul 
Cabinetului de la 27 Aprilie 1876, după deabia, 
trei luni de slabă guvernare, cedează locul mi- 
nisterului mai omogen format de I. ©. Brătianu: 
evenimentele istorice din Orient se desfăşură, 
cu !/ cesitatea prevăzută. 

&scoala din Boznia, şi Herzegovina se reper- 
caătează în primăvara anului 1876 pănă în Bu 
garia, unde se lăţeşte, cu toate sălbaticele us- 
cercări de năbuşire din partea Turcilor (Glad- 
stone : bulgarian atrocities). Marile Puteri, în 
scop de a preveni sau cel puţin de a localiza 

un eventual r&sboi regulat, încearcă acum obiş- 
nuita acţiune diplomatică asupra Turciei, une- 
ori cu aparenţa deplinei înţelegeri îytre ele, a- 
deseori însă cu transparența diversităţii intere- 
selor. După o primă intervenire formală, pre- 
sentată Inaltei Porţi de Contele Andrassy în 
numele Austro-Ungariei, al Germaniei şi al Ru- 
siei (Ian. 1876), conferenţa celor „trei cance- 
lari“ Bismarck, Andrassy şi Gortiacov, adunată 
în Berlin, stabileşte la 1/13 Mai 1376 aşa nu- 
mitul memorandum de la Derlin, primit şi de 
Italia şi de Franţa, nu însă de Anglia, din 
causa căreia se zădărnicesc cele 5 puncte de 
reforme împăciuitoare 1). 

In Iulie 1876 Serbia şi Montenegrul, ajutate 
cu arme şi voluntari (generalul Cernaiev) tre 
cuți din Rusia prin România, încep şi ele rës- 
boiul în contra Turcilor. Montenegrinii rămân 
biruitori, dar Sârbii sunt îndată bătuţi la Ti- 








1) Autorul acestei scrieri (trimis de ministerul L. Catargi 
în Martie 1876 pentru negoţiarea convenției comerciale cu 
Germania, după a cărei încheiere prealabilă a demisionat la 
2 Iulie faţă cu situaţia schimbată în ţară) se afla în timpui 
memorandujui ca agent diplomatic la Berlin. Felul primiril 
sale, în 'deosebire de primirea puţin simpatică făcută nou- 
lui amvasador turcesc Edhem Paşa, era un simptom al 
huaglor disposiţii pentru România în contra Turcilor şi a fost 
şi astfel semnalat într'o scrisoare către ministrul de externe 
ca o prevestire a rolului nostru în răsboiul viitor. 

moc (24 Iulie). Puterile propun un simplu ar- 
mistiţiu, Turcia îl refusă, luptele continuă ; însă 
în momentul pericolului unei desăvirşite nimi- 
ciri a Serbiei, Rusia intervine la 15/28 Octomvrie 
cu un ultimatum, în care cere Turciei armisti- 
tiul necondiţionat pe 6 săptămâni. Guvernul 
englez, sub conducerea lordului Beaconsfield 
(Disraeli), ia o atitudine amenințătoare în contra 
Rusiei; pentru a preveni conflagraţia generală, 
ambasadorii Puterilor se adună în conferenţă la 
Constantinopol, 11/23 Decemvrie. Deastă-dată Pu- 
trile Europene ajung la o înţelegere, şi la 3/15 
ianuarie 1877 lordul Salisbury, al doilea trimis 
al Angliei, citeşte propunerila convenite în pri- 
vinţa, Montenegrului, a Serbiei, Bosniei, Herze- 
gavinei şi Bulgariei. 

Dar Inalta Poartă, sub noul Sultan Abdul- 
Hamid, înscenează în acelaş timp curioasa Con- 
stituție a lui Midhat-Paşa cu libertatea presei, 

religiei, a întrunirilor (o ironie în contra Ru- 
iei), cu un fel de Cameră (Marele Sfat), com- 
»usă din 225 membri, etc. şi o promulgă în 
chiar zioa deschiderii conferenței ambasadorilor; 
iar propunerile diplomatice le supune acum 
„Marelui Sfat“, care le respinge. Turcia acoaraă 
numai Sârbiei şi Montenegrului un armistițiu 

pănă la 19 Fevruarie, în rëstimpul căruia în- 
cheie pacea cu Sârbia, dar nu cu Montenegru. 

Calculul politic al Inaltei Porţi se arată gre- 
şit, fiind-că se bizue prea mult pe antagonismul 
dintre Anglia, Rusia şi Austria, care tocmai în 
acest moment este îmblânzit, aproape înlăturat. 
Anglia, desaprobând resistenţa, Turciei în contra 
diplomaţiei Puterilor, aşteaptă acum mai mari 
foloase de la slăbirea Rusiei şi a Turciei in 
urma unui r&sboi între ele; iar Rusia, încredin- 
tată de amiciţia Germaniei (Bismarck în şedinţa, 
Reichstagului de la 5 Decemvrie 1876: „câtă 
vreme vom sta noi la acest loc, nimic nu va 
putea atinge amiciţia noastră seculară cu Rusia“), 
îşi asigurase şi bine-voitoarea neutralitate a Au- 
striei prin înțelegerea secretă de la Reichstadt 
(8 Iulie 1876), care încuviinţa viitoarea ocupare 
a Bosniei şi Herzegovinei de către Austria 1). 





1) Probabil şi reluarea Basarabiei noastre de către Rusia.— 
Este de mirare, cum un diplomat consumat ca Benedetti, ru 
toată dubioasa reputaţie ce i-a r&mas din timpul funcţionării 
sale ca ambaşador la Berlin 1864—1870, a mai putut să scrie 
în Revue des deux mondes de la 1 lanuarie 1897 (ce e drept, la 
virsta de 79 de ani): Au congris de Berlin on se concerta pour 
limiter d'une façon dérisoire tes avantages stipulés par la Russie à 
San-Stefano .... On a ravi à la Porte la Bosnie et V Herzégovine, 
dont on confia Padministration temporaire à VAutriche... M. de 
Bismarck a été, dans une pensée intéressée, le promoteur des avan- 

Puterile Europene mai fac o ultimă încercare 
pentru a evita Turciei izbucnirea conflictului cu 
Imperiul de la Nord. Toţi reprezentanţii lor 
afară de cel otoman se adună într'o nouă con- 
ferenţă, la Londra, şi semnează acolo la 19/31 
Martie 1877 un „protocol“, ale cărui conclusii 
însă Turcia le refusă iarăş, şi acum Rusia de- 
clară formal r&sboiul. 

Care este, in mijlocul acestor peripeții diplo- 
matice, atitudinea statului român? 

Ministrul-prezident Ioan Brătianu, înălţat la 
guvern în fruntea unui partid numeros şi bine 
disciplinat, începe a-şi simţi şi a-și desvolta în- 
cetul cu încetul cahtăţile omului ge stat, pe 
care în tot partidul său el singur le avea. Pă- 
răsind în curând frasele şi apucăturile revolu- 
ționare, cu care se deprinsese în tinerețea sa 
turbulentă, marele său simţ politic, care adese- 
ori i-a putut acoperi lacuna unei culturi mai 


tages faits à PAutriche qui, pour prix de ses bienfaits, noua Van- 
née suivante une étroite alliance avec l'Allemagne. Bismarck a 
fost aşa de puţin promotorul acestui avantage, că din contră 
prealabila înţelegere directă între Rusia gi Austria la Reich- 
stadt trebuia, în intenţia Rusiei, să r&mâie ascunsă Germaniei 
gi nu ia fost descoperită decâr ceva mai târziu, printr'o confi- 
denţă din partea Austriei, provocată de alte descoperiri curioasa 
asupra planurilor ruseşti. (Vezi între altele gi Neues zur Bis- 
marck'schen Politik în N. Fr. Presse de la 4 Noemvrie 1896), 


53 


aprofundate, îi îinlesneşte înţelegerea, situaţiei 
reale: el devine mai accesibil sfaturilor Princi- 
pelui Carol în chestiile internaţionale şi poate 
pentru prima oară îşi dă seamă de toată im- 
portanţa Domnului hereditar dintr'o casă suve- 
rană a Europei. 

Principele Carol, după 10 ani de domnie, a- 
junsese a cunoaşte oamenii şi lucrurile din ţară, 
şi precum îşi însuşise înţelesul istoric al limbei 
noastre în contra neologismelor pripite, se pă- 
trunsese de toată aspirarea naţională a genera- 
tiei divanului ad-hoc, şi în această privinţă 
devenise, a rămas şi este recunoscut; ca cel mai 
Român dintre Români. 

Pricepător al politicei europene, în posiţie de 
a afla amănuntele ei mai intime, el a avut din 
capul locului simţimentul, că în această crisă, 
orientală România era chiemată să-şi manifeste 
puterea ei militară şi valoarea ei de stat, prin 
care să-şi dobindească adevărata suveranitate a 
independenţei !). 


1) Această atitudine a Domnitoruiui merită cu atât mai 
mult recunoştinţa Ţării, cu cât era în contrazicere cu sfatu- 
rile ce i le da însuş tatăl său, Principele Anton, din Sigma- 
ringen şi marele strateg Moltke din Berlin. (Vezi Deutsche 
Revue, Aprilie 1897, Zur Vorgeschichte des Krieges von 1877, 
pag. 49 şi 51). 


54 


Insă Domn constituţional precum era, el nu 
putea, să impue politica sa ca un autocrat, ci 
trebuia să caute a o inspira miniştrilor săi. In 
deosebire de prea prudentul cabinet Lascar Ca- 
targi, la care îmtimpinase credinţa în neutrali- 
tatea, absolută, găseşte în ministerul liberal un 
guvern mai mlădios, şi Ioan Brătianu se iden- 
tifică treptat-treptat cu noua şi curajoasa, con- 
cepţiune. 

Numai treptat, şi nu de îndată, şi nu cu 
toată, energia. In primele 6 luni politica externă 
a lui Ioan Brătianu e prea şovăitoare. Incă în 
Decemvrie 1876, la conferenţa ambasadorilor 
din Constantinopol, trimisul ţării, Dimitrie Bră- 
tianu, insistă cu top dinadinsul asupra garan- 
tării neutralității noastre, pe care o ceruse în 
Noemvrie şi memoriul lui Ion Ghica către gu- 
vernul englez. Precum era de aşteptat, cererea, 
României întimpina refusul Puterilor. 

Poate Ioan Brătianu sta la îndoială şi din 
causa părerilor d-lor Ion Ghica şi Dimitrie A. 
Sturdza. Ion Ghica, fiind-că fusese cât-va timp 
Bey de Samos, trecea de cel mai bun cunoscă- 
tor al intrigilor orientale, iar d. Dimitrie A. 
Sturdza era pe atunci simplul său adept, amin- 
doi partizani hotăriţi ai neutralității şi v&zend 
numai in această atitudine scăparea. 

Poate era în defavoarea cabinetului liberal şi 
faptul, că avea ca ministru de externe pe d: 
Nicolae Ionescu, care fusese primit cu gândul 
prea uşor, că deocamdată nu vor fi interese 
mai grave de îngrijit. Locul era aici şi atunci 
indicat pentru Mihail Kogălniceanu, care însă 
nu reintră în cabinet decât la 3 Aprilie 
1877, 

Cu asemenea disposiţii nehotărite, călătoria 
lui Ioan Brătianu la Livadia, în Octomvrie 1876, 
nu pare a fi avut tot succesul ce poate lar fi 
avut în alte împrejurări, 

La Livadia Impă&ratul Alexandru al II era, 
însoţit de cancelarul său Gorciacov, de ministrul 
de r&sboi Miliutin şi de ambasadorul din Con- 
stantinopol Ignatiev. Pe Ioan Brătianu îl înso. 
ţeşte numai ministrul de r&sboi, colonelul Slă- 
niceanu, fireşte nu şi ministrul de externe d. 
Nicolae Ionescu, 

Totuş faptul acestei întilniri a lui Brătianu 
cu Împăratul Rusiei dovedeşte începutul unei 
mai bune înţelegeri a necesităţii politicei ro- 
mâne în faţa crizei orientale, 

Ce se va fi desbătut la Livadia este greu de 
constatat în toate amănuntele. Ioan Brătianu 
nu era om de condei; raporturi scrise, necum 
memoare personale, nu a lăsat din timpul mi- 

nisterului s&u. Suntem dar reduşi la simple 
conjecturi 1). Că s'a stabilit un fel de înţelegere 
prealabilă asupra trecerii armatelor ruseşti prin 
teritoriul nostru, ne pare sigur: eşirea la iveală 
a convenției formale de la 4 Aprilie 1877 o 
mărturiseşte. Dar cire a fost contra-valoarea, 
cerută de Brătianu? A insistat el asupra unei 
alianţe întru deplina co-operare a armatei noa- 
stre alături cu cea rusească în contra Turciei? 
Sau o asemenea politică energică nu era încă 
hotărită în propriul lui cuget şi în or ce cas 
nu fusese diplomaticeşte destul de pregătită, 
pentru a avea şi sprijinul Germaniei şi al Aus- 
triei pe lângă Ţarul Alexandru? S'a preocupat 


% De când am scris aceste rînduri, au apărut în Deutsche 
Revue (Aprilie şi Mai 1897), câteva revelări asupra tratativelor 
premergbtoare răsboiulni de la 1877. Ele nu sunt de natură a 
modifica textul de mai sus. Extragem din ele următoarele: „La 
16 Oct. se întoarce Brătianu din Livadia şi raportează, că rës- 
boiul trece de inevitabil... Contele Ignatiev i-a explicat nece- 
sitatea neapărată a unei convenţii pentru trecerea armatei ru- 
sești prin România, el însă a r&spuns evasiv.,. La plecare i-a 
zis Prinţul Gorciacov: Dacă e r&sboi, ne vom înţelege noi cum-va, 
România nu poate decât să câştige, şi Brătianu i-a răspuns, că 
o întelegere este de sigur în interesul amândoror state şi că 
el este dispus a cerceta chestia mai deaproape ... In mi- 
nisterul român d. Sturdza susținea neutralitatea absolută ca 
cea mai bună politică, pe când Brătianu vedea din contră în 
înțelegerea cu Rusia cea mai înţeleaptă m&sură. Principele Carol 
împărtăşea părerea ministrului prezident“. 

îndestul de soarta Basarabiei, a cărei pierdere 
o prevedea Românul încă din 15 Noemvrie 
1875? Sau—ceea ce ar fi mai grav — Brătianu 
s'a întors de la Livadia cu impresia, că Basa- 
rabia tot era pierdută pentru noi, şi redactarea 
cam vagă a convenției de la 4 Aprilie 1877, 
despre care vom vorbi mai jos, şi declararea 
ulterioară a Parlamentului, că nu cedează Basa- 
rabia şi nu admite nici un schimb de teritoriu, 
erau numai nişte înscenări de ocasie pentru a 
scăpa aparențele şi a-şi păstra, popularitatea 
faţă, cu periculoasa atitudine, ce o luase coaliția 
de la Mazar-Paşa tocmai asupra acestei chestii 
(vezi mai sus pag. 13)? 

După răspunsul, ce un om nepărtinitor, cu- 
noscând odată exact toate amănuntele, îl va da 
la aceste întrebări, va atirna judecata asupra, 
meritului sau demeritului acţiunii politice a gu- 
vernului liberal din acest timp. 

Or cum ar fi, realitatea evenimentelor, care 
este mai puternică decât închipuirile individuale, 
impune în curend lui loan Brătianu linia de 
conduită şi însăş Turcia, se însărcinează să-i 
grăbească hotărirea, cel puţin în ceea ce pri- 
veşte relaţiile noastre cu Puterea suzerană. 

Căci faimoasa Constituţie, plăsmuită, de Midhat- 
Paşa şi promulgată la 1l Decemvrie 1876, ne- 

ţiind seamă de capitulaţiunile, la a căror res. 
pectare Inalta Poartă se angajase şi prin con- 
venţia de la Paris, vorbeşte in art. 1, 7 şi 8 de 
„provinciile“ privilegiate ale Imperiului Otoman 
şi, după cum declară ministrul de externe Savfet 
Paşa guvernului nostru, înțelege să supue şi 
România, sub această denumire. 

Acum era destul! Pe de o parte sfaturile 
stăruitoare ale Principelui Carol, pe de alta ne- 
voinţa Marilor Puteri de a ne garanta neutrali- 
tatea şi însfirşit nechibzuita vătămare a drep- 
turilor noastre prin Constituţia lui Midhat, pro- 
duc în cugetul lui Brătianu hotărirea definitivă, 
şi de la 21 Fevruarie 1877 înainte, politica gu- 
vernului liberal tinde spre ruperea relaţiilor cu 
Turcia şi spre cucerirea independenţei prin 
arme, 

Fixăm data de 2] Fevruarie 1877 după un 
termometru caracteristic pentru şovăirile ante- 
rioare ale lui Brătianu: acest termometru este 
d. Dimitrie A. Sturdza. D. Sturdza se apropia, 
sau se depărta de guvernul liberal, după cum 
acesta se apropia sau se depărta de Turcia. In- 
trat în cabinetul lui Ioan Brătianu la 24 Iulie 
1876, d. Sturdza il părăseşte la 7 Ianuarie 
1877, reintră în cabinet după 20 de zile, dar 
îl părăseşte iarăş după alte 24 de zile, adecă. 

tocmai la 21 Fevruarie 1877, şi remâne adver- 
sar al politicei partidului liberal în tot timpul 
r&sboiului şi pănă târziu după încheerea păcii 
de la Berlin. 

D-sa, ca şi Ion Ghica, sunt şi remân parti- 
zani absoluţi ai neutralităţi, şi chiar pe la Martie 
1877, cu o lună înaintea începerii r&sboiului, 
d. Ion Ghica în broşura sa „Uá cugetare poli- 
tică, 1877“ ne dă sfatul: „Idea, care ni sar 
„părea mai nemerită, ar fi de a nu incuraja 
„prin atitudinea şi prin cuvintele noastre nici 
„pe Turci nici pe Ruşi, a nu arăta nici unuia 
„nici altuia nici simpatii nici antipatie. A păstra, 
„cum s'au rostit corpurile legiuitoare, neutrali- 
„tatea noastră, o neutralitate adevărată, iar nu 
„0 neutralitate cu meşteşuguri, a nu înlesni 
„nici împedica trecerea, iar în cas de trecere 
„fie a unuia fie a celuilalt să protestăm sus şi 
„tare înaintea Europei în contra violării terito- 
„tiului nostru şi să ne reservăm acţiunea pe 
„viitor, retrăgend armata noastră din ochii tru- 
„pelor străine; să ne manifestăm dorinţele şi 
„speranţele ca să obligăm pe Europa să ne ga- 
„ranteze pe viitor acea neutralitate, de care 
„avem atâta trebuință, şi care îi este chiar ei 
„atât de necesară. Dar aci se deşteaptă un sen- 
„timent de cavalerism r&u înţeles. Şi apoi să 

„te mai ţii cuvintele cele mari! „Nu voiu să 
„las ţara mea să fie umilită“, zice unul. „Nu 
„eu voiu consimţi ca după atâtea sacrificii ce 
„am făcut cu brava şi iubita noastră armată, 
„să las pe străin“... zice altul. „Să protestăm 
„cu sânge“, strigă mulţi; şi o mie de alte cu- 
„Vinte frumoase pe care le-ar invidia Racine şi 
„Corneille, care atrag aplaude şi stringeri de 
„mână patriotice, dar care din nenorocire nu 
„pot fi decât cuvinte“. 

Şi apoi mai adaogă — par'că în rindurile de 
mai sus nu era destulă smerenie: 

„Cât pentru onoarea armatei, le respundem 
„Că nu credem, că onoarea unei armate, care 
„se retrage dinaintea altei armate, cu care nu 
„se poate măsura în luptă, să fie compromisă, 
„nici că ar fi mai umilitor de a se retrage di- 
„naintea numărului decât de a fi bătută sau 
„silită a depune armele dinaintea inamicului“, 

Ce slab sfătuitor, ce r&u prooroc a fost Ion 
Ghica! Şi această „cugetare politică“ era pe 
atunci evanghelia d-lui Dimitrie A. Sturdza; şi 
aşa de înrădăcinat era d. Sturdza în credinţa 
sa, încât chiar mai târziu, pe timpul dis- 
cuţiilor parlamentare pentru aplicarea tractatu- 
lui de la Berlin, rosteşte în şedinţa Senatului 
de la 28 Septemvrie 1878 un discurs de opo- 

siție în contra guvernului lui Ioan Brătianu şi 
atribue acestui act politic al d-sale destulă im- 
portanță pentru a-l scoate şi a-l rëspândì în 
broşură deosebită sub titlul „Bassarabia şi Do- 
brogea“ (Bucureşti, 1878) $). 

Din norocire Ioan Brătianu de pe la sfirşitul 
lui Fevruarie 1877 îşi hotăraşte atitudinea poli- 
tică în contra părerii d-lor Ion Ghica şi Dimitrie 
Sturdza, şi pentru a avea faţă de gravitatea 
situaţei externe un Parlament mai mlădios, di- 
solvă Senatul, ales încă sub ministerul Lascar 
Catargi, şi convoacă pentru zilele 21 —26 Apri- 


1) Un om public de insemnătatea d-lui Dimitrie A. Sturdza 
se cuvine să fie judecat după exacta constatare a diferitelor 
sale faze. De la 1 August 1882, când a părăsit pe Ion 
Ghica şi a reintrat în cabinetul lui Ioan Brătianu, sub a cărui 
influenţă a r&mas, şi mai ales de la 1894, de când a ajuns în 
capul partidului naţional-liberal, d. Sturdza vorbeşte mereu de 
credinţa sa în loan Brătianu şi de scumpătatea, cu care îi pă- 
strează tradiţia. Dar pentru respectul adevărului, fără a in- 
sista asupra vechiei scrisori, ce a publicat-o d-sa împreună cu 
d. Bălăceanu în contra lui Brătianu la 15 Martie 1869 (vezi 
Indépendance Roumaine de la 4 lan. 1887), este necesară amin- 
tirea, că în una din acţiunile principale ale lui Brătianu, în 
care s'a manifestat valoarea acestuia ca om de stat, adecă 
în participarea la r&sboiul ruso-turc, d. Dimitrie Sturdza i-a fost 
adversar hotărît şi că poate această ostilitate a d-sale şi a 
lni Ion Ghica a împiedicat partidul liberal de a apuca mai de 
timpuriu calea cea dreaptă în criza orientală şi de a dobindi 
pentru ţară mai multe foloase decât sau dobiîndit după atâta 
şovăire. 

lie colegiile electorale. Insă evenimentele se pre- 
cipită peste aşteptarea guvernului rău informat. 
Deabia se disolvase Senatul la 23 Martie, şi 
începerea răsboiului ruso-turcesc, prin urmare 
necesitatea trecerii armatei ruseşti peste terito- 
riul nostru, se anunță ca iminentă. In toată 
pripa guvernul trebue sa dea acum o formă le- 
gală înţelegerii asupra intrării trupelor de la 
Nord în România, despre care se vorbise la 
Livadia cu 6 luni înainte şi a cărei redacţie se 
stabilise (la spatele titularului de la externe, 
d-lui Nicolae Ionescu) încă pe la sfirşitul lui 
Noemvrie intre Ioan Brătianu şi Nelidov. (Nelidov 
sosise în secret de la Constantinopol şi rë- 
măsese ascuns la baronul Stuart în consulatul 
rusesc din București). 

La 4 Aprilie 1877 se subscrie formal con- 
venţia cu Rusia de baronul Dimitri Stuart şi de 
Mihail Kogălniceanu, numit în ajun ministru de 
externe 1). 

1) Spre a-şi uşura răspunderea, Ioan Brătianu îndeamnă pe 
Principele Carol la consultarea mai multor oameni politici 
din diferite partide, care însă constată numai predomnirea pă- 
rerii d-lor Ios Ghica şi Dimitrie A. Sturdza pentru neutralitate 
2 Apr. 1877). 

Caracteristică este recenta polemică iscată în ziarele noa- 
stre (Mai 1897) asupra participării conservatorilor şi în deosebi 


a d-lui Lascar Catargi la această consultare. Ea dovedeşte o 
slabă cunoaştere a celor petrecute în ţară şi prea puţină ju- 

Reproducem aici textui oficial al memorabi- 
lului act: 


decată. D. Lăscar Catargi nu a fost chiemat la acea consultare, şi 
nici nu putea să fie chiemat, Deabia cu 12 zile înainte Camera 
liberală votase acusarea definitivă a celor gase miniştri con- 
servatori pentru „crime şi delicte“. Ar fi fost o monstruositate 
constituţională ca în acelaş timp să fie chiemaţi de guvern 
la o consultare politică! Dacă ar fi fost chiemaţi, unii din ei 
de şi nu d. Lascar Catargi, s'ar fi arătat de sigur partizani aj 
r&sboiului incontra Turcilor. Este ştiut, că generalul Florescu 
a făcut toate încercările putincioase ca să ia parte la acţiunea 
armatei, dar — cu o rară cruzime — sa refuzat vechiului mi- 
litar îndeplinirea acestei supreme datorii patriotice. — Uitat-au 
“publiciştii noştri strigătul de indignare ce poetul naţional 
al Românilor, Vasilie Alexandri, l-a adresat generalului Flo- 
rescu ? 

Din sînul Ţării noastre o măndră oaste-apare! 

Menită ca săntreacă a lumii aşteptare 

Prin fapte glorioase din timpi de altă-dată, 

Ea sboară 'n foc şi iese cu fruntea 'ncoronată! 

Şi însa tu, victimă de-o oarbă prigonire, 

Ai fost, ca un netrebnic lăsat în părăsire! 

Netrebnic, tu, netrebnic!... Decând, o! Doamne ’n lume 

Lumina zilei poartă al nopţii negru nume? 

Decând netrebnic este acel ce cu iubire 

Consacră-o viaţă 'ntreagă l'a patriei mărire? 

Decând netrebnic omul cu inimă măreaţă 

Ce ’n lupta pentru ţară oferă braţ şi viaţâ? 

Decând netrebnic şeful ce, or cum bate vintul, 

Işi apără stindardul şi şi ţine jurămiîntul?, . .. 

Acum, în loc de urme curate, lucitoare, 

Eu văd că se preferă hulirea mînjitoare. 

Or ‘cine stă ’n arenă, de tină are parte. 

Eu, nedeprins cu tina, mă ţin de ea departe 

Şaştept se văd sub trăsnet hidoasa pocitură 

Care-au sădit în ţară invidie şi ură. 

„Lucrând în înţelegere cu cele-lalte mari 
Puteri pentru a ameliora condiţiunile de 
existenţă, ale creştinilor supuşi dominaţiunei 
Sultanului, guvernul imperial al Rusiei a 
atras atenţiunea Cabinetelor garante asupra 
necesităței de a asigura într'un chip eficace 
executarea reformelor cerute de la Poartă. 

„De oare-ce întăritarea Musulmanilor și 
slăbiciunea, învederată a guvernului otoman 
nu lasă a se spera măsuri serioase de exe- 
cutare din partea autorităţilor turce, o in- 
tervențiune militară din afară poate deveni 
necesară. În casul când desvoltarea ulteri- 
oară a afacerilor politice în Orient ar sili 
pe Rusia să iea asupră-şi această sarcină și 
a dirige armata sa spre Turcia din Europa, 
guvernul imperial, dorind a respecta invio- 
labilitarea teriorială a Statului Român, s'a 
înţeles de a încheia cu guvernul Alteţei 
Sale Domnitorul Carol I o convenţiune spe- 
cială relativă la trecerea trupelor ruse prin 
România. 

„Prin urmare au fost desemnaţi ca ple- 
nipotenţiari : 

Din partea Majestăţei Sale Imperatorul 
tutulor Rusiilor, baronul Dimitri Stuart, 
consiliar de stat, agent diplomatic şi con- 
sul general al Rusiei în România, cavaler 
al ordinului St. Vladimir clasa III, al St. 
Anei clasa II, al St. Stanislas clasa II şial 
ordinelor streine: Leul şi Soarele clasa II 

cu placă, Medgidie, clasa III, Muntenegru 
clasa II cu placă, şi al Crucei de ofiţer al 
Mântuitorului; 

Din partea Alteţei Sale Domnitorul Ro- 
mâniei, d. M. Kogălniceanu, ministrul Său 
al afacerilor streine, mare Cruce al ordinu- 
lui St. Ana clasa I, al Vulturului roşu clasa I, 
al Medgidiei clasa I, al Coroanei de fier 
clasa I. 

Cari, după ce şi-au preschimbat depli- 
nele lor puteri, găsite în bună şi regulată 
formă, s'au învoit asupra articolelor urmă- 
toare: 

Art. 1. Guvernul Alteţei Sale Domnitorul 
României Carol I asigură armatei ruse, care 
va fi chemată a merge în Turcia, libera 
trecere prin teritoriul României şi tractarea 
eservată armatelor amice, 

Toate cheltuelele, care ar putea fi oca- 
sionate de trebuințele armatei ruse, de tran- 
sportul său precum şi pentru satisfacerea, 
tutulor trebuinţelor sale, cad bine înteles 
în sarcina guvernului imperial. 

Art. 2. Pentru ca nici un inconvenient 
sau pericol să nu resulte pentru România 
din faptul trecerei trupelor ruse pe terito- 
riul său, guvernul Majestăţei Sale Impera- 
torul tutulor Rusiilor se obligă a menţine 
şi a face a se respecta drepturile ' politice 
ale Statului român, astfel cum resultă din 
legile interioare şi tractatele existente, pre- 

cum şi a menţine şi a apăra integritatea, 
actuală a României. 

Art. 3. Toate amănuntele relative la trece- 
rea trupelor ruse, la relaţiunile lor cu autori- 
tăzile locale, precum şi toate învoielile, cari 
ar trebui să fie făcute pentru acest sfirşit, 
vor fi consemnate într'o convențiune spe- 
cială, care va fi încheiată de delegaţii am- 
belor guverne, şi ratificată în acelaş timp 
ca şi cea de faţă, şi va intra în lucrare de 
odată. 

Art. 4. Guvernul Alteţei Sale Domnitorul 
României se îndatorează a obţine pentru Con- 
venţiunea de faţă, precum şi cea menţio- 
nată la art. precedent, ratificarea cerută de 
legile române, şi a face imediat executorie 
stipulaţiunile coprinse într'6nsele. 

Drept aceea plenipotenţiarii respectivi 
au pus pe convenţiunea din faţă semnătu- 
rile lor şi sigiliul armelor lor. 

Făcută în Bucureşti la 4 (16) Aprilie 
anul mântuirei una mie opt sute şapte-zeri 
şi şapte. 


Pentru deosebita importanţă a articolului 2 


de mai sus, dăm şi textul oficial al redacţiei 


franceze : 


Art. 2. Afin qu'aucun inconvénient ou 
danger ne résulte pour la Roumanie du fait 

du passage des troupes russes sur son ter- 
ritoire, le Gouvernement de Sa Majesté 
PEmpereur de toutes les Russies s'engage 
à maintenir et à faire respecter les droits 
politiques de l'Etat Roumain tels qw'ils ré- 
sultent des lois intérieures et traités exis- 
tants, ainsi quà maintenir et à défendre 
Pintâgrit6 actuelle de la Roumanie. 


Când recitim astăzi acest act şi ne aducem 
aminte de mărturisirea făcută de Kogălniceanu. 
în şedinţa Camerei din 30 Sept. 1878, că încă 
la lupie 1877, puţin după încheerea convenției 
şi înainte de trecerea armatei noastre peste Du- 
năre în ajutorul Rusiei, cancelarul Gorciacov îi 
spusese la Ploeşti că ne cere Basarabia 1): ne 
revin asupra acţiunii diplomatice a guvernu- 
lui liberal toate îndoelile, de care am vorbit 
mai sus. 

Prea este curioasă redactarea convenției de 
la 4 Aprilie. Faimosul articol 2 zicea, că Rusia, 
„S'engage a maintenir les droits politiques de 
PEtat Roumain tels qwils résultent des traités 
existants (aşa dar supunerea sub suzeranitatea 
Turciei?), ainsi qwa maintenir l'intégrité actuelle 
de la Roumanie. 


1) Vezi discursul 40 din acest volum, 

Acest text cuprindea pericolul unei reservatio 
mentalis din partea Rusiei şi putea da loc la o 
interpretare contrară celei presupuse de Români. 
Căci Rusia, prin tractatul Pontului, semnat în 
Londra la t/s Martie 1871 (vezi vol. I, pag. 
35) obținuse anularea tractatului de la Paris 
din 1856 în ceea ce privea Marea Neagră. 
Şi pe de altă parte noi înşi-ne îl ştirbisem 
prin Unirea de la 1859 şi prin instituirea Dom- 
nului hereditar străin de la 1866, amindouă 
aceste acte fiind admise de Puteri în fapt, dar 
nu recunoscute în drept. In aşa stare de lu- 
cruri, mai era oare tractatul de la Paris, pentru 
Rusia, faţă de noi, un traité existant? Și Vintégrité 
actuelle de la Roumanie, interpretată cu oare- 
care şiretenie, mai era integritatea cea de la 
1856 pănă la 1870, adecă cea conformă cu 
tractatul de la Paris, care ne dase Basarabia ? — 
Dealtminteri chiar art. 21 al tractatului de la 
Paris zicea: Le territoire (en Bassarabie) cédé par 
la Russie sera annexé à la Principauté de Mol- 
davie, sous la suzeraineté de la Sublime Porte. E 
semnificativă relevarea suzeranității în acest ar- 
ticol. Care e puterea Suzeranului asupra terito- 
riului? Cuvêntul, ca termin de drept interna- 
ţional, nu are înțeles precis. Ca precedent isto- 
ric, Austria ne luase la 1775 Bucovina şi Rusia 

la 1812 Basarabia prin înţelegere directă cu 
Turcia, Gorciacov ne va aduce aminte de acea- 
sta la 1878. 

Dacă era vorba, să se previe o aşa interpretare 
ingrată din partea Rusiei, atunci textul artico- 
lului 2 trebuia să cuprindă anume garantarea 
Basarabiei. 

Iar dacă era vorba să r&mâe redacţia aşa 
de vagă, fiind-că tot nu mai puteam păstra Ba- 
sarabia faţă de pretenţiile puternicei Rusii, a- 
tunci trebuia din vreme pregătită compensaţia, 
de bună voie, care ar fi fost incomparabil mai 
mare, decât partea rău limitată din Dobrogea, 
pe care am primit-o mai la urmă cu dea sila. 

Şi un asemenea act guvernul lui Ioan Bră- 
tianu se vede nevoit să-l incheie şi să-l publice în 
lipsa Parlamentului; iar după 7 zile, la 11 A- 
prilie, primele trupe ruseşti trec peste Prut şi 
intră în ţară, 

Art. 123 din Constituţie prescrie, că „nici o 
trupă străină nu va putea trece pe teritoriul 
României decât în puterea unei anume legi“. 
Cum să îndeplinească guvernul liberal această, 
prescriere constituţională, când din lipsă de pre- 
vedere tocmai în acest moment Senatul era di- 
solvat şi epoca alegerilor fixară de abia la 21 — 
26 Aprilie? 

Pentru a reintra mai curând în legalitate, cel 
puţin în această privinţă, ministerul comite o 
nouă violare de lege şi, scurtând terminul mi- 
nimal de 21 zile prevăzut de art. 46 din legea, 
electorală, modifică prin decretul de la 3 A- 
prilie 1877 convocarea colegiilor şi o fixează 
între 9 şi 13 Aprilie. 

Alegerile dau o mare majoritate guvernamen- 
tală, însă din foştii miniştri conservatori intră 
în noul Senat dd. Lascar Catargi, P. Carp, B. 
Boerescu şi G. Gr. Cantacuzin. 

Parlamentul se deschide la 14 Aprilie 1877, 
şi la 16 şi 17 Aprilie amindouă Corpurile le- 
giuitoare primesc convenţia cu Rusia şi dau mi- 
nisterului un bil de indemnitate pentru violările 
de lege comise. 

Atitudinea oposiţiei conservatoare în acest 
moment important al Istoriei noastre contim- 
porane merită să fie relevată. In organul lor 
recunoscut, Timpul, conservatorii publică la 26 
Aprilie următoarea declarare demnă: 


„Impregiurările sunt de o gravitate ex- 
cepțională. Armatele ruseşti ocupă terito- 
riul nostru. O convenţie iscălită de guver- 
nul român şi aprobată de majoritatea cor- 
purilor legiuitoare, a fixat rolul, ce Româ- 
nia este chemată a juca în situaţia actuală. 

Constatăm, că această convenție a fost su- 
pusă Camerei şi Senatului, după ce armata 
imperială a Rusiei trecuse Prutul gi ogu- 
pase o parte a ţării, 

„In fata acestor fapte împlinite, în faţa 
unor împregiurări, de la care poate atirna 
viitorul Statului nostru, noi conservatorii 
credem, că ar fi şi nepatriolic şi inoportun 
de a crea guvernului, căruia evenimentele 
iau încredinţat soarta ferii, dificultăți în 
chestiile exterioare, 

„Opinia noastră despre acest guvern este 
cunoscută, ea nu s'a schimbat întru nimic. 
Pentru moment însă credem, că o pylemică 
în contra politicei sale din afară nu este la 
locul ei“. 


Cu toată convenţia de la 4 Aprilie, relaţiile 
noastre cu Rusia sunt foarte precare. 

Fratele Imp&ratului Alexandru II, Marele 
Duce Nicolae, căruia îi era încredinţat coman- 
damentul suprem al armatei, işi permite a a- 
dresa la 11 Aprilie un manifest către „locui- 
torii români“, în care le zice între altele: 


Prin porunca Majestății Sale Impăratului 
tutulor Rusiilor, armata Sa ce am sub a 
mea comandă, însărcinată a combate în 
contra Turcilor, întră astăzi în ţara voa- 
stră, care nu pentru ântâiaş dată a întîm- 
pinat cu bucurie oştirile ruseşti. 

Vestindu-vă& aceasta, vă declar că venim 
la Voi ca vechi prieteni şi voitori de bine; 
nădăjduesc să găsesc la Voi aceiaş sufle- 
tească primire care au arătat străbunii 
Voştri oştirilor noastre în trecutele resbele 
ce le-am avut cu Turcii... 

Vë invit dar pria aceasta a vă urma în 
pace indeletnicirile şi a uşura armatei chi- 
pul de a satisface nevoile şi trebuinţele 
sale, etc. 


Par-că suntem încă sub protectoratul de la 
Akierman şi Balta-Liman! Rusia şi de astă- 
dată consideră tractatul de la Paris din 1856 
ca ne mai avână fiinţă. 

Pe de altă parte Turcia vede acum în statul 
Român un duşman, sileşte pe representantul 
nostru să plece din Constantinopol şi la 26 
Aprilie începe din Vidin bombardarea Calafatu- 
lui, căreia îi urmează pănă la 14 Mai şi bom- 
bardarea Giurgiului, Olteniţei, Islazului, Beche- 
tului şi Corabiei. 

In astfel de situație, Parlamentul nostru ia 
act de începerea, ostilităţilor efective din partea 
Turciei şi, după o discuţie prealabilă în şedinţa 
Camerei de la 29 Aprilie, care se termină cu 
primirea unei moţiuni de încredere, propuse de 
d. P. Grădişteanu (votează contra dd. Nicolae 

Ionescu, Pantazi Ghica,. A. Vizanti), Adunarea 
Legiuitoare hotărezte la 9 Mai 1877 cu unani- 
mitatea voturilor exprimate (se abţin dd. Ni- 
colae Ionescu şi N. B. Locusteanu): „Camera 
„ia act, că resbelul între România şi Turcia, că, 
„ruperea legăturilor noastre cu Poarta şi Inde- 
„pendenţa absolută a României au primit con- 
„sâcrarea lor oficială“. 

In aceeaş zi Senatul votează legea pentru 
instituirea ordinului Steaoa Românie ca semn 
al Suveranităţii, care lege se primeşte şi de 
Cameră şi se sancţionează a doua zi, 10 Mai. 
La această serbare naţională (Marţi în 10 Mai 
1877) o deosebită solemnitate accentuează actul 
Săvirşit: ministrul-prezident Ioan Brătianu, Mi- 
tropolitul Moldovei şi Sucevei Iosif Naniescu, 
vice-prezidentul Senatului Dimitrie Brătianu, pre- 
zidentul Camerei C. A. Rosetti, primul-prezident 
al Curţii de casaţie Al. Creţescu şi prezidentul 
Curţii de conturi Em. Grădişteanu țin discur- 
suri înaintea Domnitorului şi-l felicită pentru in- 
dependenţa declarată. 

E de notat, că această (cam acoperită) de- 
clarare a independenţei provoacă în prima linie 
nemulţumirea Rusiei, care se şi grăbeşte a o 
exprima prin o notă a d-lui de Nelidov. Politica 

rusească faţă cu micile state era vederată: 
Ţarul voia să le aibă în decursul r&sboiului la 
disposiţia sa şi, după izbindă, să le procure 
oare-care foloase ca resultat al generosităţii 
sale. La vre-un ajutor din partea armatelor a- 
cestor state (adecă a României şi a Greciei, 
căci Serbii erau bătuţi, şi Montenegrinii prea 
puţini la numër) nu se gândea Rusia: încercările 
guvernului român de a face să se admită coo- 
perarea regulată a armatei noastre le respinge 
cu trufie. 

Dar în curând soarta armelor aduce situ- 
aţia la expresia adevărată a valorilor reale. 
Căci Rusia se arată rču pregătită pentru un 
asemenea r&sboi. Influenţată poate de ilusiile 
lui Ignatiev, care faţă cu pretinsa decadenţă a 
Turciei vorbea de o simplă plimbare militară, 
Rusia trimite la inceput pe câmpul de r&sboi 
european, unde efectivul turcesc este de aproape 
400,000 luptători, numai 150,000, care cu vr'o 
10,000 cazaci din aşa numitul corp combinat 
(svodny) şi cu personalul technic însumează de- 
abia un efectiv de 170,000 oameni!); iar inten- 


1) Aus dem Leben Konig Karls von Rumänien (vol. III, pag. 156). 
Statul-major român dă cifra „de 135 la 140 mii oameni“ (vol. 
I, pag. 54). — Cartea statului nostru major este intitulată „Is- 

dența este concesionată unor întreprinderi pri- 
vate : pentru transporturi lui Warschawsky, 
pentru aprovizionări consorţiului Horwitz, Gregr 
şi Kohan, a căror exploatare ajunge după sfir- 
şitul r&sboiului în cercetarea instanțelor cri- 
minale. 

Cu mişcarea întârziată prin ploile torențiale 
din primăvara anului 1877, armata rusească își 
face trecerea peste Dunăre deabia între 10 şi 
15 Iunie, iar la 16 Iunie trece şi Impăratul 
Alexandru cu Marele Duce Nicolae. Centrul ar- 
matei, sub geneneralul Gurco, ocupă Tirnova 
la 25 Iunie, străbate cu o surprinzătoare re- 
peziciune Balcanii prin pasul Hainkioi şi ajunge 
la 5 Iulie pănă la Cazanlic. Insă Turcii se re- 
culeg după prima ameţeală, Suleiman-Paşa bate 
pe Ruşi la Eski-Zagra (18 Iulie), şi la 23 Iulie 
trupele lui Gurco se întorc iarâş la Tirnova. 

Dar îndrăsneaţa înaintare era şi fără de aceasta, 
periclitată prin evenimentele întimplate în acelaş 


toriculă R&sboiului din 1877—1878. Participarea României! la 
acestii r&sboiu. Lucrare făcută de maï mulți ofiţeri“. Partea I, 
(Bucureşti, 1887). — Lucrarea cuprinde atâtea neajunsuri de 
tot felul, încât se înţelege, pentru ce se prezentă sub o formă 
anonimă şi oarecum ne-oficială. Totuş este de regretat, că după 
20 de ani de lu r&sboi şi 10 ani de la publicarea volumului 
ântâi, na apărut âncă volumul al doilea şi cel mai important, 
în care a rămas să se descrie luarea Plevnei, 

timp la baza de operaţie lingă Dunăre. Spre a 
lărgi această bază, aripa dreaptă a armatei sub 
generalul Krüdener, lăsând deocamdată Plevna 
la o parte (de si Principele Carol, într'un con- 
siliu de r&sboi ţinut la Marele Duce Nicolae în 
Ploeşti, arătase încă de la 20 Mai necesitatea de 
a pune cât mai curând mâna pe acest punct de 
încrucişare— uşor lucru pe la sfîrşitul lui Iunie, 
când era reocupat numai de puţine batalioane 
turceşti), se îndreptase spre Nicopoli şi după o 
scurtă bombardare, dar cu relativ mari pierderi, 
intrase la 3 Iulie seara în această cetăţue. Insă 
în restimp Osman-Paşa, ne mai putând sosi de 
la Vidin în ajutorul Nicopolii şi înțelegând pe 
de altă parte marea importanţă strategică a 
Plevnei, concentrase aici toate trupele disponi- 
bile (de la început peste 15,000 oameni) şi în 
câteva, zile de o activitate febrilă izbutise să 
facă din această poziţie, de la sine favorizată 
prin dealurile dimprejur şi prin văile laterale, 
cea mai straşnică întăritură. Statul-major rusesc 
ordonă generalului Schilder-Schuldner să plece 
de lu Nicopoli şi să ia Plevnă. Nefericitul ge- 
neral o atacă la 8 Iulie cu deabia 8,000 oameni, 
fárä recunoaşteri prealabile, fără trupe de rezer- 
vă, şi este respins cu pierderea unei treimi din 
soldaţii săi. 

Pentru a restabili cât mai curând prestigiul 
armelor ruseşti, generalii Krüdener, Şahovscoi 
şi Scobelev atacă la 18 Iulie Plevna pentru a 
doua oară, de astădată cu vr'o 32,000 oameni 
infanterie, 3 brigade de cavalerie şi 186 tunuri; 
dar şi Osman-Paşa adunase pănă atunci în întă- 
riturile sale cam acelaş numër de combatanți cu 
54 tunuri. Ruşii sufăr o a doua şi mult mai 
crudă înfrângere şi au să deplângă pierderea 
exorbitantă a vr'o 7,000 oameni cu aproape 200 
ofiţeri. 

Situaţia lor devine din cele mai critice ; în 
aceeaş zi este bătut şi Gurco la Eski-Zagra în 
Balcani, toată soarta r&sboiului e pusă la în- 
doială. 

Acum încetează or ce trufie. Marele Duce Ni: 
colae intervine deadreptul pe lingă Domnitorul 
nostru şi-i cere ajutor prin memorabila depeşe 
de la 19 Iulie 1877, al cărei text îl vom re- 
produce mai jos. Totdeodată se ordonă chie- 
marea unui spor de peste 100,000 oameni din 
Rusia, şi ministrul rusesc la Atena primeşte în- 
sărcinarea, de a provoca şi intrarea Grecilor în 
r&sboi. Chiar şi Sârbilor, cu toată înfrângerea 
din anul precedent, li se adresează pe la sfirşi- 
tul lui Octomvrie aceeaş cerere. Iar Montene- 

grinii reincep de la sine lupta deabia între- 
ruptă 1). 


Ce făcuse pănă atunci armata română? 

Mobilizată în luna lui Aprilie 1877, cu un 
efectiv de 50,000 oameni şi 180 tunuri (după 
ce în decursul iernei se construiseră cu bună 


1) In contra Grecilor Turcia aşezase un corp de observare 
la graniţa din Tesalia. In casul unui atac efectiv din partea 
Greciei, acest corp trebuia întărit prin detaşarea de trupe din 
Sudul Balcanilor, şi astfel s'ar fi slăbit resistenţa contra Ru- 
şilor din pasurile Şipca şi Hainkioi. Dar Saburov, pe atunci 
ministrul Rusiei la Atena, cunoscână starea deplorabilă a ar- 
matei greceşti şi temându-se ca aceasta să nu fie îndată nimi- 
cită şi atunci din contră trupele turceşti din Tesalia să poată 
spori contingentul din Balcani, a luat asupră-şi de a nu exe- 
cuta ordinul primit, ci de a sfătui pe Greci să r&mâe în pace. 
Inteligenta nesupunere, mărturisită mai târziu Țarului de însuş 
Saburov, i-a procurat inaintarea la ambasada din Berlin. — 
Deabia după încheierea armistiţiului de la 19 Ianuarie 1878 între 
Ruși şi Turci, când se stabiliseră şi bazele păcii, Grecia declară 
r&sboiul şi intră cu 12,000 oameni în Tesalia, pentru a-şi da 
aerul de beligerant şi a putea reclama o sporire de teritoriu. 

In ce priveşte Sârbia, Principele Milan (spre marea nemul- 
țumire a Imp&ratului Alexandru) nu se poate hotărî la acţiune, 
Tocmai pe la Decemvrie (6 zile după căderea Plevnei!) îşi pune 
armata în mişcare spre Sofia şi spre Vidin, ocupă la 11 De- 
cemvrie Adlie și Mramor, la 16 Pirot, etc. 

Cât pentru Montenegrini, ei continuă cu vechiul curaj mi- 
cile atacuri locale în munţii greu accesibili de la granita lor şi 
silesc cetăţnia Antivari să capituleze (27 Decemvri6). Antivari 
se şi anexează Montenegrului prin tractatul de la Berlin. 

prevedere întăririle de la Bărboşi şi Calafat), ar- 
mata noastră este împărţită prin ordinea de 
bătae din 26 Aprilie în două corpuri, fiecare cu 
câte două diviziuni, suh comanda supremă a 
Domnitorului Carol, având ca şef al statului- 
major general pe colonelul G. Slăniceanu 1). Pri- 
mul corp de armată este comandat de genera- 
lul G. Lupu, al doilea de generalul Al. Radovici, 
iar comandanții celor 4 divizii sunt colonelii 
M. (Christodulo) Cerchez, 1. Logadi, G. Ange- 
lescu și generalul G. Manu (numit general cu 
câteva zile mai nainte, impreună cu N. Ha- 
ralambie, căruia i se incredinţează comanda mili- 
țiilor). 

Intr'o consfătuire ţinută la Ploesti (7 Mai), 
Marele Duce Nicolae îşi exprimă personal co- 
rinţa unei cooperări a armatei române; Princi- 
pele Carol se arată animat de aceeaş dorinţă, 


1) Cifrele de 50,000 oameni şi 180 tunuri le luăm din cartea 
citată Aus dem Leben König Karls (vol. III, pag. 149), care eva- 
luează întreaga putere armată a ţării diu acel moment, cu mi- 
liţii, cu garda naţională cu tot, la 70,000. Publicarea statului 
nostru major (partea I, pag. 75) vorbeşte de un efectiv mobi- 
lizat de 58,700 oameni cu 190 tunuri, plus 14,000 oameni din 
contingentul anului 1877, plus 33,000 din batalioanele de miliții, 
afară de garda orăşenească şi de depositele trupelor de linie- 
Probabil cifrele statului-major erau pe hârtie, pe când relaţia 
asupra vieţei Regelui ne dă realitatea. 

cere însă prealabila stabilire a condiţiilor mili- 
tare pentru o asemenea acţiune şi în or ce cas 
o bază proprie de operaţie in Bulgaria; deocam- 
dată promite în princip ajutorul trupelor române 
la trecerea armatei ruseşti peste Dunăre. 

Insă între dorința Marelui Duce Nicolae, mi- 
lităreşte foarte justificată, şi atitudinea diploma- 
tiei ruseşti este o mare deosebire, precum este, 
în dauna noastră, o deosebire şi între cuvintele 
mai rezervate ale Domnitorului şi acțiunea pe- 
tulantă a ministerului s&u. Acesta insistă prea 
mult asupra cooperării armatei române şi se ex- 
pune la nota d-lui de Nelidov de la 16 Mai, care 
zice între altele: Le Gouvernement Roumain avait 
fait des démarches auprès du cabinet Imperial pour 
témoigner de son désir de coopérer à l'action de l'armée 
Russe au dela du Danube, et poser les conditions, 
auxquelles cette cooperation serait possible. La Russie 
n'a pas besoin du concours de l'armee Rou- 
maine. Les forces qu'elle a mises en mouve 
ment pour combattre la Turquie, sont plus que 
suffisantes pour atteindre ce but élevé que VEmpereur 
S'est posé en commençant la guerre actuelle. D'autre 
part la sécurité extérieure de la Roumanie ne Voblige 
guère à attaquer la Turquie. Si donc, par des consi- 
dérations personnelles d'une nature différente, et que le 
gouvernement Roumain tient à ne pas dévoiler, mais 
qui ressortent assez clairement du langage de la presse 
locale, il se croit tenu d'honneur à entreprendre une 

action offensive contre l’Empire Oltoman, cette action ne 
doit en aucun cas gêner l'execulion du plan généra 
des grandes operations de Varmée Russe, à l'ombre 
desquelles exclusivement ont pu ctre jetées les 
bases des distinâes futures de VEtat Rou- 
main’), 

Cu toate aceste, ajutorul făgăduit de noi pen- 
tru trecerea armatei ruseşti peste Dunăre se dă 
cu prisosință. In acel moment armata română 
este astfel aşezată: divizia ântâi la Calafat, a 
doua la Cetate, a treia la Băileşti, a patra la 
Corabia-Izlaz. După înştiințarea despre timpul şi 
locul trecerii (pănă atunci ţinute secrete), bate- 
riile române de la Islaz pănă la Calafat întreţin 
în zilele de 14—16 Iunie un foc viu şi neîn- 
trerupt, şi, ocupând astfel trupele turceşti, apă- 
ră transportarea materialului de pod (150 pon- 
toane şi 60 plute) din gura Oltului pe Dunăre 
în jos de Nicopoli spre Zimnicea-Siştov. Cu acest 
material sosit intact la destinaţie şi în aseme- 
nea împrejurări întregul corp VIII al armatei 
ruseşti începe să treacă Dunărea chiar în noap- 


1) Când, unde gi cu cine? La Livadia cu Ioan Brătianu? 
Dar Basarabia ? Şi dacă acolo, sau poate la Bucureşti, în tim- 
pul tratărilor cu Nelidov pentru convenţia de la 4 Aprilie, s'au 
aşternut „bazele destinelor viitoare ale Statului Român“, nu 
era atunci, înainte de a fi intrat Ruşii pe teritoriul nostru, mo- 
mentul de a hotărî şi cooperarea armatei române pentru ca 
să nu se poată zice acum, că viitorul României este pus exclu- 
siv la umbra operaţiilor ruseşti ? 

tea de 14 spre 15 Iunie şi poate să ocupe Siş- 
tovul în seara de 15, iar a doua zi trece şi 
Impăratul Alexandru II în Bulgaria. 

Dar în lungul raport, ce Marele Duce Nicolae 
îl adresează Impăratului asupra întimplărilor de 
la începutul r&sboiului pănă la 15 Iunie, nu se 
zice nici un cuvânt despre armata română, ci 
se aduc numai plângeri în contra căilor noastre 
ferate ! 

Când şi corpul IX al armatei ruseşti, pără- 
sind Turnu-Măgurele, trece Dunărea, regimente 
române din divizia a patra se aşază aici, şi paza 
bateriilor ruseşti din această parte a malului 
sting al Dunării le este încredinţată. Astfel ar- 
mata, română formează în fapt continuarea ari- 
pei drepte a armatei ruseşti. După înţelegerea 
avută la Măgurele între generalul rus Stolypin 
şi generalul Manu, trupele noastre urmează cu 
bombardarea Nicopolii încă pănă la 80 Iunie, 
pentru apărarea altor plute rusești, care trec 
din gura Oltului spre Zimnicea. 

Şi la 3 Iulie, atacul generalului Krüdener asu- 
pra Nicopolii este puternic ajutat din partea 
noastră prin neîntrerupta bombardare de la ba- 
teriile din Flămânda, Măgurele şi Islaz şi prin 
focul de puști al infanteriei române asupra celei 
turceşti dinspre riul Osma. 

Insă când Krüdener după cucerirea Nicopolii, 
spre a-şi putea indrepta toate trupele spre Plev- 
na, cere de la generalul Manu să ocupe Nico- 
poli şi să îngrijească de transportul celor 7,000 
de prisonieri turci, generalul român cu drept 
cuvânt refuză, neavend de la Principele nostru 
autorizarea de a intra în Bulgaria. La interve- 
nirea Marelui Duce Nicolae şi chiar a Impăra- 
tului Alexandru, Principe Carol răspunde, că, 
fără stabilirea unei baze proprii de operaţie pen- 
tru armata română, aceasta nu va trece Du- 
nărea,. 

Astfel generalul Krüdener e silit să reţie 
o parte a trupelor sale la Nicopoli şi nu poate 
trimite în contra Plevnei decât acei 8000 oa- 
meni sub comanda lui Schildner-Schuldner, care 
suf&r infrângerea, de la 8 Iulie, despre care am 
vorbit. 

Marele Duce Nicolae aruncă vina asupra noa- 
stră şi se face că uită atitudinea diplomației 
ruseşti. Dar după o nouă intervenire a sa şi a 
Impă&ratului Alexandru şi după ce şi cancelarul 
Gorciacov recunvaşte acum trebuinţa neapărată 
a cooperării armatei române în Bulgaria, gene- 
ralul Manu primeşte la 12 Iulie ordinul de a 
ocupa Nicopoli, şi la 17 Iulie steagul român se 
înalţă deasupra acestei cetăţui turceşti. 

Cu toată considerabila sporire a trupelor de 
atac în contra Plevnei, Krüdener mai cere de 
la generalul Manu trimiterea a patru regimente 
române în ajutorul lor, ceea ce— în lipsa auto- 
rizării Domnitorului — se refusă iarăş. Ruşii 
sunt pentru a doua oară bătuţi la Plevna (18 
Iulie), şi în sfirşit Marele Duce Nicolae adre- 
sează, Principelui Carol depeşa hotăritoare pentru 
chiemarea în ajutor. Depeşa este astfel conce- 
pută : 

Mardi, "fsı Juillet 1877. 
PRINCE CHARLES DE ROUMANIE, 


A Vendroit où se troute le Quartier-Général Roumain, 


Les Turcs ayant amassé les plus grandes 
masses à Plevna, nous abiment. Prie de faire 
fusion, démonstration et, si possible, passage 
du Danube que Tu désires faire. Entre le 
Jiul et Corabia cette démonstration est indis- 
pensable pour faciliter mes mouvements. 


NICOLAS !). 


Un nou moment de grea cumpänă pentru 
politica română! Chiar acum, prin inoportuna 


1) E mare deosebire între acest text autentic şi cuvintele 
apocrife traduse în publicarea statului major român, în cartea 
d-lui T. C. Văcărescu gi în prelegerile d-lui general Fålcoianu 
asupra r&sboiului, Expresiile exagerate, atribuite acolo Marelui 
Duce Nicolae („Treci Dunărea sub ce condițiuni vei voi“ „Causa 
creştină este pierdută“) erau din capul locului suspecte. 

insistenţă anterioară a guvernului nostru întru 
cooperarea armatei române (insistenţă tardivă 
după încheerea convenției de la 4 Aprilie şi 
prematură inaintea înfrângerilor de la Plevna), 
situaţia României faţă de Rusia nu era atât de 
favorabilă, pe cât ar fi putut fi, şi depeşa Ma- 
relui Duce Nicolae către Principele Carol vor- 
beşte de passage du Danube que Tu désires faire, 
par'că ajutorul invocat ar fi mai ales o împli- 
nire a dorințelor noastre. Dar or cum ar fi re- 
dactată  depeşa Marelui Duce, remâne totuş 
constatat, că Ruşii cer acum formal conlucrarea, 
armatei noastre în Bulgaria şi că, fiind zdro- 
biţi (abimes) la Plevna, această demonstraţie le 
este indispensabilă pentru a facilita mişcă- 
rile lor. 

Acţiunea militară ce ni se cerea, era pentru 
noi din toate punctele de vedere de o impor- 
tanță supremă. Ea se cuvenea să fie însoţită de 
cea mai prevăzătoare acţiune politică, mai ales 
după declararea cancelarului Gorciacov din luna, 
trecută în privinţa, Basarabiei şi după nota d-lui 
de Nelidov cu destinées futures de l État Roumain. 
Dar pe când Principele Carol vrea să garanteze 
soarta Ţării printr'un nou tractat cu Rusia, 
înainte de a intra cu toată armata în Bulgaria, 
Ioan Brătianu stărue să le dăm „simplu şi 
franc“ ajutorul putincios, fiindcă România, la o 

respingere a Ruşilor peste Dunăre, ar fi în pe- 
ricol de a deveni teatrul r&sboiului şi fiindcă 
un nou tractat ar desfiinţa garanţiile şi foloa- 
sele (!) convenției de la 4 Aprilie !). 

Domnitorul cedează ministrului său, dar cel 
puţin asigură armatei române o situaţie cuviin- 
cioasă, încontra multiplelor încercări ale genera- 
lilor ruşi de a dispune de ea ca de propriele 
lor trupe. Cu o întârziere intenţionată şi cu 
neclintita hotărire de a păstra comanda deosebită 
asupra armatei sale, Principele Carol mai aşteaptă 
câteva interveniri din partea Marelui Duce 
Nicolae, care i se şi adresează, şi r&spunde 
însfirşit la 10 August: 

Dans ses rapports avec l'armee Imperiale, 
Parmâe Roumaine devra conserver, ainsi que 
Votre Altesse Impériale a bien voulu le re- 
connattre Elie-même dans Sa dernière lettre, 
son individualité et son unité de commande- 
ment, tout en opérant bien entendu après 
le plan général et les dispositions de V. A. I.— 
A cet effet je serai très heureux de pouvoir 
me rencontrer avec V. A. I. à Nicopoli ou 
ailleurs, afin de régler à titre définitif la 
marche de nos opérations contre Plevna. Je 
prie V. A. I. de vouloir bien fixer le jour 
et Vendroit de cette entrevue. 


1) Aus dem Leben König Karls. (vol. III, pag. 218), — Vezi 
şi discursul 40 din volumul de faţă. 

Intrevederea se hotăreşte pentru 16 August. 
In acea zi, spre 8 ore seara, Principele soseşte 
în cartierul imperial la Gornia-Studena, unde 
este întîmpinat de Impăratul Alexandru II şi 
de Marele Duce Nicolae. Pe faţa celui dintâi e 
întipărita durerea pentru pierderile suferite şi 
grija de viitor. Cu mare cordialitate Impăratul 
îşi exprimă mulţumirea de a vedea pe Princi- 
pele nostru în Bulgaria şi speranţa, că de acum 
înainte toate greutăţile vor fi înlăturate. Iar 
Marele Duce întreabă îndată, dacă Principele 
are intenţia de a comanda armata română în 
persoană. La răspunsul Principelui, că aceasta 
„se înţelege de la sine“, Marele Duce întim- 
pină, că sar produce prea multe greutăţi, 
fiindcă Principele Carol nu ar putea fi pus sub 
ordinele unui general rus. — „Fireşte că nu“, 
răspunde Domnitorul nostru, „însă zece gene- 
rali ruşi ar putea fi puşi sub ordinile mele“. — 
Impăratul Alexandru ascultă discuţia în tăcere, 
apoi conduce pe Principele Carol la cortul ce-i 
era pregătit, el însuş se retrage in simpla casă 
bulgărească, în care locuia. Peste puţine mi- 
nute soseşte Marele Duce Nicolae în cort şi, în 
numele Împăratului, ofere Principelui nostru 
comandamentul superior asupra tutulor trupelor 
ruseşti dinaintea Plevnei. — Mare onoare, şi mai 
mare răspundere! 

După un timp de reflecţie, Principele pri- 
mește, de şi numărul soldaţilor ruşi concentrați 
la Plevna nu trece peste 30,000 şi din trupele 
române nu poate fi deocamdată adus în ajutor 
decât acelaş număr de oameni — slab contin- 
gent faţă cu armata şi cu posiţia lui Osman. 

A doua zi Principele Carol pleacă înapoi şi, 
putend deabia să se strecoare spre Şiştov prin 
nesfirşita mulțime de căruțe cu răniții de la Şipua 
şi prin coloanele de tren, soseşte seara, la Zim- 
nicea, găzduit în aceeaş casă, din care—cu pu- 
ține s&pt&mâni înainte — Impăratul Alexandru 
pornise peste Dunăre plin de încrederea într'o 
grabnică izbindă, 

In Corabia, la 19 August, Principele ţine un 
consiliu de r&sboi, la care iau parte Ioan Bră- 
tianu, generalul Cernat, colonelii Arion, Cerchez, 
Barozzi, Dabija, Slăniceanu şi maiorul J. Laho- 
vari, Conform părerii maiorului Lahovari şi a 
lui Ioan Brătianu, şi în contra părerii celorlalţi, 
Principele hotăreşte trecerea trupelor române 
peste Dunăre chiar pentru a doua i. 

Trecerea avea să se facă pe podul cel mare 
de 800 metri, care cu invingerea atâtor greu- 
taţi deabia se construise de colonelul Eraclie 
Arion şi loc.-colonelul Anton Berendei la Sili- 
ştioara-Măgura lingă Corabia şi care acum, în 
înţelesul celor convenite la Gornia-Studena, tre- 

buia desfăcut şi reconstruit la Nicopoli, precum 
şi toate căile de etape şi proviant treabuiau 
altfel stabilite conform nouei baze de operaţie. 

O ordine de zi de la 23 Iulie modificase or- 
ganizarea armatei active prin împărţirea în ar- 
mata de operaţiuni și armata de observaţiune. 
Remâind intact corpul II sub generăâlul A. Ra- 
dovici (numai generalul Manu se numeşte co- 
mandant al artileriei armatei de operațiuni şi 
este înlocuit la divizia a 4-a prin colonelul A. 
Angelescu), cele două divizii ale corpului I, for- 
mând armata de observaţiune sub generalul 
Lupu, sunt încredințate colonelilor Pencovici şi 
M. Holban, şi din trupele lor se mai for- 
mează o reservă generală, având aici colonelul 
Cerchez comanda infanteriei, colonelul Creţeanu 
a cavaleriei şi colonelul E. Arion a artileriei. 

In zioa de 20 August pe la amiaz, după ser- 
viciul divin celebrat sub cerul liber de Episcopul 
Rimnicului, divizia de rezervă şi o brigadă a 
diviziei a 8a încep trecerea peste Dunăre pe 
la Siliştioara. La capul podului, în mijlocul emo- 
ției generale, sub arşiţa tropicală a soarelui, 
Principele Carol, însoţit de ministrul-prezident 
I. Brătianu şi de prezidentul Camerei C. A. 
Rosetti, asistă, ore întregi la marele eveniment. 

Trupele au ordin să continue toată noaptea 
marşul lor spre Plevna. 

In aceeaş zi generalul Cernat părăseşte mi- 
nisterul de r&sboi, înlocuit ad-interim de Ioan 
Brătianu, şi este numit comandantul armatei 
române de operaţiune sub ordinile imediate ale 
Principelui Carol. 

La 21 August Domnitorul nostru pleacă din 
Turnu-Măgurele prin Nicopoli şi soseşte după 
amiaz în sătulețul bulgar Poradim (40 kilom. 
spre Sud de la Nicopoli, 7 spre răsărit de la 
şanţurile turceşti din Plevna), unde într'o casă 
părăginită, fără uşi, cu hârtie lipită la ferestre, 
în aerul de putreziciune, ce-l răspândesc nenu- 
m&ratele cadavre din jurul Plevnei pănă la 
Gornia-Studena, îşi stabileşte cartierul general. 
Pe tot drumul este însoţit de bubuitul tunuri- 
lor în urma vigurosului atac de trei zile al lui 
Osman-Paşa în contra Pelişatului, la care însă 
Ruşii pot resista. 

In aceeaş seară şi a doua zi primeşte rapor- 
turile generalilor Sotov, acum şeful statului său 
major, Kriidener, comandantul corpului IX ru- 
sesc, Krylov, comandantul corpului IV. In cu- 
rend i se prezentă şi generalii Imeritinski şi 
Scobelev, sosiți de la Lovcea, pe care o lua- 
seră la 22 August, întrerupând astfel comuni- 
caţiile lui Osman Paşa spre sud. 

După sosirea armatei române, situaţia este 
considerabil îmbunătăţită. Cel puţin în contra 

celor 65,000 soldaţi turci din Plevna (pe care 
însă Ruşii îi evaluau greşit numai la 40— 
50000) stă acum un efectiv de tot atâţi oameni 
ai armatei aliate ruso-române, dintre care 35,000 
(cu 108 tunuri) sunt români şi 80,000 (cu 
182 tunuri) ruşi, astfel aşezaţi în jurul Plevnei: 

In Vrbiţa, pe un platou dinaintea Griviței, 
divizia 4 română, la spatele ei, în Calişovaţ, 
divizia 3 ; în Brislan divizia de rezervă; cava- 
leria acestor divizii le acoperea la dreapta spre 
Vid. — In Pelişat corpul IX rus, divizia de ca- 
valerie Loşcarev stabilea legătura cu divizia 4 
română; între Pelişat şi Radişova corpul IV; 
la spatele lui, în Tuceniţa, detașamentul Imeri- 
tinski. 

Din primul moment al sosirii trupelor ro- 
mâne, statul major al Marelui Duce Nicolae, în 
cap cu Nepocoicitzki, insistă asupra unui nou 
atac încontra Plevnei. Principele Carol se îm- 
potriveşte. I} faut attaquer absolument, întimpină, 
însă Marele Duce, înainte ca armata lui Sulei- 
man Paşa să poată sosi de la sud-vest în aju- 
torul lui Osman. Şi astfel reincepe la 26 Au- 
gust bombardarea, întăriturilor turceşti, bine în- 
reţinută de artileria românâ. (Ils sont crânes, 
les petits Roumains, exclamă colonelul Gaillard, 
ataşatul militar francez 1). A doua zi, 27 Au- 
gust, bombardarea e deosebit de vie, 400 guri 
de foc cutremură cerul. In partea Românilor 
artileria diviziei 4 este împiedicată în acţiunea 
ei prin focul infanteriei turceşti dintr'un redan 


1) T. ©. Văcărescu „Luptele Românilor în resbelul din 
1877—1878“. (Ediţ. II, pag. 291 şi 292), 

de lingă fabia Abdul-Kerim (numită de noi re- 
duta Griviţa), numai la 900 metri distanţă de 
posiţia noastră. Regimentul 18 de dorobanţi 
(Vaslui şi Iaşi), condus de loc.-colonelul Sergie 
Voinescu, porneşte la asalt sub ploaia de şrap- 
nele din tabia Abdul-Kerim şi, luptându-se piept 
la piept cu duşmanul oţărit, izbuteşte să intre 
şi să se menţie în acel redan, ilustrând astfel 
botezul de foc al armelor române). — Pentru 
30 August (ziua Imp&ratului!) se hotăreşte ata- 
cul general, cu toată părerea contrară a Prin- 
cipelui Carol, care arată puţinul efect al bom- 
bardării de patru zile şi găseşte armata aliată 
incă prea slabă pentru o asemenea acţiune; dar 
rămâind singur de părerea sa, trebue să cedeze, 
pentru a nu face să se creadă, că-i este teamă 
de valoarea tinerelor trupe române. 

La 30 August se dă aşa dar a treia bătălie 
înaintea Plevnei. Noaptea precedentă ploase şi 


1) Vasilie Alecsandri: Peneş Curcanul, 

Plecat-am nouă din Vaslui 
Şi cu sergentul zece... 

Toţi dorobanţi, toţi căciulari, 
Români de viţă veche, 

Purtând opinci, suman, iţari 
Şi cuşma peo ureche, 

Ne dase nume de Curcani 
Un hâtru bun de glume, 

Noi am schimbat lingă Balcani 
Porecla în Renume! 


Precum Alecsandri în poesie, aşa Grigorescu în pictură au 
făcut din dorobanţ tipul cel mai popular al ostaşilor noştri. 

dimineaţa, mai ploa, toată incunjurimea Plevnei 
era în ceaţă. Atacul fusese hotărit pentru ora 
3 după amiazi. Dar cu mult înainte, pe la 11 
ore, încep a se auzi de la aripa stingă dinspre 
Radişova violente împuşcături şi o canonadă, 
care ţine câteva ore. După felul nedisciplinat al 
generalilor ruşi, trupele lui Scobelev atacaseră 
înaintea orei hotărite şi atrăseseră în luptă şi 
batalioane din corpul lui Krylov. Pripita încer- 
care este respinsă cu mari pierderi pentru 
Ruşi. 

Din punctul de observare deasupra satului 
Griviţa Principele Carol dă la ora 3 ordinul 
pentru asaltul general. Ceaţa se împrăştiase, dar 
reincepuse ploaia. De unde se află, Principele 
poate vedea o mare parte a câmpului de bătae; 
însă pănă la extrema stingă rusească sunt 16 
kilometri. La dreapta, în partea românâ, obiec- 
tul de atac este reduta Griviţa. Cu cel mai 
mare avânt diviziile 3 şi 4 năvălese asupra, 
şanţurilor, dar focul Turcilor le nimiceşte, gra- 
natele plesnesc în pământul de lingă Principe; 
de două ori trupele înaintează pănă la şanţ, de 
două ori sunt respinse, lăsând drumul lor aco- 
perit de morţi, printre care maiorul Şonţu şi 
căpitanul Valter Mărăcineanu, ale căror cadavre 
sunt înfipte de Turci pe parapetul redutei ca 
trofee! — Pe Principe nu-l mai rabdă la locul de 

observare; el se repede în mijlocul trupelor sale 
şi le imbărbătează la un al treilea atac. Acum 
se înțelesese cauza neizbindei şi a marilor pier- 
deri: nu o singură redută avea Griviţa, cum se 
părea şi cum arăta harta rusească, ci două, legate 
între ele printr'un şanţ formând un fel de cor- 
tină, dar a doua, rnai spre răsărit, nu se putea 
zări decât după trecerea unei văi, de pe o înălţime 
dinainte-i. — Sunt 5 ore trecute; Principele se în 
dreptează spre primele ambulanţe, încă sub facul 
turcesc ; aici primeşte ştirea, că atacul este respins 
pe toată linia! O singură speranţa mai remânea, 
pentru un succes parţial: resultatul ultimului 
atac al Românilor asupra redutei No. 1 de la 
Griviţa. Pentru a patra oară, în amurgul serii, 
trupele rămase din divizia 4, sub conducerea 
locot.-colonelului Voinescu şi a căpitanului Groza, 
se aruncă asupra teribilei redute, dinaintea că- 
reia Ruşii pierduseră a doua lor bătălie de la 18 Iu- 
lie. După cea mai crincenă luptă batalionul 2 de 
vânători (maior Al. Candiano-Popescu), regi- 
mentele 14 şi 16 de dorobanţi şi 5 de linie 
izbutesc să intre în redută, de unde Turcii se 
retrag pas cu pas în reduta a doua, încercând 
în zadar să câştige posiţia pierdută. Un steag 
turcesc şi trei tunuri cad in mânile Românilor 1). 


3) Două din aceste tunuri sunt acum aşezate lingă statua 
lui Mihai Viteazul şi unul la garda Palatului din Bucureşti, 


96 


Onoarea zilei este scăpată, valoarea armatei 
române este de acum înainte dovedită în ochii 
tutulor; dar pierderile aliaților sunt enorme 
— peste 16,000 morți şi răniţi, dintre care in 
partea noastră 2,600 cu 59 ofițeri; mai ales 
brigada 1 a colonelului Ipătescu şi în deosebi 
regimentul 8 (loc.-colonel Poenaru) sunt deci- 
mate. 

Impăratul Alexandru e cuprins de descura- 
jare. Dintr'un extrem în altul, şi Marele Duce 
Nicolae cu statul său major, generalii Nepocoi- 
citzki şi Levitzki, propun retragerea tutulor tru- 
pelor dinaintea Plevnei pănă dincolo de valea 
Osmei. Dar ministrul de r&sboi Miliutin se îm- 
potriveşte, şi Principele Carol stărue cu energie, 
ca armata aliată să rëmâe în posiţiile ocupate 
şi să le întărească prin şanţuri sistematice, pen- 
tru care cel puţin armata română este înzes- 
trată cu sape Liman şi le poate împrumuta, şi 
soldaţilor ruşi. Altfel sunt acum ascultate sfa- 
turile Principelui nostru; părerea lui prevalează, 
şi în consiliul de r&sboi de la 1 Septemvrie se 
decide însfirşit, ca Plevna să fie investită prin 
blocare regulată, să se aştepte cu atacul final 
pănă la sosirea trupelor din Rusia şi să se 
chieme îndată din Petersburg generalul Todle- 
ben, celebrul apărător al Sevastopolului de la 

1854, pentru a dirige lucrările în contra noului 
Sevastopol turcesc de la 1877. 

Luptele parţiale continuă neîntrerupt în jurul 
Plevnei. 'Turcii încearcă de mai multe ori să ne 
ia înapoi reduta Griviţa, dar totdeauna în zadar. 
Reduta ocupată de noi fiind însă sub focurile 
turceşti din reduta No. 2, Principele ordonă 
pentru 6 Septemvrie un nou asalt asupra celei 
din urmă, sub comanda colonelului Sachelarie; 
de patru ori trupele române (din regimentele 9 
şi 15 de dorobanţi, 1 şi 7 de linie) năvălesc 
pănă la glasiul redutei, dar sunt in definitiv re- 
spinse cu pierderea a 583 soldaţi şi 20 ofiţeri, 
morţi şi răniţi. 

Timpul trece cu greu; armatele ruseşti din 
celelalte câmpuri de r&sboi stau pe loc: toate 
privirile sunt aţintite asupra Plevnei. Aici, spre 
calamitatea trupelor aliate, plouă mereu şi pe 
la sfirşitul lui Septemvrie incepe să şi ningă. 
Trupele au mulţi bolnavi. Cel puţin aprovizio- 
narea armatei noastre este destul de bine îu- 
grijită prin activitatea interimarului ministru de 
r&sboi Ioan Brătianu, dar şi Osman-Paşa pri- 
meşte din spre apus coloane de muniţiuni şi 
de proviant. Spre a-i tăia comunicările în acea- 
stă parte, Principele trimite pe Krylov cu ca- 
valeria ruso-română peste Vid; dar generalul 

rus se arată incapabil şi, după propunerea Prin. 
cipelui, este depărtat de la comanda sa. 

La 15 Septemvrie soseşte însfirşit genera- 
lul Todleben şi este numit adlatus al Principe- 
lui Carol, spre marea mulţumire a amindora, 
iar Prinţul Imeritinski şef al statului major în 
locul lui Sotov. Acum începe blocarea întregei 
. Plevne prin întărituri de pământ jur împrejur, 
ceea ce însă, în deosebi pentru a închide cercul 
spre Vid, mai reclamă sosirea mult aşteptatelor 
trupe din Rusia. 

La 26 Septemvrie încep a sosi şi aceste. 
Trupele puse sub comanda Principelui Carol se 
sporesc pănă aproape la '100,000 oameni, dea- 
bia de ajuns pentru blocarea şi cucerirea Plev- 
nei, cu toate ilusiile Marelui Duce Nicolae. 

De la 1 Octomvrie vreme frumoasă, dar şi 
frig neobişnuit. La îmbolnăvirile de păn'acum 
se adaogă degerările. Ambulanţele noastre sunt 
însă relativ bine ţinute, mulţumită energiei 
lui Davila şi a medicilor militari de sub ordinile 
lui. Răniţii şi bolnavii transportabili sunt eva- 
cuaţi peste Dunăre, unde întimpină deosebita 
îngrijire organizată de Elisabeta Doamna, des- 
pre care vom vorbi mai târziu. 

In ziua de 7 Octomvrie regimentul 7 de linie, 
batalionul 1 de vânători şi câte un batalion din 

regimentele 5 şi 13 de dorobanţi încearcă un 
nou atac încontra redutei a doua de la Griviţa, 
dar atacul este din nou r&spins cu pierderea a 
o mie soldaţi şi 22 ofiţeri, mai ales în urma 
nechibzuinţei colonelului Al. Angelescu, care şi 
este înlăturat de la comanda diviziei 4 şi tri- 
mis îndărăt la corpul de observaţie din Calafat 1). 

Spre închiderea cercului de blucadă la apus, 
se arată necesară luarea marei redute turceşti 
de la Gorni-Dubnic, de-a stinga Vidului. Princi- 
pele Carol ordonă această acţiune importantă 
pentru 12 Octomvrie şi, spre a o masca, o com- 
bină cu o bombardare generală în jurul Plev- 
nei. Atacul principal este încredințat gardei ru- 
seşti sub conducerea lui Gurco; Românii parti- 
cipă la bombardare (colonelul C. Budişteanu e 
rănit in tranșee); Ruşii se luptă învierşunat şi 
izbutesc seara târziu să pue mâna pe Gorni- 
Dubnic prin surprindere, făcend pe Ahmed 
Hifzi Paşa, prisonier cu 2,300 oameni şi 53 ofi- 
teri. Insă pierderile Ruşilor sunt iarăş excesiv 
de mari, din pricina obiceiului de a inainta fără 


1) Ceea ce nu împiedică înaintarea lui la gradul de general 
şi chiar numirea de ministru al resbuiului în cabinetul Joan 
Brătianu la 21 Fevr. 1886! Culpabila lui administrare ministe- 
rială şi devine una din ocasiile căderii lui Brătianu la 1888. 

lucrări simultane de acoperire şi îndeobşte din 
pricina lipsei de cruţare a trupelor din partea, 
comandanților. 

Dar or cât de mari ar fi fost pierderile, re- 
sultatul câştigat, le covirşeşte; căci acum Plevna 
este în adevăr blocată, iar de Ja soarta Plevnei 
atirnă soarta întregului r&sboi. 

Românii îşi întind liniile fortificate de dina- 
intea redutelor turceşti de la Opanez pănă la 
Bivolar (unde comandează colonelul Roznovanu), 
iar Ruşii de la Etropol pănă peste Gorni-Dub- 
nic. Vreo 30 de întărituri, lunete, redane şi 
redute se construesc de trupele noastre de ge- 
niu, sub conducerea colonelului Berendei şi a 
maiorului Gheorghiu, in trei linii succesive de 
apărare între Griviţa şi Riben. Şi dincolo de 
Vid, pănă aproape de Gorni-Dubnic, lucrează 
Românii câteva întărituri, în care se adăpos- 
tesc apoi grenadirii ruseşti, Generalul Manu, co- 
mandantul artileriei, recunoaşte mereu posijiile 
bateriilor. 

Deprimatul Impărat Alexandru se mută la 
Poradim, în casa deabia reparată a Principelui 
Carol, pe care i-o oferise acesta, Principele se 
instalează într'o colibă sub acoperiş de paie, 
având numai o odaie cu vatră şi o cămăruţă 
umedă, lipită cu pământ. Zilele de 21—22 Oc- 

tomvrie le întrebuinţează pentru inspecții din- 
colo de Vid, sub focurile redutelor turceşti, pe 
şoseana dinspre Sofia, de unde se vesteşie, că 
o parte a armatei lui Suleiman sub Mehemed 
Ali Paşa, vrea să încerce deblocarea Plevnei. 
Intre aceste griji mai are să se ocupe şi cu a- 
planarea neînțelegerilor dintre Marele Duce Ni- 
colae și generalul Todleben. 

In acelaş timp Gurco desvoltă planul pentru 
a doua trecere peste Balcani; însă Marele Duce 
Nicolae amână tot pănă după căderea Plevnei. 
Deocamdată se formează, subconducerea, lui Gurco, 
un mare detaşament, căruia i se alipeşte bri- 
gada Cantilli din divizia 4, pentru a împiedica 
dincolo de Vid apropierea Turcilor de la Orha- 
nie sau o eventuală eşire a lui Osman Paşa, şi 
se pregătesc în acelaş scop instrucţiile către 
trupele române pentru luarea Rahovei. 

La 7 Noemvrie trupele române (6,000 oa- 
meni : regimentul 10 de dorobanţi, câte un ba- 
talion din regimentele 1, 4 şi 15, o companie 
din regimentul 6, o companie de geniu şi regi- 
mentele 2, 7 şi 9 de călăraşicu 22 tunuri) sub 
comanda, colonelului Slăniceanu încep acţiunea 
încontra Rahovei, ajutate dinspre apus şi sud 
de vreo 600 ruşi sub generalul Meyendori, care 
comanda şi un regiment de ulani, o brigadă de 

roşiori şi câte o baterie română şi rusească, iar 
de pe malul sting al Dunării de generalul Lupu cu 
regimentul 3 de dorobanţi şi 2 baterii postate la Be- 
chet. La 9 ore dimineaţa toate bateriile dimprejur 
încep un foc concentrat asupra întăriturilor Ra- 
hovei, care ţine trei ore; Turcii răspund cu vioi- 
ciune ; regimentul 10 de dorobanţi după mari 
pierderi ia cu asalt o mică redută înaintată, şi 
apoi reîncepe violenta canonadă, urmată de asal- 
tul asupra celorlalte redute. Trupele înaintează, 
pănă la şanţuri, dar nu pot rezista ploaei de 
projectile. Colonelul Slăniceanu ordonă retrage- 
rea şi o execută aşa de precipitat, incât lasă 
posiţiile Turcilor fără observare. Generalul Me- 
yendorf, întărit de un batalion din regimentul 
1 de dorobanţi, se menţine însă în bună pozi- 
ție la riul Ogost, şi maiorul de marină N. Di- 
mitrescu-Maican scufundă monitorul turcesc din 
faţa Canapei. (Un alt monitor, lingă Măcin, îl 
scufundase maiorul Murgescu la începutul rës- 
boiului). A doua zi ceața impiedecă reluarea, ope- 
raţiilor. Dar la 9 Noemvrie, încă de cu noapte, 
Turcii încearcă eşirea năvâlind încontra, doro- 
banţilor de la Ogost. Aceştia resistă cu tărie, şi 
după energica ofensivă a căpitanului Merişescu, 
care înlocueşte pe rănitul maior Mateescu, Tur- 
cii sunt siliți să se abată în josul podului dela 

Skit, unde pierd jumătate din soldaţii lor; ceai- 
laltă jumătate scapă, neputend fi urmărită din 
pricina negurei. La amiazi Românii intră în Ra- 
hova, primiţi cu entuziasm de populaţia bul- 
gară. 

Românii au pierdut înaintea Rahovei 200 sol- 
daţi şi 5 ofiţeri, printre aceştia maiorii Iene şi 
Giur&scu. Colonelul Slăniceanu, care se arătase 
nedestoinic, e înlocuit prin colonelul Lecca). De- 
altminteri luarea Rahovei consfinţeşte în ochii 
Ruşilor prestigiul armatei române. Cu deosebită, 
laudă sunt amintiţi în raportul generalului Me- 
yendorf colonelul Creţeanu, maiorul Mateescu, 
„eroicul“ căpitan Merişescu (pe care Principele 
Carol îl înaintează îndată la gradul de maior), 
căpitanul de artilerie Hepites şi locotenentul de 
stat-major Lambrino, „la care activitatea, age- 
rimea şi bravura sunt trecute in obicei“. Iar 
Marele Duce Nicolae scrie Principelui Carol: 
J'ai toujours été heureux de reconnaitre la bravoure et 
les solides qualités militaires de l'armée Roumaine. Le 
succès de Rahova appartient tout entier aux armes Rou- 
MAWNES. 

Intrun consiliu de r&sboi, ținut la Impëra- 


') Ceea ce nu împiedecă înaintarea lui Slăniceanu la rangul 
de general şi revenirea sa la ministerul de r&sboi în cabinetul 
Ioan Brătianu. 

tul, se hotăreşte (13 Noemvrie), ca trupele noa- 
stre să continue operaţiile în Bulgaria apuseană, 
şi Rahova cu Nicopoli să rămâe ocupate tot de 
noi pănă la încheerea păcii. (Administraţia ci- 
vilă o păstrează Ruşii). Dar încercările lui Bră- 
tianu de a ne asigura participarea la viitoarele 
tratări de pace, nu primesc de la Impăratul 
Alexandru nici un răspuns lămurit. 

In urma acelui consiliu de r&sboi se face o 
nouă împărţire a armatei române: diviziile 2, 
3 şi 4 formează corpul I sub generalul Cernat 
înaintea Plevnei, divizia 1 şi divizia, de reservă din 
Calafat corpul II sub generalul Haralambie cu 
menirea de a opera în Bulgaria de la apus. 
Colonelul St. Falcoianu fusese numit încă din 
Octomvrie şef al statului-major general in lo- 
cul colonelului C. Barozzi, trecut ca director la 
ministerul de r&sboi. 

Cu sosirea iernii comunicaţia spre România de- 
vine nesigură, podul de la Nicopoli e zilnic ame- 
ninţat de gheţuri, cel de fier (de mult comandat 
in Rusia) se întârzie prin obişnuita negligenţă a 
administraţiei ruseşti ; trupele sufăr de lipsa 
lemnelor de foc. Pe de altă parte însă mijloa- 
cele de resistenţă ale lui Osman-Paşa, de când 
i s'a tăiat or ce legătură cu lumea din afară, 

sunt sleite, şi predarea Plevnei sau o incercare 
de eşire nu mai pot întârzia. 

De la 26 Noemvrie tunurile turceşti işi slă- 
biseră focul; la 27 îl încetară cu totul. 

Insfirşit, în memorabila zi de 28 Noemvrie 
(10 Decemvrie) 1877, la 71/2 ore dimineaţa, prin 
negura deasă, care împedeca vederea, bubuitul 
tunurilor din bateriile turceşti de pe inălțimele 
de lingă Vid semnalează începutul acţiunii fi- 
nale. In curând coloane de trupe din armata 
lui Osman trec peste cele dou& poduri de lingă 
Opanez şi năvălesc asupra redutei de la Gorni- 
Etropol. Odată cu eşirea din Plevna, Turcii părăsesc 
tabiile de la nord, gi faimoasa redută No. 2 de 
lingă Griviţa, în care intră Românii. Principele 
Carol dase des de dimineaţă ordin generalului 
Cernat de a trimite 4 batalioane cu 3 baterii 
ale brigadei Sachelarie spre intărirea diviziei 4 
peste Vid. Acum aleargă în a doua redută a 
Griviței şi aflând aici, că şi Bucova e evacuată 
(locot.-colonelul Algiu intrase acolo), poruncește 
diviziei 2 să înainteze pe toată linia. 

In acest timp grenadirii ruseşti dela Etro- 
pol nu pot resista surprinzătorului atac al Tur- 
cilor şi pierd reduta cu 8 tunuri. Reduta ur- 
mătoare este de asemenea luată de asaltul 
turcesc. Dar peste puţin cele dou& divizii de 

grenadiri se reculeg, artileria începe a lucra 
cu putere, năvala Turcilor este oprită. Insă 
desperatele lor încercări de a-şi sparge dru- 
mul înainte aduc diviziile ruseşti în cea mai 
critică situaţie. Se făcuseră 10 ore. In acest 
moment sosesc trupele române în flancul drept 
al dușmanului, pe când o brigadă a diviziei a 
doua de grenadiri îl atacă de la stinga. Turcii 
sunt siliți să se apere din trei părţi, iar alte 
cete ale lor, vro 12,000 oameni, coborindu-se 
cu grămada din redute, îi inghesue de la spate 
şi le împiedecă întoarcerea înapoi. Bătălia se 
învirteşte în loc şi acopere câmpul îngheţat 
cu mii de morţi şi de răniţi. Măcelul continuă 
pănă la amiazi. Trupele române din divizia 3 
luaseră dou& redute de la Opanez cu asalt (bri- 
gadele Borănescu-Sachelarie şi coloanele conduse 
de colonelii Sachelarie şi Dona şi de maiorul C. 
Pruncu, artileria comandată de generalul Manu); 
a treia redută de la Opanez se predă cu 7,000 
oameni şi 6 tunuri. lar divizia noastră 4, în- 
naintând spre Vid, se întilneşte cu brigada ru- 
sească de grenadiri, care încunjurase flancul sting. 
Astfel armata turcească se vede pretutindeni 
împresurată. Să înainteze nu mai poate, şi dru- 
mul spre Plevna înapoi îi este tăiat. Osman- 
Paşa, sărind de pe calul împuşcat sub el, e 

rănit la piciorul stîng şi transportat într'o că- 
suţă lingă podul de piatră peste Vid. La ora 1 
după amiazi apărătorul Plevnei, pierzând or ce 
nădejde de scăpare, porunceşte să se ridice stea- 
gul alb şi trimite un sol la cel mai apropiat co- 
mandant al trupelor protivnice. 

Acesta e colonelul Cerchez, care prin focurile 
turceşti înaintase de la Bucova spre Vid. Colo- 
nelul Cerchez, insoţit de colonelii Arion şi Be- 
rendei, urmează pe trimisul turcesc şi împreună 
intră în căsuţa de lingă pod, unde dau de Os- 
man. Cu respect salută ofiţerii români pe marele 
ostaş ; acesta, le declară predarea sa şi a ar- 
matei, şi, oferindu-şi sabia, încredințează mărini- 
miei biruitorilor pe soldaţii săi şi pe locuitorii 
din oraş. Colonelul Cerchez, adînc mişcat, refusă 
sabia eroului de la Plevna pănă va hotări Prin- 
cipele Carol; dar sosind generalul Ganetzki îm- 
preună cu adjutantul Imp&ratului, generalul Stru: 
cov, acesta cere lui Osman-Paşa sabia, și necondi- 
ționata predare a întregei armate. In starea des- 
perată, în care se află, Osman stă câtva timp 
pe gânduri, apoi fără a zice un cuvent îşi des- 
cinge sabia împodobită cu pietre scumpe — un 
dar al Sultanului — şi o predă în mânile ru- 
seşti. 

Principele Carol, la ştirea predării lui Osman, 
trece prin Opanez, unde e primit cu entuziasm 
de divizia a treia, şi îndreptându-se spre Vid, 
deabia, poate înainta prin învălmăşala neînchi- 
puită a coloanelor de prisonieri cu escortele lor, 
a transporturilor de răniţi, a miilor de care cu 
locuitorii fugari din Plevna. Aproape de pod se 
intîlneşte cu trăsura păzită de călăraşi din re- 
gimentul 3, care ducea pe Osman spre oraşul 
pustiit; lingă el se afla Tevfic Paşa, iscusitul 
inginer-constructor al întăriturilor de pămînt din 
jurul Plevnei. Osman, sprijinindu-se de coşul 
trăsurii, se ridică în picioare, iar Principele îi 
întinde mâna şi-i exprimă cu căldură admirarea 
sa pentru eroica apărare. 

A doua zi, 29 Noemvrie, Domnul României 
însoţeşte pe Impă&ratul Alexandru II şi pe Ma- 
rele Duce Nicolae la intrarea solemnă în Plevna 
şi primeşte din toate părţile felicitări pentru 
partea ce a luat-o armata română la mult aş- 
teptata cucerire. Osman-Paşa este adus înaintea 
lor. Impăratul îi restitue sabia, şi numeroșii ofi- 
ţeri ruşi şi români, care umpleau curtea, îi fac 
ovaţiuni. llustrul prisonier este apoi escortat 
pănă la Bucureşti şi de aici spre Kiev în Rusia, 
unde remâne pe timpul cât mai ţine r&sboiul. 
La întoarcerea în Constantinopol (Martie 1878), 

Padişahul, hărăzindu-i numele de Gaz;, îi încinge 
sabia vechiului Sultan Abdul-Hamid I, „biruitor 
ca tine“. — 


Cu luarea Plevnei soarta, r&sboiului este ca şi 
hotărită, iar participarea armatei române se apro- 
pie de sfirşit. La 1 Decemvrie 1877 Principele 
Carol, printr'un ordin de zi cetit de Prinţul Ime- 
ritinski, depune comanda peste armata rusească 
de la Vest, şi la 5 Decemvrie Impăratul Ale- 
xandru soseşte în Bucureşti, de unde îşi con- 
tinuă drumul spre Petersburg. In ultimele două 
consilii de r&sboi, ţinute la Imp&ratul între Prin- 
cipele Carol şi Marele Duce Nicolae cu generalii 
Todleben, Miliutin, Obrucev şi Nepocoicitzki, se 
dispune pe de o parte reinceperea acţiunii lui 
Gurco şi a lui Radetzki în Balcani, lăsându-se 
în observarea Corpului Zimmermann din Dobro- 
gea cvadrilaterul Rusciuc-Silistria-Şumla- Varna ; 
pe de alta se menţine planul ca trupele române, 
care âncă de la 17 Noemvrie ocupaseră Lom-Pa- 
lanca, să atace Vidinul spre a curăţi ţermul drept 
al Dunării de remăşiţele armatei turceşti. Tot- 
deodată se iau măsurile necesare pentru pri- 
sonierii de la Plevna: 40,000 de soldaţi cu 10 
paşale şi 2,128 ofiţeri căzuseră aici în mânile 
aliaţilor. Dintre ei, 15,000 de oameni aveau să fie 

internaţi în România, ceilalţi să fie escortaţi de 
una din diviziile noastre pănă la graniţa ru- 
sească. 

Conform acestor disposiţii Principele Carol, 
după ce a înaintat generali pe colonelii M. Cer- 
chez şi G. Anghelescu şi a distins pe generalul 
Manu şi pe mulţi alţi ofiţeri pentru meritele lor 
în r&sboi, ordonă la 7 Decemvrie ultima împăr- 
tire a armatei române. Corpul de Vest, sub co- 
manda, generalului Haralambie, cu diviziile 1 şi 
4 (colonel Lecca şi general G. Anghelescu, şefi 
de stat-major Baicoianu şi Argetoianu, artileria 
sub Horbaţchi), ceva mai târziu şi cu divizia 2 (ge- 
neral Cerchez), e destinat să opereze spre Vidin ; 
o divizie de rezervă sub colonelul Slăniceanu 
remâne în Calafat ; iar divizia 3 sub generalul 
Racoviţă e întrebuințată la escortarea prisonie- 
rilor pănă la Prut. 

Acum însfirşit Domnitorul se poate întoarce 
la București. De 6 luni lipsea din capitala ţării. 
Dar tocmai ìn zilele de 7, 8 şi 9 Decemvrie un 
nemai pomenit viscol acopere întreagă vale a 
Dunării, din Balcani pănă în Carpaţi, cu dealuri 
de zâpadă. Gerul ajunge la 22 grade, şi precum 
aduce tutulor trupelor active cele mai grele su- 
ferinţe, pricinueşte moartea multor răniţi şi 
prisonieri. Liniile de etape de la Plevna spre 

Bucureşti sunt insemnate cu cadavrele celor de- 
geraţi. 

Deabia la 10 Decemvrie Principele poate porni 
din Poradim şi spre noapte ajunge pănă la Ni- 
copoli. Cu primejduirea vieţei trece a doua zi 
Dunărea îhtr'o şalupă (sloiurile de ghiaţă rup- 
seseră podul) şi nu soseşte decât. târziu în sara, 
de 14 Decemvrie la Piteşti. Aici primeşte adre- 
sele Parlamentului, deschis de la 15 Noem- 
vrie (adresele erau să-i fie aduse pe câmpul de 
r&sboi, dar delegaţiunea parlamentară se troie- 
nise în Caracal), şi la 15 Decemvrie îşi face cea 
mai sărbătorită intrare în capitală. 

Intre aceste, pe ţărmul drept al Dunării, ar- 
mata română înaintează spre Vidin. Divizia 1 
ocupă la 10 Decemvrie Arcei-Palanca, şi la 12 
Decemvrie recunoaşterile regimentului 2 de că- 
lăraşi se întind pănă la Vitbol, aproape de Vidin. 
In aceeaş zi generalul Gurco cu 80,000 oameni 
soseşte la Orhanie: în timp de 9 zile, după 
grozave opintiri şi cu pierderea a mii de soldați, 
îşi termină faimoasa a doua trecere peste Bal- 
cani în mijlocul iernei şi ocupă Sofia. Şi ge- 
neralul Radetzki străbate pasul Şipca, silind 
pe Vezel-Paşa cu 25,000 oameni să capituleze, 
şi la 29 Decemvrie intra în Cazanlic. 

Tot la 29 Decemvrie colonelul Lecca, după o 
luptă de două ore, alungă pe Turci din Nazir- 
Mahala şi Vitbol şi încinge astfel blocarea Vi- 
dinului, desăviîrşită spre sud-vest prin ocuparea 
Adliei de către Sârbi. Cetăţuia Belgradjic, la 50 
kilometri în sudul Vidinului, inatacabilă în vir- 
furile ei de stincă, remâne sub observarea bri- 
gadei Cantilli, 

In zioa de 12 Ianuarie 1878, pentru a mai 
stringe împresurarea Vidinului, apărat de 12,000 
turci sub Izet-Paşa, se face un atac general asu- 
pra redutelor înaintate. Era iarăş o zi de ceaţă. 
Divizia 1 izbutește în curend să ia Rupcea şi 
Rainoveea. Divizia 4 operează încontra Tatar- 
gicului şi Novoselei, dar brigada Cruţescu fiind 
slab condusă, numai Tatargicul se poate lua, 
Novosela remâne în mânile Turcilorl). Insă cele 
mai importante obiecte ale atacului erau Smir- 
danul şi Hinova. Aceste posiţii, întărite prin 3 
redute împreunate cu tranşee, alcătuiau cheia 
Vidinului. După amiazi, în urma acţiunii divizii- 
lor 1 şi 4, generalul Haralambie dă ordin divi- 
ziei 2, sub generalul Cerchez, să înceapă asaltul. 
Dintre trupele de atac, comandate de locot-co- 


1) Ceea ce nu împedică mai târziu înaintarea colonelului Cru- 
tescu la rangul de general. 


113 


lonelul Cotruţ, regimentul 4 de linie, în cap cu 
maiorul Stoilov, năvăleşte la centru asupra celor 
două redute de la Smirdan, pe când maiorul 
Teleman din regimentul 6 de linie ocoleşte po- 
siţia şi soseşte în momentul cel mai critic pen- 
tru a intări lupta crâncenă a regimentului 4; 
atunci şi regimentul 8 de dorobanţi, dat de di- 
vizia 1 şi condus de locot.-colonelul Holban 
cu maiorul Stroja, se repede prin apa şi gheţu- 
rile piriului Delena şi cu mari pierderi ocupă 
reduta Hinova. — La 6 ore seara succesul în- 
semnatului atac este asigurat. 


Aceasta a fost cea din urmă isbindă a ar- 
matei române. Căci de şi mai ales acum bom- 
bardarea Vidinului reincepe cu energie, toată 
acţiunea este întreruptă prin încheerea armisti- 
ţiului. Luptele încetează la 19 Ianuarie pretu- 
tindeni. După o convenţie încheiată între gene- 
ralul Manu şi Izet-Paşa, trupele române intră la 
12 Fevruarie în Vidin; la 13 Fevruarie Sulei- 
man-Efendi cedează colonelului Cantilli garni- 
zoana Belgradjicului. 


In contrast cu glorioasele fapte de r&sboi, po- 
vestite în paginele precedente, acţiunea diplo- 
matică, de care trebue să ne ocupăm acum, 

aruncă o altă lumină asupra politicei guvernului 
nostru liberal. 

Incă de la 27 Decemvrie ministrul de rěsboi 
turcesc deschisese cu Ruşii vorba de armistițiu. 
Dar Marele Duce Nicolae răspunde, că fără sta- 
bilirea simultană a condiţiilor de pace nu poate 
trata. După ce la 8 Ianuarie şi Adrianopolul 
cade în mânile Ruşilor, Turcia nu mai resistă, 
şi în zioa de 1%/s Ianuarie 1878 se semnează, 
la Adrianopol protocolul „constatând acceptarea, 
bazelor prealabile de pace şi convenţia de ar- 
mistiţiu“, 

Guvernul român, neliniștit îndată ce află despre 
începerea, tratărilor, stărue din nou să participe 
la, ele. Pentru aceasta trimite la 2 Ianuarie pe 
colonelul E. Arion în cartierul general rusesc de 
peste Balcani, a cărui cancelarie diplomatică se 
afla sub direcţia d-lui de Nelidov. Dar la noti- 
ficarea misiunii colonelului Arion, Nelidov rës- 
punde (9 Ianuarie), că dorinţele noastre trebuesc 
adresate direct la Petersburg. Din Petersburg 
însă ne telegrafiază agentul nostru diplomatic, 
generalul I. Ghica, că după vederile ruseşti Ro- 
mânia nu poate figura la tratările de pace, ne- 
fiindu-i încă recunoscută independenţa, din partea 
Puterilor europene, şi că pănă atunci datoria de 
a-i reprezenta interesele cade în sarcina Rusiei. 

Şi în adevër, protocolul de la Adrianopol se 
semnează fără ştirea, necum participarea noa- 
stră, şi tot ast-fel se închee între Rusia şi Tur- 
cia tractatul „preliminar“ de la San Stefano 
(19 Fevruarie 1878), care la art. 2 stipulează 
recunoaşterea independenței României din par- 
tea, Inaltei Porţi, însă la art. 18 atribue Rusiei 
„sandjacul Tulcea“, cu rezerva facultății de a-l 
schimba contra Basarabiei noastre. 

In zadar mai intervine guvernul român pe 
lingă diplomaţia rusească şi pe lingă reprezen- 
tanţii celorlalte Puteri. Nelidov răspunde colo- 
nelului Arion, cu oare-care ironie, că — după 
presupunerea sa — toate condiţiile Românilor 
trebuiau să fi fost stabilite de ministrul Bră- 
tianu în întrevederile cu Împăratul Alexandru 
la Poradim! lar Gorciacov întimpină, că redo- 
bindirea Basarabiei e o chestie de demnitate 
pentru Rusia, că dealtminteri acel teritoriu nu 
fusese dat „României“, ci „Moldovei“, şi că — 
în lipsa unei bune înţelegeri cu noi—stipularea, 
definitivă o va face cu Puterea Suzerană. (Vezi 
mai sus, pag. 68). 

Faţă cu atitudinea hotărită a Rusiei în acea- 
stă chestie, ce ne puteau folosi guvernele sta- 
telor mai îndepărtate? Austria se gândea la in- 
teresul său imediat şi aştepta, îndeplinirea, celor 

convenite la Reichstadt (Bosnia şi Herzegovina); 
Principele Bismarck se rezerva pentru rolul de 
„Samsar cinstit“ în viitorul congres; ambasa- 
dorul Angliei din Viena explica d-lui Bălăceanu, 
că Puterile nu au obiceiul să intervie în cer- 
tele dintre „aliaţi“, şi Lordul Lyons spunea 
d-lui Calimah-Catargi la Paris, că retrocedarea, 
Basarabiei o crezuse de mai nainte aprobată de 
guvernul român. 

Fireşte! Cine să-şi fi închipuit, că, după cu- 
noaşterea pretențiilor ruseşti asupra Basarabiei, 
armata română trecuse Dunărea in ajutorul ce- 
lor „abimaţi“ la Plevna, fără o prealabilă înţe- 
Jegere precisă asupra condiţiilor politice şi teri- 
toriale ? 

Aşa fiind lucrurile, nici resoluţia unanimă a 
Parlamentului nostru de la 26 Ianuarie 1878 
încontra or cării înstrăinări şi compensări teri- 
toriale, nici platonica ameninţare cu resistenţa 
armată nu schimbă situaţia, Atât numai, că ne 
învrăjbeşte raporturile cu Rusia şi înlătură de 
la sine interesanta încercare făcută prin Igna- 
tiev de a ne ademeni cu propunerea tronului 
Bulgariei pentru Domnitorul României. 

Dar şi cu alte Puteri raporturile Rusiei a- 
jung la oare-care tensiune. Partea ce şi-o făcuse 
Imperiul de la Nord în tractatul de la San Ste- 

fano era excesivă şi atingea interesele generale 
ale Europei. Crearea unui principat bulgar de o 
aşa mare întindere da puterea asupra peninsulei 
balcanice în mânile panslavismului; iar îndără- 
tul cedării Dobrogei şi a retrocedării Basarabiei 
se ridica întreaga chestie a Dunării. 

In Austria, creşte resistenţa în contra tenden- 
telor ruseşti, şi Ungurii se dedau la manifestări 
zgomotoase în favoarea Turciei. Anglia încura- 
jază protestul Grecilor în contra proiectatei 
preponderanţe bulgare, şi o notă a Lordului 
Salisbury (numit ministru de externe în cabi- 
netul Beaconsfield) dă tutulor nemulțumirilor 
cea mai energică expresie (1 Aprilie 1878). 

Ruşii se văd siliți să admită întrunirea unui 
congres al Marilor Puteri, în care să se revizu- 
iască stipulările numai bilaterale de la San Ste- 
fano şi să se încheie pacea printr'un tractat 
european. De altminteri Rusia prevăzuse însaş 
această eventualitate şi calificase actul de la 
San Stefano din capul locului de preliminar. 
Astfel se deschide la 2/14 lunie 1878 congresul 
de la Berlin. 


Inainte însă de a vorbi, în acest scurt rezu- 
mat istoric, despre cele petrecute la congresul 

din Berlin, trebue să ne coboriîm privirile spre 
Camera noastră din Bucureşti, pe care la sfir- 
şitul capitolului precedent o lăsasem în mo- 
mentul, când îşi retrăgea acusarea încontra mi- 
niştrilor conservatori după alegerea. de deputat 
a generalului Florescu şi a autorului acestei 
scrieri, 

Ce soartă au avut cele două alegeri în Ca- 
mera liberală, ar fi de prisos să mai spunem, 
dacă incidentul nu ar fi cu deosebire caracte- 
ristic pentru nivelul intelectual al majorităţii 
guvernamentale de atunci: iar cunoaşterea, ace- 
lei majorităţi chiemată să reprezente „ţara le- 
gală“ în una din cele mai grele situaţii istorice, 
este necesară pentru explicarea celcr întimplate 
la noi în timpul tractatului de la Berlin şi a 
aplicării lui. 

Generalul Florescu fusese ales la 24 Ianuarie 
1878 de colegiul I din Romanați. In şedinţa 
Camerei de la 13 Februarie comisia de verifi- 
care propune proclamarea deputatului; dar ma- 
joritatea, cu toată împotrivirea d-lor Costi- 
nescu, Chițu şi Vernescu, numeşte un comitet 
judiciar pentru cercetarea alegerii contestate. 
Deabia la 16 Martie se prezentă raportul co- 
mitetului. Şi atunci Camera liberală, în acele 
excepţionale împrejurări politice, când Țara 

după terminarea r&sboiului se afla în fața com- 
plicaţiilor premergătoare congresului de la Ber- 
lin şi când, în urma retragerii acusării ministe- 
riale, era în drept să se aştepte anume la con- 
lucrarea tutulor bărbaţilor ei de valoare, inva- 
lidează cu 57 voturi contra 17 alegerea gene- 
ralului Florescu pe temeiul discursurilor unor 
deputaţi ca dd. Andrei Vizanti, Pantazi Ghica, 
şi Eliodor Vergati. 

Ce însemnătate mai putea avea Camera, dacă 
nici acele grave împrejurări generale nu fuse- 
seră în stare să-i dea un grăunte de simţ po- 
Jitie | 

Alegerea deputatului colegiului I din laşi 
ajunge în desbaterea Camerei la 6 Fevruarie. 
Comisia de verificare propune şi aici proclama- 
rea deputatului ; însă Camera primeşte, cu 47 
voturi contra 86, o propunere a d-lui Al. Hol- 
ban (pe atunci tot fracţionist), care, începênd cu 
fraza „contestez alegerea“, sfirşeşte cu fraza 
„conchid la invalidare“. In zadar dd. G. Ver- 
nescu şi P. Grădişteanu, în corect parlamenta- 
rism, cer conform acestui vot proclamarea de- 
putatului, de oare-ce invalidarea propusă nu în- 
trunise cele două treimi regulamentare. D-nii 
Holban, Dimancea şi Pantazi Ghica, în urma 
anunţării votului, schimbă sensul propunerii, şi 

Camera numeşte iarăş un „comitet judiţiar“, 
compus din dd. Locusteanu, Pătărlăgeanu, Di- 
mancea, Pantazi Ghica şi Eraclide. Comitetul 
trăgănează lucrarea; deabia pe la Martie se duce 
să facă „ancheta judiţiară“ asupra alegătorilor 
din laşi. Resultatul e un raport final, care se 
pronunţă fireşte pentru invalidare. La noua dis- 
cuţie, în şedinţa de la 1 Aprilie 1878, d. Hol- 
ban atacă iarăş alegerea leşană şi vorbeşte, ca 
şi în rîndul trecut, încontra unor pretinse teorii 
filosofice ale candidatului ales. Atunci însă in- 
tervine prezidentul Camerei, C. A. Rosetti, şi 
sfirşitul fenomenalei discuţii merită să fie re- 
produs din Monitorul oficial: 


A. Holban. Domnilor, nu voi să trec 
nici de filosof nici de învăţat universal, dar 
tiu să constat; că tot ceea ce zic este exact, 
tiu să probez că am dat o interpretare 
justă, veridică înaintea d-v. în privinţa doc- 
trnei acestei scoale funeste, care în Mol- 
dova se numeşte noua direcție și al căria, 
d. Maiorescu este şi fundatorele şi marele 
profet. Eacă am aci e"'angheliu acestei scoale, 
„Convorbiri literare“, unde sunt traduse şi 
propagate de d. Maiorescu principiile lui 
Schopenhauer... 

D. preşedinte. Să-mi dea voie d, oratore 
a-i atrage atenţiunea, că, dacă ne vom pune 

pe tărâmul acesta, ne-am putea pe toată 
zioa exclude unii pe alţii sub pretextul opi- 
niunilor ce profesăm. (Zgomot). 

Voci. Prea bine. 

D. pregedinte. Nu este permis, mai cu 
seamă unui partid democratic, să atace o 
alegere pentru opiniunile filosofice ale can: 
didatului, şi protestez din parte-mi. 

A. Holban. Inainte de toate, partidul 
naţional democratic şi liberal are de cea 
întâi datorie să apere proprietatea, onoarea 
şi castitatea familiei, patria... are de da- 
torie să propage în popor onoarea, morali- 
tutea, virtutea, iar nu materialismul ab- 
jectului Schopenhauer, care propagă concu- 
binatul, dreptul bătăii cu biciul, disprețul 
amorului de patrie şi sentimentelor de o- 
noare. .. Aceste lucrări sunt bune la sel 
batici, nu la noi... 

D. preşedinte. Şi noi am fost acusaţi că 
suntem contra proprietăţii, contra familiei, 
şi de multe altele, şi cu toate acestea fap- 
tele noastre au desminţit acele acusări. Eu 
protestez contra acestei discuţiuni, protes- 
tez pentru că se aduce la bara acestei 
Adunări opiniunile filosofice ale aleşilor! Cu 
toate acestea, dacă Adunarea primeşte dis- 
cuţiunea pe acest tărâm, nu am decât a më 
supune. 

Voci. Nu, nu, protestăm şi noi. 

D. preşedinte. Pun la vot, dacă Camera 
primeşte să se discute opiniunile filosofice. 

A. Holban. Nu mai puneţi la vot, 
d-le preşedinte, căci atunci renunţ la cu- 
vênt. 

— Se pune la vot închiderea discuţiunii 
şi se primeşte. 

— Se pune la vot conclusiunile rapor- 
tului, şi resultatul scrutinului este cel ur- 


mător: 
Votanţi. . . . ; „TI 
Majoritate de două treimi . . 48 
Bile albe pentru conelusii . 45 


Mai lipsesc trei voturi pentru invalidare, când 
însuş prezidentul Camerei, coborindu-se de pe 
scaunul său, pune ostensibil în urnă o bilă nea- 
gră încontra raportului, ceea ce mai atrage câte- 
va bile în acelaş sens, şi astfel autorul acestei 
scrieri este proclamat deputat al colegiului I de 
Iaşi, 68 de zile după alegere 1). 


1) In două articole, publicate în Timpul de la 8 Fevruarie şi 
9 Aprilie 1878, Eminescu—redactorul ziarului — cu neîntrecută 
virulență a stilului s&u, caracterizează acea discuţie a Camerei, 
precum şi ignoranţa celor ce falsificau pe idealistul Schopen- 
hauer. — De atunci încoace au disparut din Parlamentul nostru 
doctrinele filosofice. Numai d. Dimitrie A. Sturdza continuă 
tradiţia, pe care însuş d, Holban a părăsit-o de mult, şi ne mai 
atacă (gedința Senatului de la 22 Decemvrie 1895) pe tema 
„pesimismului“ lui Schopenhauer. 

De la o asemenea Camera ce ajutor putea 
primi guvernul în aşa grea situaţie internaţio- 
nală ? 

Era fără îndoială om politic Ioan Brătianu, 
dar istoric era numai Kogălniceanu, iar C. A. 
Rosetti era agitator de idei revoluţionare; lor 
le lipsea pe atunci or ce afinitate cu guver- 
nele europene conduse de conservatori. Insă prin 
nefericita acusare ministerială se deschisese un 
abis între liberalii şi conservatorii din România. 
Nici o consfătuire măcar nu se încercase. Şi în- 
trun moment, când conlucrarea tutulor capaci- 
tăţilor ţării deabia ar fi fost de ajuns, guvernul 
era, cu desăvirşire înstrăinat; de o parte însemnată 
a lor. In chiar partidul s&u, ministrul-prezident in 
urma convenției cu Rusia se desbinase de Di- 
mitrie Brătianu; de Ion Ghica, de d. Dimitrie 
Sturdza. Ce e drept, în timpul tratărilor pen: 
tru convocarea congresului de la Berlin d. 
Sturdza a publicat în limba germană o broşură 
bine intenţionată, de şi scrisă cu prea multă 
ură în contra Rusiei. Şi d. Ion Ghica a fost 
înduplecat să primească o misiune in Anglia; 
poate îşi mai făcea, iluzii asupra sprijinului en- 
glez. Dar ce ne putea folosi o broşură şi cum 
era să ne ajute Anglia? Isteţul Disraeli-Beacons- 
field aflase despre pretenţiile Rusiei asupra Ba- 

sarabiei încă din Mai al anului trecut 1877 
(înainte chiar de Kogălniceanu sau cel puțin 
înainte de epoca mărturisită de Kogălniceanu 
în Cameră), şi dacă în memorandul de la 18/30 
Mai 1878 mai vorbeşte de Basarabia, este nu- 
mai ca presiune in contra Rusiei, cu care ajunge 
indată la o înţelegere secretă asupra „modifi- 
cării tractatului de la San Stefano în interesul 
englezesc. Şi cu Turcia încheie Beaconsfield la 
4 Iunie 1878 o convenţie secretă, şi-şi asigură 
insula Cipru. Cu aceste două tractate în buzunar, 
Englezul se duce liniştit la congres, fără a se 
mai preocupa de soarta României. 

Şi astfel în faţa, areopagului european guver- 
nul nostru se află redus la insuficienţa partidu- 
lui s&u. Sub asemenea auspicii, Ioan Brătianu şi 
Mihail Kogălniceanu sosesc la Berlin şi în pre- 
ziua, deschiderii congresului cer de la Principele 
„Bismark, prezidentul designat, să fie admişi au 
sein du Congres, afin d'y exposer et defendre les 
droits de leur pays; înainte de a primi un rës- 
puns, îi mai prezentă la 12/24 Iunie un memo- 
riu, ou sont résumés les points dont la Roumanie 
sollicite l'adoption par l Europe. 

Aceste puncte erau cinci. Patru se împuneau 
de la sine şi ar fi fost formulate de or ce gu- 
vern român. Le citām din memoriul delegaților 

noştri în ordine inversă: 1. Recunoaşterea sau 
„consacrarea, definitivă“ a independenţei. Memo- 
riul mai adaogă aici cererea neutralizării teri- 
toriului, de şi era de prevăzut, că nu ni se va 
acorda, şi Rusia ne declarase de mai nainte, 
că ar considera cererea ca o ofensă. 2. Indem- 
nizarea pentru cheltuelele r&sboiului. 3. Insulele 
din Delta Dunării şi Insula Şerpilor. 4. Opri- 
rea armatelor ruseşti de a trece peste teritoriul 
român în timpul aproximativ de doi ani, ce 
Rusia şi-l reservase la San-Stefano pentru ocu- 
parea Bulgariei. 

Dar în privinţa punctului al cincilea, care în 
memoriu este pus cel dintâi, exista pe atunci 
în ţară şi există şi astăzi în judecata oamenilor 
politici cea mai pronunţată controversă. Era 
vorba de greaoa alternativă: sau de a refusa 
retrocedarea celor 3 districte din Basarabia, sau 
de a consimţi la inevitabilul fapt, primind însă 
o mare compensație teritorială şi finanţiară. Bis- 
marck ne sfătuia să ne hotărim pentru a doua 
parte a alternativei. (Tenez la dragee haute). In 
acest cas chiar Rusia, scăpând de imputarea in- 
gratitudinii şi a r&stălmăcirii convenției de la 
4 Aprilie cu „integritatea teritoriului“, ne ar 
fi ajutat să obținem o foarte largă despăgu- 
bire (se vorbea de atribuirea Dobrogei cu 

teritoriul din sud-vest pănă la Varna-Rusciuc 
şi de 200 milioane franci). Principele Carol pare 
a fi inclinat spre această soluțiune; şi Kogălni- 
ceanu ar fi preferit-o. Dar Ioan Brătianu a stă- 
ruit cu toată puterea în sensul celălalt, şi astfel 
memoriul cere de la Congres, ca nici o parte 
a teritoriului actual să nu fie deshpită de Româ- 
nia. Aşa, zicea, şi moţiunea d-lui Vernescu, vo- 
tată de Parlament la 26 Ianuarie. 

Aceste 5 puncte le mai susțin amindoi dele- 
gaţii noştri şi din viu grai înaintea Congresului, 
în unica şedinţă, la care sunt admişi, în cea de 
la 19 Iunie (1 Iulie). 

Şi resultatul ? 

Când după multele deliberări reprezentanţii 
Puterilor europene semnează la 1/13 Iulie 1878 
tractul definitiv de la Berlin, care modifică, 
pe cel preliminar de la San-Stefano, precum 
şi pe cel de la Paris din 30 Martie 1856, 
ei prevăd în articolele 22 şi 43 pănă la 56 dis- 
posiţiile relative la România şi din cele 5 puncte 
cerute ne atribuesc Delta Dunării cu Insula Şer- 
pilor, ne impun retrocedarea, districtelor din Ba- 
'sarabia, ne dau Dobrogea cu o linie de graniţă 
(mai pe urmă defavorabil fixată) de la resărit de 
Silistria pănă în sud de Mangalia spre nou cre- 
atul Principat al Bulgariei, nu admit vreoaltă 

despăgubire pentru cheltuelele noastre de rěs- 
boi, ne obligă să suferim trecerea trupelor ru- 
seşti pe timp de un an, pănă când aceste vor 
avea să evacueze Bulgaria; iar recunoaşterea 
independenţei Statului nostru, pentru care ni se 
admite acum însfirşit numele de România, o 
supun — pe lingă condiţia retrocedării Basara- 
biei — şi la condiţia modificării articolului 7 
din Constituţia noastră în sensul toleranței re- 
ligioase la exercitarea drepturilor politice. 

Hotăririle congresului european produc o adin- 
că decepţie în ţară. La pierderea Basarabiei se 
aştepta lumea noastră poiitică ; dar că, după o 
aşa jertfă, nici independenţa nu ni se recunoş- 
tea fără condiţii prealabile, aceasta trecea peste 
temerile celor mai pesimişti. Nu e vorbă, influ- 
enţa ce o avusese fracţia „liberă şi indepen- 
dentă“ asupra Constituantei de la 1866 întru ne- 
chibzuita redactare a articolului 7 trebuia să se 
pedepsească odată , dar in chiar acest moment, 
în mijlocul aventului general al ţării, după o 
glorioasă participare la r&sboi, disposiţia tracta- 
tului de la Berlin ni se înfăţişa ca o umilire 
nemeritată, 

Cu un asemenea resultat al diplomaţiei sale, 
situaţia ministerului Ioan Brătianu devine foarte 
grea în ţară. Crescenda oposiţie îl face r&spun- 

zător de toată neizbinda politicei externe şi 
acusă partidul liberal pentru -temeritatea de a 
fi voit să conducă Statul român, în cele mai 
grele momente, cu excluderea, desăvirşită a con- 
servatorilor prin 0 acusare ministerială, care ea 
însăş după felul ei trebuia să slăbească încre- 
derea Puterilor străine în desvoltarea noastră 
viitoare. 

Brătianu însă se menţine cu or ce preţ la 
guvern, nu numai pănă la îndeplinirea condiții- 
lor tractatului de la Berlin, ci şi mai pre urmă, 
caută deocamdată să arunce vina asupra lui 
Kogălniceanu, care iscălise convenţia de la 4 
Aprilie (de şi o cunoştea numai de câteva ore, 
pe când Brătianu o desbătuse şi stabilise cu 
luni întregi înainte !), împacă elementele recal- 
citrante din partidul liberal prin chiemarea, d-lui 
Sturdza în minister şi trimiterea lui Dimitrie 
Brătianu la Constantinopol, ştie să ademenească 
pe foştii ministri acuzaţi N. Krezzulescu şi B. 
Boerescu, pe care îi introduce în Cabinet, spre 
a obţine cu ajutorul lor cele dou treimi ale 
voturilor cerute pentru revizuirea articolului 7 
din Constituţie, şi împrospătând astfel — cu 
puţin scrupul, dar cu multă abilitate — vaza 
partidului liberal, izbuteşte la 14 Martie 1881 
să încoroneze aspirarea naţională de la diva- 

nurile ad-hoc încoace prin proclamarea Rega- 
tului, 

De aceea, or câte întimpinări se pot face şi 
le-am făcut şi noi în paginele precedente în contra 
acţiunii politice a guvernului liberal din acea 
epocă, meritul lui loan Brătianu de a fi partici- 
pat la r&sboi şi de a fi provocat proclamarea şi 
recunoaşterea Regatului, remâne covirşitor. Nu- 
mele sëu este pentru totdeauna împreunat cu 
cel mai mare eveniment al Istoriei noastre con- 
timporane. 


Intrerupend aici şirul acestei expuneri, pentru 
a-l continua în volumul al 3-lea pănă la căde- 
rea ministerului Ioan Brătianu, ne mărginim cât 
pentru volumul de față la reproducerea discur- 
surilor ţinute de noi în Cameră de la 16 Mai 
1878 pănă la 14 Martie 1881, fiindcă din ele se 
vor înţelege mai bine diferitele faze ale mişcă- 
rij politice, mai ales în ceea ce priveşte aplica- 
rea, tractatului de la Berlin, primirea Dobrogei 
şi revizuirea, articolului 7 din Constituţie. 

Inainte însă de a termina, se cuvine să ne 
dăm samă de progresul, ce l-a făcut ţara după 
r&sboiul de la 1877 întru consolidarea monar- 
chiei hereditare, a cărei importanţă am încer- 

cat să o arătăm din primele pagine de întrodu- 
cere ale {pestei scrieri. 

Principțle Carol, deabia hotărît să-şi continue 
Domnia fn urma celor întimplate la 10 Martie 
1877, se văzuse, după 5 ani de minister con- 
servator, din nou ameninţat prin conspirația de 
la Mazar-Paşa. Cu o rară prudență politică, m 
prevederea izbucnirii crizei orientale, Domnito- 
rul îşi formează ministerul de la Iulie 1876 din 
chiar mijlocul conspiratorilor şi încredințează lui 
Ioan Brătianu şi lui C. A. Rusetti conducerea 
țării. Dar prudenţa politică e o însușire perso- 
nală (și însuşirile personale sunt o condiţie ne- 
apărată pentru prima întemeiere a unei Dinastii), 
care nu bate la ochi, care nu poate fi apreţiată 
în valoarea ei decât după o vreme mai înde- 
lungată şi numai de un numër restrias de oameni. 
Şi tenacitatea Principelui în urmărirea ţelului, 
răbdarea, şi indulgenţa sa, înălțarea peste or ce 
simţimînt de r&sbunare, neobosita regularitate 
în îndeplinirea zilnicelor datorii, lipsa de or ce 
intrigi, de or ce camarilă, de or ce amestec în 
relaţiile private, exemplara viaţă casnică -— toate 
aceste semne de caracter, în aşa contrast cu 
unele Domnii precedente, erau prea intime prin 
natura lor pentru a produce un efect imediat 
în publicul cel mare. Pe de altă parte curentul 

economic al ţării nu avusese încă timp şi mij- 
loace să se deştepte ; r&ţeaoa căilor ferate era 
deabia terminată-în linia principală. Iar armata, 
de şi foarte mult sporită şi îmbunătăţită în or- 
ganizarea, şi înzestrarea ei, sta tot apăsată sub 
greutatea nopţii de la 11 Fevruarie 1866. Ni- 
mic nu se întimplase ca să-i regenereze spiritul 
din fundament. 

Raportul între Domn şi Ţară nu era dar în- 
chiegat. Lipsea ceva, ceva hotăritor, ceva care 
să poată contopi cugetul poporului cu Dinastia 
ce şi-o alesese de formă. 

Atunci intervine r&sboiul, şi deodată, starea, 
lucrurilor se schimbă.  Ostaşi din toate unghiu- 
rile ţării, adunaţi sub conducerea Domnitorului, 
se intilnesc cu el de la om la om. El le stă 
înaintea ochilor ca o pildă vie la grelele nevoi. 
Impreună, cu ei sufere şi el şi se îmbărbătează 
şi el. Sub acoperişul de paie al colibei de la 
Poradim, pe ploaie şi pe ger în câmpul liber, 
când mai bine când mai rëu hrănit, mergând 
zioa şi noaptea în mijlocul lor, expunendu-se la 
gloanţele dușmanului, căutând de răniţi, dar şi 
poruncind unei armate ruseşti şi stând alături de 
pravoslavnicul Împărat, deopotrivă cu el: pe a- 
cest Domnitor Românul din popor îl simte pen- 
tru ântâiaş dată ca domnitorul seu, la El se 

uită, de El este mândru, în El a prins încre- 
dere. Şi când se întorc de la r&sboi, soldaţi şi 
ofițeri, cu fala Dbiruinţei smulse după atâtea 
jertie, statul român are o armată şi un popor, 
care a început să-şi simtă misiunea, să se 
priceapă ca un întreg şi să-şi împămintenească 
pe Domnitorul pănă atunci străin, iar de acum 
înainte întrupat cu aspirarea naţională ca o nă- 
dejde şi o chezăşie a viitorului. 

Şi pe când Principele Carol devine în adevăr 
Domnul României pe câmpul de r&sboi, înăun- 
trul ţăriil Principesa. Elisabeta devine Doamnă. 
Mai nainte încă, Principesa se deosebise de toate 
semenele ei din Europa prin o neobişnuită în- 
deletnicire în ale literaturei şi ale artelor fru- 
moase. Sosită în ţară şi învățând încurând limba, 
română, ea contribuise prin numeroase tradu- 
ceri să lăţească în străinătate cunoaşterea, lite- 
raturei noastre, şi scrierile sale originale, al 
căror cuprins era adese luat din legendele ro- 
mâne, atrăseseră interesul oamenilor culţi, mai 
ales din Germania, asupra vieţei unui popor 
pănă atunci prea ignorat. Dar în starea, în 
care ne aflam noi încă, activitatea literară era, 
prețuită întrun cerc foarte restrins. Mai apro- 
piată de ţară fusese o altă cugetare a Prince- 
sei, şi aceasta se şi respândise pe alocurea în 

popor: îngrijirea de a face să se păstreze fru- 
mosul port naţional al ţărancelor române, care 
începea să dispară, stăruința de a-l întroduce la 
Curte şi de a obliga damele române şi străine 
să se împodobească la, certe ocasii cu el. Şi gu- 
stul şi mica industrie casnică și întărirea simți- 
mentului etnic au câştigat prin buna iniţiativă. 

Dar ceea ce în adevăr a pătruns în simţirea 
maselor celor mari şi le-a cucerit inima, a fost 
acţiunea personală a Doamnei întru căutarea 
răniților aduşi de pe câmpul de r&sboi. Cea mai 
grea sarcină umanitară se impusese deodată, 
unei ţări, pănă atunci aşa de puţin pregătită. 
Căci unde era să ajungă pentru covurşitoarea 
mulţime a victimelor unui crincen r&sboi obiş- 
nuita organizare a serviciilor medicale militare, 
care dealtminteri lucrau mai toate în Bulgaria? 
Cu miile soseau de peste Dunăre în Ro- 
mânia soldaţii răniţi, degeraţi, bolnavi, atât ro- 
mâni şi ruşi cât şi turci, şi cu sutele se cereau 
oameni pentru îngrijirea, lor în ambulanţele im- 
provizate. Aici societatea civilă era chiemată să 
dea ajutorul său în cea mai largă măsură, şi 
eforiile spitalelor din ţară, precum şi societatea, 
Crucea-roşie (prezident Prinţul Dimitrie Ghica) 
au făcut tot ce au putut. Dar tot ce au putut 
ele, era departe să fie de ajuns. Atunci Elisa- 

beta Doamna, cu excepţionala sa putere de 
muncă, a organizat alături cea mai întinsă rëțea 
de suplinire "Pe de o parte folosindu-se de re- 
laţiile ce avea la Curțile din Berlin şi din Dresda, 
ne-a adus de acolo medici militari şi surori de 
caritate, pe de alta a ştiut să deştepte in fe- 
meile române o activitate fără seamăn întru a- 
linarea suferințelor. Ce bine venea acum uşorul 
acces la Curtea noastră (în această privinţă cea. 
mai democratică din Europa), prin care Prin- 
cesa Elisabeta se aflase de mult în contact per- 
sonal cu întreaga societate! Dame şi domnişoare 
din toate treptele, dar mai ales şi mai neaşteptat 
din cele de sus, multe prin îndemnul compătimirii, 
altele prin măgulirea de a lucra alături de 
Doamna "Ţării, se devotează celor mai grele în- 
datoriri. Stăpânindu-şi aversiunea firească, asistă 
pe medici la operaţiuni, învaţă să schimbe pan- 
samentele, se îngrijesc de m&surile higienice, 
dau doftonile prescrise, se fac secretare pentru 
corespondența bolnavilor. Căci nu ca apa: 
renţă de modă, ci în aspră realitate le deprinde 
Doamna la serviciul ambulanţelor, Ea însăş su- 
puindu-se cea, dintâi în baracele spitale, ce şi le 
alcătuise la Cotroceni sub conducerea doctorului 
Kremnitz, tutulor îndatoririlor. Cu nepilduită 
abnegaţiune imbărbătează pe cei supuşi la ope- 

rațiile chirurgicale, linişteşe în braţele Ei pro- 
prii pe cei cuprinşi de tetanos, dă celor în ago- 
nie o ultimă mângâiere. 

După un asemenea exemplu pornit de sus, 
damele române instituesc ambulanţe în Iaşi, în 
Ploeşti, la Bufta, la Iepureni, în multe alte lo- 
curi, slujesc pretutindeni ca surori de caritate 
unele însoțesc trenurile cu răniții pe căile fe- 
rate, zi şi noapte, de la Turnu-Măgurele la Bu- 
cureşti, de la Bucureşti la Iași. 

Cum să nu fi r&mas neştearsă în amintirea 
Ţării această faptă a Doamnei? Nu e sat locuit 
de Români, în care să nu fi pătruns renumele 
ei şi să nu fie pomenită cu recunoştinţă „mama 
răniților“. 

In aşa chip Elisabeta Doamna, dacă n'a avut 
fericirea să nască pe urmaşul Tronului, a con- 
tribuit totuş pentru partea sa la întemeierea, 
Dinastiei în ţara noastră. Şi cănd la 1881, ca 
resultat al r&sboiului şi al nouei situaţii create 
statului, România se proclamă Regat, coroana 
de oţel este în toată însemnătatea cuvântului o 
coroană populară. 


DISCURSURI PARLAMENTARE 1878—1881 


36. 


Asupra legii comunale. 


(Şedinţa Camerei de la 16 Mai 1878). 





Ministerul din acel timp. 


I. C. Brătianu, prezident şi interne, de 
la 26 Mai lucrări publice în locul d-lui P. 
S. Aurelian. 

C. A. Rosetti, interne (de la 26 Mai). 

M. Kogălniceanu, externe. 

General Cernat, rësboi. 

I. Câmpineanu, finanţe. 

Eug. Stdtescu, justiţie. 

G. Chițu, culte. 

Precum se vede din însemnarea de mai 
sus, în greaoa situaţie, în care ajunsese tara, 
după tractatul preliminar de la San Stefano 
şi în timpul congresului de la Berlin, Ioan 

Biătianu formează cel mai tare minister 
ce-l putea da partidul liberal la, acea epocă, 
după ce participarea la r&sboiul încontra 
Turcilor îi înstrăinase o parte din aderenţi. 
Parlamentul remâne deschis pănă târziu 
vara, şi pentru a nu-l lăsa fără ocupare în 
mijlocul frămiîntării generale, guvernul caută 
să-i dea un derivativ, prezentând Camerei 
reforma legii comunale. Se înţelege că în 
asemenea, împrejurări discutarea unei legi, 
de altminteri aşa de incisive, se face numai 
pe apucate. Oposiţia conservatoare era re- 
prezentată în Cameră numai prin trei mem- 
bri, dd. D. Donici, G. Gâţă şi (de la Apri- 
lie) autorul acestei scrieri. Cei doi dintâi 
neavând obiceiul să vorbească în Parlament, 
cel din urmă ia singur cuvântul încontra 
proiectului de lege la discuţia generala. 


D-lor deputaţi, cred că vë va părea lucru fi- 
resc, ca într'o materie aşa de însemnată să zică 
şi oposiţia cuvîntul ei, oposiţie prea mică la 
număr, căci din întimplare astăzi sunt singur 
de această coloare politică în mijlocul d-v.... 

O voce. Cu atât mai mare merit. 

Titu Maiorescu. Nu este meritul atât de mare, 
- cât este greutatea de a vorbi în singurătate cu 
un Singur vot, care se va număra. Însă poate, 
dacă argumentele vor fi tari, atunci unul sau 
altul din d-v. va relua aceste argumente şi le 

va desvolta într'un mod mai accesibil acestei 
majorităţi. 

D-lor, pănă acum nu am avut ocasie să vor- 
besc înaintea d-v. Cestiuni mai importante, la a 
căror discuţie am asistat, au fost, pe cât ştiu, 
numai două: era o interpelare făcută cu ocasia, 
sosirii d-lui preşedinte al consiliului din străină- 
tate, şi creditul de trei sau patru milioane ce- 
rut pentru armată. Oposiţia însă, având în ve- 
dere situaţia, în care se află ţara, şi simțind ca 
şi d-v., că în aceste împrejurări guvernul, care 
representă ţara în străinătate, or de ce coloare 
ar fi, are trebuință de tot prestigiul său in in- 
teresul ţării, a crezut de datoria sa patriotică, 
de a lăsa la o parte oposiţia, reservându-şi să, 
zică cuvintul s&u la un timp mai oportun. Rë- 
mâne insă cestiunea dinăuntru, şi aci având de- 
plina libertate de acţiune şi de cuvint, daţi-ne 
voie să spunem părerea noastră in materie. 

D-lor, am ascultat cu multă luare aminte ceea 
ce au vorbit onor. preopinenţi, am cetit mai 
cu seamă cu multă luare aminte lucrarea d-lui 
raportor. 

Un lucru nu l-am înțeles bine din acest ra- 
port: pentru ce schimbaţi legea de la 1864? 
Căci legea de la 1874 în acea parte, pe care 
d-voastră o numiţi quasi feudală, este schim- 

bată, adică în ceea ce priveşte comunele rurale 
aţi pus-o afară din aplicare şi aţi reînființat le- 
gea din 1864. Va să zică pericolele aristocra- 
tice, de care se vorbea, nu mai sunt în joc. 

Atunci care este pripa cea mare ce vă face 
să schimbaţi acum, în împrejurări aşa de grele, 
legea comunală, să remaniaţi fundamentul orga: 
nizării statului Român chiar acum, la Mai 1878? 
D. raportor pune un cuvint înainte: Constitu- 
ţiunea, care cere să se facă o lege comunală mai 
descentralizătoare şi să se dea independenţa co- 
munei. 

D-lor, scuzaţi dacă pentru un minut, când 
pronunţ cuvintul Constituţiune, trebue să vë fac 
o declarare, declarare care sunt silit a o face, 
fiind-că, întemeindu-m& şi eu pe Constituţiune, 
voesc să dau toată tăria ce pot da argumen- 
tării mele. 

Eu, d-lor, am avut onoare să subscriu o 
petiție, care s'a relevat în această Cameră.... 

Holban. Celebră petiție. 

Maiorescu. Da, în adevăr celebră. Am avut 
onoare să subscriu aşa numita petiție de la 
Iaşi, !) unde alături cu mine era subscris şi d. 
Emanoil Kostaki Iepureanu, primul preşedinte al 








1) Vezi vol. I, pag. 70. 

coaliţiei, care a ajuns ca representantă a d-v. 
la guvern după căderea noastră din minister. 
In acea, petiție ceream reforma Constituţiunii. 

Veţi admite, d-lor deputaţi, că atunci, când 
se cerea o reformă constituţională prin chiar 
calea, pe care însăş Constituţiunea o indică 
pentru reforma ei, se făcea un act, care este 
în sine constituţional, fie bune, fie rele părerile 
ce de almintrelea le coprindea o asemenea pro- 
punere. Numai constituţionalitatea acestei pro- 
cedări nu se poate pune la îndoială. O zic a- 
ceasta pentru a avea dreptul de a vorbi în vir- 
tutea Constituţiunii, pe care ca pact fundamental 
în genere voim şi noi să-l respectăm şi să-l 
vedem respectat. Mai adaog încă la declara- 
rea mea: 

Am cetit câte-va foi de publicitate şi am au- 
zit zicendu-se, că conservatorii ar fi în stare 
să-şi uite calitatea lor de patrioţi români pănă 
într'atât, încât să se unească cu aspiraţiunile 
unei puteri străine pentru a resturna Constitu- 
țiunea. Ei bine, am onoare a vă declara, că a- 
ceasta este o calomnie, că nici unul din con- 
servatorii ce-i cunosc, nici unul din aceia, cu 
care stau in relaţie, nu s'au gândit vre-o dată 
la un asemenea lucru, şi că de şi noi am fost 
aceia, care am cerut reforma acestei Constitu- 

ţiuni în sens conservator, când ar veni cine-va 
să o atace prin influențe şi forţe străine, am fi 
cei dintâi alături cu d-voastră s'o apărăm aşa 
cum este. (Aplause). 

Voci. Foarte bine. 

T. Maiorescu. Fiindcă o reformă constituţio- 
nală noi trebue să o facem, si nu străinii. 

P. Ghica. Aţi îi, dar n'aţi fost. 

T. Maiorescu. Dacă aud bine, onor. d. Pan- 
tazi Ghica zice: am fi, dar nam fost. Apoi 
ştie onor. d. P. Ghica, că s'a făcut vr'o înecer- 
care publică să se răstoarne Constituţiunea prin 
străini? 

P. Ghica. Era un rëspuns la zisele d-voastră. 

T. Maiorescu. Eu nu am cunoscut asemenea 
lucruri, căci dacă aş fi avut cunoştinţă, aş fi 
spus atuncea prin publicitatea, de care puteam 
dispune, ceea ce spun acuma înaintea d-v. Prin 
urmare nu primesc acest: aţi fi, dar naţi fost. 

Aşa dar, d-lor, să revenim lu Constituţiune. 
Constituţiunea, pe care o respectăm cu toții, vă 
cere — ce? Descentralizarea, o lege comunală mai 
descentralizătoare, o lege în care comuna să fie 
mai independentă. Apoi, d-lor deputaţi, prima 
întrebare: proiectul acesta de lege face comuna 
mai independenta? şi este mai descentralizător 
decât legea din 1864? 

In raportul d-lui Protopopescu-Pache să-mi fie 
permis a releva oare-care obscuritate de idei, pe 
care aş vroi să o înlăturăm din capul locului, 
căci in această materie trebue să aducem cea 
mai mare lămurire. 

D-lor, raportul confundă tot mereu aristocra- 
ţie şi democraţie — un şir de idei, cu centrali- 
zarea şi descentralizarea — alt şir de idei, şi 
pare a admite un fel de identitate sau afinitate 
între centralizare şi aristocrație şi între descen- 
tralizare şi democraţie. 

D-lor, fac apel la aceia din d-v., care cunosc 
puţin istoria, ca să sprijine aserţiunea mea, că, 
această părere este cu desăvirşire greşită, şi aci 
nu încape controversă, căci este un fapt istoric 
cu totul sigur. Este o părere greşită, şi regret 
că o vëd în acest raport, fiind că dă o coloare 
prea stranie întregei lucrări. Ea este formulată 
astfel: pentru partizanii aristocrației centrali- 
zarea le asigură dominaţiunea ; pentru partizanii 
democraţiei descentralizarea este adevărata ga- 
ranţie. ., 

Voci. Aşa este. 

G. Cantili. Foarte exact. 

T. Maiorescu. Este complet fals, că pentru 
partizanii aristocrației centralizarea le asigură 

dominaţiunea. (Denegaţiuni). Pare că este vre-o 
îndoială, asupra acestui punct... 

Voci. Sunt multe. 

T. Maiorescu. Poate că voi fi în stare să con- 
ving pe vre-unul din d-v. Ei bine, dlor, care 
este din Europa, statul ce vă va servi d-v. ca 
model de descentralizare ? Greşesc, dacă citez 
Anglia? Cum ştiţi, Anglia este statul eminent 
descentralizător. Şi care este statul mai centras 
lizător, al Europei apusene cel puţin, căci pe 
Rusia am fericirea să nu o cunosc. 

O voce. l-aţi făcut cunoştinţa acuma. 

T. Maiorescu. Este Franţa. Apoi bine, d-lor, 
dacă este ceva sigur ştiut în toată desvoltarea 
istoriei (şi unii din domnia-voastra, şi mai cu 
seamă dacă nu mă înşel d. D. I. Ghica va putea 
mai bine să ne lămurească asupra acestui punct, 
căci cunoaşte Anglia) apoi este ştiut că în An- 
glia, țara cea mai descentralizată, aristocrația 
teritorială este fundamentul descentralizării ad- 
ministrative, şi este şi natural... 

D. I. Ghica. Dar acolo este aristocrația demo- 
cratică. Cei mai mari aristocrați sunt cei mai 
mari liberali. 

T. Maiorescu. Este aristocrație democratică, 
ziceţi. 

D. I. Ghica. Ideile cele mai liberale sunt ale 
aristocraților. 

T. Maiorescu. Primesc aceste explicaţiuni ce 
bine-vroiţi a-mi da, d-le Ghica. Vrea să zică în 
Anglia, aristocrația este fundamentul descentra- 
lizării. Acum să revenim la partea raportului: 

„Pentru partizanii aristocrației, centralizaţiunea 
le asigură dominaţiunea“. 

Pache- Protopopescu. In ţară la noi. 

T. Maiorescu. Vrea să zică este o aristocrație 
liberală şi o aristocrație aristocratică. 

D. 1. Ghica. Arbitrară, 

T. Maiorescu. Atunci raportul trebuia să o 
releve, fiind-că tocmai aceasta este esenţiala, 
deosebire între ceea ce vroiţi d-voastra, şi 
ceea ce vroim noi. Pentru noi sunt proprietarii 
teritoriali, precum foarte bine a zis d. Maniu, 
dar de aristocrație nu poate fi vorba în statul 
nostru. Pentru noi proprietatea teritorială este 
un element fundamental al descentralizării, şi 
democraţia întru cât nu este fundată pe avuţii 
teritoriale, credem noi că aduce tocmai perico- 
lul centralizării, precum a adus în Franţa. In 
Franţa aţi avut stăpănirea democraţiei tocmai 
când s'a introdus cea mai mare centralizare. 
Vrea, să zică d-lor, în or ce cas raportorul făcea, 


145 


mai bine să lase cestiunea aceasta de aristo- 
craţie şi democraţie la o parte, şi să se vor- 
bească de centralizare şi de descentralizare, 
fiind-că sunt state aristocratice foarte descentra- 
lizate şi sunt state democratice foarte centrali- 
zate. Aceste două lucruri se împacă împreună. 

Un al doilea lucru, ce aş fi dorit ca d. rapor- 
tor să nu-l pue în raportnl sëu, sunt alusiunile, 
al căror tact mărturisesc că nu sunt în stare 
a-l înţelege, alusiunile la legea de la 1874, întru 
cât cuprinde elementele conservatoare de care 
am avut onoare a vë vorbi: proprietatea teri- 
torială. D-voastră, d-le raportor, ziceţi că este 
dorinţa unanimă a naţiunii, căreia îi corespunde 
proiectul d-voastră de lege. Au doară credeţi 
d-v. că conservatorii, proprietarii teritoriali, care 
au făcut legea de la 1874, nu fac parte din 
naţiune? Ar fi de folosul nostru ca să afirmărn 
că națiunea sunt toţi, afară de proprietarii de 
teritoriu din România? Şi dacă sunt proprietari 
mai mari decât d-v., poate să fie o nefericire 
şi un ostracism pentru dânşii că au această po- 
siţie? De sigur nu. Apoi dacă vroiți să exprime 
legea acea dorință unanimă a naţiunii, care 
după apreţiarea mea, spre dauna acestei Adu- 
nări, nu este representată suficient; dacă o lege 
comunală are să reprezente interesele ţării, este 

bine ca şi acei, care s'au întimplat să fie astăzi 
în aşa minoritate, să fie întrun numër suficient 
reprezentaţi înaintea d-v., şi dacă nu sunt, era 
bine să nu fie atacați în modul cum sa făcut, 

Vedeţi cuvintele: „creearea a două colegii în 
comunele rurale, adică colegiul proprietarilor 
mari cu imposit de 120 lei anual, care votez 
prin procurator, şi colegiul țăranilor, este pasul 
spre înfeodare, este sistemă deja condemnată 
de această Adunare Legiuitoare. Dacă Constitu- 
ţiunea a creat diferite colegii pentru Corpurile 
Leginitoare, aceasta a făcut-o pentru cuvinte 
cari nu şi-au locul în privinţa alegerilor comu- 
nale, şi nicăeri Constituţiunea nu a prescris ca 
sistema electorală aplicată pentru Corpurile Le- 
giuitoare, să fie aplicată şi la comune şi la ju- 
deţ. Din contra la comune chiar e nepractică, 
e absurdă putem zice“, 

Terminul fără îndoială este parlamentar, dară 
este tocmai la granița parlamentarismului, şi 
cred că cu termini de la graniţă nu era bine 
a se lovi incercarea unei Camere, care a lucrat 
şi ea după ceea ce credea că este bine pentru 
naţiune, precum credeţi şi d-v. că este bine 
cum lucraţi astăzi. Unde ajungem, d-lor, dacă 
pe fie-care an începem a califica cu asemenea 
termini lucrările reprezentanţilor antecedenţi ai 

țării ? Şi credeţi d-v. că lucrarea, care o faceți 
acum, când califică de absurdă Camera trecută, 
va fi o lucrare care va rămânea? Apoi d. pre- 
preşedinte al consiliului... cred că nu este o 
scădere pentru d. Protopopescu-Pake, dacă spun 
că d. preşedinte al consiliului are ca om mult 
mai multă experienţă în ţara aceasta despre a- 
semenea, lucrări decât d-sa.. . eri sau alaltăeri am 
cetit în desbaterile Senatului, când era vorba, 
de ce? numai de administrarea eforiei spi- 
talelor din Bucureşti, a zis următoarele foarte 
înțelepte cuvinte: „La Bucureşti se vede că am 
avut mâna mai fericită, când am numit admini- 
stratori, care au rămas pănă acum sub toate 
fluctuaţiunile politice, şi aşa a prosperat înainte ; 
la Taşi n'am avut aceiaş mână fericită, s'au 
schimbat cei care îi numisem la 1868, dar şi 
astă-zi caut să numesc alţi oameni, care să fie 
afară din fluctuaţiunile politice, ca să facă să 
prospereze şi epitropia spitalelor din Iaşi“. Dacă 
dar este foarte adevărat aceasta pentru spi- 
tale, nu va fi oare foarte adevărat şi pentru 
comune, şi nu va fi bine ca lucrarea care o fa 
ceti d-v., să fie o împreună lucrare a tutulor? 
şi nu ar fi grozav când acum, după patru ani 
ai reformei de la 1874, aţi face d-v. o reformă, 
şi peste alţi 2, 3 ani... pardon dlor, câtâ vreme 

credeţi d-voastră că aveţi să rămâneţi cu regi- 
mul acesta? 4, 5, 10 ani, cât voiţi, dar înţe- 
legeţi, că are să vie vn timp, când acest regim 
va înceta şi va veni altul. 

S. Miclescu. Atunci va fi potopul. (Maritate), 

T. Maiorescu. Imi pare că nu respectaţi con- 
stituţionalismul, sub egida căruia ne aflăm, ono: 
rabile d-le Miclescu. Este lucru natural al regi- 
mului constituţional ca partidele să participe 
alternativ la putere ; se va intimpla din neno- 
rocire să vie la putere un partid, care să nu aibă 
vederile D-v., aşa e jocul constituţional. 

B. Maniu. După 7 ani răi, 7 ani buni. 

T. Maiorescu. După 7 ani fie, dar or când ar 
fi, cred că era mai bine, dacă raportul se pre- 
zenta ca un resultat al dorințelor unanime ale 
terii şi nu se expunea prin cuvintele sale agre- 
sive. 

Acum să-mi daţi voie să fac o altă critică, o 
critică mai esenţială, şi aceea sper că va avea 
un echo în desbaterile d-v. 

D-lor, ceea ce face comisiunea d-v. nu este o 
descentralizare, aşa de puţin, încât eu unul m'am 
mirat când am văzut acest proiect de lege dat 
acum ca resultatul ideilor de descentralizare al 
partidului democratic din România şi ca ultima 

floare a acelui articol din Constituţiune, care cere 
ca să fie comuna mai independentă şi mai des- 
centralizată. D-lor, v'aţi dat de sigur seama în 
luminile şi cunoştinţele d-v. profunde, foarte pro- 
funde, ce însemnează descentralizarea! In mod 
straniu, d-nu raportor ne dă numai defniţi- 
unea unui francez Coquelin * despre ce însem- 
nează centralizare, dar nu zice, ce este des- 
centralizarea. D-nul raportor zice după Coquelin : 
„Grămădirea în mâna unui guvern unic şi 
central a tutulor atribuţiunilor puterei publice“. 
Şi apoi spune acest domn Coquelin toate pri- 
mejdiile, ce se întîmplă într'un stat, care are 
centralizarea. 

Ce este însă descentralizarea ? Descentraliza- 
rea voeşte lăsarea în mâna autorităţii locale a 
unei părţi din atributele puterii publice. Nu mi- 
nisterul, nu prerectul să se ameste în lucrările 
comunei, ci ea însăş să exerciteze câte-va lu- 
crări esenţiale. Aceasta va să zică descentrali- 
zarea în modul cel mai general. 

Apoi, d-lor, care este chiemarea comunei? De 
la art. 12 pănă la art. 17 o spune tot aşa şi 
legea de la 74, o spune tot aşa şi legea de la 
64, şi cu această conglăsuire admirabilă sunteţi 
toți de acord a zice, că aici este chiemarea 
comunei. Comuna, care se compune din atâţia 

locuitori, are următoarele sarcini: să aibă un 
loc de primărie, o biserică, o casă pentru şcoală 
de băeţi, o casă pentru şcoală de fete şi un 
cimitir, „toate aceste în bune condițiuni igie- 
nice“, 

Aşa, dar biserica, şcoala, salubritatea, publică, 
şi la un alt articol se vorbeşte şi despre poli- 
ţia comunală. Apoi bine, d-lor deputaţi, le daţi 
acestea în sarcina consiliului comunal ? Ia cetiţi: 
„fie-care comună trebue să aibă cel puţin o 
casă pentru şcoala de băeţi şi o casă pen- 
tru şcoala de fete“. Şi raportul vedem că 
zice: comunele trebue să aibă un focar pen- 
tru instrucţiune, atât pentru băeţi cât şi pen- 
tru fete. 

Dar care este focarul de lumină pentru băeţi 
şi fete? Cele patru ziduri cu un acoperiş pe 
ele ? Focarul de lumină pentru băeţi şi fete este 
învățămintul ce-l dai între cele patru ziduri, este 
învățătorul care propune învățămîntul, este re- 
vizorul care inspectează, este în fine totalitatea 
insufleţită a celor ce iau parte la şcoală. In 
mânile cui dar lăsaţi şcoala? Invăţămintul în 
comună al cui este? Al puterii centrale! Apoi 
ce descentralizaţi la comună? Cele patru zi- 
duri materiale pentru şcoală ? Aceasta numiţi 
d-voastră o descentralizare în instrucţia publică, ? 


151 


Dar unde mai găsiţi d-voastră o asemenea des- 
centralizare ? Alta este cestiunea, dacă ar fi bine 
sau nu să se dea la noi o asemenea descentra- 
lizare, şi daca veţi recunoaşte că este primej- 
dios de a o da, atunci să ştergem cuvintul de 
descentralizare din vocabularul nostru cât pen- 
iru şcoalele comunale. Daca voiţi însă în adevăr 
descentralizare în şcoală, atunci daţi comunei 
care plăteşte sarcinele şcoalei, şi dreptul de a 
decide ceea ce se petrece în şcoală ; iar puterea, 
centrală să aibă numai inspectarea superioară. 

Şi fiind-că raportul vorbeşte de Englitera — 
punendu-me iarăş sub controlul colegului nostru 
d-iui D. I. Ghica—voi zice că nu este exact, că în 
Englitera sunt cele mai multe şcoli, căci cele 
mai multe sunt în Germania, dar pentru un mo- 
ment să admitem aceasta, Apoi ştiţi d-voastră, 
ce a făcut Englitera pentru şcoli ? 

Pănă la 1834 n'a cheltuit statul englez o para 
pentru şcoli, cheltuelele le suporta comuna, dis- 
trictele, mai ales instituţiunile private, nici odată 
însă statul. Şi numai de la 1834 a început sta- 
tul a da ceva, o jumătate de milion de franci 
pentru o populaţiune de 25,000,090, câtă era 
atunci (vorbesc numai de Englitera Europeană), 
Şi a dat statul englez această subvenţiune nu- 
mai pentru a veni în ajutor la construcţia loca- 


152 


lurilor în acele comune, care erau mai lipsite de 
mijloace. Intr'un stat descentralizat proporţia 
este inversă, sufletul învățămîntului îl are co- 
muna, iar zidurile le plăteşte statul. De atunci 
incoace s'au sporit subvenţiile statului, şi la 
1863, mi se pare, a venit aşa numitul cod re- 
văzut în Anglia, care a introdus nişte subvenţii 
regulate pentru şcoli, dar totdeauna principiul a 
fost că numai şcoalelor, care există deja din ini- 
țiativă privată, le dă statul ceva. Iată, d-lor, ce 
însemnează descentralizare. D-voastră însă prin 
acest proiect n'aţi făcut aşa. Aţi zis numai: co- 
muna plăteşte casa, ca primul punct de descen- 
tralizare. Insă aceasta este numai o nouă luare 
de bani de la comună, dar nu o independenţă 
a ei. 

Al doilea punct de descentralizare al d-voas- 
tră este: comuna îngrijeşte pentru cheltuielele 
bisericei. Dar cum îngrijeşte ? Ea trebue să su- 
porte cheltuelele pentru reparația bisericei, pen- 
tru plata preotului, numirea acestuia însă o face 
autoritatea, bisericească. Dar averea bisericei unde 
este ? Cum, d-lor, statul a, secularizat averile 
monastireşti — şi în ceea ce privea relaţiunile 
lor cu străinătatea, bine a făcut că le-a secula- 
rizat ; dar averile destinate pentru biserici şi 
şcoli, statul le-a virit în casa sa, şi acum, după 

ce le-a cheltuit te miri pe ce, acum vine şi zice 
comunei: îţi dau descentralizarea, plăteşte la 
biserici, dar preotul de numit îl numesc eu, cele 
alte regulări le voi face eu, banii rămaşi din 
vechime acestor aşezăminte îi iau şii adminis- 
trez eu, tu comună plăteşte din alţi bani. 

Aceasta e descentralizare în ale bisericei? Apoi 
descentralizare în ale bisericei, însemnează că 
trebue să lăsaţi bisericei averea destinată ei şi 
dreptul de a o administra ea. 

Aţi mai lăsat comunei salubritatea publică prin 
frumoasa frasă, care merită a fi citită: „Comu- 
na mai contribueşte şi la întreţinerea serviciului 
sanitar“, pe funcţionari însă, pe doctori îi nu- 
meşte ministerul de interne, comuna numai îi 
plăteşte. 

Voci. Nu ministerul de interne, gi judeţele. 

T. Maiorescu. Apoi consiliele judeţene sunt mai 
totdeauna în mâna prefectului. Dar, d-lor, ce în- 
semnează descentralizarea ? Avui onoarea să vă 
spun că acolo este descentralizare, unde cu un 
cuvînt resumător lucrurile se petrec aşa: Tu 
care dai bani, numeşti pe acei care îi iau; adică 
tu dai bani pentru şcoală, tu ai să numeşti pe 
învăţători şi eu statul controlez numai; tu dai 
bani pentru biserică, tu să administrezi şi ave- 
rile bisericei; tu dai bani pentru salubritate pu- 

blică, tu să administrezi şi veniturile destinate 
pentru aceasta şi să numeşti personalul. 

Descentralizarea comunală este atunci, când 
comuna singură administrează acolo unde dă 
bani ; statul numai controlează, dacă, vrea. D-v. 
însă prin proiectul acesta aţi fâcut tot aceea, ce 
era la 1864 şi 1874, aţi zis: descentralizare 
este în ale caselor şcoalei, ale plăţilor bisericei 
şi higienei, iar încât priveşte averile acestor aşe- 
zăminte mi le rezerv mie, stat, şi tot mie şi 
numirile. 

Iată, d-lor, ce descentralizare faceţi d-voastră. 
Aceasta, este cu neputinţă, căci ar fi suprimarea 
acelei idei mari din Constituţiune, dar foarte 
greu de realizat, care se numeşte descentrali- 
zare. 

Dar d-lor, se poate o lege de descentralizare 
în comună, fară ca alăturea cu dinsa să fie şi 
celelalte legi reformate pentru aceasta ? Apoi ce 
însemnează o descentralizare comunală ? Insem- 
nează, că am luat o parte din atribuţiunile pu- 
terei centrale şi le-am dat comunei. O asemenea 
măsură trebue să meargă imediat paralel cu 
schimbarea, celorlalte legi şi cu o reducere însem- 
nată în budgetul general al statului şi prin ur- 
mare a impositelor, încărcându-se budgetul co- 
munei. Prin urmare voiţi să daţi înv&ţămintul 

la comună, descentralizaţi cheltuelile din budge- 
tul statului. Voiţi să daţi higiena la comună, 
scădeţi pe cetățeni din contribuţiuni cu această 
cheltuială către stat şi daţi-le la comună. Voiți 
să daţi biserica la comună, scădeţi cheltuiala 
din budgetul statului şi daţi-o ln comună, sau 
daţi din domeniile statului, Domnilor, reforma 
decentralizătoare sunt convins că nu poate să 
meargă decât paralel cu o altă cestiune, care 
trebue să vë preocupe pe d-v., cu cestiunea do- 
meniilor statului. Dar më mărginesc a fi atins 
aceasta numai în treacăt. 

La 1864 s'a fâcut, cum ştiţi, o lege comu- 
nală. De la 1864 pănă acum merg mai bine 
oare serviciile ce s'au luat asupra comunei, decât 
mergeau înainte ? Şcoala este mai bună acuma 
decât în 1864? D-voastră de prin localitate ve- 
deţi oare că biserica stă mai bine decât atunci? 
Vă pare câ monastirile impuţinate merg mai bine? 
că sunt mai bune cimitirile? După experienţa 
mea respunsul este negativ. Biserica se află 
astă-zi în mai rea stare decât la 1864, şcoalele 
din sate, mai râu, 

D. Miclescu. Sau stricat la 1874. 

T. Maiorescu. Sau stricat la 1874 în parte; 
sau stricat şi la 1864 şi 68. In privinţa aceasta 
d. Miclescu trebue să fie generos cu cifrele, căci 


156 


de la 1864 încoace s'a stricat în fiecare an. 
Dar trebue să ne întrebăm: care este cauza 
acestui rău? Lovitura de stat de la 1864 şi 
mai ales modul cum s'a făcut secularizarea mo- 
nastirilor închinate luându-se averile din admi- 
nistrarea lor, luându-se eforiei şcoalelor dreptul 
de dispunere a acestor averi, luându-se fondu- 
rile monastirilor şi înglobându-se toate aceste 
fonduri într'o casă centrală, fără servicii spe- 
cificate, au lovit de paralizie toate instituţiunile 
independente. 

Departe de mine idea de a acusa măsura 
foarte justă de a se seculariza averile mănăsti- 
reşti; însă ceea ce trebue notat, este, că toate 
aceste averi secularizate Său contopit în casa 
centrală a statului. De atunci trebuia ca fie-care 
mănăstire să-şi administreze averea ei, de atunci 
şi şcoala şi comuna trebuiau să-şi aibă fondurile 
lor deosebite. 

Când veţi aplica legea insurăţeilor şi veţi face 
descentralizarea învăţămîntului public, a biseri- 
cilor, a tutulor sarcinelor comunei, atunci bine- 
voiţi a le da şi parte din averea ce li se cuvine. 
Când îi daţi comunei şcoala, biserica, şi higiena, 
daţi-i şi averea; nu cea ridicată prin taxe zeci- 
male, ci avere din aceea care a luato statul 
din pămintul României, avere destinată de stră- 

moşii d-v. tocmai la şcoale, biserică şi salubri- 
tate publică. Atunci va fi comuna în adevăr 
descentralizată. Atunci va şti ce să facă, 

Așa cum este acest proiect, nu-l pot consi- 
dera decât ca un mecanism al numirilor. Dar 
ce ne pasă nou de titlul hârtiilor şi modul de 
numire al primarului şi consiliului comunal? 
La 1864 se numeau vro 5 candidaţi; la 1874 
s'a zis să fie şeapte; acum se propun 9; nu- 
mirea, primarului era făcută de ministru de in- 
terne dintre candidaţii ce au intrunit mai multe 
voturi; or era făcută deadreptul; sau era ale- 
gere din partea consiliului comunal — toate 
aceste sunt cestiuni de detai ale mecanismului 
administrativ, 

Cestia, cea mare este: de unde să ia comuna, 
ca să plătească ceea ce puneţi în sarcina ei? 
Apoi bine, d-lor, nu v'aţi întrebat nici o dată 
în ce relaţie stă budgetul statului cu acela al 
comunelor ? Dacă facem calculul, ajungem la ur- 
mătorul resultat : aproape jumătate din imposi- 
tele ce le cere statul de la țărani, vine şi comuna 
şi le cere; şi apoi a ajuns a fi un obicei intro: 
dus în guvernele noastre, că de câte ori voim 
să descărcăm budgetul statului, aruncăm greul 
în sarcina comunei; pare că țăranul nu este 
tot aşa, de simţitor dacă plăteşte comunei, sau 

statului, sau judeţului, páre că nu se ia din 
una şi aceeaş pungă a lui, pungă foarte să- 
răcită. 

Dacă este adevărat principiul teoretic pus de 
d. raportor, că acolo unde se controlează intre- 
buinţarea banilor, acolo se solicită activitatea 
publică, atunci începeţi de puneţi in practică 
idea descentralizării dând o adevărată fiinţă 
comunelor. 

D-lor deputaţi, cum vedeţi, am terminat, 

Ceea ce aveam onoare de a spune contra 
acestui proiect, erau observări, care tindeau a 
arăta, că el, aşa cum l-aţi făcut, nu corespunde 
ideilor de descentralizare intru nimic, liste un 
mecanism administrativ schimbat, dar nu este 
de loc descentralizarea, voită de constituantă. 

Proiectul de faţă este un nou mecanism centra- 
lizător, care nu realizează cerinţele ţării acesteia. 
Apoi daca fără a voi înșelăm aşteptarea tutulor 
zicând: iată descentralizarea, în realitate are să 
iasă absoluta mizerie a comunei. Cred că este 
greşită această cale de a reforma comuna,; cred 
că ar fi mai prudent de a se schimba legea, 
numai atunci, când veţi putea veni cu un pro- 
iect descentralizător general, să se descentrali- 
zeze şi administraţia cultului şi administraţia, 
şcoalei, şi să se reguleze cestiunea domeniilor 

statului. Fără aceasta, toată lucrarea ce se face, 
se face în zadar. 

D-lor, noi ne aflăm înaintea unor întimplări 
hotăritoare azi; fie că n'ar fi resboi, fie că mar 
fi pace, amindouă aceste vor avea o înriurire 
hotăritoare asupra noastră. Dacă soarta noastră, 
se va limpezi în anul acesta şi daca va fi 
consfinţită dorinţa, noastră şi daca, se va putea, 
consolida într'un timp de pace independenţa, 
noastră, fără îndoială va trebui să vie o consti- 
tuantă, care să legifreze acest nou pact. Iar daca 
nu va fi pace şi va fi r&sboi, atunci de la 
sine se înţelege, că nu veţi avea timp oportun 
ca să puneţi în lucrare această lege. In amin- 
două casurile e mai bine să așteptați. Pentru 
ce pripiţi lucrarea aceasta în Mai 1878? Pen- 
tru ce voiţi să faceţi sub drapelul democraţiei 
o lege, care nu corespunde ideilor descentrali- 
zătoare ? 

Pentru aceste diferite motive, atât de opor- 
tunitate, cât şi de lipsă, de temei descentraliză- 
tor, eu cred să se respingă luarea în conside- 
rare a acestui proiect de lege sau să se amâne 
desbaterea, lui pănă la un timp mai bun şi mai 
liniştit. 

P. Grădişteanu. Cer cuvintu în cestiunea de 
amânare ridicată de d. Maiorescu. 

D. preşedinte. N'am auzit pe d. Maiorescu pro- 
punend amânarea. 

T. Maiorescu. Ca, opoziţiune şi minoritate, nu 
fac propuneri majorităţii. Părerea mea e să se 
respingă luarea în consideraţie sau să se amâne 
desbaterea legii; şi las vre unuia din urmaşii, 
care vor lua cuvîntul, să primească una sau alta 
din aceste două propuneri şi să o formuleze pen- 
tru majoritatea Camerei, dacă va voi. 


La acest discurs răspunde între alţii şi 
ministrul-prezident I. Brătianu, cu alusii la 
nepotrivita reprezentare a „aristocrației“ 
prin autorul acestei scrieri. Alusia este re- 
levată la sfirgitul şedinţei prin următoarele 
cuvinte în chestie personală: 


Este o parte în cuvintarea d-lui prezident al 
consiliului, ce-mi este adresată mie personal şi 
pe care o cred nedreaptă. Iau cuvîntul pentru 
a rectifica. Când am început să vorbesc în mij- 
locul d-voastră, mi-am exprimat părerea de rău, 
că sunt astă-zi din întimplare singur din parti- 
dul conservator, doi alţi colegi ai noştri lip- 
sesc, Fiind singur, indiferent dacă persoana mea, 
merită sau nu de a reprezenta în totalitatea lui 
acest partid, sunt prin forţa lucrurilor singur 
în mijlocul d-v., care pot să zic ceva asupra 

lui. Şi în privinţa celor ce se petrec în el, îmi 
iau voiä să ştiu cel puţin atât cât ştie d. mi- 
nistru prezident, care nu este din acest partid. 
Ştiu dar, că în partidul nostru ca partid — cri- 
minali isolaţi pot fi în toate părţile, — ştiu însă 
că în partidul nostru nu este nici unul, care să 
nu considere ca insultă, când i se atribue că 
vrea să restoarne Constituţiunea ţării cu ajuto- 
rul străinilor. Declar şi afirm, că prin aseme- 
nea insinuări calomniaţi pe aceia, care nu sunt 
în mijlocul d-voastră, 

Ce voiţi d-voastră? Ca să las asemenea bä- 
nueli nerelevate? Voiţi să më puneţi în posiţia, 
pe care eu n'0 ocup şi n'o primesc, de a-mi 
aroga dreptul să vorbesc în numele acelor ce-i 
numiţi d-v. aristocrație? Apoi, d-lor, tatăl meu 
a fost profesor şi tatal tatălui meu a fost ţăran, 
şi ţin de onoare a vë spune aceasta. Eu n'am 
primit şi nu primesc deosebirea între aristo- 
craţie, cum o puneţi d-v., şi democraţie. Cred 
că nu există această aristocrație în statul no- 
stru. 

I. ©. Brätianu, preşedintele consiliului. Și eu 
tot aşa înțeleg. 

T. Maiorescu. Există numai deosebire între 
proprietatea teritorială şi neproprietate. 

I. C. Brătianu, preşedintele consiliului. Apoi 
toţi suntem proprietari. 

T. Maiorescu. Afară de proletarii democrați. 
De aceea cred eu, care sunt (dacă-mi permiteţi 
o analogie străină) un membru din tiers état, un 
burges conservator, cred că este mai bine ca 
să fie comuna aşezată pe baza proprietăţii. . . 

loan C. Brătianu, preşedintele consiliului. Apoi 
aşa este așezată, 

T. Maiorescu. După părerea mea, nu este aşa 
aşezată. Eu dar vorbesc ca membru al parti- 
duluj conservator, din care fac parte. 

Prin urmare acest fel de alusiune nul pri- 
mesc de la d. preşedinte al consiliului şi-l rog 
să bine-voiască a fi — nu indulgent, căci nu-mi 
trebue indulgenţa d-sale — dar drept într'o Ca- 
meră, a cărei aproape unanimitate] este pentru 
d-sa, faţă cu un adversar, care este singur, dar 
care scoate personalităţile totdeauna afară din 
joc. Eu am profesat pentru d-voastră cei în 
vârstă cel mai mare respect personal, şi vă 
rog ca şi d-voastră să fiţi în această privinţă 
un bun model nouă celor mai tineri. Vë rog 
ca altă-dată să nu mai puneţi persoana mea 
în joc. 

După câteva cuvinte ale ministrului-pre- 
zident se pune la vot luarea in considerare 
a proiectului de lege, şi rezultatul este: 


Votanţi. ...... .. „58 
Abținuți. . e iza A e at az 3 
Bile albe pentru ...... 57 


Bile negre contra. . . . . . 1 


37. 


Despre ancheta parlamentară în chestia 
Institutului Başotă, 





(Şedinţa Camerei de la 20 Mai 1878). 


Asupra unei interpelări a deputatului 
Scarlat Miclescu, care se plânge, că „Ensti- 
tutul academic“ de la Pomirla, prevăzut 
în testamentul lui Anastasie Başotă de la, 
1869, nu este încă înfiinţat de executorii 
testamentari, în contra cărora deputatul B, 
Calcăntraur adaogă cele mai violente acu- 
sări, se face o lungă discuţie, la care mai 
iau parte dd. G. Vernescu, R. Pătărlăgeanu, 
G. Danielopolu, şi se propune o anchetă par- 
lamentară, de şi ministrul de culte, d. G. 
Chițu, respunsese, că va trimite acea admi- 
nistrare în cercetarea justiţiei. 


D-lor, între cele spuse de d. Danielopolu a, 
fost un cuvint, care cred că este bine să nil 

amintim cu toţii cât se poate mai mult; este, 
că puterile publice nu fac bine de a nu-şi păzi 
limitele lor, fie-care se r&mâe în limitele sale. 

Nu ştiu, dacă ne-am dat cu toţii bine seama 
de însemnătatea unei anchete parlamentare. 

Pe mine nu më preocupă casul isolat de la 
Dorohoi, căci cred că multe din cele denunţate 
sunt exagerate, şi sunt convins, ca o serioasă 
cercetare vă va dovedi aceasta, că veţi găsi lu- 
crurile mult mai în regulă decât vă par acum. 
Dar, vë repet, aceasta nu më preocupă. Pe 
mine më preocupă un lucru de mare interes: 
care este rolul unei Camere şi care este rolul 
guvernului în asemenea chestii? A venit un 
deputat şi a făcut o denunţare, d. ministru a 
răspuns: denunţarea este gravă, prin urmare 
eu voi da causa în cercetarea justiţiei. Era da- 
tor dsa să facă aşa şi foarte corect a răspuns, 
Ce voiţi d-voastră să facem cu ancheta parla- 
mentară ? 

Ancheta, parlamentară asupra unei chestii po- 
litice este naturală, trebue să se facă de câte 
ori credeți d-voastră că este un interes politic 
în joc. Ancheta parlamentară pentru interesele 
generale ale ţării, agricole, etc., este o chestie 
care priveşte ţara întreagă şi unde poate ne» 
greşit Adunarea să aibă cuvintul său. Ancheta 

parlamentară în contra funcţionarilor guvernu- 
lui, cum aţi făcut cu prefecţii de sub regimul 
trecut, da, este o chestie politică. 

Dar cum voiţi să faceţi anchetă parlamen- 
tară într'o causă privată? Sunt executori testa- 
mentari care nu-şi indeplinesc datoria, ministe- 
rul v'a spus că-i va trimite la parchet; ce voiți 
să faceţi d-voastră aci? Pe executorii testamen- 
tari când i-aţi întreba d-voastră, ei sunt în drept 
să vë răspundă: Nu vë dau nici un răspuns. 
Martorii asemenea sunt în drept să vă zică: 
Nu vë răspundem nimic. Cum vë amestecați 
d-voastră în mersul justiţiei? Nu e vorbă, în 
teorie generală se poate face anchetă pentru 
or-ce, dar în practică e netăgăduit, că nu s'a 
făcut nici o data şi nu este bine să se facă o 
anchetă parlamentară într'o chestie, unde există 
un testament privat. Aci, d-lor, sunt nişte oa- 
meni numiți executori testamentari şi asupra 
cărora planează acţiunea procurorului. Cu ce 
autoritate şi cu ce drept veniţi d-voastră să vě 
puneţi cu ancheta parlamentară între procuror 
şi justiție? Eu cred, că nu este bine ca Adu- 
narea să tindă a face acte, care sunt de atribu- 
țiunea, puterii executive sau a celei judecăto- 
reşti, şi vë mărturisesc, că am fost surprins mai 
alaltăeri când, cu ocasia unei interpelări făcute 

asupra numirii unui revisor scolar, am auzit pe 
d, ministru zicênd, că va depune dosarul la Ca- 
meră; pentru că numirea şi nenumirea unui 
revizor fiind de exclusiva atribuţiune a mini- 
strului, el este responsabil ca ministru şi deta- 
liele acestea ale administraţiunii privese pe mi- 
nistru. 

Când ministru v'a spus: voi da în mâna ju- 
stiției casul de la Pomirla, ancheta parlamen- 
tară nu era la locul ei şi vă rog să nu o pri- 
miţi. 


38 şi 89. 


Despre numărul de contribuabili ai comunei 
şi despre numerul scoalelor comunale. 


(Şedinţa Camerei de la 2 Iunie 1878). 





Discuţia pe articole a legii comunale, 
mereu întreruptă prin întroducerea altor 
chestii în ordinea zilei, ajunge la 2 Iunie 
pănă la art. 6, în care se vorbeşte de nu- 
mărul contribuabililor cerut pentru a forma 
o comună. 

Aici comitetul delegaților propunea în 
princip un minimum de 300 (in legea d-lui 
Catargi de la 1871 era de 500). Domnii 
Misail, D. Giani, Cantilli, Fusea, etc., propun 
prin amendament, ca o comună să se poată 
forma de or ce numër de contribuabili, în- 
dată ce se constată că pot îndeplini sarci- 
nele comunale. 

Domnilor deputaţi, am auzit, ca şi d-voastră, 
criticele ce se fac articoluluui 6 al comisiunii, 
Insă mi se pare, că formula art. 6, aşa cum 
la presentat comisiunea, este cea mai neme- 
rită, şi aci më unesc întru toate cu părerea co- 
legului nostru d. Sefendache. 

D-lor, ce voeşte art. 6? şi regret că însuş 
d. raportor şi l-a părăsit, am eu munca ingrată 
de a susține lucrarea comisiunii. 

Ce însemnează cifra aceasta de 300 de con- 
tribuabili? şi ce însemnează cifra de 500 locui- 
tori ce era în legea d-lui Catargi de la 74? 
Insemnează pericolul cel mare ce se poate a- 
duce săteanujui de a fi exploatat de notar şi 
de primar, in deobşte de funcţionarism. Aci 
este pericolul, D-v. aveţi aerul de a vo! să îm- 
bulziţi pe ţăran cu drepturi; parcă este o îm- 
părţire de bogății asupra comunelor. Apoi când 
la, discuţia generală v'am întrebat eu: ce nu- 
miți d-voastră descentralizare? este aceasta nu- 
mai o încărcare cu sarcine asupra comunei fără 
să-i daţi nici un drept? la aceasta nu s'a rës- 
puns nimic, se zicea că este o idee comunardă, 
de a crea o avere comunei. D-voastră n'aţi dat 
comunei nimic, îi luaţi numai contribuţiuni. A- 
ceasta este descentralizarea d-voastră? Aci ve- 
dem la cap. II, sarcinele comunei; dară aţi vë- 

zut un capitol în toată legea: drepturile comu- 
nei? Scoală să-şi clădească, spital să-şi facă, 
biserică să ţină; frumos! Adică să dea fără ca, 
să i se dea ceva, în loc, şi de unde să dea? şi 
cine să dea? să-şi plătească funcţionarii, să-şi 
plătească primarii şi notarii, dar de unde să 
plătească ? 

Credeţi d-voastră, că sunt mulţi ţărani care 
să se imbulzească, să ceară şi să zică: aide că 
voim noi să plătim biserica şi scoala şi cele- 
lalte? Apoi, d-lor, să nu ne facem ilusii: în 
practică lucrurile se petrec aşa, că este foarte 
greu ţăranului de a plăti tot ce-i cerem noi; 
prin urmare nu este îmbulzeală de a-şi plăti ei 
scoala, biserica, primarul, notarul, etc, 

Idea predominantă dar a fost aceasta: servi- 
ciile publice trebue să le îndeplinească comuna, 
dar să le îndeplinească după măsura putinţei 
sale. De aceea in legea d-lui Catargi de la 1874, 
pentru a nu îngreuia pe ţăran prea mult cu 
aceste dări, pentru a nu iîmulți numărul func- 
ţionarilor între ţărani, s'a zis să se mărească, 
grupul contribuabililor, care poartă aceiaş sar- 
cină. Acum dacă în realitate s'a executat 
bine sau rău acea lege, aceasta nu o examinez, 
sunt mulţi din d-voastră şi mulţi din partea 

noastră care zic, că s'a executat rău; dar a- 
tunci se vede că n'a fost legea practică în pri- 
vința numărului prea mare, însă ceia ce ştiu 
este, că idea predominătoare a fost aceasta, şi 
nu uitaţi că propriul d-voastră raportor vë zice 
în raportul séu, care în privinţa centralizării şi 
descentralizării, a aristocrației şi a democraţiei 
are idei nu prea lămurite, dar în privinţa altor 
cestiuni are idei prea Jămurite, vë zice: Peri- 
colul descentralizării este mărirea funcţionaris- 
mului. Este adevărat că descentralizarea mă- 
reste funcţionarismul, şi la ţărani dorinţa la 
funcţionarism este tot aşa de evidentă, adică voeşte 
fie-care să trăiască pe cât se poate din budge- 
tul public. Dacă măriţi d-voastră numërul co- 
munelor prea mult, aceasta însemnează că mă: 
riţi contribuţiunea săteanului prea mult, că se 
vor face prea multe budgete, în care vor fi prea 
mulţi primari, ajutoare de primari şi notari, 
care să fie plătiţi din punga ţ&ranilor, iată ade- 
vărul lucrului, şi atunci cestiunea, este așa: în 
practică cât poate să plătească ţăranul pentru 
ca să-şi susţie sarcinele? câţi primari, câţi no- 
tari să-i plătească ţăranul român? D-voastră vă 
grăbiţi toţi şi ziceţi: mai mulţi, mai mulţi, pare 
că ar fi bine-facere pentru ţăran, dacă îi veţi 
da cât de mulţi primari, cât de mulţi notari... 

O voce. Cat de multe şcoale zicem noi. 

T. Maiorescu. Scoale faceţi cât de multe, eu 
nu më împotrivesc, şi bine-voiţi a vedea, că 
budgetul scoalelor săteşti lăsat de mine era 
mult mai mare de cât cel votat de d-voastră. 
Dar să revenim la subiect. Apoi cu cât puneţi 
sarcine mai multe comunei, cu atât trebue să 
vě întrebaţi, unde sunt mijloacele de a suporta 
acele sarcine? Aşa fiind lucrul, comisiunea d-v., 
foarte prudentă, şi-a zis: noi să punem o cifră 
mijiocie, pentru ca să nu îmulțim acea clasă a 
funcţionarismului în spinarea bietului sâtean şi 
să zicem, că 300 de contribuabili in comunele 
rurale să formeze comuna şi ei să-şi poarte toate 
sarcinele, să plătească pe primar, pe notar, bi- 
serica, spital, adică nu spital deadreptul, ci co- 
muna să contribuiască, la întreţinerea serviciului 
sanitar. După mine, prea mari sarcine le daţi 
şi aşa. 

Dacă însă, şi foarte prudent arată aceasta, 
comisiunea, dacă însă vor fi contribuabili, care, 
de şi mai puţini la număr decăt 300, vor putea 
întreţine toate sarcinele comunei, atunci acel 
număr de contribuabili vor forma o comună. 
Ce rëu vedeţi d-voastră aci? Deosebirea, este 
că, după cum propune proiectul, nu îngreuiaţi 
mult punga ţăranului, pe când, după cum pro- 

pun amendamentele, o îngreuiați prea mult. Nu 
va putea un numir prea mic de contribuabili 
să suporte toate sarcinele comunei, afară numai 
dacă nu se va întimpla să fie tot oameni avuti. 

D. Misail zice: să constate că pot să suporte 
sarcinele ; alţii zic să declare numai. Dacă veţi 
zice numai să declare, apoi veţi vedea la mini- 
sterul de interne or la reşedinţa judeţului o de- 
claraţiune subserisă cu o sută de cruci zicând: 
putem să îndeplinim toate sarcinele, şi subscrise 
acele petiţiuni de un număr oare-care de oa- 
meni care nu ştiu nici sá scrie, nici sä cetească, 
şi prin urmare care nu ştiu ce au subscris, ce 
se zice în acea petiţiune făcută de cel dintâi 
puiu de notar care vrea să se pună în comuna 
proiectată şi de cel dintâi aspirant la budgetul 
satului ca să se facă primar. Atunci se va zice: 
iată o sută de oameni, care s'au hotărît să poarte 
sarcinele comunei, să plătească biserica, scoala, 
primarul, etc., şi atunci se va grăbi şi sub-pre- 
fectul şi prefectul şi ministrul să aibă a da zece, 
două-zeci de funcțiuni mai mult prin crearea a- 
celei comune. Şi apoi se va zice: iată am făcut 
un mare progres în descentralizare, căci comu- 
nele sau îmulţit. 

D-lor, fiind-că vorbiţi de scoli, vă întreb: unde 
sunt scoalele din sate? Nu sunt şi nu au exis- 

tat, pentru că nu pot să le facă oamenii, nu 
există pentru că s'au imulţit funcţionarii pe 
spatele ţăranului, n'au existat pentru că în Je- 
gea de la 1864, ca şi în aceasta, dacă se va 
vota, şi sper că nu se va vota, pentru că nu 
e timp, s'au făcut o sută de forme de admini- 
strație pentru ţărani, dar ţăranii n'au bene- 
ficiat de dinsele. Pentru aceste considerante, vă 
rog să votaţi articolul proiectului, care e în spi- 
ritul de a ocroti pe ţăran contra funcţionaris- 
mului, articolul comisiunii e făcut în spiritul 
practic al ţării acesteia. 


In aceeaş şedinţă se continuă discuţia 
pănă la art. 12, în care este vorba de scoa- 
lele comunale şi unde comitetul delegaților 
propune cel puţin dou& localuri de scoală, 
pentru fiecare comună, fie şi rurală. 


D-lor deputaţi, câte comune rurale avem noi 
astă-zi? Cred vre-o 8000. Şi câte scoale de sat 
sunt ? Vre-o 2000, şi în realitate nici 2000. 

Apoi legea din 1864 zice aşa: fie-care co- 
mună trebue să aibă o scoală, şi cu toate că 
au trecut 14 ani de când sa pus în aplicare 
legea, în loc să avem mai multe scoale, mi-e 

teamă că avem mai puţine decât atunci. .. Onor. 
d. Grigorescu pare a trage ca consecință din 
zisele mele, că nu prea doresc să avem scoale 
în toate satele. Dar, d-lor, eu nu cred să fie 
"un Român, care să nu dorească să se lăţească 
cultura în ţara noastră. Deosebire între mine 
şi între d-sa în privinţa aceasta nu există. Mo- 
dul însă de aplicare este care diferă. Căci nu 
este destul ca prin nişte cuvinte pompoase să 
propună cine-va un lucru nerealizabil; prin ase- 
menea legi vom produce o societate de oameni 
nepăsători şi pentru cele vechi şi pentru cele 
actuale. 

in legea din 1864 se zice, că fie-care comună 
trebuie să aibă un local pentru scoală, o casă 
comunală, şi să întreţină biserica. Apoi la 1865 
a venit legea instrucţiunii şi la 1866 Constitu- 
ţiunea, care a consfințit principiul că instruc- 
ţiunea publică să fie obligatoare: fie-care copil, 
ajuns la o vârstă oare-care, trebue să meargă 
la, şcoală, 

Ei bine, vă întreb: ce ne-au folosit toate a- 
cestea ? De 14 ani am legiuit, că în fie-care co- 
mună să existe o scoală, şi cu toate acestea, 
pănă astă-zi scoală nu există. De ce crede onor. 
d. Grigorescu, că daca noi şi astă-zi legiuim tot 
aşa, vom avea negreşit şcoale? Oare ţăranul 

nostru astă-zi este mai bogat decât era acum 
14 ani? Credeţi oare, că pentru că s'a mărit 
budgetul statului, care pe atunci era de 50 mi- 
lioane şi astă-zi s'a urcat la 100 milioane, të- 
ranul s'a îmbogăţit? Aş voi să mi se răspundă 
la aceasta. Nu este destul să venim numai cu 
cuvinte mari şi cu desăvirşire nepractice. 

De aceea cred că ar fi bine să se adaoge în 
lege: fie-care comună, pe cât se va putea, se 
aibă scoale, sau şi mai bine, să se adauge ur- 
mătoarea frasă : iar acolo unde comunele nu 
sunt în stare să-şi plătească aceste cheltueli, va 
veni statul în ajutorul lor. Pentru ce statul? 
Pentru că statul a secularizat averile monasti- 
reşti, pentru că statul a luat banii eforiei scoa- 
lelor, pentru că statul a luat averea Brâncove- 
nească pentru scoale, pentru că el a concentrat 
în mâna sa, în tesaurul s&u toate acele fonduri 
destinate de strămoşii noştri pentru scoli, pen- 
tru spitale, pentru biserici, şi le-a cheltuit mai 
ales în militarism şi în funcţionarism, 

Dacă este să revenim pe acea cale şi să dăm 
comunei o viaţă proprie, trebue să-i dăm mij- 
loace pentru ca să-şi îndeplinească îndatoririle. 


40. 


Asupra tractatului de la Berlin. 


(Ședinţa Camerei de la 28 Septemvrie 1878). 

Parlamentul, deabia închis la 5 Iulie 1878, 
se redeschide la 15 Septemvrie. Congresul 
european îşi terminase lucrările şi la tıs 
Iulie semnase tractatul de la Berlin, pe care 
cancelarul” Germaniei ni-l comunică oficial 
la 4 August. Cabinetul Ioan Brătianu, în 
situaţia nefavorabilă, în care ajunsese, pre- 
zentă parlamentului corespondența sa di- 
plomatică relativă la congres. Senatul şi 
Camera aleg comisiuni speciale pentru cer- 
cetarea ei, şi asupra raporturilor şi moţiu- 
nilor se încing cele mai vii desbateri. Cu 
tot atacul d-lui Dimitrie A. Sturdza, despre 
care am vorbit în întroducerea istorică a 
acestui volum, majoritatea Senatului sus- 
ţine guvernul şi voţează în şedinţa de la 
26 Septemvrie următoare moţiune: 

„Comisiunea d-voastră a studiat cores- 
pondenţa diplomatică relativă la tractatul 
de la Berlin din 13 Iulie 1878; ea a văzut 
cu adincă miîhnire, că Puterile europene 
prin voinţa lor colectivă şi într'un interes 
al păcii generale, au impus României dure- 
roase sacrificii. Comisiunea d-v. propune 
însă, ca guvernul să fie autorizat a se con- 
forma, tractatului din Berlin în această pri- 
vinţă ; totodată comisiunea d-v, este de pă- 
rere a se autoriza guvernul ca să ia în po- 
sesiune Dobrogea şi a o administra prin 
regulamente de administraţie publică până 
Ja convocarea Adunării Constituante. Comi- 
siunea în fine angajază pe guvern ca, atát 
pentru soluţiunea definitivă a cestiunii Do- 
brogei, cât şi pentru celelalte cestiuni care 
resultă, din tractatul de Berlin, să convoace 
cel mult în cursul sesiuni. ordinare de trei 
luni o Adunare Constituantă de revizuire, 
conform art. 129 din Constituţiune“, 

In Cameră, comisia specială se împarte. 
Majoritatea ei propune următoarea moţiune 
(care a şi fost mai pe urmă adoptată): 

„Luând cunoştinţă de tractatul dela Ber- 
lin, Camera, silită de hotăririle puterilor şi 
nevoind a fi o piedică la consolidarea, păcii, 
autoriză pe guvern a se conforma voinţei 
colective a Europei, retrăg6nd autorităţile 
civile şi militare din Basarabia şi luând în 
posesiune Dobrogea şi Delta Dunării. Cele» 

lalte cestiuni se vor regula pe cale consti- 
tuţională, 

Iar minoritatea, compusă din grupul G. 
Vernescu-N. Ionescu, propune: 


„Camera nare a consimţi la retrocedarea 
Basarabiei, dar invită pe guvern ca să re- 
tragă autorităţile civile şi militare din acea 
parte de pă:nânt a României, spre a se în- 
lătura or ce posibilitate de conflict. Conse- 
cinte voturilor sale anterioare, ia nu poate 
primi Dobrogea. In cât priveşte celelalte 
disposiţiuni ale tractatului din Berlin, Ca- 
mera legiuitoare le va resolva pe cale con- 
stituţională“. 

Faţă cu aceste două propuneri, care lš- 
sau la o parte convocarea Constituantei, 
prevăzută în votul Senatului, oposiţia pre- 
zântă următoarea moţiune: 

„Având în vedere corespondenţa diplo- 
„matică depusă de guvern relativă la trac- 
„tatul din Berlin, Camera declară: 

„Este casul a se aplica imediat art, 129 
„din Constituţiune pentru convocarea Adu- 
„nării legiuitoare de revizuire“, 


(Semnaţi) T. Maiorescu, D. Donici, Sc. 
Rosetti, G, Gâţă. 


Pentru susținerea acestei moţiuni se ros- 
teşte în ședinta de la 28 Septemvrie urmä- 
torul discurs : 

Domnilor deputaţi. Când am auzit pe d. mi- 
nistru de externe cerend cuvintul, mă aşteptam 
ca să ascultăm cu toţii expunerea acelei poli- 
tice energice, sigure, înalte, pe care primul mi- 
nistru al României independente era chiemat să 
o indice ţării întregi. Ne aşteptam cu atât mai 
mult, cu cât acel ministru de externe este Mi- 
hail Kogălniceanu, a cărui întreagă viaţă publi- 
că a fost împletită cu soarta, acestei țări şi că- 
ruia de sigur istoria noastră îi va păstra o me- 
morie însemnată. (Aplause). In loc de aceasta, 
în situaţia gravă în care ne aflăm, am văzut 
că discursul său semăna, în cea mai mare parte 
a lui, cu apărarea unui ministru acuzat. 

Voci. Era acuzat. 

T. Maiorescu. Era acuzat, aşa este. Constat, 
dar numai, că inaugurarea acestei ere a noastră 
începe prin acuzarea ministrului, care a condus 
politica externă a ţării. Ministrul astăzi se vede 
acuzat în sînul aceleiaş Adunări, care pănă 
acum cu unanimitatea sa, însoţise actele lui. Şi 
la întrebarea guvernului: „Ce faceţi cu tracta- 
“tul din Berlin?“ eu intreb la rindul meu, vë- 
zând această disarmonie între d-voastră: Spu: 
neţi-mi, d-lor miniştri, sigur şi lămurit, după 
părerea d-voastră, ce este bine să facem cu trac- 
tatul din Berlin ? 

Răspunsul la această întrebare nu ni s'a dat 
încă pozitiv. Căci sunt multe păreri în discu- 
ţiune: pe care din aceste anume o primeşte 
guvernul şi o crede salutară pentru ţară? 

Pănă alaltăieri îmi închipuiam că cestiunea 
s'a lămurit. In Senat am văzut guvernul pri- 
mind o moţiune, şi atunci mi-am zis: fără a 
discuta, cele petrecute în Senat, më voi ţine de 
această moţiune, căci este primită de guvern, 
şi acum ştiu unde stă părerea lui. Această mo- 
ţiune, în drumul de la Senat pănă la Cameră, 
şi-a perdut un alineat. (Ilaritate). 

In Senat se zicea, că guvernul voeşte şi con- 
simte să fie autorizat; de Corpurile legiuitoare să 
se supună tractatului din Berlin, să lase să ise 
ia Basarabia, se ocupe provizoriu şi administra. 
tiv Dobrogea, şi pentru cestiunea, evreilor şi 
regularea, definitivă a Dobrogei să convoace sin- 
gura competentă Constituantă, nu în un mod 
indefinit, ci s'o convoace înaintea sfirşitului se- 
siunii ordinare, adică pănă la 15 Yevruarie să 
se înceapă lucrarea, de convocare, Această limită, 
era importantă pentru o parte din Senat, şi 
asupra ei sa făcut o transacţiune, sau, dacă 
acest cuvint nu se primeşte, s'a făcut un com: 
promis, sau poate o compromitere. (Ilaritate) $). 


1) B. Boerescu s'a apropiat. cu această ocazie de guvern. 

Dar în or ce caz aceasta era hotărirea. 

In Cameră s'a schimbat cestiunea. Noi ne 
aşteptam ca părerea acolo adoptată să fie şi 
aici adoptată, căci vedeam că majoritatea comi- 
siunii noastre din Cameră este compusă din 
oameni, care au încredere în guvernul de azi şi 
în care guvernul de azi are încredere, şi sper 
că mă exprim în modul convingerii domnului 
raportor Costinescu, dacă zic că acest d. rapor- 
tor al majorităţii este un om de încredere al 
guvernului. Dar acum, din contră, ce se con- 
stată ? Vedem că se lasă afară o parte esenţială. 
din acel compromis al Senatului, se lasă neho- 
tărit terminul când să se convoace Constituanta ; 
şi din compunerea majorităţii comisiunii noastre 
de delegaţi sunt autorizat a crede, că această 
din urmă părere este părerea ce o preferă gu- 
vernul, 

In faţa acestor schimbări și acestor diferite 
moţiuni, să vedem, care este şi care trebue să, 
fie deciziunea noastră, cel puţin după părerea 
apoziţiunii, din care fac parte. 

D-lor deputaţi, d. N. Ionescu, fost ministru 
de externe al acestuiaş guvern, antecesorul d-lui 
Kogălniceanu, a început prin a lua în mână şi 
a vë ceti corespondenţa diplomatică depusă pe 
biuroul Camerei. 

la să vedem şi noi aceste acte. Căci după 
mine, fostul ministru de externe a discutat nu- 
mai partea neînsemnată a lor, iar nu a luat 
partea cea caracteristică, cea decisivă pentru dis- 
cuţiunea, noastră. 

Tractatul de Berlin ni se notifică la 4 Au- 
gust al anului curent, prin ministerul de externe 
al imperiului German, Acea notificare ne-a apu: 
cat, ne-a „sezisat“, cum zic Francezii, de hotă- 
ririle congresului din Berlin în privinţa noastră. 
Se înţelege, că guvernul trebuia să răspundă. Şi 
în adevăr, la 7 August încă, d, ministru de ex- 
terne dă primul s&u r&spuns la acea notificare, 
răspuns care, după părerea mea, este cu totul 
deosebit de un al doilea răspuns ce-l dete 
la 28, 

La 7 August se trimite o circulară către agen- 
ţii diplomatici ai României pe lingă Curțile stră- 
ine, în care se zice: 

„Les modifications apportés par ce Traité tant 
à la situation territoriale quau régime politique 
de la Roumanie doivent être présentées à examen 
des Corps législatifs. 

„Des Chambres seront convoguées dans le plus 
bref délai possible“. 

Ce însemnează aceasta ? 

Ultimele cuvinte ale d-v., Cameră şi Senat, 

fuseseră un vot foarte categoric dat în materie. 
Se zisese mai nainte de tractatul de Berlin: vo- 
ința ţării este să nu dăm Basarabia şi să nu 
luăm în schimb Dobrogea. Cu acest mandat s'au 
dus miniştrii noştri la Berlin. 

Tractatul de la Berlin nu a primit acest vot, din 
contră a zis: să vi se ia Basarabia şi să vi se 
dea Dobrogea, şi să aboliţi şi art. 7 din Consti- 
tuţiunea, voastră. 

Ce face guvernul nostru? Guvernul, ştiindu-se 
constituţional responsabil, răspunde imediat : 
Eu am un mandat; de la ţară; mandatul acesta, 
este contrariu deciziunii congresului. Prin ur- 
mare, les modifications apportées par le Traité 
doivent étre présentées à l'examen des Corps legis- 
latifs. 

Insă guvernul nu ne convoacă la 7 August, 
sau îndată după aceasta, poate pentru a res- 
pecta timpul fiecăruia din noi, poate din alte 
motive. Ne convoacă deabia după o lună, însă 
în interval îşi schimbă, atitudinea, cu totul. 

Iată la 28 August altă circulară a sa către 
agenţii diplomatici ai noştri, unde situaţiunea, e 
cu totul modificată — şi vë atrag serioasa d-v. 
atenţiune asupra, acestei modificări, care este de 
cea mai mare importanţă. 

Un preopinent, pe care am avut deja onoa- 
rea a-l cita, insuş onor. d. Ionescu, — şi päre- 
rile d-sale, totdeauna foarte preţioase pentru 
mine, au devenit în deosebi preţioase de când 
l-am văzut ca ministru de externe al acestuiaş 
guvern, pe care avem fericirea să-l avem încă pe 
banca ministerială, — acel fost ministru de ex- 
terne dară, d. Ionescu, iată ce ne zicea în şe- 
dinţa de eri: 

„In relaţiunile internaţionale angajamentul gu- 
vernului este totul; căci raporturile dintre gu- 
vern şi ţară sunt presupuse regulate. 

„Europa cea mare, care este arbitrul dispu- 
n&tor de statele cele mici, nu poate să presu- 
pună, că în sînul s&u este vr'o ţară organizată 
întrun mod politic, fără ca să aibă organele 
sale regulate. Prin urmare, când un guvern 
constituţional din Europa vorbeşte, ţara a vorbit“. 

Aşa este. 

Intru cât priveşte străinătatea, guvernul e an- 
gajat ; şi, dacă nu a făcut nici o rezervă, el a 
angajat şi ţara întru cât o poate angaja în re- 
lațiile internaţionale. 

Acest guvern, care în 7 August scria prin 
agenţii săi diplomatici: modificaţiunile aduse prin 
acest tractat trebue să fie prezentate mai ântâi 
examenului Corpurilor legiuitoare, acelaş guvern 

la 28 August trimite o altă circulară aceloraş 
agenți şi declară Puterilor semnate în tractatul 
din Berlin, fără rezervă :, Quelques douloureuses 
Que soient pour la Roumanie quelques-unes des 
conditions du Traité de Berlin, et bien que, à con- 
sidérer l'ensemble de ces conditions, lattente de la 
nation roumaine qui avait manifesté ses droits et 
ses voeux, soit par les votes de ses Corps législa- 
tifs, soit par les actes et les paroles de ses Délé- 
gués au Congrès, n'ait pas été remplie, le gou- 
vernement roumain ne peut que se conformer aux 
résolutions suprêmes de I'Hurope et est décidé d 
les exécuter dans un esprit d'entière loyauté". 

Ca o consecință a acestei declarări categorice 
de acceptare, fără altă rezervă decât rezerva 
simţimintelor dureroase, vine apoi frasa finală 
pentru punerea în lucrare a acceptării: 

„Le gouvernement roumain procède dis ă pré- 
sent à l'exécution réelle du Traité de Berlin et a 
pris toutes ses dispositions pour la réunion des 
Corps législatifs au 15 (27) Septembre prochain“. 

Douë lucruri dar sunt de deosebit la un ase- 
menea tractat internațional: acceptarea şi exe- 
cutarea. Acceptarea în principiu este o declarare 
că te supui. Executarea este numai punerea în 
lucrare a acestei declarări prin mecanismul in- 
tern al statului: dacă e cestiune constituţională, 

prin mecanismul constituţional; dacă e cestiune 
simplu legislativă, prin mecanismul legislativ ; 
dacă e cestiune administrativă, prin mecanismul 
administrativ, 

Cred, că am înţeles acum cu toţii deosebirea, 
între cele dou& circulări. Am v&zut, că pe când 
în cea dintâi guvernul nu prejudeca nimic, prin 
cea dea doua guvernul a acceptat tractatul de 
la Berlin şi ne-a convocat, numai pentru a-l exe- 
cuta. — Sau e alta părerea d-v. în privinţa, 
acestor circulari? Vë rog să mă întrerupeţi, dacă, 
este altă părere. Căci, dlor, maş voi ca în 
această, cauză să facem o discuţiune dialectică 
pentru a susţine numai cu or ce preț un punct 
de vedere isolat şi contestat. Dacă aş fi, din ne- 
fericire, isoiat asupra acestui punct capital, eu 
laş părăsi îndată. Să stabilim dar acel punct, 
în care suntem siguri cu toţii. 

Intreb încă odată: guvernul a primit sau nu 
tractatul de la Perlin cu această circulară? A 
făcut un pas mai mult decât cel din circulara 
de la 7 August, care zicea că cestiunea are să 
se supună mai ântâi examinării Corpurilor legiui- 
toare ? Este sigur, că la 28 August guvernul a 
declarat că ne supunem tractatului, este sigură 
acceptarea sau nu ? — Tăcerea d v. generaiă este 
un semn de afirmare. 

Aşa dar la întrebarea d-lui ministru de 'ex- 
terne : ce faceţi cu tractatul de la Berlin, îl pri- 
miţi sau nu ? eu îi răspund: l-aţi primit d-v., ce 
ne mai întrebaţi pe noi acum? 

Prin urmare guvernul a acceptat tractatul din 
Berlin. Şi remarcaţi un lucru. Aci nu e vorba 
de un tractat sinalagmatic, unde şi o parte şi 
ceialaltă trebue să consimță, şi dacă o parte nu 
consimte, convenţiunea sau tractatul nu poate 
exista. Convenţiunea comercială, de exemplu, 
încheiată între Austro-Ungaria şi România, s'a 
făcut mai ântâi de guvern. Dar se zicea în actul 
încheiat de miniştri: sauf ratification. Este o în- 
cheiere suspensivă. Dacă Corpurile legiuitoare nu 
o primesc, convenţia e căzută. 

Dar aci nu este aşa; aci este un areopag eu- 
_ropean, din care noi nu facem parte; un areo- 
pag, în privinţa căruia se putea mai înainte 
susține că resoluţiunile lui, dacă nu voim, nu le 
primim ; dar în ziua de astăzi este mai greu de 
a o zice, fiindcă am trimes delegaţii noștri ca 
să prezente cererile înaintea, acestui areopag. Am 
trimes şi astfel am recunoscut, că este acolo o 
autoritate arbitrală supremă pentru relaţiile ori- 
entale în Europa. Şi guvernul, cure era însărci- 
nat de a spune acolo ce voim noi, guvernul 
vine şi, indiferent dacă a întrebat sau nu pă- 

rerea, Camerei, declară că primeşte tractatul de 
Berlin, şi pune oarecum subscrierea, sa pe acea, 
sentenţă a tribunalului din Berlin. 

Dar acum ce însemnează moţiunea, majorităţii 
d-v.? Dacă aţi primit tractatul de Berlin, dacă 
ne convocați pentru ca să-l executăm, ce mai 
veniţi cu moţiunea ? Ce înţeles să aibă? Este 
oare acceptaţiunea prealabilă ? Apoi am accep- 
tat, guvernul a acceptat! Or nu primiţi d-v. 
acceptarea, aceea, şi atunci daţi un vot de ne- 
încredere și daţi ministerul în judecată; or dacă 
nu-i daţi un vot de neîncredere, apoi accepta- 
rea, este deja făcută şi moţiunea remâne un act 
de prisos. Apoi poate d. ministru de externe să 
facă astăzi, după ce aţi fi votat moţiunea aceasta, 
o nouă acceptare, să zică puterilor străine: Moi, 
gouvernement, qui vous ai déjà declare que je me 
conforme aux décisions supremes de Berlin, sans 
réserve de ratification ultérieure, je viens vous dé- 
clarer de nouvezu que les Corps législatifs mau- 
torisent à faire cetie déclaration? Aceasta nu se 
poate. Dacă guvernul a făcut declarațiune, este 
presupus că are țara în urma lui, cel puţin că 
are consimțimentul majorităţii d-v. 

Aşa dar, cea dintâi critică ce-mi cer voie a 
face propunerii majorităţii, este aceasta : moţiu- 
nea e de prisos. Este un act, despre care bine 

sa zis, că nu poate să aibă alt înţeles şi alt 
scop decât de a fi un bil de îndemnitate pentru 
miniştri. 

Apoi cestiunea personală a miniştrilor este 
aci în joc? Am fost noi convocați în pripă pen- 
tru un bil de indemnitate? Or am fost convo- 
caţi ca să facem un pas mai departe În cestiu- 
nea cea mare? Guvernul când nea convocat, 
ne a spus prin agenţii s&i pentru ce, adică pen- 
tru ca să executăm tractatul de la Berlin; 
căci, după ce acceptarea este făcută, vine exe- 
cuțiunea reală. 

Eu, dlor, nu acuz pe guvern pentru că a ac- 
ceptat; şi mi-a părut din contră rău de a-l ve- 
dea acum şovăind, de a vedea că nu este aceiaş 
hotărire, aceiaş tărie a guvernului spre a merge 
mai departe, conform acestei circulări ce el în- 
suş o făcuse. Căci, d-lor, se poate amâna mai 
mult o asemenea lucrare? Se poate lăsa în 
suspensiune o zi mai mult situaţia ţării, mai ales 
acum in urma circulării date de guvernul ro- 
mân după insistențele Rusiei ? 

Cred că aci oratorul şi apărătorul majorităţii, 
d. P. Grădişteanu, a avut dreptate când a sus- 
ținut, că nu poate ţara să stea într'o posiţie 
nehotărită cât pentru executarea tractatului de 
Berlin. Am fost, d-lor, foarte surprins când am 

auzit eşind din gura acelui domn ex-ministru de 
externe, a mult lăudatului d. Ionescu, ale cărui 
cuvinte sunt totdeauna preţioase pentru mine, 
că dacă nu ne-am supune Europei, d-sa crede 
că nu am fi în nici un pericol. 

Am auzit pe un alt deputat de aceiaş valoare, 
pe d. Misail, adept al aceleiaş teorii, zicend, că 
şi alte ţări nu s'au supus deciziunii Europei, d. 
ex. Belgia şi Italia, şi că situaţiunea ţării nu ar 
fi gravă, de nu ne-am supune. 

Să examinăm puţin lucrul. Fiindcă cuvintul 
grav este o abstracţiune, daţi-mi voie a-l cobon 
in realitate şi a arăta cei puţin una din gravi- 
tăţile ce cred eu că ne apasă. De oare ce sun- 
tem în regim parlamentar, am convingerea că 
publicitatea, şi expunerea francă a tutulor opi- 
niilor legitime în privinţa situaţiei ţării este unul 
din foloasele şi totodată din scuturile ce dă re- 
gimul constituţional. (Aplause), 

Articolul 22, necetit pănă acum din tractatul 
de la Berlin, vë aduceţi aminte ce zice: voi ceti 
traducerea română, şi suht dator să fac oma- 
giele mele d-lui ministru de externe sau biu- 
roului s&u pentru buna traducere românească, ce 
ne-a dat. 

Ministrul de externe. E foarte rea, vă în- 
şelaţi. 

T. Maiorescu. Eu o găsesc foarte bună, şi îmi 
pare bine că sunt mai catolic decât papa în 
această cestiune. (Ilaritate), 

„Art. 22. Corpul rusesc de ocupaţiune în Bul- 
garia şi Rumelia orientală se va compune din 6 
divizii de infanterie şi din 2 de cavalerie, nepu- 
tend trece peste 50,000 oameni, şi va fi între- 
ţinut pe socoteala ţărilor ocupate. Trupele de 
ocupaţie nu vor comunica numai prin România, 
după învoielile deja făcute între aceste două 
state, dar şi prin porturile Mării-Negre,' Varna 
şi Burgas, unde, pentru timpul ocupaţiei, îşi 
pot stabili depozitele necesare. 

„Durata ocupaţiei Rumeliei orientale şi a Bul- 
gariei, de cătră trupele imperiale, este fixată la 
9 luni, cu începere din ziua ratificării presentu- 
lui tratat. Guvernul imperial rus se obligă a 
termina, trecerea trupelor sale prin România şi 
evacuarea complectă a acestui principat într'un 
termen ulterior de 8 luni“, 

Tractatul de Perlin s'a subsemnat la 1/13 Iu- 
lie, Va să zică trei luni înainte de ântâi Iulie 
anul viitor va trebui să fie deşertată ţara dea- 
dreapta Dunării, şi la ântâi Iulie viitor va veni 
ziua fericită, când va trebui să fie evacuată şi 
România de armata rusească, 

D-lor, nu ştiu dacă mulţi din d-voastră eraţi 
aci, când în anul trecut au venit primii soldaţi 
ruşi în apropierea capitalei; erau însă mulţi alţii 
din public, care s'au dus săi vadă, şi mulţi din- 
tre aceia, care împărtăşeau în totul politica gu- 
vernului, inaugurată prin convenţiunea de la 4 
Aprilie, Ei bine, domnilor, am văzut pe unii 
din aceştia chiar, care la apropierea primilor 
soldaţi ruşi au isbucnit în lacrimi, atât le venea 
de greu de a vedea semnul unei armate străine 
pe pământul României. D-lor, cea dintâi rein- 
trare a noastră în noi înşine, cea dintâi sigu- 
ranță de pace pe teritoriul nostru va fi atunci, 
când nu va mai fi soldat străin pe acest pă- 
ment cu dreptul de a fi pe el. (Aplause). Mai îna- 
inte, d-lor, de la 1828 pănă la 1835, ne-au 
ţinut Ruşii ocupați în timp de aproape 7 ani, 
şi apoi la 1856 Austriacii au stat mult și le 
venea greu să iese de aci, o ştiţi bine aceasta. 
Când Franţa: în urma r&sboiului de la 1870 a 
rămas încă ocupată de Germani şi s'au ţinut în 
această stare câte-va departamente pănă când 
se va plăti colosala sumă de miliarde, ce i se 
impusese prin tractatul de pace, cea mai mare 
năzuinţă a ei a fost de a scăpa cu o zi mai 
nainte de soldatul duşman, şi Thiers, dacă e as- 
tăzi binecuvintat de mai toată Franţa, e mai ales 

pentru silinţele patriotice ce şi-a dat, ca înain- 
tea terminului prevăzut să scape Franţa de ocu- 
paţiunea străină. Şi noi, d-lor, am putea oare 
să nu voim a scăpa cu o zi mai înainte de ar- 
mata străină, de armata unui imperiu, care în 
secolul acesta ne-a mai ţinut ocupați încă vre-o 
6 ani? 

De sigur, cu toţii voim. Dar vë întreb: care 
e titlul, cu care veţi cere Rusiei să ne părăsească 
la 1 Iulie anul viitor? (Aplause). 

Tractatul de Berlin nu a numit nici o comi- 
siune executivă pentru totalitatea dispoziţiunilor 
sale ; aceasta e lăsată la iniţiativa şi hotărirea, 
puterilor pe care le priveşte, ca să-şi execute 
ele tractatul. 

Ei bine, cine va executa clausa 22 din trac- 
tatul de Berlin? Rusia şi cu noi. 

Apoi credeţi d-voastră, că Rusia va fi gene- 
roasă cu noila 1 Iulie anul viitor? Ne va servi 
în aceasta de dovadă modul cum ea a inter- 
pretat convenţiunea de la 4 Aprilie. E sigur, 
dacă nu ne supunem tractatului de la Berlin, 
ne lipseşte or ce titlu de a cere evacuarea Ro- 
mâniei Ia 1 Iulie anul viitor. 

Voci. Aşa e! 

T. Maiorescu. Apoi dacă este aşa, eu vă în- 
treb: care va fi poziţia noastră, dacă nu vom 

primi tractatul de la Berlin? Ei! dlor, am vë- 
zut că Rusia s'a grăbit a numi la noi un mi- 
nistru-rezident, de şi nu ne-a făcut onoarea a 
numi un ministru-plenipotenţiar ; nu putem totuş, 
de sigur, decât să fim recunoscători guvernului 
imperial rus pentru această bună-voinţă ce s'a 
grăbit a ne arăta. Am auzit chiar, că şi guver- 
nul austro-ungar a numit la noi un ministru- 
plenipotenţiar. E curios lucrul acesta, e curios de 
a vedea graba, cu care cele două Puteri vecine 
numesc miniştri-rezidenţi în ţara noastră, fără 
să aştepte să vadă, dacă noi executăm tracta- 
tul din Berlin sau nu; şi cum Puterile mai în- 
depărtate, care şi ele sunt scutul nostru, şi poate 
apărătorii mai fireşti ai noştri, Italia, Franţa, 
Englitera, Germania, — după cum am aflat, re- 
fuză de a ne recunoaşte independența, pănă ce 
nu vom executa în întregul său tractatul. Apoi 
dacă pănă ce nu vom executa în total tracta- 
tul, acele Puteri, protectoare naturale, nu ne vor 
recunoaşte independenţa, nu ne vor susținea 
drepturile noastre, la cine ne vom adresa oare 
la 1 Iulie spre a cere ca să se efectueze slobo- 
zirea teritoriului nostru ? 

Nu pot adăoga nici un cuvint mai mult pe 
acest tărim. Cu toţii ne înţelegem. Trag numai 
concluziunea, că este neserios a se zice că pu- 

tem să nu executăm tractatul de la Berlin, 
fiindcă situaţia ţării sar lămuri foarte bine şi 
fără aceasta. Nu, situaţiunea ţării va fi compro- 
misă fără aceasta, şi, neexecutând complect trac- 
tatul, ţara e în pericol. 

Acea, gravitate abstractă anunţată mai nainte 
are dar o primă realitate, are o întrupare pi- 
păită, şi acest corp real este îmbrăcat în uni- 
forma soldatului rus, care ne stă pe teritoriul 
nostru. 

Nu mai am trebuință să mai pomenesc şi 
alte pericole, pentru mănăstirile închinate d. ex. 
Intru în privinţa aceasta cu totul în vederile cir- 
culării guvernului de la 28 August. 

Să revenim dar la chestia noastră internă, la 
atitudinea noastră faţă cu cele 3 puncte ale 
tractatului din Berlin: Basarabia, Delta Dunării 
cu Dobrogea şi emanciparea Evreilor. 

Ce putem face noi acum ? Putem să ne opu- 
nem la cedarea Basarabiei? Nu, nici nu suntem 
în realitate chiemaţi azi a ne mai pronunţa în 
privinţa aceasta. Basarabia ne-a fost luată de 
congres, şi a fost o deciziune patriotică — eu 
o aprob în totul — aceea, pe care a luat-o gu- 
vernul nostru, de a o da Rusiei inainte de con- 
vocarea noastră. Camera, este încă în desbaterea 
acestor chestii, şi Basarabia mâine la 1 Ovrom- 

vrie va fi deja predată de comisiunea noastră 
ad-hoc, astfel câ noi nici nu mai avem obiect 
de discuţiune. Incă odată, patriotic a lucrat 
guvernul, când s'a hotarit să proceadă astfel. 

A doua chestie este modificarea art. 7. Voim 
să facem noi această modificare? Da sau nu? 
Guvernul amână, deslegarea, dacă am înţeles 
bine moţiunea, al cărei raportor este d. Costi- 
nescu. Dar dacă o amână, în ce situaţie se 
lasă această ţară ? Fi-vom astfel recunoscuţi ca 
stat independent, or nu? 

Mai ântâi o moţiune ca cea de faţă nu poate 
să suplinească niciodată — şi în aceasta suntem 
unanimi cu toţii — procedura constituţională in- 
dicată de art. 129. Niciodată. Competența nega- 
tivă de a zice mu la toate, o avem negreşit, şi 
or ce modificare a constituţiunii urmând a ni se 
propune nouă spre a se vedea dacă consimţim 
in princip la modificarea cutărui anume arti- : 
col din constituţiune, este evident că suntem 
liberi şi competenţi a ne pronunţa, cum credem 
mai bine. Dacă vom zice din capul locului nu, 
atunci nu se vor convoca acele camere de re- 
vizuire ; va să zică competența negativă de a 
zice nu o aveţi. Aceasta vrea guvernul? Nu, 
pentru că el primeşte tractatul de Berlin şi acum 
vrea ca să executăm acel tractat. Apoi atunci 

ce însemnează moţiunea aceasta? Ţine ea loc 
de declararea din 15 în 15 zile, ca să ne di- 
solvăm pe urmă? Nu. Atunci ce este? Este 
amânarea executării, executarea aceea, pe care 
guvernul a spus că vrea să o facă şi pentru 
care ne-a convocat ; este subterfugiul acela de 
a vol să lase să se crează, că se execută ceva, 
ce în realitate nu se execută (Intreruperi, desa- 
probări). 

Ştiu că simţimintele multora din dv., sunt 
aici altele decât ale mele. Dar cu simţimintele 
nu înaintăm chestia; aici trebue argumentare 
rece. Să revenim la argumentare, 

D-lor, am văzut odată la ce ne expune ne- 
executarea tractatului de Berlin. Eu unul — şi 
sunt dator a face această declarare personală — 
în chestia, israeliților am vederi radical deose- 
bite de acelea ale fracțiunii libere şi indepen- 
dente. Le-am avut în totdeauna, le voi avea în 
totdeauna, şi cred că sunt bun patriot că le-am 
aşa. Cu toate acestea tocmai eu më văd chie- 
mat a vë declara, că am fost foarte dureros 
atins, când am văzut tractatul de Berlin ames- 
tecându se în această chestie internă a noastră. 
Eu, care de almintrelea sunt de opinie că 
art. 7 nu era bine să figureze de loc în con- 
stituţia noastră, îmi pare rëu că au venit stră- 

inii să ne spună, ce să facem cu acel articol. 
Voiţi d-v., după ce această lovitură dureroasă 
ni s'a dat odată, să se mai repete încă odată? 
Voiţi d-v. să vie o notă or un răspuns la o 
notă a noastră, care să zică din nou: regulaţi 
chestia israeliților? Voiţi ca la cererile gu- 
vernului nostru repetate de a se recunoaşte 
dgenţii noştri diplomatici ca miniştri-rezidenţi, 
să vie din nou un ministru de externe şi să 
zică: nu vë recunosc independenţa pănă ce nu 
voi vedea ce aţi făcut cu o parte a constituţi- 
unii voastre? Voiţi ca cei ce ne vor rău, să 
profite de această nerecunoaștere a independen- 
tei? Negreşit că nu puteţi voi aceasta. Atunci 
aştept de la guvern următoarea declarare: Luăm 
asupra noastră, că vom fi recunoscuţi indepen- 
denţi fâră a ne supune şi acestei condiţii a 
tractatului de Berlin. 

Dacă guvernul ne poate da această declarare, 
fie în public, fie mai potrivit în mod confiden- 
tial, atunci eu sunt cu d-v. pentru amânarea, 
chestiei. 

D-lor, o spun cu toată sinceritatea: dacă gu- 
vernul răspunde că este sigur, că „asieta“ noastră 
politică în mijlocul periculoaselor complicaţiuni 
orientale de astăzi va fi stabilită fără modifica- 
rea art. 7 din constituţiune, atunci eu më unesc 

s'o amânăm, fiind că nu voiesc ca străinii să 
se amestece în chestiile constituţiunii noastre 
interne. Dar guvernul tace; nici confidenţial, 
nici public nu nea spus nimic în această pri- 
vire. Apoi atunci, pentru motivele de pericol ce 
le-am ar&tat deja, convincţiunea mea este, că pa- 
iriotic ar fi de a ne supune imediat tractatului 
de Berlin şi în acest punct, cu risicul de a 
atrage asupra noastră impopularitatea obişnuită 
în asemenea lucruri. Vom găsi resplata într'un 
viitor mai luminat, o găsim deja în asigurarea 
poziţiunii noastre internaţionale. 

Aşa dar, d-lor, ca consecinţă a circulării d-lui 
ministru către agenţii diplomatici de la 28 Au- 
gust de a se executa tractatul de Berlin, ar 
trebui imediata convocare a constituantei, rămâ: 
nend ca dinsa să decidă, dacă vrea să consimtă 
la modificarea art, 7. Aceasta nu se face prin 
moţiunea, majorităţii, ci se alunecă peste chestie, 
lăsând în nesiguranţă politică faţă cu străină- 
tatea. 

Vine acum chestia Dobrogei. In această ches- 
tie cum execută guvernul tractatul de Ber- 
lin ? Este bine înţeles, d-lor, dacă nu voim să 
luăm Dobrogea, prin aceasta nu arătăm lipsă de 
respect cătră Europa, precum am arăta cu cele: 
lalte 2 puncte, retrocedarea Basarabiei şi ches- 

tia evreilor Aceste din urmă sunt obligaţiuni 
ce ni se impun; însă luarea Dobrogei este un 
drept ce ni-l dă Europa, şi dacă cineva nu poate 
refuza o obligaţiune, poate însă să refuze accep- 
tarea unui drept. 

Sunt departe de a voi să intru în fondul aces- 
tei discuţiuni foarte importante. 

Din punctul nostru de vedere nu voim să 
prejudecăm întru nimic chestia Dobrogei, ci 
voim ca ţara să fie consultată asupra ei. Nu 
cercetez controversa, pe care cu multe argu- 
mente şi cu talentul său recunoscut a susținut-o 
d. Danieleanu într'o şedinţă anterioară, dacă am 
fi sau nu am fi noi competenţi, conform art. 2 
din constituţiune, să facem acea rectificare de 
fruntarii. 

Ceea ce este statornicit, este că, fie în această 
Cameră, fie în Camera de revizuire, o lege nu- 
mai poate să facă o rectificare de hotar. Apoi, 
d-lor miniştri, aţi venit cu un proiect de lege 
pentru Dobrogea ? D-v., care aţi avut patrioticul 
curaj de a declara că executaţi tractatul faţă 
cu străinii, pentru ce nu aţi venit cu proiectul 
de lege necesar față cu noi? Cum? O simplă 
moţiune ?... Apoi primul pas constituţional al 
României independente ar fi astfel o netăgăduită, 
violare a constituţiunii, căci prin o moţiune ar 

voi să înlocuiască o lege! Eu vë rog să më do- 
miriţi asupra acestui punct, fiindcă sunt foarte 
nedomirit. Poate că d-v. vă este indiferent dacă 
e moţiune sau lege? Dar nici unui om public, 
nici unui membru al unei adunări legislative 
nui poate fi indiferent, dacă trebue să vie gu- 
vernul cu un proiect de lege sau dacă este des- 
tul o moţiune, şi încă o moţiune care, după 
cum vedeţi, şovăeşte de la Senat la Cameră şi 
se modifică când aşa, când aşa. Aci este toată 
legalitatea lucrării d-v. în joc. Imi veţi da voie, 
d-lor, să ilustrez chestia în practică şi să las 
teoriile. D-lor, este un punct, care nu s'a atins 
încă în discuţia noastră... 

D. preşedinte G. Vernescu întrerupe, pentru a 
pune în vederea Camerei, că ora reglementară 
a sosit, şi o consultă, dacă voieşte să prelun- 
gească, şedinţa. După propunerea d-lui preşedinte 
al consiliului, se pune la vot permanenţa şi se 
primeşte. 

T. Maiorescu. D-lor deputaţi, aţi văzut graba 
ce pune guvernul, prin simpaticul său ministru 
d. Ioan Bratianu, ca să se hotărască chestia 
cu o zi mai nainte. Më felicit de aceasta, 
fiindcă şi noi din oposiţiune voim tot aşă în 
toate privirile. Daţi-mi voie dar, d-lor, să ilus- 
trez o consecinţă practică a, acestei moţiuni, şi 

dacă regulamentul ar permite, aş fi fericit, când 
acei ce ar fi de altă părere, m'ar întrerupe în- 
dată, ca astfel să ne putem lumina imediat. 

D-lor, o moţiune este o lege sau nu? Nimeni 
nu poate zice că este lege. Fără o lege se poate 
rectifica, hotarul după constituţiunea, noastră ? 
Voiţi să ziceţi că este indiferent, dacă pentru 
aceasta vom vota o lege conform constituţiunii 
sau nu? Nimeni nu o poate susţine. 

Acum dar, d-lor, întăniţi prin asentimentul 
tutulor, să venim la chestia practică, Ocupa- 
rea provizorie a Dobrogei, ce o doreşte majori- 
tatea şi prin urmare guvernul, va reclama înfi- 
inţarea, unei administrații, această administraţie 
va avea un budget. Ei bine, budgetul acesta 
cum rămâne ? Veţi da carte blanche guvernuiui 
ca să facă or ce cheltuieli în Dobrogea? Vé rog 
spuneţi ca să ştiu, dacă este altă părere, căci 
moţiunea d-voastră are acest sens, de a ocupa 
Dobrogea, şi prin urmare de a se înfiinţa o ad- 
ministraţie, de a se face cheltueli. Ce e drept, 
d-voastră ziceţi, că Dobrogea să se ocupe numai 
provizoriu ; dar cheltuelile se fac definitiv. Apoi 
astfel o Cameră constituţională, autorizează chel- 
tueli ? Prin moţiuni ? 

Dar d-voastră ştiţi, că fundamentul constitu- 
ţionalismului este încuviințarea banilor publici, 

şi banii publici nu se pot cheltui decât în vir- 
tutea unei legi constituţional date. Aşa dar gu- 
vernul în sesiunea viitoare, după ce va face 
cheltueli, va trebui să vie cu un bli de indem- 
nitate pentru cheltuelile făcute şi să vě prezente 
o lege budgetară. Apoi admiteţi d-voastră ca 
accesoriul, care sunt cheltuelile, să se facă prin 
o lege, iar principalul, care este ocuparea, să 
să se facă numai prin o moţiune? Acesta este 
primul pas ce-l face România independentă pe 
calea constituţională ? (Aplause). E netăgăduit, 
d-lor, că este o greşeală de a lua Dobrogea cu 
o moţiune, şi r&u a făcut guvernul că n'a venit 
cu un proiect de lege, dacă părerea sa este să 
luăm Dobrogea. Acesta e d-lor, al treilea şi cel 
din urmă argument din critica ce trebuiam s'0. 
fac opiniunii majorităţii. 

Acum permiteţi-mi a zice că noi, cei din opo- 
ziţiune, care suntem foarte puţini la număr şi 
care în tot timpul cât s'a petrecut această poli- 
tică a guvernului, inaugurată prin convenţia 
de la 4 Aprilie, am tăcut, fiindcă nu puteam 
altfel, trebue să ne dăm şi noi părerea noastră. 

Părerea noastră, pentru ca să fie un obiect 
clar de discuţiune, am depus-o aci întro scurtă 
moţiune, care zice: „Având în vedere corespon- 
denja diplomatică depusă de guvern, relativă la 

traclatul de Berlin, Camera declară că este casul 
a se aplica imediat art. 129 din Constituţiune 
pentru c„nvocarea Adunărilor legiuitoare de revi- 
guire“, 

Ştiu, d-lor, şi nu-mi fac nici o iluzie, că poate 
această moţiune nu va întruni nici măcar acele 
5 subscrieri, care se cer pentru a fi pusă la vot, 
şi de sigur, chiar dacă va fi pusă la vot, nu va fi 
primită de majoritatea d-voastră. Noi totuş o 
depunem aci în discuţia d voastră, fiindcă sun- 
tem convinşi, că numai această moţiune rezultă 
din spiritul angajamentului ce a luat guvernul 
în numele ţării, şi că arată mijlocul legal, prin 
care putem consolida mai curând situaţia Romà- 
niei faţă cu Europa. 

Esenţa propunerii noastre este ca să se facă 
imediat alegeri nouă, pentru ca ţara, şi nu nu- 
mai d-voastră, să se pronunţe. Cum v'a spus 
foarte bine d. Grădişteanu, nu va fi vorba nici- 
odată de o constituantă, care să schimbe toată 
Constituţiunea ; va fi vorba în chestie numai de 
art. 7 supus unor Adunări legislative de revi- 
zuire, Cameră, şi Senat. Aceste Camere de revi- 
zuire, după ce ar fi terminat, într'un sens sau 
în altul, chestia constituţională supusă lor de d-v., 
vor lucra mai departe ca nişte Camere ordinare, 
după interpretarea ce dăm noi art. 129 din Con- 

stituţie. Acestor două Camere atunci, fără a 
intra mai departe în cercetarea competenţei 
asupra rectificării hotarelor, va fi bine să le su- 
punem, în or ce cas, şi chestia Dobrogei. Pen- 
tru ce? 

D-lor deputaţi, un lucru, un fenomen neobiş- 
nuit pănă acum în politica română faţă cu 
străinătatea, s'a petrecut pentru prima oară sub 
guvernul de faţă. Mi-aduc aminte de cuvintele 
simpaticului d-lui ministru Brătianu, de la lucră- 
rile publice îmi pare ? 

Voci. Da, la lucrările publice. 

T. Maiorescu. Pardon şi mulţumesc. Aşa dar 
ministrul lucrărilor publice —căci d. Brătianu a 
trecut de la interne prin finanţe la resboi şi 
acum îl vedem cu fericire ajuns şi la ministe- 
rul lucrărilor publice — d. ministru al lucrări- 
lor publice zicea în Senat, că e momentul să 
„se uite pasiunile şi imputa pasiuni personale 
adversarilor săi. Căci trebue să şțiţi, d-lor depu- 
taţi, că numai adversarii au totdeauna pasiuni 
personale, ceilalţi niciodată. (Aplause, ilaritate). 
Să nu fie pasiuni personale, să se intrăţească, 
partidele, da! Faţă cu străinătatea este bine ca 
să fim totdeauna înfrăţiţi. Dar când ne-o spu- 
neţi aceasta? Acum, când politica de fericită, 
inaugurare cu convenţiunea de la 4 Aprilie v'a 

dus la tractatul de la Berlin, acum cereţi înfră- 
ţirea, partidelor ? 

Dar în tot timpul de la 4 Aprilie anul trecut 
pănă după sfirşitul r&sboiului, cum era? 

Pentru prima oară s'a petrecut în Istoria ro- 
mână contimporană fenomenul trist, că o mare 
chestie naţională în faţa străinilor să, se rezolve 
de un singur partid, pe când capii unui alt par- 
tid erau ţinuţi sub acuzare, erau încătuşaţi, gla- 
sul lor era năbuşit. 

D. preşedinte G. Vernescu. Vë rog, d-le, liber- 
tatea au avut o toţi deputaţii aci, toţi au putut 
să intre, toţi au putut să vorbească, nimeni n'a 
fost încătuşat în Cameră. Fiecare deputat din 
fiecare partid şi-a putut exprima părerile sale ; 
e o singură deosebire, că unii care vorbeau erau 
ascultați şi alţii nu erau ascultați. 

T. Maiorescu. Vë mulțumesc, d-le prezident, 
de cuvintele care le-aţi zis. 

D. preşedinte. Sunt regulamentare. 

T. Maiorescu. Sunt regulamentare şi recunosc 
generozitatea, lor, mai ales în faţa unuia din cei 
acuzaţi de această Cameră. 

La 4 Aprilie, când sa făcut convenţiunea, 
fostul guvern conservator era ţinut sub acu- 
zare. Suntem în drept a zice că cel puţin con- 

servatorii n'au nici o răspundere la ceea ce sa 
făcut. 

D-lor, fiecăruia meritul, dar şi responsabilita- 
tea sa. După ce ne-aţi acuzat, permiteţi-ne a be- 
neficia cel puţin de acea ștare, in care d-voastră 
ne-aţi pus, şi a vë spune că n'am luat parte și 
n'am putut lua nici o parte, am fost cu sila 
împiedicaţi de a lua parte la toată politica 
d-voastră de la Aprilie 1876 pănă la Ianuarie 
1878. 

Aşa dar d-voastră singuri aţi făcut mai ântâi 
convenţiunea de la 4 Aprilie. Erau mulţi in 
ţară, d-lor, care erau foarte neliniştiţi de aceasta. 
Apăruse d. ex. pe atunci o broşură sub titlul: 
`~ O cugetare politică, care se atribuia d-lui Ion 
Ghica. Prin acea broşură se sfătuia o atitudine 
cu totul contrară decât aceea ce o lua guvernul. 
Alţii credeau că era mai bine, înainte de a fi 
concentrat armata dealungul Dunării, să o fi con- 
centrat dealungul Prutului; căci alte condiţii 
am fi dobindit atunci. Or cum ar fi aceasta, eu 
unul mi-am zis: cine conduce politica conven- 
țiunii de la 4 Aprilie? Bărbaţi, cu al căror nume 
ne deprinsesem noi cei tineri din copilărie; ştiam 
că sunt însufleţiţi de un sincer patriotism, ştiam 
că sunt conduşi de interesul ţării, şi, de şi eram 
de altă coloare politică, imi ziceam: o politică 

inaugurată de patriotismul d-lor Brătianu şi Ko- 
gălniceanu şi de inteligenţa d-lui C. A. Rosetti 
trebue să fie o politică naţională, de şi eu nu 
o pot înțelege, şi astfel eu personal m'am liniş- 
tit întru câtva, 

Este totuş un lucru straniu, d-lor. Trebue să, 
se fi făcut această convenţiune intrun mod’ 
foarte misterios chiar în sînul partidului. Nu 
ştiu, când a eşit din minister d. ex-ministru Io- 
nescu, imi pare pe la 1 Aprilie, şi convenţiunea 
era la 4 Aprilie iscălită, aşa dar plănuită şi dis- 
cutată mai nainte, şi d-lui se vede că nu ştia 
nimic despre ea. Ministrul de externe nu ştia 
nimica, despre o convenţiune ce se negoţia cu o 
Putere străină! (Ilaritate). Aşa dar se negoţia la 
spatele d-sale 1). Sa iscălit la 4 Aprilie de d. Ko: 
gălniceanu şi s'a pus în lucrare; s'a convocat 
Camera şi Senatul, au primit-o; nici că pu- 
teau să facă altfel, armata rusească intrase deja 
în ţară. 

Vine, după aceasta, actul al doilea, procla- 
marea independenței. D. ministru de externe 
ne-a arătat în şedinţa de astăzi just şi patrio- 
tic motivele, care au îndemnat pe guvern să 
solicite această proclamare. Să fie dar aşa. 


1) Vezi mai sus pag. 62. 

Vine apoi trecerea peste Dunăre, actul al trei- 
lea. Aci iertaţi-m& să fiu cu totul nedomirit şi 
să vă rog să më domiriţi d-voastră. Am văzut 
pe ex-colegul de la externe acuzând eri pe ac- 
tualul d. ministru de externe, acuzându-l grav 
pentru faptul, că d-sa a îngăduit trecerea arma- 
tei peste Dunăre, de şi ni se denunţase de Rusia 
convenţia de la 4 Aprilie şi se repusese pe tapet 
chestia Basarabiei. 

D. ministru de externe a încercat să se justi- 
fice astăzi, ne-a spus că nu sa denunţat con- 
venţia şi că na fost guvern care să se fi „ani- 
hilat“ ca acesta înaintea Camerei. Eu unul — 
iertaţi-mi parentesa — monarhic conservator pre- 
cum sunt, regret totdeauna când un guvern se 
anihilează. Dar cred că nu este aşa. In aparenţă 
da | însă in realitate toate se făceau de guvern, 
şi d-voastră eraţi chiemaţi numai ca să le 
consfințiţi ca lucruri săvirşite. (Aplause). 

Nu este vorba de denunjarea convenției de 
la 4 Aprilie, d-le ministru de externe, să nu ne 
jucăm cu cuvintele. Evident, dacă ni se denunța, 
atunci o spuneaţi. Denunţarea se face prin o 
notă sau o altă comunicare oficială, care spune: 
îţi denunţ. Aceasta cred că nu s'a făcut. Dar 
nu e aci chestia. Chestia e că d. Kogălniceanu 
a mărturisit astăzi, că în Iunie 1877 prinţul 

Gorciacov i-a vorbit de cedarea Basarabiei şi că 
dsa a r&mas înmărmurit. Este destul că Ja Iu- 
nie, în Ploeşti, prinţul Gorciacov, câtva timp 
după subscrierea convenției de la 4 Aprilie, 
pe care noi o credeam sfântă, să fi deschis 
vorba cu ministrul de externe al României în 
privința Basarabiei şi să fi manifestat dorinţa 
Rusiei de a ne-o lua înapoi, pentru ca d. ministru 
de externe al României să aibă datoria... la 
ce? După părerea mea, datoria simplă şi ele- 
mentară de a vë fi spus şi d-voastră această 
vorbire a principelui Gorciacov. Atâta şi nimic 
mai mult. Inainte de a vë indemna ca să auto- 
rizați trecerea peste Dunăre... (Intreruperi). 

In adevăr, d-lor, aveţi drept să më întreru- 
peţi. Nu era autorizare pentru trecerea Dunării, 
se zicea atunci numai ca să apărăm hotarele; 
dar guvernul a întrerpretat, că are drept să treacă 
Dunărea cu votul d-voastră, acest guvern „ani- 
hilat“. (Ilaritate). 

Dar în fine atunci, când sa hotărit numai 
apărarea hotarelor la Dunăre, trebuia să vă 
spună d. ministru de externe într'o şedinţă se- 
cretă (şi aici avea loc secretul), să vë spună : 
„D-lor deputaţi, să facem ce vom face, să apă- 
răm hotarele sau să mergem in ajutorul Rusiei 
peste Dunăre; dar să ştiţi un lucru: chestia, 

Basarabiei este din nou pusă pe tapet de aceeaş 
Rusie, care a incheiat convenţiunea“. 

D-lor deputaţi, mulţi din d-voastră ar fi au- 
torizat atunci trecerea armatei în ajutorul Ru- 
siei ? 

Voci. Nici unul! 

T. Maiorescu. Nici unul? Apoi atunci iată ade- 
vărata părere a ţării, d-lor miniştri anihilaţi. 

Daţi-mi însă voie să vë spun, d-lor deputaţi, 
că din aceasta să nu facem 0 acuzare prea tare 
guvernului. Eu cred că el a făcut-o cu bune in- 
tenţiuni (Aprobări) ; aceasta poate că era visul 
de aur al unora din domnia-lor, ca să vază, 
odată armata română vărsându-şi sângele pentru 
a dobindi un drept mai mare pentru ţara lor. 
Insă aici se vede tocmai marea deosebire între 
Simplele bune intenţiuni şi între adevărata po- 
litică naţională inteligentă. 

Când vorbesc de trecerea Dunării, sunt dator 
a releva un cuvint zis iarăş de mult-lăudatul 
fost ministru de externe, d. Nicolae Ionescu, şi 
a-l releva, afară numai dacă ziceţi că mare nici 
o autoritate ceea ce vorbeşte d-sa; dar autori- 
tatea ce trebue să o aibă, cel puţin fiindcă a 
fost ministru de externe, mă [ace totuş să re- 
lev acest cuvint. Iată ce găsesc în Monitor, în 
reproducerea şedinţei noastre de eri: „Permi- 

teţi-mi înaintea acestei Adunări şi in împreju- 
rările aceste grave, să nu zic wrt singur cuvint 
despre resbel, atât imi place de mult pacea, 
atât de mult ne simţim bine în această stare 
de pace, că deabia ne aducem aminte de Griviţa, pe 
care am luat-o deunăzi, dar mult ne aducem aminte 
de acei 22 de ani de pace“. Aşa a zis d. Nicolae Io- 
nescu. Më sfiesc a-i răspunde în multe cuvinte. 
Më mărginesc a zice, că nu aceasta poate fi rës- 
plata soldaţilor morţi înaintea Griviței (Aplause). 

Eu am fost mândru, ca fiecare Român, de is- 
binda armatei noastre (aplause) şi iam fost; 
recunoscător, că ne-a dat prilegiu să arătăm 
Europei, că suntem un popor viu cu o armă pu- 
ternică. 

Numai un lucru să-l luam în bägare de sea- 
mă: să nu confundăm meritele, să nu exploa- 
tăm pentru noi, pentru un interes de partid, 
bravura armatei, care este a tutulor. Una este 
bravura armatei şi alta este politica guvernului 
de astăzi, şi s'au văzut ţări cu armate rele, dar 
cu politică bună, făcând izbinde strălucite, şi s'au 
văzut ţări cu armate bune şi cu politică rea, 
ajungând. ... la tractatul din Berlin. (Aplause). 

Aşa dar onoare armatei! Dar ce a făcut gu- 
vernul ca să asigure armatei şi ţării roadele 
jertfelor aduse pe câmpul de r&sboi ? D-lor, este 

un lucru trist, când de la gloria armatei ne co- 
borim la politica guvernului. Nu ştiu, dacă nu 
vi se va părea şi d-voastră la toţi, că a fost o 
mare greşală a guvernului următoarea conduită, 
Guvernul, în urma acelei declarări a prinţului 
Gorciacov de la Iunie în Ploeşti, insistă pe lingă 
Rusia ca să ne ia armata. Aţi mai auzit, d-lor, 
despre un guvern îmbijnd pe un stat, care nu 
vrea, ca să ne ia numai decât armata, ca 
să-şi verse şi ea sângele său fără a stabili con- 
diţiile ? 

Domnilor, era -— nu zic de demnitatea noas- 
trä, dar de o elementară prudență politică de a 
menagia această glorioasă armată pănă la mo- 
mentul oportun, de a nu imbia pe Rusia ca să, 
ne ia şi de a nu ne expune la nota d-lui Neli- 
dov de la Iulie anul trecut, care ne spunea că 
Rusia mare trebuinţă de ajutorul României. In 
ce situaţie ne pusese politica guvernului în 
acel moment ? Din norocire, d-lor, soarta a fost 
mai bună decât guvernul nostru, soarta ne-a 
r&sbunat : căci s'a văzut mai pe urmă, dacă a 
avut sau nu trebuinţă Rusia de armata română. 
(Vii aplause). 

Dar să lăsăm soarta şi să revenim la poli- 
tica guvernului. Guvernul a avut dar un mo- 
ment în politica sa, când imbia Rusia: „Na 

soldaţi români“ ! Şi Rusia nu primea. D-voas- 
tră, aici, vë spunea că înşiră armata dealun- 
gul Dunării pentru conservarea ţării; şi, ală- 
turi, prin note, îmbia să ni se ia armata noa- 
stră. ... 

D-lor, exagerez, dacă zic că a fost greșeală 
aceasta ? Daca unul din d-voastră găseşte că a 
fost bine, îl rog să më contrazică. .. 

O voce. A fost bine. 

T. Maiorescu. O singură voce între toţi mă 
contrazice ; este destul să o numesc: e a d-lui 
Teodor Boldur-Lăţescu. 

D-lor deputaţi, aşa a fost înainte de 6 August. 
La 6 August s'a cerut în fine ajutorul arma- 
tei române. A! atunci venise momentul... mo- 
mentul la ce? Rusia cerea ajutorul nostru. Ei 
şi ? Soldaţii români se grăbesc sâ vie în aju- 
torul ei. Da pentru ce? Şi vedeţi, d-lor, ur- 
marea nefericită a acelei politice de îmbiare, 
că după ce guvernul nostru a imbiat în timp 
inoportun, Rusia, primind acum, avea aerul a 
ne face o concesie de a ne primi să intrăm 
şi noi în foc, 

Se poate o greşeală mai mare ca aceasta! A 
scăpa momentul, când erai în drept să-ţi pui şi 
condiţiile tale ! 


216 


Ei dlor deputaţi, glorie armatei, da! Dar 
încă odată : ce ați făcut d-voastră, d-lor miniş- 
tri, când aţi trecut armata peste Dunăre, ca să-i 
asiguraţi jertfele? Nimic!... 

O voce. Independinţa. 

T. Maiorescu. Aud pe d. Fleva, zicend: „in- 
dependinţa“. Dară independența o aveam deja 
atunci declarată. Pentru ce am mai trecut Du- 
nărea ? Ca să o avem pe deplin recunoscută? 
Apoi nici astăzi nu e pe deplin recunoscută. 

Iertaţi-mă, sunt mai tênër şi imi vine foarte 
greu să vorbesc în contra unor oameni mai bë- 
trâni, de o mie de ori superiori mie prin expe- 
rienţa lor; îmi fac scuzele mele încă o dată, 
dar n'am ce face, sunt lucruri care trebue o 
dată spuse înaintea ţării... Apoi bine, d-lor, sa 
mai văzut vreo dată un guvern trimițend ar- 
mata ţării să-şi verse sângele, fără nimic? Pără 
o convenţie? Fără un act, ca să ne arete pen- 
tru ce? Şi daca ne declaram independenţa, cum a 
zis d. Fleva, atât măcar n'am dobindit să facem o 
incheiere faţă cu puternicul Impă&rat al tutulor 
Rusiilor şi să-l vedem pe el punând iscălitura 
sa alături cu iscălitura Principelui Carol de Ho- 
henzollern (aplause), astăzi victoriosul Domn al 
României ? Nici atât! Trecem armata peste Du- 
năre cu ordin ministerial. Atâta tot!... Numai 

cu o hârtie ministerială se trece armata unui 
stat constituțional? Ei bine, iertaţi-mă să vă 
spun : în momentul trecerii ţara a fost anihi- 
lată ! Nu se trece armata ţării peste Dunăre, 
fără ca să ştie ţara, cum şi pentru ce anume, 
cu ce condiţii şi sub care stipulaţii. Dar a 
trecut... şi acuma ne întreabă guvernul, ce să 
facem cu tractatul de la Berlin! 

D-lor, după acest fel de politică a guver- 
nului cred că a venit în fine momentul să mai 
întrebăm odată şi ţara, să vedem ce mai zice 
şi ea. 

Camera aceasta a avut; un mare moment, 
care va remâne în istoria naţiunii. Ea este Ca- 
mera, care a proclamat independenţa, şi atunci 
când Rusia părea că ne amenință în primă-vara 
aceasta, ea este Camera, care a dat votul cu- 
ragios în faţa ei: Nu dau Basarabia şi nu pri- 
mese nimic în schimb! Ei bine, d-lor, să nu ve- 
niţi cu o moţiune şi să loviți în singurul d-v. 
prestigiu. 

Noi, domnilor, sfirşim sau prin disolvare, sau 
prin moartea naturală, conform constituţiei. Doi 
ani şi mai bine am trăit, mai avem un an şi 
câteva luni de sesiune ordinară. Nu cred, că este 
bine, ca pentru acest an şi câteva zile să des- 
ziceţi astăzi ceea ce ați zis la Ianuarie. Voiţi ca, 

această Cameră română, care a dat indepen- 
denţa ţării şi a dat r&spunsul acela în fața Ru- 
siei, să vie astăzi să-şi sfâşie titlul de onoare? 
Mie miar părea foarte rău pentru începutul 
erei constituţionale a României independente ! 
(A plause). 

Dacă a fost vreodată momentul ca să facem 
apel la ară, cred că este momentul de faţă. Pä- 
rerile sunt nedumerite asupra Dobrogei; sunt 
unii care zic în sinceritate, — să më ierte d. 
ministru de externe de a releva în treacăt, că 
nu avea dreptul să bănuiască sinceritatea depu- 
taţilor, care nu sunt de părerea d-sale. Sunt de- 
putaţi, care în sinceritate. . . 

T. Boldur-Lăţescu. Toţi sunt. 

T. Maiorescu. Apoi da, toţi sunt, şi am rele- 
vat cuvintul d-lui ministru de externe, tocmài 
ca să arăt că toţi sunt sinceri. Aceasta nu e 
aşa greu de înţeles. (Ilaritate). 

Imi pare, că şi d. ministru de externe con- 
vine acum despre aceasta. Aşadară sunt depu- 
taţi, care în sinceritate cred că este o primejdie 
Dobrogea ; sunt alți deputaţi, care cred că este 
un folos, tot aşa de sinceri. Apoi oare apelul 
la ţară este numai aşa o ficţiune, care o spu- 
nem noi cărturarii constituţionali ? D voastră, 
Camera „liberelor alegeri“, nu voiți să vă „re- 

trampaţi“, cum ziceţi pe franţuzeşte, în sînul 
alegătorilor? Ce! este oare numai o ficţiune opi- 
niunea alegătorilor ? Şi o întrebuințăm numai 
când este vorba să răsturnăm un guvern, care 
este de altă părere, care are d. ex. candidaturi 
oficiale ? Ce? în practica constituţională nu am 
avea niciodată să ne supunem cu sinceritate ale- 
gttorilor ? 

Iată o chestie practică. Dacă a fost vreodată 
una, în care să ne lumineze alegătorii, este 
aceasta. Inainte de a lua d-voastră o măsură 
budgetară sau or ce alte măsuri pentru Dobro- 
gea, întrebaţi mai ântâi pe marii proprietari şi 
comercianți din Galaţi, din Brăila, din distric- 
tele vecine Dunării, care să vě spună şi ei, ce 
cred despre Dobrogea. Ce? nici acum nu voiţi 
să lăsăm României independente votul alegěto- 
rilor? S'o angajăm, să începem direcţiunea cea, 
nouă a viitorului ţării, şi să n'o întrebăm? Și 
guvernul, care a avut politica ce o descriserăm 
pănă acum, tot el, fără nici un apel la ţară, 
să meargă mai departe? Să vă facă el pe d-v. 
să vă resgândiţi şi să întoarceţi opiniunea ce aţi 
exprimat-o la Ianuarie ? Aceasta nu o cred, ar fi un 
pas nefericit cel dintâi pas în era legală a in- 
dependenţei noastre. 

Să se facă apel la ţară, d-lor, să se întrebe 
cetăţenii români, ce zic ei despre Dobrogea; şi 
dacă necesitatea va cere a se ocupa Dobrogea 
de mai nâinte, fără a se putea aştepta resulta- 
tul alegerilor, apoi aceasta, d-lor, este o măsură 
administrativă, şi administrarea este dreptul gu- 
vernului, al nostru este numai legiferarea. După 
părerea mea este, iertaţi-mi a o spune, o enor- 
mitate constituţională ca să vie Camera cu o 
moţiune administrativă şi nu legislativă. Dacă, 
guvernul nu a crezut momentul venit ca să ne 
prezente un proiect de lege, apoi pentru më- 
suri administrative, pentru păstrarea intactă a 
Dobrogei pănă la votul legal al ţării, este com- 
petent a îngriji, acest guvern, care a luat atâtea 
şi mai grave respunderi, când era mai bine să 
consulte Camerele. 

Iată pentru ce am avut curajul a vă cere să nu 
votaţi moţiunea majorităţii, să nu votaţi nici moţi- 
unea minorităţii delegaților, ci să declaraţi că acea, 
Cameră, care a proclamat independenţa României, 
acea Cameră, al cărei vot a fost: Nu dau Ba- 
sarabia, nu primesc Dobrogia, să-şi sfirşească viaţa, 
ei constituţională şi să lase prima direcţiune a vii- 
torului României independente însuş poporului 
român, care să se exprime prin libere alegeri. 
(Aplause). 


4i. 


Interpelare asupra neaplicării tractatului de la 
Berlin şi a programului ministerial. 


(Şedinja Camerei de la 7 Fevruarie 1879). 


Ministerul din acel timp : 


I. C. Brătianu, prezident şi interne. 

I. Câmpineanu, externe. 

D. A. Sturdza, finanţe. 

Colonel Dabija, r&sboi. 

M. Pherekyde, lucrări publice, 

Eug, Stătescu, justiţie. 

G. Cantiili, culte, 

După ce guvernul, precum se vede la 
paginile de mai sus, izbutise prin moţiunea 
Camerei să suprime din moţiunea Senatu- 
lui fixarea epocei pentru convocarea Con- 
stituantei şi modificarea articolului 7, în- 
târzie şi acum îndeplinirea acestei a doua 
condiţii a tractatului de la Berlin, iar la 
ministerul de externe Mihail Kogălniceanu 
este înlocuit; prin loan Câmpineanu. Calcu» 

lul ministrului-prezident loan Brătianu era 
de a amâna cât mai mult epoca alegerilor 
Constituante, pentru a nu le face sub im- 
presia prea recentă a pierderii Basarabiei 
şi prin urmare cu risicul de a remânea în 
minoritate. Dar ce importanţă avea pentru 
interesul ţării o schimbare de guvern! Micul 
calcul ministerial avea marele inconvenient 
de a întârzia recunoaşterea independenţei 
din partea Puterilor străine şi totdeodată 
de a da înăuntrul ţării prea mult timp 
pentru lăţirea periculoasei agitări în chestia 
Evreilor, rămase acum singura platformă 
electorală, 

Incercarea oposiţiei din Septemvrie 1878, 
menţionată în discursul precedent, de a re- 
media la amindouă inconvenientele prin o 
grabnică întrunire a Constituantei atât pen- 
tru chestia Dobrogei, cât şi pentru revi- 
zuirea art, 7, fusese respinsă de Cameră. 
Ioan Brătianu o întimpinase cu imputarea, 
că este făcută „în interesul străinilor“! Pe 
atunci era obiceiul multor liberali de a sus- 
pecta patriotismul celor ce nu erau de pà- 
rerea lor. (Vezi mai jos răspunsul lui Bră- 
tianu la discursul 48, precum şi discursul 
de la 16 Ianuarie 1880). 

Cu toate aceste urgenta resolvire a che- 
stiei pendente era prea indicată de întreaga 
situaţie a ţării pentru a nu fi din nou ce- 
rută de oposiţie, De aci interpelarea urmă- 
toare: 

D. vice-pregedinte G. Hasnaş. Rog pe d. Ma- 
iorescu să binevoiască a veni la tribună. 

T. Maiorescu. Domnule preşedinte, vë multu- 
mesc de ingrijirea d-voastră pentru mine. Insă 
acest aparat pompos më intimidează, şi de aceea 
voi vorbi de pe simpla bancă de deputat. 

D-lor deputaţi, sunt dator mai nainte de toate 
să mulţumesc d-lui ministru preşedinte pentru 
graba, cu care a bine-voit să më înştiinţeze încă 
de luni noaptea, că va veni în mijlocul nostru 
şi va răspunde la interpelarea ce am avut 
onoare a-i anunţa, 

Interpelarea aceasta, cum vě aduceţi aminte 
poate, vrea să provoace un răspuns din partea 
guvernului asupra stării generale a ţării, aşa 
precum a fost creată prin chiar politica acestui 
guvern, şi în deosebi asupra timpului şi modu- 
lui, cum crede d. ministru preşedinte că va tre- 
bui să se  reguleze posiţia ţării în privinţa 
tractatului din Berlin; şi ca cestiune internă : 
asupra modului şi timpului, când vom ajunge 
în fine să regulăm situaţia noastră bugetară. 

D-lor, fac de mai nainte scuzele mele pentru 
generalitatea, unei părţi a acestei interpelări, şi 
eu n'aş fi îndrăsniv nici odată să vă iau tim- 
pul d-voastră cu micile şi neinsemnatele mele 
observări, dacă neam afla într'o stare parla- 

meutară mai normală. Dar mie mi se pare că 
suntem tocmai într'o anomalie parlamentară. 

Am venit şi eu împreună cu d-v. dela înce- 
putul sesiunii, cu cea mai mare dorință, ca să 
vedem cu o oră mai nainte regulate chestiile 
care sunt de ordinea naturală a preocupărilor 
noastre. Am venit şi aşteptam dintr'o zi în alta 
să vedem: este bugetul ţării făcut sau nu? 
Este sau nu regulată acea procedare constitu- 
ţională, ce trebue să urmăm în privinţa art. 7 ? 
Este sau nu regulată acea chestie de detai, 
care a r&mas pendentă când ne-am despărţit 
unii de alţii ca să mergem în vacanțe, chestia 
monopolului tutunului? In contra aşteptărilor 
noastre vedem, că dintr'o zi în alta se amână 
lucrurile, că o zi după alta trece, o săptămână 
după alta chiar, şi iată-ne aproape la sfirşitul 
sesiunii ordinare, şi la toate aceste întrebări, 
naturale fiecăruia dintre noi fără deosebire de 
partid, nu ni se dă răspunsul. Cred dar că sunt 
autorizat a zice, că această stare de lucruri lasă 
un fel de nelinişte, de incertitudine, de îndoială 
în inima noastră a tutulor. 

Nu ştiu cu siguranţă, ce se petrece în toată 
ţara, dar ştiu cu siguranţă, că într'o parte a 
ţării, anume aceea, pe care am onoarea a o repre: 
zenta aci, această neliniște este foarte mare, şi 

este dar cred de datoria mea ca să rog pe d. 
ministru preşedinte, dacă se poate, să contribue 
cu vocea d-sale simpatică şi autorizată a îm- 
präştia negura parlamentară, care ne apasă pe 
toți. 

Tată, d-lor, pentru ce am îndrăsnit a vorbi 
de situația generală a ţării şi pentru ce vë rog 
să-mi acordați câteva minute atenția d-voa- 
stră. 

D-lor, suntem majori acum, vorbim aşa de 
mult de independența noastră, pe care am câşti- 
gat-o în adevăr cu atâtea sacrificii; suntem pe 
lîngă aceasta în ajunul unor alegeri foarte im- 
portante. De aceea este bine ca să ştim cu toţii, 
unde ne aflăm şi cum stăm, guvern, Cameră, 
şi poate fie-care grup din Cameră în deosebi. 

D-lor, prima cauză a acestei îndoeli generale, 
a acestei incertitudini constituţionale, dacă voiţi, 
cred că provine dintr'un fapt mult mai înapoi, 
dela, chiar prima apariţiune a acestui minister, 
şi eu n'aş vorbi de anul 1876, dacă n'ar fi în 
cea mai strinsă legătură cu ceea ce vedem că 
se petrece acum. 

D-lor, la 1876 a căzut guvernul conservator. 
Trebue să vë spun că din parte-mi recunosc aci 
în public, că era în momentul acela un curent 
de idei sau mai bine de simţiminte in ţară, 

care a făcut căderea ministerului conservator 
naturală şi necesară. Este evident, că în acel 
moment ideile conservatoare erau in minoritate 
în ţară; şi nimic mai legitim decât ajungerea 
la putere a acelei coaliţiuni, care cu multă ener- 
gie, de şi nu examinez în detai mijloacele 
foarte puţin legale, se lupta în contra ministe- 
rului conservator. 

Este folosul chiar al sistemului constituţional, 
ca îndată ce un partid şi un guvern, poate prin 
prea mult us sau abus al puterii sale, ajunge 
a nu mai fi pentru moment necesar ţării, să 
vie un alt partid, care să aducă mai mare fo- 
los decât guvernul căzut, Nici un om cu minte 
nu poate contesta acest adevăr, şi eu din par- 
te-mi më bucur, văzând că în mod pacinie se 
poate întîmpla şi la noi acel joc natural al sis- 
temului constituţional. 

Insă, d-lor, aci nu sunt, cestiuni de persoane, 
ci sunt cestiuni de princip, Personal vorbind, 
este indiferent dacă d. Lascar Catargi sau d. 
Ioan Brătianu sunt miniştri, diferenţa stă 
în princip şi ın sistem, Sunt dar în drept, 
d-lor, eu, reprezentant al grupului de oameni 
din ţară învins în acele alegeri, şi recunosc că, 
învingerea era naturală şi în parte constituţio- 
nală, sunt în drept, zic, să întreb astăzi pe 

d-nii învingători: ce aţi adus ţării în loc? Şi 
înţelegeţi importanţa acestei întrebări. O să ne 
aflăm înaintea alegerilor viitoare, şi trebue să 
ştim cum stăm cu principiile. Avem a face cu 
ceva positiv şi cert? Să examinăm dar între- 
barea, pe cât se poate examina cu siguranţă. 

Mi-ar fi greu să vorbesc de promisiunile date 
alegătorilor, de manifestările făcute prin adu- 
nări publice, de cuvintele pompoase de prin jur- 
male, căci guvernul ar putea să zică: nu sunt 
responsabil pentru toate părerile isolate şi neau- 
torizate. 

Cred dar că este bine să mě intemeiez numai 
pe declaraţiunile solemne, subscrise de chiar d. 
prim-ministru actual. Prin urmare să luăm a- 
ceste declaraţiuni în mână şi să ne întrebăm: 
cum rămâne cu aplicarea celor zise în ele? 

D-lor, coaliţiunea, iertaţi-m8 dac: o numesc 
aşa, căci nu știu cum s'o numesc altfel, coali- 
ţiunea de la Mazar-paşa a venit la putere în 
Aprilie 1876, şi la începutul lui Mai 1876 vedem 
în Monitor acea cuvintare solemnă, cu care s'a 
prezentat în aurora primă-verii acest guvern, în 
aplausele ţării. In acea cuvintare se zice (iau 
Monitorul No. 94, din 1877): „venim la guvern, 
fără recriminări, fără spirit de r&sbunare, venim 
cu via dorinţă de a nu sfărima parti- 
dele— căci fiinţa şi chiar lupta pacinică a par- 

tidelor este o consecvență a regimului constitu- 
țional — ci de a potoli patimele şi urele din 
ţară“, 

Al doilea punct zice: „Tari prin puterea 
morală ce întovărăşeşte pururea pe acei ce se 
reazămă pe legalitate, sprijinindu-ne pe concur- 
sul Corpurilor Legiuitoare, vom căuta mai na- 
inte de toate a face să se bucure această na- 
țiune, atât de încercată, de bine-facerile păcii. 

„Politica noastră externă va fi pavinică, va fi 
plină de respect pentru tratatele internaţionale, 
care statornicesc condiţiunea, politică a Romà- 
niei, care-i asigură, independenţa, care-i garan- 
tează neutralitatea“, 

Al treilea punct zice: „Inăuntru politica noa- 
stră va avea de ţintă, mai ales şi mai cu deo- 
sebire, a aduce o deplină ordine şi reale eco- 
nomii în finanţele statului, de a cruța, pe cât 
cu putinţă, punga contribuabililor, de-a desvolta, 
prin legi finanţiare şi economice avuţia parti- 
culară, care este sorgintea avuţiei publice“. 

Al patrulea punct zice: „Biserica şi şcoala 
constitue baza naţionalităţii noastre, constitue 
prima condiţiune a desvoltării morale şi inte- 
lectuale a populaţiunilor noastre, Părinţii noştri 
nici odată, şi chiar în timpurile cele mai ne- 
faste, n'au părăsit acest adevăr. La rindul no- 

stru nu vom neîngrijl ceeace strămoşii noştri 
au respectat şi au iubit“. 

Al cincilea şi cel din urmă zice. „Posiţiunea, 
geografică a României, conservarea naționali- 
tăţii noastre reclamă ca, să fim pururea în stare 
de a ne apăra hotarele, de a face să ni se res- 
pecte neutralitatea. Imperios dar se cere, ca 
ţara să-şi organiseze bine forţele ei militare, 

„Proclamând acest adevăr, pe care națiunea 
îl recunoaşte şi l-a recunoscut în multe dăţi şi 
cu facere de multe sacrifică, cu aceeaş fran- 
cheţă declarăm, că nu înţelegem ca sub nume 
de înarmare să se stoarcă în mod nefructuos 
şi nefolositor o mare parte din resursele ţării“, 

Aşa dar în năuntru înfraţirea tutulor, depărta- 
rea urei şi a pasiunii, politică pacinică, ordine 
în finanțe, biserica, respectată, reorganizarea, ar- 
matei, fără a se stoarce banii oamenilor sub 
pretext de înarmare, Admirabil program! Era 
natural ca toată ţara să se închine înaintea lui. 
Acest admirabil program este iscălit de mai 
mulţi miniştri, dintre care unul numai, cel mai 
important şi cel mai simpatic, d. preşedinte al 
consiliului actual, d, I. Brătianu, îl mai vedem 
figurând pe acele bănci. A! Më iertaţi, mai este 
şi d, Pherechyde, îl uitasem; dar d-sa în inter- 
valul acesta a lipsit multă vreme de la guvern, 

şi pentru aceasta më cred în drept a-l prenu- 
mëra între miniştrii mai noi, între neofiţi. Rë- 
mâne dar d. preşedinte al consiliului, d. Bră- 
tianu, D-sa este persoana cea mai importantă, 
în care s'a menţinut tradiţiunea aceea de la 
Mazar-paşa, d-sa singur a mai r&mas la guvern, 
şi de aceea sunt în drept a-l ruga astăzi să 
bine-voiască a-mi explica, cum stă cu acest pro- 
gram. 

D-lor, din acest program, făcut la Mai 1876, 
care vorbea la numărul întâi de potolirea pati- 
milor şi a urelor din ţară, partea aceasta sub 
No. 1 nu s'a realizat, pentru că, după cum ştiţi, 
puţine s&pt&mâni mai în urmă a venit acuzarea, 
foştilor miniştri. Nu voi zice, că acea acuzare 
era nici nedreaptă nici dreaptă, nu voi zice 
asemenea, că era un moment, in care acuzatorii 
erau mai umbarasaţi decât acuzaţii. Un lucru 
numai më întreb: dacă era bine să se facă, 
acea, acuzare, de ce aţi inceput să vorbiţi ţării că 
veniţi la guvern fără recriminări, fără spirit de 
răsbunare, că veniţi ca să potoliţi patimile? 
(Intreruperi). 

B. Lăţescu. Aţi fost graţiaţi! 

T. Maiorescu. Dar aceasta nu împiedică fap- 
tul, că am fost acuzaţi. Insă eu nu fac nici o 
recriminare, este numai o simplă întrebare ce 

o fac d-lui prim-ministru, şi dacă la aceasta nu 
va voi chiar să-mi răspundă, eu nu mă voi 
plânge, fiind-că vë mărturisesc, că toată acu- 
zarea am crezut-o de la început şi o cred şi 
acum fără nici o importanță. 

Al doilea punct era: pace şi respectarea 
tractatului de Paris. Politica dar a coaliţiunii era 
pacinică; intenţiunea d-voastră a fost respecta- 
rea tractatelor internaţionale şi menţinerea, neu- 
tralităţii .. . şi câte-va luni după aceea a venit 
călătoria d-lui ministru preşedinte al consiliului, 
însoţit de d. ministru de resboi, la Livadia. 

Al treilea punct: ordine în finanțe. 

Despre finanţe voi avea ocasiune de a vorbi 
ceva mai târziu, dar pentru moment vei spune 
numai, ce ordine în finanțe este aceasta, 
când vedem azi, 7 Fevruarie, că nu avem bu- 
getul ţării pe 1879 (zgomot). Oare toţi acei d-ni, 
care më întrerup, cred că-l avem? Şi dacă nu-l 
avem, oare cred d-lor, că este indiferent într'un 
stat constituţional de a se vota bugetul sau de 
a nu se vota la timp? 

Al patrulea punct al programului d-v. era, că 
biserica va fi în deosebi păzită şi scutită sub 
acest guvern liberal. 

Apoi, d-lor deputaţi, la cine să ne adresăm 
şi pe cine să întrebăm, dacă s'a realizat acea- 

stă promisiune. Negreşit şi de sigur, că päre- 
rea mea individuală nu va putea fi crezută în 
privinţa aceasta, precum nici aceea a or cărui 
dintre noi cei laici, nici chiar aceea a unei au- 
torităţi în ale bisericei ortodoxe, precum este 
fostul vice-preşedinte al acestei onor, Adunări 
şi actualul preşedinte al comisiunii bugetare... 

Al. Sihleanu. Cer cuvintul. 

T. Maiorescu. Căci, d-lor, fie-care dintre noi 
are părerea, sa individuală, neautorizată, şi prin 
aceasta, negreşit nu se va putea răspunde la în- 
trebarea, dacă biserica a fost păzită aşa pre- 
cum s'a promis de guvern prin programul su. 
Pentru ca să putem avea un răspuns valabil, 
nu avem decât un singur mijloc, acela de a ne 
duce la prelaţii, care reprezentă biserica ţării, 
căci prelaţii bisericei noastre nu sunt străini 
de popor, ci ei sunt după legile noastre aleşi 
de către ţară însăş. 

Colonel Leca. Apoi ştim şi noi ceea ce se pe- 
trece, Prelaţii se aleg după partidele politice. 

T. Maiorescu. Nu ştiu, cine më întrerupe? 

Colonel Lecca. Eu. 

T. Maiorescu. Ah, d-nul colonel Lecca! Aduc 
omagiile mele d-lui Lecca, şi este netăgăduit 
că d-sa, ca bărbat militar, este foarte com- 
petent de a se pronunţa şi în chestiile biseri- 

cești; acesta este un merit foarte mare al 
d-sale. 

Colonel Lecca. Şi este mare merit, pentru că 
şi eu am zidit biserici. 

T. Maiorescu. Apoi fără îndoială: competenţa, 
d-voastră în cele bisericeşti este enorm de mare. 
Cu toate acestea cred, că nu este bine ca noi 
„laicii să facem şi din biserica ţării o chestie 
de partid. Intru ale bisericei se cuvine să ascul- 
tăm pe înşii capii bisericei, şi eu, d-lor, am au- 
zit pe un eminent prelat al bisericei române, 
am auzit pe P. S. S. Mitropolitul acelei părţi a 
țării, a căreia capitală mi-a făcut onoare să mă 
aleagă deputat, am auzit, zic, pe Prea S. S. 
Mitropolitul Moldovei vorbind asupra modului 
cum acest guvern a arătat respectul său pentru 
biserica, noastră naţională. Nu examinez şi nu 
mi se cuvine mie să examinez, dacă are drep- 
tate sau nu în această chestie; constat nu- 
mai, că un eminent prelat al bisericei noastre 
nu priveşte ca implinite promisiunile date de 
d-voastră în privinţa bisericei, 

In fine pentru organizarea armatei şi pentru 
nestoarcerea resurselor ţării sub pretext de inar- 
mare, pentru acestea, d-lor, poate fie-care din 
d-voastră să răspundă, fiind-că le cunoaşteţi, nu 
sunt în stare să le discut în detai. Constat 

numai, că organizarea armatei lipseşte încă; s'au 
schimbat mulţi miniştri de resboi şi astăzi ne 
aflăm în faţa unui ministru cu totul nou; d-sa 
are reputaţiunea de a fi foarte competent, şi 
nu mě îndoiesc, că în viitor se vor îndeplini 
prin silința d-sale multe lacune ale organizării 
armate. Dar pănă acum nu sa îndeplinit ni- 
mic, şi cât pentru viitor, viitorul este un mare 
necunoscut; vom vedea, de vom trăi, ce vaeşi 
şi din aceasta. 

Iată, d-lor, care a fost resultatul programului 
solemn de la Mai 1876. Permiteţi-mi acum o 
întrebare — şi acesta este folosul ce putem trage 
din aceste prea lungi discuţii: dlor depu- 
taţi, pentru ce ne-am bucurat toţi, că avem un 
sistem constituţional în ţară? Pentru ce? Mai 
ales d-voastră ? d-voastră partid, care vă atri- 
buiţi cu deosebire epitetul de liberali; poate sunt 
liberali şi alţii; dar să nu facem discuţia 
aceasta. . . (Intreruperi); d-voastră, care credeţi 
că numai d-voastră, sunteţi liberali . . . (întreruperi), 
aşa dar, d-voastră ca liberali insistaţi, şi in- 
sistăm poate şi noi, ca libertăţile publice să fie 
păzite ; libertatea presei mai ales, libertatea în- 
trunirilor ... (intreruperi, zgomot). 

D. vicepreşedinte. Vë rog, d-lor, bine-voiţi a 
face tăcere că nu auzim, 

D. preşedinte al consiliului. Lăsaţi-ne, d-lor, să 
auzim, căci avem să răspundem, şi cum vom 
r&spunde, dacă nu auzim. 

D. vice-președinte. Bine-voiţi a face tăcere, 
caci nu auzim nimic. 

T. Maiorescu. Mulţumesc din nou d-lui prim- 
ministru, că a intervenit în favoarea uneia 
din libertăţi, adică a libertăţii cuvîntului mai 
ales în Parlament. (Întreruperi, zgomot). 

D. vice-preşedinte. Vë rog faceţi tăcere, nu 
mai întrerupeţi. 

Titu Maiorescu. Toate aceste libertăți: liber- 
tatea întrunirilor şi libertatea presei au mai ales 
un scop, acela ca înaintea. ţării sa-şi expue fie- 
cine liber părerile şi convicţiunile sale, ca ţara 
să ştie totdeauna ce vor bărbaţii săi politici, ce 
gândesc pentru politica practică şi care sunt 
principiile lor politice. 

Şi este evident, d-lor deputaţi, că un corolar 
sau mai bine condiţia necesară a acestor fo- 
losiri de libertăţile publice este acesta, că un 
program pus înainte, că un principiu profesat 
să fie o realitate politică, aplicată pănă la sfir- 
şit. Căci dacă nu, atunci suntem siliţi să spunem 
că libertăţile publice nu aduc foloase practice 
pentru ţară, ci sunt numai un prilej de amăgiri. 
Dacă m'aş prezenta eu cu un program îna- 

intea ţării şi venind la putere nu l-aş exe- 
cuta, atunci ce folos am adus ţării cu acest 
program? Şi permiteţi-mi a adăoga un lucru: 
noi suntem într'o ţară, care mai are trebuinţă 
de creşterea constituţională, nu este pretutin- 
deni pătruns spiritul adevărat al vieței politice. 
Faţă de straturile inculte ale ţării noastre, dacă 
îmi permiteţi comparaţiunea, noi suntem ca 
nişte tutori în fața unor minori; şi trebue să-i 
luminăm în calea ce au să o apuce în viaţa pu- 
blică. Acesta este un rol din cele mai frumoase ale 
Camerelor, acela de a fi nu numai reprezentanţi 
ai țării, ci şi în parte luminătorii vieţii publice 
a României. Insă ce lumină aducen noi alegăto- 
rilor noştri, când ceea ce spunem la alegere este 
una, şi îndată ce avem votul lor asigurat, or 
nu facem ceea ce am promis, or ce facem este 
alta decât ceea ce am zis atunci? 

„Nu më îndoiesc, că d-voastră şi Senatul aţi 
avut cea mai ferbinte dorinţă, ca programul de 
la Mazar-Paşa să se îndeplinească. Dar nu Ca- 
merele au rolul acţiunii in stat. Puterea execu- 
tivă stă pe acele bănci. Nu pe d-voastră vă 
poate dar întreba cine-va, de ce nu aţi făcut 
cutare şi cutare act, fiindcă sunt lucruri, care 
privesc numai pe puterea executivă. Suntem 
însă în drept să întrebăm pe reprezentanţii pute- 

rii executive, pe miniştri, cum de nu s'a în- 
deplinit programul solemn al d-lor din 28 Apri- 
lie 1876? Şi vedeți resultatele. Pe când atunci 
ministerul în acest mesagiu ce am avut 
onoare a-l ceti în parte, se prezenta în o com- 
punere oare-care, pe când acest mesagiu era is- 
călit nu numai de d. I. Brătianu, cı şi de d. 
Manolache Kostaki şi de d. Kogălniceanu şi de 
d. Vernescu, azi pe aceşti d-ni, care au inau- 
gurat era cea nouă, îi vedem la o parte. 
D. Manolache Kostaki este în (oposiţie, d. 
Kogălniceanu este în opoziţie; nu îndrăsnesc a 
vorbi despre d. Vernescu, care este faţă, dar 
cred că atât pot să afirm, că şi d-sa este mai 
rezervat faţă cu d-voastră, decât atunci când a 
iscălit împreună cu d-voastră acest program. 
Ei bine, d-lor, este aceasta sistem constitu- 
tional? Este constituţional când un program 
nu se execută, ci se părăseşte, tocmai progra- 
mul, în virtutea căruia venise un guvern la pu- 
tere, răsturnând pe altul? Este constituţional, 
când miniştrii primitivi ai programului se 
retrag unii după alţii, fără a ni se spune pen- 
tru ce? Căci dacă ne-am întreba în conşti- 
inţă, pentru ce sau retras, nu vom găsi 
nici un act constituţional, care să ne explice 
pentru ce. Pentru ce s'a retras d. Kogălniceanu? 

Poate între culise se vorbeşte; noi nu ştim. 
Pentru ce s'a retras d. M. Kostaki? Pentru ce 
s'a retras d. Vernescu? Ce este acest fenomen, 
că o coaliţie aşa de importantă şi salutată cu 
atâta, entusiasm la început, se topeşte înaintea 
noastră fără ca să ştim, de unde vine raza 
soarelui care o topeşte? Este oare un foc inte: 
rior, care o mistue ? Şi aceasta nu se spune pe 
faţă în sistem constituţional? 

Iată, d-lor deputaţi, prima causă de îndoială 
asupra situaţiunii noastre interne. Ţara, alegë- 
torii nu ştiu să-şi răspundă la întrebarea, pe 
cine ayem înainte? Cu un princip v'am ales; 
ca un grup vam ales; trei din patru părţi vă 
fac astăzi opoziţie. Ce este acum adevărat, ce 
este neadevăr şi ce este eroare în promisiunile 
şi programele d-voastră ? 

Dar, d-lor, să părăsim aceste timpuri prea 
trecute şi să venim la chiar mesagiul, cu care 
s'a deschis sesiunea actuală. 

La 15 Noemvne anul 1878 Adunarea acea- 
sta, s'a deschis prin alt solemn mesagiu, care ne 
zice: „Grabnica şi oficiala statornicire a relaţiu- 
nilor diplomatice între aceste state şi România 
atirnă în parte şi de d-voastră. 

„Im adevăr, în ultima sesiune extraordinară, 
d-voastră patriotic şi înţelept aţi primit tracta- 

tul din Berlin în toate disposiţiunile sale pri- 
vitoare la România. 

„Ceea ce era de competența d-voastră aţi 
făcut, aţi îndeplinit. Mai aparţine însă d-voastră 
de a pune, conform cu Constituţiunea noastră, 
ţara în posiţiune de a-şi da acele Camere de 
revisiune, cărora singure revine modificarea ar- 
ticolelor constituţionale“. 

Ni se spune, cum vedeţi, că guvernul va veni 
cu un proiect pentru modificarea unui articol 
din Constituţiune, adecă să declare Camera că 
este caz să se revizuiască articolul 7 pe calea 
constituţională. 

Apoi, programul acestui mesagiu urmează : 

„In intervalul împlinirii procedurei, ce Con- 
stituţiunea noastră prevede în această materie, 
activitatea d-voastră nu va rămâne zădărnicită. 
Din potrivă ea va fi reclamată. de multe re- 
forme, ce imperios trebue a fi introduse în deo- 
sebitele ramuri ale serviciului public“. 

Ş'apoi ni se vorbeşte antâi despre regularea 
finanţiară, al doilea despre legea comunală, al 
treilea. despre judecătoriile de pace, al patrulea 
despre o foarte mare chestie, despre inamovibi- 
litatea magistraturei pe toate treptele ei; al 
cincilea iarăş despre organizarea puterii armate ; 
al şaselea despre veşnic anunţata lege pentru 

cruţarea pădurilor şi exploatarea minelor, şi al 
şaptelea, în fine chiar despre un nou drum de 
fier spre Cernavoda-Kiustenge. Foarte bine! Ca 
să nu r&mâe zădărnicită activitatea noastră de 
la 15 Noemvrie înainte, ni se spune: grăbiţi-vă, 
căci aveţi să vë disolvaţi, şi înainte de disol- 
vare, aveţi să vë ocupați încă de 7 deosebite 
legi, afară de buget. 

Dou& s'au votat, celelalte nici în proiect n'au 
venit la Cameră; bugetul nu este încâ făcut. 

Dar este altceva, asupra căruia v'aş atrage 
atenţiunea. 

Iscălit v&d în acest program un minister com- 
pus numai din cinci persoane: D-nii Brătianu, 
Kogălniceanu, ©. A. Rosetti, Câmpineanu şi 
Stătescu. 

D. Brătianu, care în adevăr resumă în sine 
tot sufletul ministerului, este şi capul ministe- 
rului. Uneori este chiar şi capul şi membrele 
în acelaş timp, este şi capul şi mânile şi pi- 
cioarele. De exemplu în acest mesagiu figurează 
ca preşedinte al consiliului, ca ministru de agri- 
cultură, comerciu şi lucrări publice şi încă şi 
ca ministru al cultelor şi instrucţiuni publice. 
Foarte bine, foarte frumos, nimeni nu sa în- 
doit vreodată de aptitudinea universală a fie- 
căruia din miniştrii actuali, şi eu personal recu- 

nosc admirabila competenţă, cu care d-lor trec 
de la un resort la altul fără cea mai mică 
sfială. 

Dar un lucru trebue să ne surprindă în a- 
cest mesagiu: lipseşte de aici ministrul de 
resboi. Ni se anunţă de formă organizarea ar- 
matei ţării fără ministru de resboil — Dar ce 
este, domnilor, un mesagiu? Este sistem con- 
stituţional acela, de a scrie numai o coală de 
hârtie, fără a şti de mai nainte ce avem să 
facem? Unde este în acest guvern acea țesă- 
tură de idei şi de principii aplicabile, ca cel 
puţin să ştie ţara: iată ce avem de aşteptat, 
şi să se liniştească? O vedeţi, nici ministru de 
resboi nu este. Va să zică, organizarea, armatei 
atinsă în mesagiu era numai o vorbă goală, 
fiindcă nu era contrasemnată de ministrul res- 
boiului? Astfel păzeşte guvernul de astăzi pre- 
stigiul coroanei ? 

Dar este alta, d-lor, şi mai stranie. Ni se 
vorbeşte prin acel mesagiu de tractatul de la 
Berlin, adecă de modificarea art. 7 din Consti- 
tuţiune. Chestia este dar pusă înaintea d-voastră, 
şi această mare şi importantă idee frămintă 
m momentul de faţă toată ţara. Pentru dinsa 
văd aci în mesagiu iscălitura d-lui Kogălni- 
ceanu? Unde este d. Kogălniceanu astăzi? în 


568 16 


242 


oposiţie. De ce? Ce sa intimplat în privinţa 
tractatului de Berlin, ca să se retragă d. Ko- 
gălniceanu? Nu mai este astăzi momentul de a 
cere revizuirea art. 7? Constat un lucru: r&s- 
puns constituţional nu ni s'a dat pănă acum la 
o asemenea foarte legitimă preocupare. 

Se poate ca alţii să cunoască motivele retra- 
gerii acestor miniştri; eu unul, care nu sunt 
dintre intimi, n'am auzit pomenindu-se de ele. 
Vedem ceva mai mult: lasă că vedem acum pe 
d. Kogălniceanu în oposiţie, dar am văzut în 
jurnalul Românul — şi aci vă rog să-mi daţi 
voie a vorbi de acest ziar, care ştiu că este 
sub redacţia venerabilului nostru preşedinte de 
Cameră. 

O voce. Nu este adevărat! 

T. Maiorescu. Nu este adevărat? Atunci re- 
trag afirmarea aceasta şi o înlocuesc cu urmă- 
toarea: acest ziar Românul se află sub re- 
dacţia unor amici ai guvernului de astăzi, şi 
în asemenea, condiţii este adeseori inspirat de 
guvern, ştie mai in totdeauna cele ce se petrec 
şi uneori publică acte oficiale mai nainte de 
Monitorul oficial. Sunt exemple pentru aceasta, 
şi nimeni nu më contrazice. Astfel fiind, am drept 
să vorbesc de ziarul Românul ca de o foaie de 
publicitate, ale cărei păreri semnifică ceva, când 

avem pe acea bancă ministerul actual. Ei bine, 
am văzut într'unul din numerele trecute ale zia- 
rului Românul zicându-se de d. Kogălniceanu, 
care a dus politica ţării în vremile cele mai 
grele alături cu actualul preşedinte al consiliu- 
lui şi cu aprobarea, şi susţinerea, acestei Camere, 
am văzut zicându-se de acest fost ministru — 
iertaţi-mi că më alunece să zic aceste cuvinte, 
dar nu fac decât să reproduc zisele Românului — 
se zicea, că d. Kogălniceanu nu e tare în arit- 
metică, decât în sustracţiune, şi că se păstrează 
în arhivele ministerului de externe un att, care 
dovedeşte, cum a trădat d. Kogălniceanu intere- 
sul României în chestia Evreilor. Eu aş întreba: 
dacă aceasta este adevărat, cine a dat ziarului 
Romanul actele secrete din ministerul de ex- 
terne, pentru ca să aibă cunoștință de actul, la 
care face alusie? Şi ce situaţie parlamentară, 
constituţională este aceasta, ca atunci, când 
puneţi pe d. Kogălniceanu să iscălească mesa- 
giul, prin care se promite a se face cutare lu- 
cruri, d. e. revizuirea Constituţiunii, vine un or- 
gan al d-voastră, al guvernului actual, şi vor- 
beşte acestui ministru de sustracţiune? E! a fost 
acel ministru, œ Kogălniceanu? Acel ministru 
acusat atât de grav de organul acreditat al fo- 
ştilor săi colegi ? — Nu mai înţeleg nimic din toate 

aceste procedări; nu înţeleg, cum a intrat atunci 
d. Kogălniceanu în minister cu d-voastră, cum 
a fost ţinut şi ce a mijlocit apoi de a eşit din 
minister. 

A doua chestie însemnată, de care se ocupă 
mesagiul, sunt finanţele. La redeschiderea Came- 
rei era la ministerul de finanţe d. Câmpineanu. 
Inţelegeţi d-voastră, că atunci când în mesagiul 
Tronului ni se afirma, că starea finanţiară, este 
bună, că au să ni se propue mai multe legi 
finanţiare, eram în drept să ne aşteptăm ca în 
sesiunea, aceasta ministrul, care cunoştea bine 
starea finanțelor noastre, care îşi avea o idee 
stabilită despre ele, despre îmbunătățirile lor, des- 
pre îndreptarea situaţiunii, dacă ar fi fost mai mult 
sau mai puţin rea, sau dacă era bună, despre accen- 
tuarea şi împodobirea acestei bunătăţi cu expli- 
cările d-sale, ca acel ministru să lucreze împre- 
ună cu noi în această sesiune. Când colo ce 
se întîmplă? Se duce d. Câmpineanu de la fi- 
nanţe şi vine d. Dimitrie Sturdza. Pentru ce? 
Nu ştiu! Caut în Monitorul oficial un act par- 
lamentar, care să-mi explice ce s'a întimplat, şi 
nu găsesc nimic. 

D-lor, nu m'am mirat în genere de reintra- 
rea d-lui Sturdza în minister; căci îmi aduc a- 
minte, că d. Sturdza intrase, şi eşise, şi apoi 

iar intrase şi iar eşise, şi acum iar a intrat. 
Va să zică aceasta nu este lucru de mirare; 
dar este altceva, care este de mirat. D-lor, noi 
suntem oameni publici, şi ceea ce vorbim în 
parlament, sunt, cuvinte solemne, dacă voim 
să fim oameni serioşi şi să avem o politică 
onestă. Ei bine, d-lor, nu-mi vine să cred, 
că este acelaş d. Sturdza, pe care îl văd colo 
pe banca ministerială, al cărui discurs îl am 
aici, discursul ce l-a ţinut în Senat la 28 Septem- 
vrie, pentru ca apoi la începutul lui Decemvrie 
să stea pe acea bancă! —2 luni de interval 
abia, foarte scurt timp, chiar pentru regimul de 
astăzi. 

Iată ce zicea d. Sturdza la 28 Septemvrie 
1878 despre ministerul dlui I. Brătianu, ın 
care este acum din nou intrat: „Vedeţi dar, 
că numai prev&zătoare n'a fost politica guver- 
nului şi cu toată această neprevedere, tot gu- 
vernul vine astăzi să ne impue a intra într'o 
nouă fază politică. Guvernul urmează pre- 
cum a început. Dar! Căci noi Parlamentul, 
am venit continu de am aprobat, după ce lu- 
crurile erau făcute şi nu aveai încotro. Na 
fost consultată ţara prin reprezentaţiunea ei 
nici odată, căci multe poate se iîmpiedecau. Mi- 
niştrii au luat toate asupră-le şi, cum foarte 

bine a zis d. Strat, guvernul a avut un mare 
curaj, pe care nici un bărbat în ţara aceasta 
nu l-ar fi avut: a făcut tot cum a voit, fără a 
mai consulta pe nimeni. Noi am fost convocați 
numai de formă, ca să consfinţim faptele în- 
deplinite. Dar prevederile, care au motivat fap- 
tele, se dovedesc astăzi a fi fost fundate pe 
nisip, pe iluziuni mari. 

„Apoi când vedem atâtea împrejurări, care 
au curs în timpii aceştia, şi când astăzi intrăm 
în o fază nouă, atât de nepregătiţi ca şi altă 
dată, tot cu atâtea iluziuni, tot cu atâta uşu- 
rinţă şi tot cu acea impunere autoritară din 
partea guvernului, sunt în drept de a zice gu- 
vernului: D-lor miniştri, ia mai slăbiţi puţin, 
mai lăsaţi ţara să se resufle şi să vază unde 
vreţi să o duceti! Mai lăsaţi-o să studieze ces- 
tiunile acelea, pe care ni le puneţi astăzi înain- 
tea, noastră; nu veniţi să impuneţi ţării vo- 
` ința dv., căci aţi greşit odată şi puteţi greşi şi 
de a doua oară“. 

Şi în alt loc: „Parlamentul nu poate decide 
nimic în privinţa Dobrogei. Nu suntem com- 
petenţi să dăm un vot. Putem să ne spunem 
opiniunile noastre individuale. Aceasta suntem 
liberi să facem. Dar nu suntem competenţi să 
dăm un vot. Un asemenea vot ar fi o enormi- 

tate, o distrugere a Constituţiunii, o lovire de 
stat. Senatul acesta nu este chiemat să dea un 
vot în privirea Dobrogei, iar guvernul nu poate 
intra în Dobrogea, pentru că nimenea nu l-a 
chiemat să intre, pentru că astăzi nimeni nu-i 
poate da voie să intre“. 

Ce sunt acestea, d-lor? cuvinte parlamentare 
sau un şir de îndeletniciri stilistice asupra poli- 
ticei externe şi interne, fără nici o seriositate ? 
Vă rog să mă lămuriţi, căci věd azi pe acelaş 
d. Sturdza ca ministru de finanţe publicând în 
Monitorul oficial budgetul Dobrogei. Nu ştiu ce 
budget este acela? Cine l-a votat? Dar îl věd 
publicat în Monitorul oficial de d. Sturdza. 

Dar poate, dlor, este numai slăbiciunea mea, 
care më împiedică de a pătrunde în adincul fi- 
neţelor de sirţimint politie al acestor d-ni de 
la guvern. Poate d. Sturdza şi cu d. Brătianu 
s'au împăcat numai din abnegaţiune patriotică, 
au pus, cum se zice într'o frasă mult întrebuin: 
tată, interesul ţării mai pre sus de interesul per- 
sonal, şi s'au întrecut care pe care în abnegare 
— nu abnegare de la portofoliu, ci în abnegare 
de la câteva pagine ale portofoliului, şi astfel îi 
vedem pe amindoi într'o amabilă unire, fie- 
care cu portofoliul său — cam rupt, dar totuş 
ministerial. 

Să fie dar bine aşa, şi să trecem lą o altă 
întîmplare stranie. Acest d. ministru de finanţe, 
în ântâiul act a stu, v'a prezentat la 7 Decem- 
vrie chestia monopolului tutunurilor, adică mo- 
dul, cum crede d-sa să o rezolve acum. Din 
partea mea îi aduc sincerele mele mulțumiri pen- 
tru un act de dreptate ce-l face guvernului con- 
servator, declarând că a fost bună idea d-lui 
Mavrogeni cu monopolul tutunurilor (aplause, 
mare ilaritate). Se vede însă, că d-voastră aţi 
fost de altă părere: d-voastră, nu eu, căci eu 
în secţiune am votat, se înţelege, pentru pro- 
iectul d-lui Sturdza. Dar d-v. l-aţi respins. La 
7 Decemvrie, sunt acum două luni (tocmai in- 
tervalul de la intrarea d-sale în minister pănă 
la cuvintele de atunci din Senat), sa prezentat 
acest proiect şi se zicea: că este de cea mai 
mare urgenţă şi însemnătate, pentru că e vorba 
de peste 8 rmnilioane înscrise în budgetul statu- 
lui. Ei bine, unanimitatea secţiunilor respinge 
acest prim şi însemnat proiect al noului mini- 
stru de finanţe. Iată o chestie constituţională. 
Chestia monopolului, urgentă atunci, se trä- 
găneşte de când a fost respinsă în secţiuni din 
zi în zi, nu se pronunţă nimeni asupra ei. 

Mai înainte de toate permiteţi-mi întrebarea, pe 
care or cine este în drept să o facă. Cu ce au- 

toritate vine acum acest d. ministru de finanţe 
şi susţine inaintea Camerei primul budget al 
României independente ? Nu cumva şi aceasta 
e una din causele negurelor parlamentare, care 
ne întunecă situația? Poate eu nu înţeleg mo- 
tivele secrete ale acestei situaţii, şi voi fi 
foarte fericit, dacă voi avea un r&spuus bine 
voitor din partea d-lui ministru preşedinte asu- 
pra întrebării: posiţia parlamentară a actua- 
lului d. ministru de finanţe este ea corectă 
sau nu? 

Iată starea noastră parlamentară în năuntru. 
In mijlocul acestei situaţii vine guvernul şi 
ne pune în perspectivă două din cele mai im- 
portante chestii de deslegat, revizuirea Con- 
stituţiunii în urma tractatului din Berlin, şi in 
cele interne primul budget al României celei 
nouă. Să examinăm în scurt şi posiţia noastră 
faţă cu această perspectivă. 

Intreb dar: cum stăm cu chestia tractatului 
de Berlin ? D-lor, poate vë aduceţi aminte unii 
din d-v., câtă discuţie de mare importanţă s'a 
urmat în Cameră, atunci când vi se cerea să 
votaţi prima moţiune asupra tractatului de Berlin, 
Şi ştiţi, că era un grup însemnat de deputaţi, 
care nu voia ceea ce ni se cerea pentru Dobro- 
gea, şi nici nu voia ca să ne pronunţăm prea 

curind pentru recunoaşterea tractatului de Ber- 
lin ; era alt grup, acela al neiînsemnatei opozi- 
ţiuni în mijlocul d-v., şi pentru care din întim- 
plare eu eram chiemat să-i dau o slabă expresie. 
Acest grup zicea: este cazul a se aplica imediat 
art. 129 din Constituţiune pentru modificarea 
art, 7. Aceasta era moţiunea ce am depus-o pe 
biurou şi despre care credeam atunci, că nu va 
întruni nici 5 iscălituri ca să aibă onoarea 
de a fi pusă la vot, dar care prin buna voinţă 
a unora din dv. a fost indestul de sprijinită, 
încât să ajungă la vot, şi se înțelege că a că- 
zut. Ceea ce ceream noi atunci era dar: refor- 
ma constituţională imediată pentru art. 7, şi 
ziceam, că este pericol în întârziere. Nu-mi per- 
mit să citez textual cuvintele mele de atunci, 
căci sunt de prea puţină însemnătate ; eu citez 
textual numai însemnatele cuvinte ale simpati- 
cului d. ministru-preşedinte,. 

Eu, dlor, ziceam că dacă vom întârzia, ne 
expunem la pericole; ziceam, că o lovitură 
s'a dat deja demnităţii noastre naţionale, pu- 
nenduse o chestie de constituţie internă in- 
trun tractat internaţional făcut fără noi; ziceam 
să fim prudenţi, pentru ca să facem să nu se 
mai repete din nou o asemenea, lovitură — nu din 
partea unui congres, ci acum şi mai r&u din 

partea fiecărui ministru al guvernelor străine, 
care să se creadă în drept a zice reprezentan- 
tului român: nu vë recunosc formal pănă ce 
nu veţi modifica constituţia. Mărturisiţi şi d-stră, 
dlor, că este o atingere a demnităţii noastre 
naţionale, când un ministru străin vorbeşte 
astfel. 

Colonel Lecca. Aţi deschis d-v. drumul la ase- 
menea lovituri cu convenţia Austro-Ungară. 

T. Maiorescu. Nu înţeleg ce are a face con- 
venția Austro-Ungară cu această chestie. De 
altmirtrelea sunt gata să răspund la toate în- 
treruperile, dar întreruperile să fie făcute aşa, 
încât să fie accesibile unei simple minţi ome- 
neşti. 

Astfel sta atunci chestia. Atunci d. preşedinte 
al consiliului mi-a răspuns într'un discurs cam 
viu, care, dacă nu era tocmai bogat în argu- 
mente, rescumpăra această lacună prin cea mai 
bogată fantazie. La început vin câteva binevoi- 
toare observaţii făcute de d. ministru-preşedinte 
asupra tatălui meu şi asupra fiului său, adică 
asupra mea. Nu voiesc să intru în aceste detaiuri 
familiare faţă cu d. preşedinte al consiliului, şi 
trec înainte la singurele obiecte, care pot intra în 
discuţia parlamentară. Singurul contra-argument 
la propunerea noastră este formulat de d. mini- 

stru-preşedinte sub figura unei intrebări oratorice. 
„Ei bine, onor. d-le Maiorescu, ai vorbit d-ta 
cu inimă românească? Voeşti d-ta să pui Ca- 
mera şi ţara într'o poziţie falşă înaintea Eu- 
ropei“ ? 

Cerênd noi executarea tractatului de Berlin 
cu o zi mai înainte, făcând moţiunea, că, este 
cazul a se aplica art. 129, voiam — zicea d. 
ministru — să punem ţara într'o poziţie falsă 
cu Europa. Nu înţeleg, d-lor deputaţi. Aceste 
erau zise în contra noastră la 1 Octomvrie, şi 
la 15 Noemvrie vine guvernul şi zice acelaş 
lucru, că adică este cazul a se modifica art. 7 
din constituţie. Ce s'a întimplat de la 1 Octom- 
vrie pănă la 15 Noemvrie aşa încât d. ministru, 
care zicea la 1 Octomvrie că noi prin acea ce- 
rere creăm ţării o poziţie falsă, la 15 Noemvrie 
însuş d-sa să, vie cu aceeaş cerere? 

D-lor, îmi permiteţi să spui cu toată sfiala 
şi cu toată moderaţia în expresie, că regret încă 
o dată, precum am regretat şi atunci, întârzie- 
rea în această chestie. D-lor, eu ințelegeam pà- 
rerile reprezentate prin d. Vernescu şi prin par- 
tidul d-sale. D-sa zicea: nu voim Dobrogea, şi 
chiar dacă n'am fi recunoscuţi de Puteri deocam- 
dată, lăsaţi-ne timpul pentru reformarea consti- 
tuţiei mai târziu. — Acesta este un sistem; 

eu nu-l împărtăşesc şi am avut onoarea a 
spune atunci, că-l cred periculos; dar însfirşit 
este un sistem. Insă, d-lor, a spune la 1 Oc- 
tomvrie, că prin modificarea, constituţiei se pune 
ţara în poziţie falsă faţă, cu Europa, şi apoi a 
veni la 15 Noemvrie şi a o cere ca guvern, 
aceasta n'o înţeleg şi vë intreb: ce este aci la 
mijloc ? 

In or ce caz, întârzierea adusă în soluţia 
acestei chestii a fost şi este foarte regreta- 
bilă. D-lor, dacă să făcea atunci revizuirea, 
se cruțau ţării mai ântâi multe svîrcoliri, şi 
faţă cu străinătatea cred că se dobindea în 
primul moment recunoaşterea independenţei 
noastre. Mi-e teamă, că astăzi chestia să nu 
fie mai grea, şi această greutate este cauzată 
prin întârzierea guvernului, şi dacă mi-am 
permis a întreba pe d. prim-ministru: cum 
crede să rezolve chestia tractatului de la Ber- 
lin, este pentru ca, să avem vr'o liniştire în pri- 
vința nouelor greutăţi, ce ni se pot opune 
acum chiar după ştergerea art. 7 din constitur 
ţie. In loc de liniştire, în loc de vreo procedare 
corectă, v&a cu totul altceva, cetesc în jurnale, 
în depeşele lui Havas, că venerabilul nostru pre- 
şedinte al Camerei, d. C. A. Rosetti, este când 
la Neapol, când la Roma, când la Paris, şi se 

vede din depeşi chiar, că are convorbiri pentru 
recunoaşterea independenţei noastre ; ba încă o 
corespondenţă oficioasă de pe acolo zice, că d. 
Rosetti, preşedintele Camerei noastre, ar fi avut 
prevederea de a vorbi cu diferiţi deputaţi din 
Camera italiană spre a face o presiune asupra 
guvernului italian, ca să ne recunoască in- 
dependenţa. Sunt sigur însă, că acea cores- 
pondență, de şi este cam oficioasă, este falsă, 
fiind că ar fi o mare lipsă de tact, când 
un reprezentat al nostru sar duce în state 
străine şi ar încerca prin asemenea moduri ca 
să exercite presiuni asupra guvernelor străine. 
Aceasta, este ceva foarte periculos. Şi sunt sigur, 
că d. Rosetti na putut s'o facă, şi prin urmare 
informaţiile nu sunt exacte. 

Dar în treacăt, d-lor, ar fi bine să ne lămu- 
riirn asupra unui alt punct constituţional; căci, 
după cum vedeţi, constituţionalitatea procedi- 
mentelor acestui guvern este foarte neguroasă. 
Ce insemnează oare ca preşedintele Camerei 
noastre să fie în străinătate 1n timpul cel mai 
greu al situaţiei parlamentare ? Inţeleg, d-lor, am 
cetit că fostul preşedinte al Camerei Italiene, d. 
Crispi, in vacanţa Camerei s'a dus la Berlin să 
răsufle, şi din parte-mi nu aş îndrăsni să vor- 
besc nimica despie vacanţele şi r&suflările ono- 

ratului nostru domn preşedinte. Dar din mo- 
mentul ce se deschisese la 10 Ianuarie iarăş 
sesiunea noastră şi când sta ın joc ce? primul 
act de reformă al pactului nostru fundamental, 
constituţia ţării, ce caută preşedintele nostru in 
țări străine ? Şi cine in lume şi in statul acesta 
are dreptul să ne ia preşedintele nostru şi să-l 
trimiţă pe acolo ? (Ilaritate). Şi este d-sa acolo 
ca președinte al Camerei? Eu aşa ıl văd figu- 
rând prin depeşi ; apoi i-am dat noi vr'o dele- 
gațiune ca să meargă la Roma? Suntem noi 
puterea executivă? Este d. Rosetti președinte 
al Camerei române în partibus infidelium (mare 
ilaritate), înfidelium cât pentru religia noastră 
ortodoxă, căci pentru religia d sale politică 
se află poate in partibus fidelium. Dacă s'ar în- 
timpla acum o criză ministerială, şi de criză 
am auzind vorbind pe unii din membrii comi- 
siunii budgetare, aşa dar dacă sar întîmpla o 
criză ministerială, cum am rămâne? Măria Sa 
Domnul are obiceiul foarte constituţional de a, 
chiema pe preşedintele Camerei şi al Senatului 
pentru a-i da părerea lor asupra crizei, dar în 
cazul de faţă ar trebui oare să întrebe pe patru 
vice-preşedinți, care să facă un preşedinte? ([la- 
ritate). 

Termin, d-lor, cu chestia privitoare la finanțe, 
ultima parte a interpelării. Să ne răspundă 
d. prim-ministru, cum stă cu chestia budge- 
tară pentru anul curent, căci la aceasta se re- 
duce lucrul. Ce se face cu situaţia noastră, 
budgetară ? Am asistat la câteva scene petre- 
cute în Cameră în privinţa acestui punct. Lu- 
crurile se petrec aşa: un deputat din majori- 
tate interpelează banca ministerială: ce se face 
cu budgetul ? La aceasta răspunde unul din mem- 
brii comisiunii budgetare, că întârzierea provine 
fiind că aşteaptă să dea explicaţii miniştrii. Peste 
câteva zile alt membru din majoritate întreabă, 
ce se face cu budgetul ţării; la aceasta r&spun- 
de alt domn din majoritate, că a fost criză mi- 
nisterială, că au fost legi de votat, şi le aşteaptă. 
In fine un alt deputat foarte autorizat din ma- 
joritate vine iarăş şi zice, că dacă, comisiunea 
„budgetară va merge cum a urmat pănă acuma, 
atunci abuzează de mandatul său. Preşedintele 
comisiunii budgetare se supără, voeşte să-şi dea 
demisia, şi cu aceasta, se închee situaţia. In alt 
rind d. ministru de finanţe ne zice: ocupaţi-vă 
mai ântâi de budget şi pe urmă de art. 7. Dar 
atunci un alt domn autorizat din majoritate 
răspunde : se vede, că nu a fost față ministrul 


257 


eri la Herdan, când s'a „regulat“ chestia; căci 
art. 7 primează toate chestiile. 

D-lor, cred că inţelegeţi simţimîntul unui de- 
putat din opoziţie, când vede aceste aruncări 
de observaţii din o parte în alta şi din aceasta 
prin ricoşeuri în a treia. Faptul este, că bud= 
getul ţării nu este făcut, nici un fel de asigu- 
rare nu ni se dă, ca să ştim: este deficitul în- 
semnat sau nu? Cum se acopere acel deficit? 
Care este situaţia d-lui ministru de finanţe faţă 
cu budgetul ? Cum stă chestia monopolului tu- 
tunului ? Toate aceste chestii nerezolvate ne 
arată, că nu este în stare ministerul să ne pue 
într'o situaţie constituţională normală. Şi regret 
că d. preşedinte al consiliului n'a uzat de influ- 
enţa d-sale pentru a prezenta ţării constituţional 
budgetul ei, ci introduce din nou în România 
independentă obiceiul de a face prin neactivita- 
tea la timp a guvernului confusia budgetară, 
care să rămâe apoi de moştenire succesorilor săi 
la guvern, 

Iată, d-lor, pentru ca să më rezum, întrebă- 
rile ce mi-am permis a le adresa d-lui preşe- 
dinte al consiliului. Rog dar pe d. ministru 
preşedinte să binevoiască a-mi r&spunde: care 
este motivul constituţional, pentru care promisi- 
unile date la Mazar-pașa au rămas nerealizate ? 

Al doilea, cum se face ca acele întrebări, 
care sunt puse în mesajul domnesc la des- 
chiderea acestei sesiuni şi pe care întrebări 
suntem chiemaţi a le rezolve înainte de a ajunge 
la tractatul de Berlin, nici nu sunt în mare parte 
măcar aduse în studiul d-voastră? Dacă d. mi- 
nistru preşedinte crede, că trebue să rezol- 
văm acele chestii înainte de a veni la revi- 
zuirea art, 7? Şi daca nu crede aşa, pentru ce 
le-a mai pus în mesaj? 

Al treilea: când crede d. ministru preşedinte 
şi cum crede că vom rezolve art. 7 din consti- 
tuţie ? Şi în fine o întrebare foarte importantă, 
pentru noi, interioară : cum şi când se va re- 
zolva, chestia budgetară ca să eşim din neliniştea, 
şi nehotărirea, în care ne aflăm? 

Acestea sunt în rezumat întrebările, ce mi-am 
permis a le adresa respectuos d-lui ministru pre- 
şedinte, 


Asupra răspunsului ministrului-prezident 
Joan Brătianu, autorul scrierii de față adaogă 
în aceeaş şedinţă următoarele cuvinte: 


D-lor deputaţi, permiteţi-mi mai ântâi să în- 
lătur din discuţie câteva expresii, pe care d. 


259 


ministru-preşedinte din scăpare din vedere, care 
însă la d-sa să repetă cam des, mi le-a adre- 
sat în răspunsul ce a bine-voit a-mi da. N'aş 
vorbi de acele expresii nici de cum, dacă nu 
mi S'ar întimpla pentru a treia oară, adecă 
de câte ori am avut onoare de a lua cuvintul 
în acest parlament, să fiu întimpinat cu ase: 
menea cuvinte de cătră d. ministru. Le relev 
dar. — D. ministru-preşedinte a zis astfel: ântâi 
că eu n'am făcut această, interpelare decât spre 
a face pe onor. Adunare săşi piardă timpul, 
spre a o discredita, că interpelarea mea avea 
intenţia precugetată de a vë ţinea în loc. D. 
ministru-preşedinte a mai zis al doilea, că eu 
din neştiinţă më fac instrumentul altora, şi a 
adăogat al treilea, că sunt echoul acelora, cărora 
nu le place ca România să se ridice, ci voesce 
ca ea să r&mâe tot sub influenţele străine ca 
mai nainte. 

Resping aceste cuvinte ale d-lui ministru-pre- 
şedinte. Regret, că d-sa nu este corect în vor- 
birea d-sale parlamentară; îmi pare r&u că, par- 
lamentar bătrân ca d-sa, dă un asemenea exem- 
plu unui adversar mai tenăr, şi cu atât mai 
rău îmi pare, cu cât d. preşedinte al consiliului, 
înconjurat cum, este de asentimentul mai una- 
nim, pot zice, al acestei Camere, ar trebui să 

fie indoit de circumspect şi de moderat în 
faţa unui adversar politic, care se află aproape 
singur între d-v. 

Să trecera la lucruri mai importante. Fără 
îndoială astăzi este o incertitudine în mijlocul 
nostru, este o anomalie parlamentară de a nu 
vedea bugetul ţării făcut la timp, dea nu vedea 
votate acele proiecte de lege anunţate într'un 
mod solemn prin mesajul Tronului, de a vedea 
că, după ce se anunţă tot atât de solemn rea- 
lizarea cerinţelor tractatului de la Berlin, aceasta 
se întârzie necontenit când sub un pretext, când 
sub altul. Acest simţimint de încertitudine există 
în ţară, şi aşteptam o lămurire de la d. mini- 
stru-preşedinte. D. ministru-preşedinte însă n'a, 
lămurit nimic, absolut nimic, şi văd anunţată de 
d. Fleva o moţiune, ca să se declare Camera sa- 
tisfăcută cu acest quantum de lămuriri date. Să 
o voteze cine va voi, eu unul nu sunt nicidecum 
satisfăcut de răspunsul d-lui ministru. 

D-lor, în curind avem să ne prezentăm îna- 
intea alegătorilor. Este bine să se ştie, cum a 
rămas cu programul făcut de regimul actual, şi 
cum şi cât s'a realizat acel program. Şi e de re- 
gretat, că nu ni s'a dovedit, pentru ce progra- 
mul nu s'a pus în lucrare. Aceasta poate fi 
foarte prejudiţiabil pe viitor unor asemenea pro- 

grame, care ar deveni astfel simple promisiuni 
amăgitoare. 

La aceasta d. ministru-preşedinte a r&spuns 
în detai, şi a vorbit mai ântâi pe larg în pri- 
vinţa acuzării ministerului trecut. Eu nu dis- 
cut chestia acestei acuzări, nu mi-e dat mie să 
o fac înaintea d-v., şi nu era dat nici d-lui 
Vernescu să ne spue, de ce ar fi trebuit să ne 
plângem noi şi de ce nu. De ce avem să ne 
plângem noi, aceasta este treaba noastră, şi nu 
primesc substituirea nim&nui în locul nostru. Un 
lucru am zis: dacă aceasta era intenţia ţării, 
dacă majoritatea ţării dorea acuzarea, atunci nu 
era, bine să se zică în mesaj, în fruntea lui: „îm- 
păcare ! potolirea pasiunilor“ ! 

De altmintrelea nu insist mult asupra aces- 
tui punct, fiindcă mie personal mi-a fost indife- 
rentă toată acuzarea d-voastră, de la început 
pănă la sfirşit. 

Dar al doilea: r&sboiul era necesar, ni se rës- 
punde. Dacă r&sboiul era necesar, nu era iarăş 
bine să se accentueze în mesaj pacea în poli- 
tica noastră; trebuia mai bine să se tacă. Dacă 
al treilea, era desordine, şi nu era de prevăzut 
că se vor face budgetele regulat, nu trebuia să 
se accentueze ordinea în finanţe ; şi dacă, al pa- 
trulea, nu este indicat ca biserica să fie ameste- 

cată în politică, atunci nu trebuia să se pue 
anume în programul d-voastră ca o chestie de- 
osebită, care adecă mai nainte nu era respec- 
tată. Dacă în fine chestia militară nu era de 
prevăzut că se va rezolve printr'o reformă ge- 
nerală, nu trebuia asemenea să se pue în me- 
sajul d-voastră cel solemn de la Apriiie 1876. 
Va să zică este o chestie de conştiinţă şi de one- 
stitate politică înaintea ţării, ca să se- vorbească 
numai de ceea ce în adevăr are să se facă. Vor- 
bind însă altfel de cum avem intenţia şi pu- 
tinţa de a face, nu mai poate fi sinceritate în 
alegeri ; şi alegerea însăş, în loc să fie funda- 
mentul, devine caricatura sistemului constitu- 
tional. 

Trec acum la cele douë întrebări deosebite, 
adecă la rëspunsul d-lui prim-ministru asupra lor. 

Cum rěmāne cu tractatul de la Berlin? Asu- 
pra acestui punct ni sa zis, că nu sa aplicat 
“la Octomvrie, fiind că nu era bine ca să facem 
alegerile constituţionale sub ocupaţia străină. 
Dar ce deosebire este între atunci şi acum? 
Nu avem şi acum aceeaş ocupaţie străină? şi 
cu toate aceste vorbiți în mesajul din urmă, de 
la 15 Noemvrie, despre revizuirea constituţiei, şi 
aţi şi prezentat proiectul de lege pentru aceasta! 
Şi dacă acum este aceeaş poziţie, de ce ru 

s'ar face lucrul cu un moment mai nainte, ca 
să nu se deştepte în ţară atâtea agitaţii şi 
turburări, care pot aduce rezultate funeste? 
Vë place desordinea ? — La aceasta nu s'a rës- 
puns nimic. 

La întrebarea din urmă: de ce nu sa facut 
budgetul, ni s'a răspuns, că d-voastră voiţi să stu- 
diaţi cu conştiinţă lucrurile, şi studiind astfel, nu 
se poate face budgetul. Va să zică tocmai conşti- 
ința deputaţilor ar fi piedică la mersul regulat 
al mecanismului constituţional ? Nu înţeleg aceas- 
ta, şi pentru mine şi acest punct a remas cu 
totul fără răspuns. Nu cumva vă este teamă să 
daţi pe față starea exactă a finanțelor? Voiţi să 
lăsaţi iarăş urmașilor d-voastră o moștenire in- 
curcată ? Fac de pe acum şi în mod solemn re- 
zervele noastre în această privinţă. 

Dacă, d-lor, era numaiatât, atunci chestia in- 
terpelării mele era terminată. Dar d. ministru- 
preşedinte a făcut mai mult, şi m'a pus pe mine 
în poziţie de a releva câteva cuvinte ale d-lui 
prim-ministru asupra, regimului trecut. 

D. preşedinte al consiliului a zis ântâi, că par- 
tidul conservator nu ar voi să vadă pactul con- 
stituțional pus în aplicaţie şi, trecând mai la 
vale, m'a felicitat, că am început să profesez 
libertăţile publice, 

D-lor, partidul conservator este tot atât de con- 
stituţional ca şi fiecare din d-voastră... . 

O voce. Pe spinare. (Risete). 

T. Maiorescu. Dacă s'au făcut greşeli în ale- 
geri, s'au făcut de toate partidele. (Risete zgo- 
motoase). Eu v'am spus, că ţara fiind chiemată 
a se pronunţa, era natural atunci ca guvernul 
conservator să cadă; aşa dar nu primesc să se zică 
după acea bancă, că noi nu voim să se întă- 
rească regimul constituțional în ţară. Noi voim 
aceasta, şi o voim mai cu seamă faţă cu d. pre- 
şedinte al consiliului, care are în jurul său par- 
tizani, în privinţa cărora în adevăr trebue să 
avem cele mai autorizate bănueli. Este legitimă, 
întrebarea, dacă toţi cei de la Mazar-Paşa vreau 
monarhie constituţională sau nu. Este legitimă 
întrebarea, dacă d. Kogălniceanu, cu lovitura de 
stat este constituţional? Este legitimă întrebarea, 
dacă cei ce se încercau să proclame republica 
„la Ploești, sunt monarhiei? (Risete, zgomot). 

Ya zis al doilea, că armata în momentul, în 
care a primit-o d. preşedinte al consiliului de la 
conservatori, era aşa, de r&u organizată, încât a 
trebuit dsa să intrebuințeze o mare parte din 
banii publici ca s'o organizeze. D-lor, în chestii 
de armată, care sunt chestii speciale, eu nu sunt 
competent a vë r&spunde în detai. Insă o în- 

trebare fac, chiar necompetent cum sunt: cum 
se poate ca o armată, care a surprins în adevăr 
lumea, şi ne-a făcut mândri pe toţi prin ener- 
gia, prin disciplina ei, să fi fost organizată nu- 
mai într'un an de către d-voastră, şi să nu fi 
fost organizată prin stăruința şi prin silinţele 
acelora, care mult timp şi cel mai mult timp au 
fost conducătorii ei, adecă a conservatorilor ? 
Eu cred, dlor, că o armată ca armata noas- 
trä n'a putut să se împrovizeze; ast-fel am 
auzit de la oameni competenţi, astfel este şi în 
natura lucrului. Aşa dar este un atac nedrept, 
este un atac imprudent, este un atac nepatrio- 
tic, care se aduce încontra generalului Flo- 
rescu, şi este totodată regretabil, că d-sa este 
absent din mijlocul d-v., de şi foarte legal ales 
deputat. Organizarea armatei este dar fapta ace- 
lora, care au lucrat timp îndelungat la ea, şi au 
lucrat în modul cum ei înțelegeau binele ţării 
şi cum s'a dovedit, că a fost bine. Asemenea 
încriminări nedrepte nu trebuesc aduse. Constat, 
domnilor, cu părere de rău, că şi acum, după 
trecere de atâta timp, simţimintele de dreptate 
de la un partid la altul nu au făcut progres. 
Sunt convins, ca şi d. preşedinte al consiliului, 
că ţara ne va judeca. Alegătorii vor vedea, ce 
sunt promisiunile şi ce sunt faptele; ce este o 

conduită regulată şi sinceră, şi ce este numai 
un şir de frumoase şi înalte cuvinte, ale căror 
resultat nu este decât amăgirea opiniunii publice. 
(Zgomot). 

Atât eram dator să zic înaintea d-v., cu toată, 
situaţia grea în mijlocul acestui parlament, faţă cu 
o poziţie personală, unde simţimintele cele mai 
legitime se ostenesc să caute forma corectă a 
convenienţei parlamentare, pe care este de demni- 
tatea or cărui bărbat public să o respecte sub 
toate imprejurările. (Aplause izolate, zgomot). 


42, 


Asupra calităţii de român a d-lui Al. Degre. 


(Şedinţa Camerei de la 19 Fevruarie 1879). 





D. Alexandru Degre, fost agent diploma- 
tic al ţării la Berlin, fiind numit în Fevrua- 
rie 1879 membru la Curtea de casaţie, de- 
putatul Dimitrie Anghel, din „fracțiunea 
liberă şi independentă“, face o interpelare, 
în care îi contestă calitatea de Roman. In 
contra acestei interpelări se îndreptează dis- 
cursul următor: 


Domnilor deputaţi, chestiile personale sunt tot- 
deauna de oare care delicateţă, şi nu ştiu dacă 
d, Anghel a făcut bine să aducă o chestie per- 
sonală de această natură înaintea Camerei, 

Avem a face, domnilor, cu un înalt funcţionar, 
cu un membru al Curţii de casaţiune şi avem 
mai mult înaintea noastră, avem pe acela, pe 
care guvernul: îl numise ca reprezentant al Ro- 

mâniei la Berlin şi care a semnat o convenţi- 
une a Ţării cu Germania. Inainte de a ridica, 
dar înaintea ţării îndoeli asupra fundamentului 
existenţei oficiale a d-lui Degre, asupra roma- 
nităţii regulate a d-sale, şi de a aduce or ce 
fel de atingere corectitudinii d-sale, era mai 
bine să se caute or ce alt mijloc legal pentru 
lămurirea acestei chestii; era mai bine să se 
fi votat fără discuţie indigenatul, dacă asupra 
acestui punct era îndoială. Dar eu cred, că nu 
este îndoială, cred că ministrul justiţiei când 
a făcut această numire, sa aflat în faţa unei 
posesiuni de stat necontestată pănă acum, gă- 
sise un agent diplomatie al României, găsise un 
fost procuror de secţie al înaltei Curți de ca- 
saţie, găsise înaintea sa o persoană, ale căreia, 
cunoştinţe juridice sunt recunoscute de toţi şi 
care în tot timpul a trecut de Român, carea 
„fost înscris în tabloul advocaţilor de la Iaşi, 
precum şi în lista alegătorilor, şi de a cărui 
romanitate nimenea nu sa îndoit niciodată, 
Vine acum însă d. Anghel şi descopere un act 
în arhivele Camerei, cu care voeşte să dove- 
dească, că d. Degre nu este român. Mai ântâi, 
dlor, foarte rău au făcut toate Camerele câte 
S'au succedat, dacă nu au găsit timp în 11 ani 
să recunoască d-lui Degre calitatea sa de român, 

Dar să lăsăm aceasta la o parte. D-nu Degre 
a făcut petiţiunea aceasta la 1868 şi cerea ca 
să i se constate, că are calitatea de român, fiind 
că este născut în ţară, este creştin şi ajuns la 
majoritate înaintea legii din 1865, şi că a ma- 
nifestat intenţia sa de fiu al acestei ţări prin 
faptul că a primit funcțiuni în ţară, funcțiuni de 
acelea ce presupun că trebue să fie român, şi 
că s'a înscris ca alegător. Va să zică d-sa şi-a 
manifestat în mod autentic dorinţa sa de a fi 
al acestei ţări, iar nu al altei ţări. 

Acum este o controversă asupra aplicării art. 8 
din Codul civil. Ştiţi că cei născuţi în ţară, dacă nu 
s'au bucurat de o protecţie străină, ajunşi la ma- 
joritate au dreptul să declare întrun an, dacă 
vor să remâe cetățerii ai aceste ţeri sau nu. 
Se naşte însă întrebarea: unde trebue să facă 
această declaraţie ? Unii o cer la primărie, alţii 
o cer la Cameră; dar în or ce caz Camera sau 
primăria în asemenea, cazuri n'au alt rol decât 
a constata manifestarea voinţei reclamantului, 
Când a venit dar d. Degre şi şi-a manifestat 
dorinţa de a fi român, e constatat că d-sa e 
român. Aceasta mai nainte putea să fie încă 
în îndoială, a venit însă o hotărire a înaltei 
Curți de casaţie anume în acest sens, şi am în- 

drăsnit să iau cuvintul, pentru că acea hotărire 
më privea pe mine. 

Eu sunt nascut, d-lor, în Craiova şi am tre- 
cut totdeauna de român. Cu toate acestea tot 
din partea aceea, din care vorbeşte astăzi d. 
Anghel contra d-lui Degre, adecă de la frac- 
ţiune, şi anume de la d-nii Suciu, Gheorghiu şi 
alţi colegi ai mei de la universitatea din Iaşi”, 
s'a ridicat contestarea, că eu n'aş fi român, ci 
transilvănean. In urma acestei contestări, pri- 
măria de Iaşi m'a şters din listele electorale. 
Eu am făcut recurs în casaţie, şi acei d-ni şi-au 
dat osteneala să vie din Iaşi pănă la Bucureşti 
la casaţie ca să dovedească, că nu sunt român 
şi nu am dreptul să fiu cetăţean în această ţară. 
Atunci era la casaţie procuror-general d. Papiu 
Ilarianu, român din Transiivania,; şi între d. Suciu, 
asemenea din Transilvania, şi mine din Craiova 
se năştea cearta, care este român. (Ilaritate). 

Curtea a zis că, de şi tatăl meu a putut să, 
fie supus austriac, însă fiindcă eu sunt născut 
în ţară, la Craiova, şi ajuns la majoritate am 
manifestat dorinţa de a fi român în mod auten- 
tic, prin faptul că am primit o funcţiune admi- 
nistrativă, ca director al liceului din Iaşi, şi că 


1) Vezi vol. 1, pag. 439 şi 440. 

am fost înscris în listele electorale ; conside- 
rând, că nu e prevëzut prin lege, înaintea cărei 
instanțe anume să se manifeste dorinţa de a fi 
al acestei ţări, iar nu al alteia; că or ce manifestare 
autentică, în privinţa aceasta e bună şi că nu 
trebue ca în asemenea, cazuri să, se interpreteze 
legea în sens aşa de strins: sunt şi remân re- 
cunoscut ca român. 

Cred, că de acest precedent sar putea folosi 
în or ce caz şi d. Degre; cred însă, că d-sa nu 
are trebuinţă nici de aceasta, căci are cea mai 
bine stabilită posesiune de stat. Prin urmare 
putem să trecem la ordinea zilei recunoscând, 
că bine a fost numit în funcţia ce ocupă, re- 
mâindu-ne numai îndoiala, dacă bine a făcut d. 
Anghel desvoltând o astfel de interpelare. 





43. 


Asupra declarării pentru revizuirea art. 7. 


(Şedinţa Camerei de la 24 Fevruarie 1879). 


In sfirşit nu se mai poate întârzia exe- 
cutarea tractatului de la Berlin în privinţa 
articolului 7 din Constituţiune. Provocat 
poate şi prin interpelarea reprodusă mai 
sus (discursul 41), guvernul cere Parlamen- 
tului declararea de revizuire. 

In Cameră raportul delegaților se pre- 
zentă cu două păreri: una, a majorităţii, 
propune la vot simpla declarare de revi: 
zuire, alta, a minorităţii (mai ales fracţio- 
niste), cere să se voteze şi o anume moti- 
vare a acestei revizuiri. In contra părerii 
din urmă se rosteşte discursul următor: 


D-lor deputaţi, starea în care aţi pus mica 
oposiţie conservatoare din mijlocul d-v. este în 
momentul de faţă neobişnuită. Până acum, de 

câte ori veneau propuneri, în rarele casuri în 
care au venit, din partea noastră, vă vedeam 
pe toţi, din o parte şi din alta, uniţi ca să 
afirmaţi adversitatea de principii. 

In casul de faţă însă ne înfăţișaţi nouă, celor 
din oposiţia conservatoare, un spectacol cu to: 
tul deosebit. Vedem această majoritate, această, 
aproape unanimitate de pănă acum, despărțită, 
în două tabere. Eu am auzit pe unul din cei 
mai autorizaţi deputaţi ai majorităţii d-v. de 
pănă acum, azi în minoritate, pe acela care se 
numea un veteran al luptelor parlamentare încă 
de la constituantă, pe d. N. Ionescu, aruncând 
majorităţii acestei Camerei cuvintul de mistifi- 
care, şi am auzit pe d. raportor, reprezentant 
al acestei majorități, respunzând minorităţii d-v. 
cu acelaş cuvint de mistificare, 

Când unii altora vă aruncaţi cuvîntul de mi- 
stificare, permiteţi oposiţiei conservatoare de a 
nu vë imita în această, procedare. Noi suntem 
convinşi, că nu poate fi vorba de mistificare în 
această Adunare, nici din partea unora, nici din 
partea altora. Sunt convins, că este de demni- 
tatea unui Parlament de a crede şi a afirma, 
că or ce deputat lucrează in bună credință 
ca un reprezentant al ţării întregi. 

Aşa dar cu bună credință şi fără mistificare 
aş ruga, ca unul din cei ce vor vorbì după mine 
să-mi facă onoarea de a mă lămuri asupra urmă- 
toarei întrebări: Noi cei din oposiţie vom vorbi 
în sensul propunerii majorităţii şi vom vota în 
acelaş sens, adică vom vota moţiunea pentru 
revizuirea art. 7 din Constituţie, fără a vota, 
şi vre-o motivare; întrebarea care o fac este 
însă aceasta: pentru ce voiţi d-v. din minori- 
tate să ne siliți pe noi toţi de a vota nu nu- 
mai propunerea de revizuire a art. 7 (căci a- 
ceasta o primim cu toţii), dar de a vota şi mo- 
tivele d-v.? 

Chestia mi-a părut deplasată pănă acum, 
şi îmi pare, că şi d. Codrescu ieri şi d. Furcu- 
lescu şi d. Ionescu astăzi au făcut o confusie 
asupra a două lucruri deosebite : motivele şi con- 
clusia. D. Furculescu, care a vorbit în urmă în 
sensul minorităţii, ne-a cetit pe Laferrière, ca să 
probeze, că declaraţiunea trebue să fie motivată. 
Eu am împrumutat de la d-sa, cartea şi iată ce 
citesc în Laferrière, in pasagiul citat de d-sa: 
Les déclarations en cette matiere se font d'a- 
pres les formes de tous les projets de lois ordi- 
naires. Va şă zică şi declaraţia, că este casul 
a, se revizui art. 7, va trebui însoţită de o expu- 
nere de motive. Dar cine o tăgădueşte aceasta ? 

Dar oare aceasta este în discuție ? Motivaţi, d-lor, 
cât veţi voi; nu mă faceţi însă pe mine, care 
mă unesc cu conclusiile d-v., să votez şi motivele 
d voastră. 

Aceasta n’a trecut prin capul nici unui Par- 
lament din lume, şi sunteţi necorecţi, constitu- 
tional vorbind, când cereţi de la noi să vă vo- 
tăm nu numai conclusia, dar şi consideraţiile d v. 
Este, d-nii mei, aşa de elementar aceasta, în 
cât më mir, cum a scăpat din vederea vechiului 
parlamentar de la 1866 deosebirea dintre co 
clusie şi motivare, dintre proiect de lege şi ex 
punere de motive. Conclusia şi proiectul de leg 
se votează, considerantele şi expunerea de mo- 
tive niciodată. 

De exemplu: intrâni astăzi in Cameră, mi s'a 
prezentat un proiect de lege ordinar al d-lui 
ministru Pherekyde pentru calea ferată de la 
Mărăşeşti la Buzău. Proiectul este la a 8-a pa- 
gină, expunerea, de motive este dincolo în cele 
două pagini. D. ministru pune înainte 5 motive; 
eu insă am un al şaselea şi numai pentru acesta 
voi vota legea: este linie strategică între Mă- 
răşeşti şi Buzău. Dacă ar fi fost vorba numai 
de înlesnirea comunicației simple, motivele eco- 
nomice numai mar fi făcut să aştept cu această 

nouă cheltuială, dar pentru motive strategice eu 
votez legea, 

Este dar o eroare constituţională, o eresie parla- 
mentară, când d-v. cereți să vë votez nu numai 
conclusia, ci chiar şi motivele. Asupra motivelor 
fie-care conştiinţă e „liberă: în conclusie să ne 
unim. Şi vedeţi cât de greşită, cat de neconsti- 
tuţională a fost această procedare ; căci din mo- 
mentul, în care a alunecat discuţia pe acest 
teren chiar din partea așa numiţilor vechi par- 
lamentari, au început bănuelile asupra intenții- 
lor ascunse, a început acea scrutare necorectă 
a motivelor individuale. Nici odată, d-lor, într'un 
Parlament nu s'a cerut a se vota alta decât 
conclusia, nu s'a cerut să se voteze motivele. 
Aşa dar cerința minorităţii de a-i vota noi şi 
motivele, este nedreaptă şi neparlamentară. 

Din mijlocul partidului conservator, căci din 
întimplare propunerea majorităţii a fost de la 
început a amicului meu politic, d. Carp, noi 
am voit să vë dăm o dovadă şi eram inspirați 
de simțimintul, că într'o chestie aşa de gravă, 
care ne angajază în faţa străinilor, să dispară 
luptele de partid, şi v'am zis: d-lor, este pro- 
Dabil, că asupra motivelor nu ne unim, dar 
fiind-că asupra conclusiilor ne unim, să facem 
un armistițiu, votăm şi noi propunerea majori- 

tăţii d-voastră şi în discuția publică fiecare 
işi va face profesia de credinţă, şi apoi în 
viitoarele Camere de revizuire acei din noi, 
care vom mai veni, vom avea ocasia să spunem 
ceea ce credem. Insă să nu facem aceasta azi, 
când lumea din afară este atât de agitată în 
privinţa noastră, adică în privinţa tractatului de 
Berlin relativ la noi. Nu faceţi dar această 
luptă învierşunată în sînul Parlamentului! Iată 
ce vë ziceam noi din opoziţia conservatoare. 
Cum, d lor din fracțiune, veniţi acum şi faceţi o 
discuţie învierșunată, pe care noi din opoziţie 
voim să o evităm guvernului? Dar oare de ce? 
D-lor, ia să ne punem în hipotesa, ce o speram 
noi realizabilă, că s'ar fi votat declararea pentru 
revizuirea art. 7 în unanimitate: ce se întîmpla 
atunci în discuţie? Fiecare ar fi discutat şi 
ar fi motivat după cum înţelege: ar fi venit d. 
Codrescu să-şi spue vederile sale, d. Vizanti 
să-şi spue părerile, şi aşa toţi am fi venit să 
expunem convingerile noastre, adeseori deosebite, 
dar am fi votat în unanimitate acea declaraţie, 
ca conclusie a motivelor. Apoi ar mai fi fost 
cineva în ţară, care s'ar fi îndoit asupra sensu- 
lui unui asemenea vot? Ce credeţi d-v., că ar fi 
fost în ţară un singur om, care ar fi bănuit, 
fiindcă de exemplu d. Codrescu a găsit de cu- 

viinţă să voteze declararea pentru art. 7, că 
d-sa a renunţat la ideile d-sale asupra Evreilor? 
De sigur nu! Am fi dat numai ţării spectaco- 
lul de o Cameră şi un Senat uniţi fără nici o 
nuanţă de partid, făra nici o notă discordantă, 
pentru a ne scăpa de o situaţie şi a ne bucura, 
cu o oră mai înainte de independenţa recunos- 
cută, (aplause). 

D-lor, iată teoria constituţională, pentru care 
nu m'am putut uni cu părerea minorităţii. — 
Mai este un alt argument. Eu părerea mino- 
rităţii nu o găsesc destul de francă, nu în in- 
tenţia, intenţiile sunt totdeauna france, dar în 
formularea ei. 

D-lor, Camera şi Senatul au primit la 30 Sep- 
temvrie 1878 următoarea declaraţie, şi eu sunt 
în drept să vë vorbesc de aceasta, fiindcă noi din 
opoziţie vë spuneam de pe atunci: d-lor, nu 
faceţi declaraţie în privinţa tractatului de Ber- 
lin inainte de a întreba ţara! Nu ne angajaţi 
pe calea aceasta, căci ne lipseşte, dacă nu com- 
petenţa juridică, dar competența mai înaltă dată 
de naţiune de a vorbi şi de a o angaja în o 
asemenea chestie, înainte de a o consulta. Vă 
aduceţi aminte, n'aţi primit propunerea noa- 
stră de nouă alegeri; marea majoritate a aces- 
tei Camere şi a Senatului a primit această 

declarație: „Camera luând cunoştinţă de trac- 
tatul de Berlin, autoriză pe guvern a se con- 
forma, voinţei colective a Bu-ropei“. 

O voce. Rezoluţie, nu e declaraţie. 

T. Maiorescu. Or ce rezoluţie este o declara- 
ţie, dar or ce declaraţie nu e o rezoluţie. (A- 
plause). 

Acum fac a doua întrebare: Dacă nu era 
tractatul de Berlin, dacă el nu vorbea de revizui- 
rea art. 7, d-v. tot aţi fi venit să modificaţi acest 
artico) 7? Eu cred că nu. 

N. Ionescu. Ba da. 

T. Maiorescu. Aud pe şeful fracțiunii zicând: 
da. Va să zică: fără nici o presiune din străi- 
nătate ar fi venit fracțiunea şi, din cer senin, 
ar fi cerut revizuirea art. 7, pe care tot ea 
la introdus în constituţie? (Aplause). Apoi 
aceasta ar fi cel mai zdrobitor testimonium 
paupertatis ce şi l-ar da tracțiunea ca partid po- 
ltic, şi încă şi l-ar da în circumstanţe agravante, 
pe când astazi tot şi-l dă, dar şi-l dă în circum- 
stanţe atenuante. (Aplause, ilaritate). 

Dar eu cred, că toţi care au iscălit propune- 
rea minorităţii, nu au dat mandat d-lui Ionescu 
să zică da ; cred că mulţi — dacă nu toţi — vor 
zice, că nu şi găseau acum momentul de a se re- 
vizui art. 7, dacă nu era tractatul de Berlin. 

G. Vernescu. Aceasta e natural. 

T. Maiorescu. Apoi evident, că e natural; dar 
vedeţi, că lucrurile cele mai naturale sunt pen- 
tru unii mai grele de înţeles. (Risete). 

Dacă e dar natural, dacă misiunea noastră, 
când am fost aleşi, nu era de a revizui art. 7 
fără tractatul de Berlin, apoi care e propriul 
motiv, pentru care cereţi acum revizuirea aces- 
tui articol? Neapărat, tractatul de Berlin. Dacă 
dar acesta e propriul şi adevăratul motiv, aveţi 
sinceritatea de a-l spune. D-v. însă nu-l spuneţi, ci 
voiţi să daţi propunerii d-v. aerul pur şi simplu, 
că ar fi propunere eşită din sînul ţării, abstracţie 
făcând de tractul de la Berlin. Ei bine, eu nu 
înţeleg această procedare. Nu voiţi să aibă aerul, 
că declaraţia e luată sub presiunea străină, dar 
nu e mai puţin adevărat, că îndată ce Camera, 
şi Senatul au primit tractatul de Berlin, nu mai 
trebue decât să venim acum şi să fim conse- 
cvenţi, dând Camerei de revizuire calea de a 
modifica, art. 7. Fiindcă dar, d lor, trebue să fim 
consecvenţi vnui vot anterior, care zicea: pri- 
mim tractatul de Berlin, trebue să primim astăzi 
pur şi simplu declararea prealabilă pentru revi- 
zuirea articolului 7, şi nimeni în ţară nu se va 
îndoi asupra sensului acestei declarări. Nu este 
un alegětor în ţara, care să nu ştie, că tracta- 

tul de Ja Berlin este acela, care vă cere revizuirea, 
şi nu va fi nici un aleg&tor, care să-şi facă altă 
idee. Atunci ce pericol vedeţi de a vota sim- 
plu această moţiune, spuind însă în discuţie 
fiecare motivele sale, precum şi eu spui pe 
ale mele? Şi ce găsiţi straniu, ca în faţa stră- 
inului unanimitatea acestei Camere să aco- 
pere poziţia cea grea, ce o are România? (A- 
plause). 

Voi termina, d-lor, arătându-vă motivele, pen- 
tru care noi primim acea moţiune a majorităţii, 
motive, care se deosebesc de cele ce le-am vë- 
zut în raport, precum şi de acele ale minori- 
tăţii. 

D-lor, onor. d. Codrescu în expunerea, sa, li- 
niştită, în cuvinte, dar violentă în concepție, ne-a 
spus între altele aceasta: când a pus ţara art. 
7 în constituţie, ea şi-a adus aminte de o tra- 
diţie seculară, şi nu a făcut alta decât a consacra 
ceea, ce era şi in regulamentul organic și în le- 
gile mai vechi, care le-a avut de secoli înainte, 
şi d. Codrescu a voit se învestească art. 7 cu 
toată venerația, ce se cuvine tradiţiilor și isto- 
riei unui popor. Eu nu sunt de opinia aceasta. 
Eu cred, că nu are a.face art. 7 cu tradiţia 
nvastră istorică, şi iată de ce: La început, în 
acea tradiţie istorică, în adevăr națiunea română a 

fost ante-luptătoarea, creştinismului în contra semi- 
lunei. Acesta este un titlu de glorie al nostru 
de a fi apărat ca sentinelă de la răsărit cresti- 
nismul european, pe cât am putut, contra nă- 
vălirii Turcilor, şi nu. de geaba în Roma italică, 
în oraşul nostru de patrie primitivă, se făceau 
Te-Deumuri în onoarea lui Mihai-Viteazul și a 
lui Ştefan cel Mare pentru biruințele în contra 
Turcilor. Insă acum, d-lor, în secolul XIX, este 
oare tot lupta de creştinătate la ordinea zilei ? 
Dar oare un popor are numai o misiune în viaţa, 
lui? Şi odată ce acea misiune este împlinită, trebue 
să moară, ne mai având alte misiuni pe pământ ? 
Oare un popor nu-şi arată vitalitatea sa mai 
ales atunci, când ]oate să susţie cu o egală 
tărie diferitele misiuni istorice, care i se prezentă 
unele după altele? Cine azi mai vorbeşte în Eu- 
ropa apuseană cultă de misiunea creştinătăţii 
` speciale? Este numai Rusia de la Nord, care a 
venit cu crucea, ortodoxiei ca să deslege chestia 
orientului ! Dar noi, care am fost creaţi cu stat 
constituţional şi ın forma modernă in urma res- 
boiului oriental prin tractatul de la Paris, prin 
stăruința mai ales a generoasei Franţe, a unui 
membru din gintea latină, nouă „nu ni s'a zis, că 
ne crează, pentru că suntem ortodocşii orientu- 
lui, ci pentru că suntem sentinela gintei latine 

înaintate în orient; pentru că ni s'a spus, că 
' avem maţionahitatea latină, de susţinut în orient» 
„ca oasis în mijlocul pustiului de alte rase. (A` 
plause). Apoi atunci vë întreb, d-lor, gintea la- 
tină are ea aface in special cu ortodoxia or cu 
creștinătatea ? Romanii au fost păgâni ; Italienii 
sunt catolici; Francezii sunt catolici şi protestanți, 
sunt Români uniţi şi ne uniţi. Religiunea, or 
cât ar fi ea de importantă, este o notă acceso- 
rie a naţionalităţii; sângele, limba, aspiraţiile 
la o cultură comună, aceasta este gintea latină. 
(Aplause). 

Atunci, d-lor, pentru ce mai puneţi in Con- 
stituţia acestei ginte latine din Orient o exclu- 
dere religioasă ? 

Or care ar fi temerile d-v., nu puteţi să pu- 
neţi o restricţie rehgioasă. Luaţi legile şi le fa- 
ceţi or cât de restrictive pe tărimul economic 
şi social; a pune insă asemenea restricţii cu 
privire la relgie, aceasta, nu intră în ideile se- 
colului de astăzi, şi a fost o mare greşală ce 
s'a comis, când s'a introdus aceasta la 1866 
în pactul tundamental al ţării. 

V& voi atrage însă luarea aminte asupra unui 
punct foarte caracteristic. Aţi cetit protocoalele 
tractatului de la Berlin şi ştiţi, că în protocolul 
8 s'a discutat mai pe larg această chestie. Cine 

deştepta chestia ? Cine cerea ca să se şteargă 
idea de ortodoxism şi de intoleranță religi- 
oasă? Este surora noastră de gintă latină, 
Franţa. . . 

O voce. Este d, Waddington. 

T. Maiorescu. Franţa, întărită de Italia şi 
susținută de celelalte puteri apusene, acelea de 
la care primim noi cultura, acelea, ale căror tra- 
diții de cultură suntem chiemaţi să le susţinem 
în Orient. — Cine din contra ar fi voit să men- 
ţinem art. 7 în Constituţie? Rusia ortodoxă. 

G. Vernescu. Nu este esact. 

T. Maiorescu. În faţa acestei desminţiri sunt 
silit a ceti un pasagiu din protocolul 8 de la 28 
Iunie 1878. Rog pe onor. biurou să bine-vo- 
iască a mijloci, ca să mi se aducă îndată brosura 
oficială. Continuu până atunci. 

In adevăr, şi aci este o eroare comisă de 
d. deputat Vizante în vorbirea sa de alaltăeri, 
nu a venit Rusia în numele naţionalităţii pan; 
slaviste să facă resboiul din urmă, ci a venit 
cu crucea ortodoxă în mână. In numele orto- 
doxiei ne-a invăluit asemenea pe noi în tracta- 
tul de la San-Stefano. In numele crucii orto- 
doxe şi-a luat dreptul ca să vorbească şi pentru 
noi. Noi nu-i dăm acest drept, căci noi, orto- 

doxi sau nu, suntem mai ântâi de toate ginte 
latină şi nu ginte slavă. (Aplause). 

Mi s'a adus acum protocoalele congresului 
din Berlin şi voi dovedi, că era inexactă desmin- 
ţirea d-lui Vernescu. lată ce zice protocolul: 
„D. Waddington admite independenţa Serbiei“ 
(și ştiţi, că acelaş princip s'a aplicat şi la 
România), „dar sub beneficiul următoarei pro- 
puneri: locuitorii de or ce religie se vor bucura, 
de deplină egalitate de drepturi“, 

Această propunere de toleranţă religioasă o 
desvoltă reprezentantul Franţei mai pe larg în 
protocolul al 10-lea şi la acesta au aderat şi 
Italia şi Englitera şi celelalte puteri apusene. 

Numai Rusia sa împotrivit, şi iată ce zice 
protocolul 8: „Principele Gorciacov se teme că 
această, redacţie să nu se aplice mai cu seamă 
la Israeliţi, şi fără să se împotrivească princi- 
pielor generale exprimate într'însa, Alteța Sa. . .“ 

G. Vernescu. Vedeţi, că nu este vorba de re- 
ligie. 

F. Maiorescu, Apoi da, nu cumva voiţi ca 
principele Gorciacov să vie în faţa Europei şi 
să zică: nu primim așa elementele de cultură 
din Europa? Dar vine îndată declararea d-sale 
lămurită, o spune principele Gorciacov destul de 
sincer şi declar: „Alteța sa nu ar dori ca cestiunea 

Israeliţilor, care îşi va avea rîndul mai târziu, sa fie 
prejudecată prin o declaraţie prealabilă. Daca: 
este vorba numai de libertate de religie, prin- 
cipele Gorciacov declară, că ea a fost totdeauna 
în vigoare în Rusia; în ceea ce-l priveşte, dên- 
sul aderă cu totul la acelaş principiu, şi ar fi 
gata să-l întindă în sensul cel mai larg. Dar 
este vorba de drepturi civile şi politice, şi Al- 
teța Sa cere să nu se confunde Israeliţii de la 
Berlin, Paris, Londra sau Viena, cărora negre- 
şit nu li s'ar putea refusa nici un drept politic 
sau civic, cu Evreii din Serbia, România şi câteva 
provincii ruse, care sunt, după părerea sa, un 
adevărat flagel pentru populaţiile indigene“. 

Parcă auzeam vorbind pe d. Codrescu, când 
citeam aceste cuvinte ale prinţului Gorciacov 
din congresul cel mare al Europei. 

Vedeţi dar, că Franţa, Italia, Englitera, care 
are şi dânsa jumătate sânge latin, sunt cele 
dintâi de a insista ca să nu se pue o chestie 
de ortodoxie acolo, unde este o chestie de na- 
ționalitate, şi dacă a avut Franţa un merit în 
istoria modernă a secolului nostru, este de a fi 
pus înainte principiul naționalităților. 

In virtutea, dar a principiului de ginte latină 
stăm noi aci, iar nu pentru ortodoxie. Cu a- 
cesta ne putem apăra în viitor in contra 

panslavismului. Cu acesta putem să conti- 
nuăm a primi germehile de cultură de acolo, 
de unde le-am luat şi pănă acum, adică de la 
Occident, şi nu de la Nord. — 

Un ultim cuvînt pentru o perspectivă mai 
înaltă în viitor: când, în urma votulul d-v., s'a 
întins piciorul ţării peste Dunăre, când aţi luat 
Dobrogea, unde sunt şi alte religii, cu acest 
pas, de cea mai mare insemnătate pentru soarta 
acestei ţări, aţi zis: în mijlocul popoarelor pe- 
ninşulei Balcanice, la deslegarea finală a chestiei 
Bizanțului vrem şi noi Românii să zicem cu- 
vintul nostru, şi acest cuvint nu poate fi reli- 
gia, ci cultura occidentală şi naționalitatea. 

Më resum dar: art. 7 din Constituţie a fost 
un anacronism la 1866. La 1866 era vorba de 
naționalitatea română, iar nu de ortodoxie; tra- 
diţiunile noastre religioase în contra Turcilor 
nu-și mai aveau şi nu-şi mai au locul, ele tre- 
bue să fie inlocuite cu ideile gintei latine, şi de 
aceea nu primesc să mai fie restricţii religioase 
în Constituţia României. 

Iar pentru chestia Evreilor, aceasta se va re- 
solve la alegerile viitovre şi chiw in sinul con- 
stituauntei. (Aplause prelungite). 


44. 


Asupra finanţelor fostului minister conservator. 


(Şedinţa Camerei de la 24 Martie 1879). 





După îndeplinirea formalităţilor pentru 
declararea de revizuire a art. 7 din Consti- 
tuţie, Camera 'aleasă la 1876 trebuia să se 
disolve pentru a se procede la alegerea Ca- 
merelor de revizuire. 

In ultima ei şedinţă de la 24 Martie 
1879, ministrul de finanţe, d. Dimitrie A. 
Sturdza, se foloseşte de prezentarea budge- 
tului său pentru a ataca administraţia fi- 
nanţiară a fostului guvern conservator. 


D-lor deputaţi, nu eram de sigur pregătit să 
vorbesc în această materie, şi eram, ca cei mai 
mulţi din d-voastră, hotărit să nu iau cuvintul, 
ci să terminăm cu o zi mai nainte sarcina noa- 
stră, pentru a ne prezenta din nou înaintea të- 

rii, înaintea alegătorilor. Aş fi tăcut, d-lor, dacă 
tăcerea, în faţa cuvintelor, ce le cred deplasate, 
ale d-lui ministru de finanţe nu ar fi o lipsă de 
datorie şi de onestitate politică din partea mea, 
D. ministru de finanţe, în situaţia urgentă şi 
chiar penibilă, în care ne aflăm, face o dare 
de seamă a stării finanţiare ce o prezentă 
cu bugetele d-sale, şi, în loc de a ne lămuri 
despre dinsele, crede că este momentul venit 
să facă  acuzări retrospective asupra budge- 
telor şi situaţiilor finanţiare ale miniştrilor con- 
servatori. Cum voiţi ca atunci, când se pune 
pe scenă în aceste ultime momente, în care ne 
mai aflăm impreună, când se pune oarecum pe 
seletă chiar partidul conservator, să tacă acel 
singur reprezentant al lui, care din întîmplare 
se află în mijlocul d-voastră ? (Intreruperi). 

D. preşedinte. Vë rog, àlor, nu întrerupeţi, 
sau cel puţin întrerupeţi așa incât să pot auzi 
şi eu ce ziceţi, ca să nu fie ceva neparla- 
mentar. 

T. Maiorescu. Un membru al guvernului a 
vorbit în numele guvernului şi despre meritele 
guvernului ; a zis, că pe lingă celelalte fapte 
măreţe, ce guvernul liberal a făcut, mai face 
şi astăseară un fapt foarte măreț, că adică de 
acum înainte vom avea adevărate bugete con- 

stituţionale. Mărturisesc, dlor, că aş fi găsit 
mai nemerită această laudă, dacă venea cel pu- 
ţin de pe banca deputaţilor. Căci în aceste mo- 
mente ultime, în care ne mai aflăm faţă în faţă, 
cu banca ministerială, era mai bine s'o laude 
alţii, decât să se laude ea însăş în propria sa 
materie, în propria sa chestie. Insă fiindcă a 
făcut-o, noi nu putem primi aceste laude decât 
sub beneficiu de inventar. D. ministru de fi- 
nanţe este convins de meritele d-sale; despre 
aceasta sunt cu atât mai încredințat, cu cât nu- 
mai astfel îmi explic poziţia sa constituţională 
pe acea banca. Trebue să fie foarte adinc con- 
vins d. ministru de finanţe, că aduce un mare 
serviciu, un serviciu pe care nimenea altul de- 
cât d-sa personal nu poate să-l aducă, pentru 
ca în regim constituţional să mai stea d-sa pe 
acea bancă după cele intîmplate. Aşa dar îmi 
explic încrederea, d-sale şi o înţeleg; nu primesc 
însă acuzările aduse trecutului, şi r&u a făcut 
d-sa când a făcut aceasta... 

L. Costin. Aveţi dreptate, că v'am grațiat. 

T. Maiorescu. Trec peste întreruperile d-lui 
Lascar Costin, 

Nu este bine de a se face asemenea acu- 
zări. D. Sturdza a venit cu un şir de cifre; 
eu nu më aşteptam, că astă-seară se va pune 

această, discuţie istorică pe tapet, pentru ca să, 
pot fi şi eu în poziţie să discut. Şi, d-lor, dacă 
e vorba să discutăm cu privire retrospectivă, 
să comparăm ceea ce sa făcut de guvernul 
conservator cu ceea ce se face astăzi, dacă e 
vorba, să vedem situaţia model, pe care d-voastră 
pentru viitor în materie bugetară o puneţi îna- 
intea ţării, apoi atunci, d-lor, sunt dator să 
fac o reservă. Este de netăgăduit, că ar fi fost 
mai bine să avem mai mult timp, să fim mai 
liniştiţi, pentru ca să putem discuta actul cel 
mai însemnat al unei Camere şi cel mai mare 
al vieţei sale constituţionale, adică bugetele, 
iar nu să ne pronunțăm aşa în pripă şi cu ur- 
genţa, cu care ni se cere, numai în câte-va 
zile şi chiar nopţi. Şi nu se poate, cu drept 
cuvint, tăgădui, că multe voturi în această Ca- 
meră asupra acestui budget au fost date cu 
surprindere. 

Onor. d. ministru de finanţe zice, că a înce- 
put era adevărată a echilibrării budgetelor şi 
că aceasta consistă în evaluări juste, iar nu 
umflate, şi zice d, ministru de finanţe, că eva- 
luările făcute în budgetul d-sale se vor realiza, 
căci încasările vor fi egale evaluărilor, dacă nu 
vor fi şi mai mari. Ei bine, d-le ministru de 
finanțe, acesta, este o făgăduinţă, însă d-voastră 

nu vë puteţi făli deja de pe acum, că aţi făcut 
să treacă această pagină ilustră în istoria bud- 
getară a ţării noastre. Nu escomptaţi laurii 
d-voastră din viitor! D-voastră aţi zis: iată ce 
au făcut conservatorii, şi numai de la noi libe- 
rălii aveţi bune rezultate. Aţi zis că de la 
1871 pănă la 1876 conservatorii au făcut în- 
scrieri exagerate, bazate pe evaluări falsificate, 

Voci. Aşa este. 

T, Maiorescu. Strigătele adversarilor nu pro- 
bează, că argumentele lor sunt adevărate, 
Dacă aş imita şi eu cu privire retrospectivă pe 
d. ministru de finanțe — nu în cunoştinţele 
d-sale, pe care nu le am, dar în procedarea 
d-sale, pe care asemenea nu o obişnuesc, dar 
pe care or cine o poate imita, numai să vrea — 
şi dacă aş zice: când au venit conservatorii la 
putere, au avut o moştenire de la un guvern 
liberal; şi dacă aş întreba pe d. ministru de fi- 
nanţe: de ce sa mărginit cu comparaţia sa la 
1871 şi nu s'a dus şi la 1867 şi 1868? Dacă 
aş zice, că cestiunea Strousberg a fost lăsată 
de guvernul liberal asupra viitorului şi că a rë- 
mas ca lege, ca angajament, dar ne acoperit 
cu mijloace finanţiare de la liberali? Dacă aş 
zice, că a rămas asupra ţării de la guvernul 
liberal 18 milioane anuitate impusă ca datorie: 


293 


atunci aţi înţelege îndată, că de la 1868 încolo 
aţi lăsat ţara neacoperită şi că a trebuit să vie 
un guvern, s'a întîmplat să vie guvernul con- 
servator, dar putea să vie or care altul, a tre- 
buit, zic, să vie un guvern următor, care să 
caute mijloacele pentru a acoperi aceste 18 
milioane pe fiecare an. 

D-lor, d-voastră nu aveţi dreptate, când gu- 
vernul conservator a acoperit, aceste 18 mili- 
oane pe an datorie dela Strousberg, să-i adu- 
ceţi asemenea acuzări. Eu sunt de părere să 
nu ne arătăm cu atâta cuget, r&u şi r&sbunător 
în familia noastră constituţională. Piind-că toţi 
suntem începătoii” constituţionali, aş crede, că 
ar fi bine să ne tratăm unii pe alţii cu mai 
multă indulgență. Fără îndoială s'au făcut gre- 
şeli şi într'o parte şi în ceailaltă, şi nu ştiu dacă, 
constituțional vorbind, este actualul ministru de 
finanţe acela, care ne-ar putea aduce la fericită, 
viaţă constituţională, de care vorbeşte în cu- 
vinte, dar nu în fapte. 

D-lor, vë aduceţi aminte, cu câtă violenţă s'a 
tratat partidul conservator, când a voit să pue 
impozitele cele nouă. Pentru ca să acopere 10 
milioane, a trebuit să fie timbru, a trebuit să 
fie monopol de tutun, a trebuit să fie licenţă, rele 
poate, dar necesare. Dar d-voastră, care aţi promis 

că le veţi şterge, ce aţi făcut oare? Deabia aţi 
modificat monopolul acum trei zile, şi aceasta în 
contra guvernului d-voastră, licenţele sunt în 
vigoare, timbrele îngreuiate, patentele înflorite, 
ei bine, cum veniți astăzi şi ziceţi, că guver- 
nul conservator a apăsat ţara? Dar conserva- 
torii au fost siliţi, pentru a face faţă nouei si- 
tuaţii cu acele datorii de 18 milioane, să in- 
troducă noue impozite, şi or ce guvern din 
lume ar fi venit, trebuia să facă aşa. 

Acum credeţi d-v., că este lucru uşor dea 
prevedea cu siguranță la un imposit introdus 
pentru prima oară, ce resultat va da? Credeţi 
d-v., că lipsa ce o are această ţară de o statis- 
tică exactă — şi aci vë aduc aminte de un alt 
caz: se vorbeşte de situaţia evreilor astăzi, şi 
nimeni din noi nu peate spune exact, şi guver- 
nul mai puţin decât noi, nu ne poate spune 
câţi sunt, aşa este de puţină statistică la noi 
— aşa dar într'o lipsă de statistică exactă se 
poate prevedea cu siguranţă veniturile unui nou 
impozit? Am introdus timbrul, dar chiar geniu 
să fie finanţiarul, poate el cu siguranţă să pre- 
vadă îndată, ce valoare vor avea încasările 
reale ale unui lucru cu totul nou? S’a introdus 
noua lege vamală, toată statistica noastră era 
nesigură, cine poate să prevadă la legea nouă 

vamală, care vor fi relaţiile exacte între eva- 
luări şi încasări? S'a introdus noua lege de 
licenţă, cine putea să prevadă exact diferenţa 
între evaluări şi încasări? Vedeţi, d-lor, că este 
aşa de natural ca atunci, cănd. necesitatea ţării 
reclamă înfiinţarea de impozite cu totul nouă, 
nu se putea cu siguranță prevedea raportul in- 
tre venituri şi încasâri, încât nu trebue să vie 
cine-va să facă imputări, când are astăzi va- 
loarea, unei incasări exacte după o experiență 
acum dobinâdită. 

Şi cine face aceste imputări asupra ministe- 
relor trecute? Actualul d. ministru de finanţe, 
care este de câte-va luni la minister, de şi, 
constituţional vorbind, deja prea lung, şi care, 
după tenacitatea d-sale de pănă acum, cred 
că va mai sta pe acea bancă, şi care nu ne 
dă nici o faptă reală a d-sale, ci sfirşeşte 
numai prin o promisiune în viitor, prin o poliţă 
în viitor, zicend că speră, că echilibrarea bud- 
getului actual se va face de Camerile viitoare, 
dacă vor fi patriotice etc. Va să zică echilibra- 
rea reală va fi în viitor, nu aţi putut-o face 
d-voastră acum? Apoi atunci de ce vă lăudaţi 
în prezent? Ceea ce se face acum, este iarăş o 
hârtie prealabilă, şi realitatea vom vedea-o peste 
un an, şi atunci, dacă vom avea fericirea să 

avem pe actualul d. ministru de finanţe tot pe 
acea bancă ministerială, vom vedea, ce însem- 
nează vorba şi ce însemnează fapta. 

Eu unul më îndoiesc; d. ex., iată e nedomi- 
rire, care vă va părea stranie, dar care dove- 
deşte totuş o greşală de calcul în realitate. Vë 
aduceţi aminte, că în compararea ce făcea onor. 
d. ministru de finanţe meritelor d-sale de astăzi 
cu deosebirea din trecut, a vorbit d. ministru 
nu ştiu anume de care venit, dar am însemnat, 
că în anul 1877 erau de ministrul liberal 8 mi- 
lioane evaluate şi sau încasat 16 milioane. 
Ei, este destul această cifră. Eu socotesc, că 
trebue să fie o adevărată eroare de prevedere, 
sau aceste încasări s'au făcut numai din în- 
timplare. 

Voci. D. ministru de finanţe face erori în mai 
bine, şi d-v. în mai rău. 

T. Maiorescu. Dar când începem pe tărimul 
de calcul şi avem un ministru eronat în cal- 
cule... 

Voci. In bine, nu în rěu. 

1. Maiorescu. Eroarea de calcul rămâne tot 
eroare, şi dacă o face astăzi în bine pe ne- 
ştiute, poate să o facă mâine în rëu. (Intreru- 
pere). 

D-lor, d-v. sunteţi convinşi de meritele depline 

ale d-v., eu nu fac decât să apăr pe cei acuzaţi, 
să pledez pentru cei absenţi, lăsându-vă depli- 
na convingere, că d-v. aţi făcut budgetele cele 
mai nemerite şi faptele cele mai admirabile, dar 
cu atât mai mult trebue să më lăsaţi pe mine 
să apăr pe cei acuzaţi cu atâta nedreptate şi 
aşa de neoportun de d. ministru de finanţe. 
Aşa dar dacă d. ministru de finanţe evaluează, 
vămile la 8 milioane şi ele în realitate dau 16 
milioane, apoi a făcut o evaluare, care dovedeşte 
că nu ştia cum va fi încasarea în viitor, şi tre- 
bue să fie numai o circumstanță extraordinară 
şi neprevăzută, care explică această creştere a 
venitului. Nu vedeți? Atunci să vë fac propor- 
ţia mai mare. Apoi dacă d. ex. budgetul ţării, 
care d-v. îl evaluaţi la 101 milioane, la anul 
viitor v'ar da în realitate 202 milioane, îmi veţi 
permite să spui, că atunci r&u laţi evaluat, 
fiindcă într'o ţară sunt foarte multe trebuinţe 
şi foarte multe nevoi şi este bine ca atunci, 
când ai mijloace, să le acoperi şi să îndestulezi 
trebuinţele progresului. Prin urmare nu ar fi 
bine ca să ai în realitate un venit, care la sfir- 
şitul anului să fie de 200 milioane şi tu să crezi 
că este numai de o sută milioane, şi astfel să 
înapoezi, să întârziezi propăşirea ţării în privinţa 
acestor mijloace. 

Aşa dar, dacă ministrul de finanţe zice, că a 
evaluat 8 milioane şi că au eşit 16 milioane, 
aceasta nu este merit, ci sau d-sa a făcut eroare, 
care pentru cifre a eşit bine, dar ar fi fost mai 
bine, dacă ar fi prevăzut cu exactitate ca să pro- 
fite de cifra mai exactă în trebuințele ţării; sau 
dacă nu este eroare, atunci a fost o simplă şi 
necalculabilă intimplare, care nu o puteţi invoca 
drept merit real. 

In fapt, d-lor, au fost circumstanţe extraor- 
dinare acelea, care au făcut să sporească unele 
venituri întrun mod neaşteptat, şi a fost fericit 
pentru ţara noastră, că flagelul r&sboiului la noi 
a avut cel puţin această îndulcite, că ne-a per- 
mis de a fi în mai bună stare finanţiară decât 
alte dăți; dar a-şi face d. ministru de finanţe 
un merit din aceasta pentru regimul actual, 
este nedrept şi nu corespunde realităţii. Insă 
d. ministru de finanţe, care comitea nedrep- 
tatea de a-şi atribui merite de prevedere, ne- 
pomenind de întimplarea favorabilă a r&sboiu- 
lui, d-sa, care făcea această eroare pentru a 
arăta deosebirea între evaluări şi încasări, vine la 
al doilea fapt, ca să atace partidul conservator 
şi să ridice pe cel liberal, şi zice : budgetele 
votate la cheltueli au o mare deosebire în plus 
de cele realizate, şi fiindcă aceasta s'a întim- 

plat tocmai şi d-lor liberali, își aduce acum 
aminte de evenimentele externe şi invoacă aceeaş 
circumstanţă a r&sboiului, ca să se scuze de 
ce cheltuelele făcute au fost mult mai mari 
decât, cele votate, şi astfel zice: au fost mult mai 
mari, dar era r&sboiul. Da, era r&sboiul; dar ceea 
ce este drept; şi echitabil într'o parte la scuză, 
este drept şi echitabil şi în ceailaltă parte la 
merit. 

Ră&sboiul a fost acela, care a produs pe deo 
parte oare care sporiri de venituri extraordi- 
nare, ceea ce nu este un merit de prevedere, 
şi pe dealtă parte a silit să se facă cheltueli ne- 
prevăzute in budget, şi prin urmare, după cum 
nu este drept să vi se impute că budgetul 
cheltuelilor de r&sboi executat de d-v. a fost 
mai mare decât acel votat de Cameră, tot 
astfel pu e drept să vi se atribue meritul în 
prevederi şi mai cu seamă nu e drept să vor- 
biţi de  falsificări intenţionate ale conservato- 
rilor. 

Ea să venim, d lor, la realitate şi să vedem, ce 
credeţi d-v. aici? Credeţi că, politiceşte vorbind, 
în partidul liberal ca deosebire de partidul con- 
servator este o tainică putere, o intervenire 
mistică, care face din toţi miniştrii d-v. de fi- 
nanţe oameni buni şi mai oneşti finanţiari decât 

toți miniştrii de finanțe din partidul conserva- 
tor? Ce însemnează imputările d-v. aruncate 
aşa asupra trecutului? Apoi cine a fost mi- 
niştrii partidului conservator, de care vorbeşte 
actualul ministru? A. fost câtva timp d. Mavro- 
geni... 

Voci. A! (Zgomot). 

D. preşedinte. Binevoiţi a respecta libertatea 
cuvîntului. 

T. Maiorescu. A fost apoi câtva timp d. G. 
Cantacuzin, a fost iarăş câteva zile d. Teodor Ro- 
setti, şi apoi d. Strat. Ei bine, voeşte să zică d. 
Sturdza, care de abia 4 luni este pe băncile ace- 
lea, vroeşte să afirme că numai d-sa, în deosebi 
de ceilalţi, începe pentru prima oară era consti- 
tuţională a unei regulate stări finanţiare, nu- 
mai aşa pe hârtie? Më iertaţi, d-lor, dacă reduc 
chestia la persoane, dar sunt silit, căci s'a arun- 
cat imputări de falsificări, şi falsificările nu se 
pot zice aşa în abstract, ci sunt imputări aduse 
unor persoane din partidul conservator, din care 
am onoare şi eu să fac parte. Ei bine, vrea să 
zică d-sa astăzi, că numai d-sa este onest în 
evaluări, şi că Strat, Rosetti şi Cantacuzin, pen- 
tru că sunt conservatori, nu sunt oneşti ? 

Voci. Pune pe d. Mavrogeni, de ce-l laşi afară. 
(Zgomot). 


301 


T. Maiorescu. D-lor, de câte ori am datoria să 
vorbesc în mijlocul d-v., este tendenţa mea de a 
më pune pe cât pot la nivelul convingerilor co- 
mune ale d-v., şi nu vorbesc decât ca să fiu pe 
cât se poate ascultat de colegii mei din Cameră, 
de d-v. Prin urmare, când mă văd silit a mă 
apropia de simţimintele d-v., më ţiu de ele 
pănă unde pot. Reduc dar chestia la aceasta. 
Ce vrea să zică d. Sturdza? că aceşti oameni au 
falsificat evaluările? Şi că numai oameni din 
partidul liberal au o tainică putere mistică, 
în ei... 

Voci. Nu. 

T. Maiorescu. Nu? Atunci pot termina cu 
aceste cuvinte, penibile de zis în mijlocul d-v.: 
atunci de ce această, recriminare? De ce d. 
Sturdza, care e ministru nu la r&sboi, ci la fi- 
nanţe, care prin urmare trebue să fie cel mai 
rece şi calculator în cifre, cel mai pus deasupra, 
partidelor, dacă se poate cel mai universal pen: 
tru ţara întreagă, iar nu numai pentru un par- 
tid sau pentru persoana d-niei sale, de ce dom- 
nia sa profită de o grupare de cifre pentru a arunca 
ură şi recriminări asupra trecutului? Şi fi tre- 
bue gare d-sale numai decât folia rëului trecutului 
pentru ca să se poată vedea binele d-sale? Oare 
aşa de slab este binele adus de d-sa, încât el 

nu poate trăi decât din răul altuia? Oare misi- 
unea partidului liberal venit la putere era nu- 
mai ca să arete în vorbe relele trecutului, fără, 
să facă el mai bine? 

D-lor, dacă e ceva trist în mijlocul vieţei 
publice în România, este mai ântâi deosebirea 
actuală a partidelor, care nu este naturală. Se 
aruncă, vorba de reacţionar, fără a se şti ce însem- 
nează aceasta, se zic liberali unii, care nu sunt 
liberali, se zic reacţionari, centralişti. . . 

Voci. Roşii. 

T. Maiorescu. Şi roşii şi fracţionişti, fără a se 
şti, care e adevăratul înţeles al acestor cuvinte, 
şi mai cu seamă fără a se şti, care e deosebi- 
rea de principii între aceste partide. Aşa încât 
adesea ori partidele noastre au aerul de a fi mai 
mult o deosebire de persoane, decât de prin- 
dipii. Şi în această rea stare de lucruri în viaţa 
“publică ne-am găsit noi, începători ai constitu- 
ţionalismului, să ne încriminăm unii pe alţii? 
Mie mi se pare, d-lor, că adevărul este acesta: 
Şi unii şi alţii am făcut greşeli; ar fi bine însă, 
când sar putea ca din luptele aceste să 
iese o înțelegere comună mai mare, și cred că 
tendenţele fiecărui om public, iubitor al ţării sale, 
trebue să fie—nu de a săpa abisul ce desparte 
partidele la noi, care nu sunt naturale, ci de a-l 

umplea, aşa încât să se mai împace între dînsele 
de cât se poate, şi atunci când bătrânii luptător, 
ai naţiunii nu vor mai fi, să ne găsim noi cei 
tineri mai uniţi şi mai animați de un adevărat 
patriotism, ca să lucrăm în viitor en mai puţină 
ură şi cu mai multă convingere de principii. 

Ei bine, d. ministru de finanţe, care este pu- 
tem zice încă dintre cei relativ tineri, trebue să 
părăsească ura, şi încriminările, şi să contribuim 
cu toţii cât se poate ca să ne întărim, să învă&- 
ţăm unii de la alţii şi să aducem foloase ace- 
lora, în numele cărora suntem aci, a poporului 
român, destul de indiferent la aceste încriminări 
de persoane şi de partide, dar doritor de bune 
rezultate, fie că ele ar veni dintro parte, sau 
din alta. (Aplause). 


45. 


IN CAMERA DR REVIZUIRE 





Despre apelul nominal la începutul unei 
Camere. 


(Şedinţa de la 22 Mai 1879). 





Alegerile pentru Camerele de revizuire 
se fac în Mai 1879, sub ministerul arătat 
la pag. 221. Dintre ccnservatori se aleg 
în Senat între alţii dd. Lascar Catargi, Ma- 
nolache Kostaki (trecut iar la conserva- 
tori), N. Krezzulescu, B. Boerescu, Q. Gr. 
Cantacuzin, I, Strat, Men. Germani, colonel 
Roznovanu, iar în Adunare dd. P. Carp, A. 
Lahovari, Gr. Triandafil, Leon şi Jacob Ne- 
gruzzi, Nicu Gane (pe atunci conservator- 
junimist); se alege şi autorul acestei scrieri 
tot la colegiul I din Iaşi, de şi fracţia „li- 

beră şi independentă“, cu aprobarea guver- 
nului, îi opusese candidatura lui Vasilie 
Alecsanări. Sesiunea extraordinară se des- 
chide la 22 Mai, şi în aceeaş zi, după ceti- 
rea Mesagiului, Camera, îşi incepe lucrările 
sub prezidenţa lui D. Cariagdi ca cel mai 
în vîrstă după generalul G. Magheru, care 
renunţase. 

La cetirea apelului nominal se produce 
următorul incident : 


T. Maiorescu. Cer cuvintul în chestie de re- 
gulament. 

D. preşedinte. D-lor, daţi-mi voie să vă citesc 
articolul din regulament relativ la procedura 
ce se urmează la deschiderea unei nou& legis- 
laturi: 

„Art. 1. La inceperea unei nouă legislaturi, 
după cetirea mesagiului de deschidere, cel mai 
în vîrstă dintre deputaţii prezenţi ocupă scaunul 
prezidenţiei. El este asistat de patru dintre de- 
putaţii cei mai tineri, ca secretari. 

„Art. 2. Biuroul provisariu procede apoi la 
împărţirea Adunării prin sorţi, în opt sec- 
țiuni...“ 

Voci. Aşa èste. Trageţi sorții. 

D. preşedinte. De aceea am onoare a vë spune, 
că nu pot face alt-ceva acum, decât să încep 
tragerea la sorţi a secţiunilor. (Zgomot). 

T. Maiorescu. D-le preşedinte, cred că în che- 
stie de regulament trebue să avem cuvintul, 
pentru că ar putea veni un alt preşedinte, care 
să, facă, alt-ceva decât ceea ce-i cere regulamen- 
tul, şi noi atunci avem datoria să-l luminăm,.. 
(Zgomot). 

D. preşedinte. Regulamentul îmi zice, că în: 
dată să încep tragerea la sorţi. Dacă insă Ca- 
mera va hotări altfel, atunci eu n'am decât să, 
fac ceea ce va voi Camera. 

T. Maiorescu. Vë rog să-mi daţi cuvîntul în 
chestie de regulament; nu ştiţi, ce chestie am 
să tratez... 

D. preşedinte. Nu însă înainte de a se trage 
la sorţi secţiunile. 

G. Vernescu. Or ce biurou, provisoriu or de- 
finitiv, trebue să meargă conform regulamentu- 
lui; prin urmare nu puteţi refusa cuvintul ni- 
menui în chestie de regulament. 

Voci. Aşa, aşa. 

D. preşedinte. Fiind-că văd păreri pentru şi 
contra, şi fiind-că regulamentul nu prevede ca- 
sul ce se iveşte în această imprejurare, de a- 
ceea voi da cuvintul d-lui Maiorescu. 

T. Maiorescu. D-le preşedinte, fiind-că nu ştiu 
încă, dacă este Camera constituită sau nu, da- 
ţi-mi voie să mă adresez la d-voastră, d-le preşe- 

dinte, care sunteţi în acest moment singura 
autoritate constituită, către care ne putem a- 
dresa. 

Este, d-le preşedinte, o chestie prealabilă 
primordială, care primează chiar acea împărţire 
în secţiuni, pe care dv. ne-aţi amintit:o ca 
prima noastră lucrare în situaţia, în care ne 
aflăm acum ; este chestia, de a se şti, cum sun- 
tem noi aci, chiar în modul acesta pregătitor 
Şi provisoriu, în care ne aflăm astăzi? Pe ce 
cuvint, pe ce baze suntem veniţi acei câţi 
suntem astăzi în Adunare? Pe ce normă, pe ce 
baze suntem trecuţi în apelul nominal, şi în ce 
posiţie suntem ca să fim traşi la sorţi pe sec- 
ţiuni? D-voastră puteţi apreţia importanţa, con- 
stituţională a acestei întrebări, şi de aceia, aş dori 
să më lămuriţi, dacă ar putea fi oare permis 
unei ingerinţe prefectorale sau guvernamentale 
să ne trimită aci prin Monitor în mod preala- 
bil şi provisoriu pe acei deputaţi, pe cari-i vo- 
eşte numai guvernul şi prefectul? De sigur nu. 

Care deputat intră aci? Acela, care e trecut 
pe lista imprimată, ce se află la biurou ? Această 
listă poartă titlul „Adunarea deputaţilor“. Dar 
cine a făcut-o? Care Adunare a deputaţilor e 
aceasta? Pănă când se va constitul Adunarea, 
deputaţilor şi pănă când d-voastră veți procede 


808 


la împărţirea în secţiuni, pănă când se va ve- 
rifica în secţiuni şi apoi va decide Adunarea în 
mod suveran: pănă atunci cine se consideră ca 
deputat ? Acela, pe care-l voeşte prefectul sau 
guvernul, or acela, pe care îl trimite biuroul 
electoral ? Unde e pănă atunci suveranitatea a- 
cestei chestii? In mâna prefectului şi a Moni- 
torului oficial sau a imprimeriei statului, or în 
mâna alegătorilor ? E evident, că în mâna ace- 
stora din urmă; şi prin urmare prefectul n'are 
ce căuta, afară numai dacă voeşte să fie un 
amabil intermediar între guvern şi alegători, 
amabilitate, de care noi nu avem nici un in- 
teres. 

D. Nicu Ganea a cerut cuvintul adineaori, 
când se făcea. apelul nominal, la numele Morţun, 
ca să întrebe, ce caută d. Morţun pe această 
listă ? Şi in virtutea, cărui mandat a venit d-sa, 
aci? In adevăr văd în mânele d-lui Nicu Ganea 
un act intitulat astfel: biuroul definitiv al cole- 
giului I electoral din judeţul Suceava. Prin a- 
cest act biuroul definitiv arată, că majoritatea a 
avut-o d. Ganea, şi se certifică această alegere 
şi de primăria, urbei Fălticeni. Când lucrul dar 
este astfel, trebue să ne întrebăm cu toţii: cine 
a făcut lista cu d. Morţun? Eu, care m'am in- 
teresat de chestie, am văzut o depeşe publi- 

cată în Monitorul oficial din partea prefectului, 
prin care d-sa, pentru a-şi procura o victorie 
de 24 de ore, a arătat că d. Morţun este de- 
putatul ales. E ştiut, d-lor, că ministerul şi 
prefecţii nu au făcut nici o ingerință în ale 
geri, dar s'a făcut de comitetele electorale, ne- 
gresit fără nici o autorizare ministerială. Acest 
comitet electoral a propus şi susţinut candida- 
tura, d-lui Morţun, care însă a căzut, cel puţin 
pănă acum. Cu toate acestea prefectul îl tele- 
grafiază pe dsa ca deputat ales. Pănă când 
vom fi noi constituiți şi ne va fi permis să a- 
tragem atenţia d-lui ministru da interne asu- 
pra prefectului, care şi-a permis să telegrafieze 
deputaţi după predilecţiile d-sale, iar nu pe 
acei, care în adevăr au întrunit majoritatea vo: 
turilor şi au certificatul definitiv, pănă atunci 
pentru noi d. Nicu Ganea trebue să fie trecut 
in această listă, şi dlui să figureze în secţiuni 
ca deputat ale3.... (zgomot).... Fiind-că singura 
autoritate, la care mě adresez, nu-mi dă aten- 
ţie în acest moment, voi aştepta pănă când 
urechile acestei autorităţi vor fi deschise pentru 
cuvintele mele. . . 

D. preşedinte. Më iertaţi, dacă aţi fost siliţi 
să vë întrerupeţi din causa convorbiri ce am 

avut aci; însă tot deodată am observat că vă 
adresaţi şi către Cameră şi atingeaţi şi cestiu- 
nea cum a urmat ministerul şi prefectul în 
alegere... 

T, Maiorescu. Eu rog să se şteargă d. Morţun 
din această listă şi să se inscrie d. Ganea. 

A. Sihleanu. D-le preşedinte, më adresez la 

d-voastră, fiind-că Adunarea nu este încă con- 
stituită şi prin urmare nu avem o şedinţă, in 
care să putem discuta şi vota ceva, De aceea 
protestez în contra d-voastră, pentru că aţi dat 
cuvîntul în cestiune de regulament, fiind-că 
după regulament, când este vre-o discuţiune, fie 
în or ce fel de materie, trebue să se dea un 
vot. D. Maiorescu ne-a ţinut un discurs în toată 
regula şi ne-a cerut chiar conclusiuni. Dar pu- 
teţi oare d-voastră să cereţi Camerei a da un 
vot inainte de a fi constituită? 
- Vë rog dar, d-le preşedinte, să curmaţi, iar 
nu să, deschideţi discuţiunea, fiind-că discuţiune 
nu poate fi, şi să procedeţi la tragerea la sorţi 
a secţiunilor, conform regulamentului. Or ce altă 
lucrare este contrarie regulamentului, 

D. preşedinte. D-lor, am dat cuvintul, fiind-că 
am avut trebuinţă de a fi luminat. Acum, fiind 
luminat, şi văzând certificatul care-l prezentă 

d. Ganea, declar că voi trece în apel nominal 
pe d. Ganea. 

Voci. Prea, bine! 

D. preşedinte. Acum vom procede la tragerea 
la sorţi a secţiunilor. 


46, 


IN CAMERA DE REVIZUIRE 


Pentru amânarea desbaterilor asupra 
articolului 7. 


(Şedinţa de la 5 Septemvrie 1879). 


Camera, de revizuire, deschisă în 22 Mai 
1879 sub ministerul arătat la pag. 221, ale- 
sese o aşa numită „comisie de inițiativă par- 
lamentară“, care să propue noua formulare 
a articolului 7 din Constituţie. După multe 
desbateri, majoritatea comisiei, prin rapor- 
torul ei d. Gh. Mârzescu, ajunsese să propue 
Parlamentului un proiect de revizuire, care 
a fost trimis în studiul secţiunilor. Guver- 
nul era încontra proiectului, însă nu izbu- 
teşte cu părerea sa decât în trei secţiuni, 
care aleg delegaţi pe dd. Col. Lecca, D, 

Giani şi I. Läțescu. Majoritatea de 4 sec- 
țiuni remâne favorabilă proiectului combă- 
tut de guvern şi îşi alege delegaţi pe dd. 
Q. Vernescu, B. Conta, N. Nicorescu şi M. 
Burileanu. Aceştia întroduc în lucrarea co- 
misiei de iniţiativă câteva modificări de 
puţină însemnătate şi astfel propun, prin 
raportorul B. Conta, următorul 


„PROIECT 


de dispostţiuni constitutionale destinate a 
înlocui art. 7 din Constituţiune. 


„Art. 7. Străinul, de or ce credinţă re- 
ligioasă, poate dobindi însuşirea de cetățean 
român, îndephnind condiţiunile şi formele 
următoare: 

„Va adresa către Domn cererea sa de 
naturalizare, arătând capitalurile, statul său, 
profesiunea sau meseria ce exercilă şi vro- 
inţa de a-şi statornici domiciliul pe terito- 
riul României. 

„Dacă, după o asemenea cerere, petiţio- 
narul va locui zece ani în ţară, şi dacă 
prin purtarea şi faptele sale va dovedi că 
este folositor ţării, Corpurile Legiuitoare îi 
vor putea acorda împământenirea, 

„Vor putea fi scutiţi de stagiul de zece 
ani acei, care vor fi făcut, ţării servicii im- 
portante, care vor fi adus în ţară industrii, 
invenţiuni utile sau talente distinse, care 

vor fi fondat în ţară stabilimente mari de 
comerciu sau de industrie. 

„Asemenea vor putea fi scutiţi de sta- 
giul de zece ani străinii născuţi şi crescuţi 
în România, din părinți născuţi în România, 
şi care nici unii nici alţii nu sau bucurat 
vreodată de o protecţiune străină, 

„Asemenea vor pute» fi scutiţi de sta- 
giul de zece ani străinii născuţi şi crescuţi 
în ţară, care nu se vor fi bucurat vreodată 
de o protecţiune străină şi care vor fi ob- 
ţinut bacalaureatul îri scoalele române. 

„Impământenirea nu se poate acorda de 
cât în mod individual, prin lege votată de 


. Corpurile Legiuitoare, sancţionată şi pro- 


mulgată de Domn. 

„Insuşirea de Român se conservă gi se 
pierde, conform disposiţiilor coprinse în codi- 
cele civil. 

„O lege speciulă va determina modul, 
prin care străinii îşi vor putea stabili do- 
miciliul pe teritoriul României. 

„Numai Românii şi cei împămînteniţi 
pot dobindi imobile rurale în România, 
Străinii nu pot dobîndi asemenea imobile 
decât prin succesiune ab-intestat“, 


In această formulare proiectul se primeşte 
de majoritatea delegaților la 3 Iulie 1879 şi 
se depune în manuscript pe biuroul Camerei 

la 4 Iulie. In aceeaş şedinţă atât gu- 
vernul, cât şi prezidentul Camerei C. A. 
Rosetti se declară demisionaţi, fiindcă nu 
mai sunt expresia majorităţii. Insă C. A. 
Rosetti este reales prezident cu 73 voturi 
contra 43; iar şedinţele Camerei se întrerup 
păna la constituirea noului minister, care 
se anunţă la 11 Iulie în următoarea com- 
punere (puţin corectă, v. pag. 128): 

I C. Brătianu, prezident şi lucrări pu- 
blice. 

M. Kogälniceanu, interne. 


B. Boerescu, externe. 

N. Krezzulescu, culte. 

D. A. Sturdza, finanțe. 

Col. Lecca, r&sboi. 

A. Stolojian, justiţie. 

Noul minister ceteşte o declarare, în 
care se arată de acord cu proiectul majori- 
tâții, şi totdeodată Parlamentul se amână 
pe timp de o lună. 

Redeschizendu se la 11 August, Camera 
îşi hotăreşte însaş o nouă amânare pănă 
la 21 August. In tot timpul de la 4 Iulie 
până la 21 August proiectul de revi- 
zuire, reprodus mai sus, nu se tipărise încă 
de Imprimeria statului. După multe insis- 
tenţe, deabia la 27 August se împart de- 
putaţilor exemplarele tipărite, şi în şedinţa 
de la 4 Septemvrie încep desbaterile pu- 
blice asupra lui. 

Pe lingă acest proiect mai este în dis- 
cùție numai propunerea făcută de dd. N. 
Blaremberg, etc. de a se respinge or ce 
revizuire; căci un proiect al minorităţii 
delegaților (D. Giani, col. Lecca, I. Lăţescu), 
mai aproape de părerea guvernului, şi o 
propunere a d-lui P. Carp fuseseră re- 
trase. 

In asemenea împrejurări se ţine discur- 
sul următor: 


V'am rugat să-mi daţi cuvîntul, d le preşedinte, 
fiindcă më cred dator să propui onor. Camere 
ca să amâne discuţia de faţă, 

Propunerea de amânare, ce voiavea onoare să 
o susţiu înaintea d-voastră, nu este o amânare 
intrun mod indefinit, ci o amânare pentru una 
sau câteva zile, pănă când şi guvernul va putea 
să vie înaintea d-voastră cu un contra-proiect 
al său, dacă-l are, pentru ca părerea formulată 
de majoritatea, delegaților şi părerea guvernului 
să fie discutate înaintea d-voastră şi înaintea 
ţării în acelaş timp, să putem fiecare din noi 
să cumpănim valoarea unuia şi a celuilalt pro- 
iect, şi numai după această cumpănire să ne dăm 
votul nostru în cunoştinţă de cauză. 

D-lor deputaţi, chestia cum mi se prezentă 
mie, îmi pare de o mare importanță constitu- 

țională ; şi vë rog să-mi daţi atenţia d-voa- 
stră pentru a vë desvăli câteva considerante în 
favoarea ei, 

Cum se înfăţişează chestia? Au venit îna- 
iotea d-voastră în desbaterea de ieri patru 
propuneri : proiectul majorităţii, un proiect 
care pe aceeaş coală de hârtie îl văd însemnat 
drept contra-proiect al minorităţii , alăturea era o 
propunere subsemnată de d. Blaremberg şi alţii, 
care tindeau a nu se revizui de loc art. 7, şi 
în fine în raport se menţionează o a patra pro- 
punere, subscrisă de d, Carp. Când sa deschis 
discuţia generală, spre marea mea mirare, am 
văzut că minoritatea, care prezentase contra- 
proiectul şi unde erau subserişi dd. Dimitrie 
Giani, colonel Lecca şi I. Lăţescu, prin orga- 
nul dlui Giani declară că-şi retrage contra- 
proiectul sëu. Onor. d. Carp asemenea declară 
că-şi retrage părerea sa. 

P. P. Carp. Propunerea. 

T, Maiorescu. Declară şi d. ministru-preşedinte 
în sfirşit, că nu aderă la celelalte două propu- 
neri, care remâneâu în discuţie, se înțelege nici 
la aceea care nu vrea revizuirea, dar nici la 
aceea, care însuma în sine opinia majorităţii, cum 
era formulată aci. 

Ei bine, cum stăm atunci? Mi-am permis să 

întreb pe d. preşedinte, şi cred că eram în drep- 
tul meu, cine este înscris in lista oratorilor? şi 
am văzut, că sunt înscrişi încă doi, care toţi 
vor să vorbească pentru proiectul majorităţii 
comitetului de delegaţi, şi nu am văzut pe ni- 
menea, înscris, care să vorbească în contra aces- 
tui proiect. Şi prin această tactică parlamentară, 
pe care nu-mi permit a o califica, nu i se face 
nici măcar onoarea de a fi discutat contradic- 
toriu ca să se lămurească lumea, unde stăm. 
Vreau adică să fie aduşi deputaţii, care vor- 
bese şi au vorbit pănă acum, dd. Blarem- 
berg şi Conta, în poziţia puţin serioasă de a 
vorbi într'o parte pentru nişte oameni con- 
vinşi de mai nainte şi în altă parte în contra 
unor Oameni, care prin tăcerea lor vor să as- 
tupe resunetul, ce aceste cuvinte vor avea in 
ţară? Şi la întrebarea d-lui Lahovari, făcută 
ieri venerabilului nostru preşedinte, dacă nu 
acordă cuvintul la cineva în contră, d. preşe- 
dinte, cu o ironie inteligentă, a răspuns: nu-i 
pot inventa. 

Nu cumva suntem unanimi de părerea majo- 
rităţii ? (Aplause). Este ştiut, că nu suntem una- 
nimi, a declarat ieri şi d. preşedinte al consiliului, 
că este în contra proiectului majorităţii. Atunci 
întreb încă odată: cum ne aflăm? O să vie 

antâi propunerea acelora, care sunt contra revi- 
zuirii ; este probabil, cred că nu exprim ceva 
prea aventurat, dacă zic, că această propunere 
va rămânea în minoritate. O să se prezente 
atunci la vot părerea majorităţii. Să luăm cele 
două hipoteze. Dacă se primeşte această din 
urmă părere, numită a majorităţii, primise-va 
ea fără ca guvernul ţării, care ne reprezentă 
faţă cu străinătatea şi care a declarat că nu 
aderă la ea, să fi venit să ne spue, la ce aderă 
şi care este proiectul său? Dar atunci ce gu- 
vern avem noi, care ne reprezentă faţă cu străi- 
nătatea? (Aplause). 

A doua hipotesă: pârerea majorităţii cade, ne- 
întrunind două treimi. Dar atunci, d-lor, v'aş 
ruga, să më lămuriţi asupra acestei îndoeli: atunci 
cum r&mâne chestia constituţională ? Noi sun- 
tem acum Cameră de revizuire; convocați am 
fost printr'o decisie a unei Camere anterioare, 
care în urma a trei lecturi prevăzute în Consti- 
tuţie a declarat, că este caz a se revizuiart. 7 
din Constituţie, şi de drept s'a disolvat, şi am venit 
noi. Prima noastră misiune, şi de o camdată sin- 
gura a Camerei de revizuire, este de a ne pronunța 
asupra art. 7, îl revizuim sau nu? Îndată ce 
opera revizuirii este terminată într'un mod sau 
în altul, noi încetăm dea mai fi Cameră de revi- 

zuire, şi sau continuăm în calitate de Cameră 
ordinară sau nu. Dar această din urmă chestie 
nu importă aşa demult; ceea ce importă, este, 
că în momentul, când cpera revizuirii va fi 
terminată, am încetat de a fi Camere de re- 
vizuire, de a lucra cu două treimi, în necesar 
acord cu Domnul şi cu celelalte prescrieri de 
procedură ale Constituţiei. 

Ei bine, retrăgendu-se proiectul minorităţii şi 
proiectul d-lui Carp, în desbatere stă numai pro- 
iectul majorităţii şi proiectul nerevizioniştilor. 
Dacă d-v. aţi primi cu două treimi vre unul din 
aceste două proiecte, opera d-v. de Cameră de 
revizuire n'ar fi încetată. Aţi putea să ziceţi, că 
mai prelungiţi sesiunea acestei Camere, de oare 
ce proiectul votat de dinsa trebue să se vadă, 
dacă e primit de Senat sau nu, şi nu ştiu în 
ce sens ar mai putea să se modifice redacţia ca 
să fie identică. Dar dacă d-v. respingeţi atât o 
părere cât şi ceialaltă părere, aşa încât nu mai 
e vorba de revizuire, vă întreb, în momentul în 
care d. preşedinte va declara votul, în momen- 
tul în care va zice după ultima bilă dată: S'a 
respins şi un proiect şi altul, cum stăm în acel 
moment? Mai suntem Camere de Yevizuire ? 
Camera de revizuire a declarat: nu este lov a 
se revizui Constituţia ; şi atunci cine o mai poate 

continua de acum înainte? Să vedem. S'a de- 
clarat, că nu este caz de a se revizui, căci de 
şi s'a primit în princip revizuirea, dar sub 
forma, specială, sub care ne-a venit, revizuirea 
s'a respins. D-v. puteţi la luarea în considerare 
să votaţi cu 2/3 unul din acele proiecte. Dar 
dacă la discuţia aliniatelor (căci este un singur 
articol) nu vě veţi mulţumi cu redacţia vre unui 
aliniat şi veţi vota în contra, la votarea în to- 
tal veţi vota poate de asemenea în contra pro- 
iectului întreg, precum aceasta s'a întîmplat de 
mai multe ori cu alte proiecte ordinare. De şi 
s'a luat în consideraţie în princip, însă pentru 
că un amendament nu a triumfat, la votarea în 
total proiectul s'a respins. 

Cand Camera este o Camera ordinară, poate 
guvernul să ne aducă legea mai târziu din nou 
în desbatere. Dar la o Cameră de revizuire, dacă 
proiectul cade, se poate urma tot astfel? Veţi 
avea oare să convocați o altă Cameră de revi- 
zuire? De ce ne îngreuiaţi poziţia, deja grea, 
şi cu această greutate constituţională ? Poate 
oare guvernul să vie şi să prezente un nou pro- 
iect ? Insă de la ultimul vot al respingerii 
singurelor proiecte în discuţie, eu nu mai văd Ca- 
meră de revizuire. 

Dar să luăm o altă hipoteză: vine guvernul 
şi chiar înainte de a se pronunţa cuvintul sacra- 
mental şi fatal al respingerii (căci după ce sa 
pronunţat, cred că s'a isprăvit cu Camera de re- 
vizuire) zice: iată alt proiect! Ei, dar pănă când 
aceasta ?! Dacă se respinge şi proiectul ministe- 
rial şi noi continuăm sistema aceasta de inter- 
pretare, atunci vin alţi 7 deputaţi din majoritate, 
care este o majoritate bine „disciplinată“ (şi 
sper că prin aceasta nu zic un cuvint care vë 
displace, căci aş fi nefericit să displace majorită- 
ţii, zic dar, că majoritatea este bine disciplinată, 
nu-i fac injuria de a zice că este inregimentată 
(risete, aplause)... aşa dar, când din această 
majoritate, foarte bine disciplinată, vin 7 depu- 
taţi şi propun alt proiect, iar trecem în secţii, 
iar discutăm, iar venim, şi iar n'au ?/s, şi în 
momentul de a se pronunţa votul, iar vin alţi 
7, iar discuţie, iar n'au 2/3. Apoi când se sfirşeşte 
vreodată o Cameră de revizuire ? sau are o fiinţă 
fără, sfirşit legal, este un convent ca în revoluţia, 
franceză ? 

Insă, d-lor, dacă nu puneţi mult temei pe 
această chestie de formă, permiteţi-mi a intra 
mai mult în lăuntrul lucrului, în fondul chestiei 
constituţionale. Dacă unii din d-voastră, după 
respingerea, amindouă proiectelor, totuş au sim- 

ţul, că trebue să continuăm în calitatea de 
Cameră de revizuire, pentru ce au acest simţ? 
Să luăm lucrul natural: fiindcă în conştiinţa 
d-voastră există aşteptarea sau ştiinţa, că va 
veni guvernul cu un alt proiect al său. Prin ur- 
fare tot ce facem noi aci, o facem în aştep- 
tare, ca viitorul guvern, vreau să zic, că viito- 
rul proiect aşteptat de la guvern să vie... 

I. Câmpineanu. V'a trădat cuvintul, aţi zis vii- 
torul guvern. 

T. Maiorescu. Dar, onor. d-le Câmpinene, n'am 
trădat nimic fără voie, fiindcă nu më sfiesc să 
zic, că aş dori să vie alt guvern decât acesta, 
(risete, aplause). 

G. Mârzescu. D. Câmpineanu renunţă la cuvînt 
(visete). 

T. Maiorescu. Doresc alt guvern, fiindcă cred, 
că guvernul actual nu reprezentă simţimintul ţării 
în această chestie. (Aplause). 

Reviu la argumentare : aşa dar dacă discutăm 
sub preocupaţia viitorului proiect, dacă onor. 
deputaţi din majoritate, care vor să se respingă 
opinia comitetului delegaților fără discuţie, aş- 
teaptă proiectul guvernului, dacă au o aseme- 
nea arrière penste : de ce nu discutăm lucrul pe 
faţă, avend totodată şi proiectul guvernului? 
De ce? Ce este aceasta? O fină procedură par- 

lamentară ? Şi adică ce voiți? Voiți ca să cadă 
ântâi părerea majorităţii, şi sä veniți pe urmă, 
d-voastră cu proiectul cel nou. 

Insă în sistemul constituţional trebue să sim- 
titi, că este periculos să cadă © părere a unei 
Camere, care reprezentă ţara. Şi dacă, o cădere 
este de aşteptat, mai folositor e să cadă o pă- 
rere a guvernului (aplause, bravo); căci, căzând 
guvernul, îl pot înlocui cu altul, dar slăbind 
autoritatea ţării, ne-am slăbit pe toţi. (Aplause). 

Dar, d-lor, afară de acestea este un inconve- 
nient în o asemenea procedare, care turbură 
conștiința deputaţilor, chiar celor mai lipsiţi de 
spirit de partid, şi dacă am îndrăsnit să iau cu- 
vîntul, a fost tocmai fiind că în conştiinţa mea, 
de deputat mia venit greu să-mi formez o idee 
sigură asupra proiectelor ce sunt puse în discuţie 
mai nainte de a vedea idea guvernului. 

D-lor, este vorba de revizuirea art. 7. Eu, 
personal, am fost totdeauna contra art. 7, fiind 
că l-am crezut periculos pentru noi, şi situaţia, 
în care ne aflăm astăzi, cred că o dovedeşte, 
Cum să fie însă revizuit ? M& aflu înaintea unei 
propuneri a majorităţii, care privită din punctul 
de vedere al ideilor ţării o găsesc foarte con- 
formă cu necesitatea momentului, întru cât pri- 
vim ţara înăuntru. Se şterge prohibiţiunea reli- 

gioasă, se admite posibilitatea naturalizării şi se 
garantează atât proprietatea rurală cât şi naţio- 
nalitatea noastră prin naturalizarea individuală. 
Ei bine, tăcend guvernul, neavend eu un con- 
tra-proiect spre a face o comparare, ce să zic 
eu decât: foarte bine, îl votez. Dar d-v., care 
nu-l votaţi? Nu aveţi un contra-proiect? Eri d. 
preşedinte al consiliului s'a exprimat printr'un 
admirabil laconism şi a zis: eu nu ader la pro- 
iectul acesta al d-v. Eu nu ader, va să zică, 
trei cuvinte. Ei bine, credeţi că numai atât poate 
să hotărască chestia ? Marea majoritate a ţării 
într'o cumpănă şi trei cuvinte nemotivate ale 
d-lui Brătianu în alta, acesta este noul d-v. sis- 
tem constituţional? (Risete, aplause). 

Este nenatural. Ne trebue un contra-proiect 
spre a putea face o comparaţie şi a vedea, unde 
sunt deosebirile, pănă la ce punct mergem îm- 
preună şi unde ne desbinăm, să cumpănim în 
conştiinţa noastră, care e pericolul din afară, dacă, 
ne amenință vreunul, şi care e pericolul, care 
ne ameninţă din năuntru, şi să găsim poate un 
mijloc de transacţie, să ştim ce facem. Dar acum 
pentru ce voiţi să venim noi să discutăm, când 
părerea d-v. nu e formulată? Şi apoi, dacă 
aveţi această intenţie, pentru ce aţi venit dela, 
început şi aţi zis: nu ader? De ce? Ce voiţi 

să faceţi cu noi? Voiţi să ne faceţi ridicoli? 
Voiţi să ne expuneţi la ridicolul de a vorbi fără 
contradictori ? Frumos câştig! Ei, şi dacă ne-am 
făcut ridicoli câțiva ingi, ce a egit de acolo? Mare 
câştig pentru România! (Aplause). 

Şi apoi în realitate, pe cine voiţi să expuneţi 
la ridicol ? Părerea, pe care o susține comitetul, 
este părerea majorităţii ţării în momentul de 
faţă. Se poate ca unii să crează, că această pä- 
rere a majorităţii ţării nu este justă, nu este bună, 
se poate; dar nimeni nu poate să tăgăduească 
faptul, că această părere este părerea simțită 
de marea majoritate a ţării. (Aplause). Ei, ce voiţi 
d-v. ? Voiţi ca această părere a majorităţii ţării 
să dispară în nisip, să nu mai rămâe nici urmă 
din valurile ei? Dar de ce? La ce, spre ce fo- 
los ? Spre a scăpa poziţia guvernului? Dar aici 
e chestie de persoane, sau e chestie de intere- 
sul ţării? Vorbiţi în faţa altora, sau în faţa 
unei Camere, în care nu sunteţi în majoritate? 
Ca guvern în faţa opoziţiei strigaţi în totdeauna: 
ţara să judece, țara se va pronunța mai bine. 
Ei bine, ţara a vorbit şi este contra d-v, Se 
vede însă, că la adică toate acestea sunt frase 
goale, şi la momente date, când se crede folo- 
sitor pentru situaţii personale, se violentează 

voinţa ţării. Este o violenţă, ce se face acum 
cu această procedare voinţei ţării. (Aplause). 
Amicul meu, d. Carp, a întrebuințat în discu- 
ţia de eri un cuvint, pe care nu lag releva, 
dacă nu ar fi fost aplaudat de majoritatea gu- 
vernamentală, şi daca nu ar sta în relaţie, de 
sigur involuntară, cu un şir de articole de jur- 
nal, publicate de cel mai important jurnal din 
ţară, de Românul. Am cetit în Românul — o foaie 
despre care, de câte ori voesc să o pui în re- 
laţie cu guvernul, se zice că este un organ in- 
dependent, de câte ori o calific de organ al dom- 
nului președinte al Camerii, d-nu preşedinte 
iarăş se leapădă de ea, astfel că mărturisesc că 
nu ştiu, cum să calific acea foaie fără să întim- 
pin o discuţie; voi califica acea foaie de: jurnal, 
care reprezentă ideile majorităţii Camerei liberale 
şi care susține pe guvernul actual ca reprezen- 
tant al acelei majorităţi... V&d pe d. Costines- 
cu aprobând; sunt vesel, că în fine am găsit cu 
această ocazie formula sau soluţia acestui inte- 
resant organ de publicitate. In Românul dar se 
zice : pasiunile personale şi intrigile pentru a 
ajunge la putere fac greutăţi guvernului, iar nu 
interesul ţării ; şi apoi în două foi germane din 
străinătate — este ştiut d-lor deputaţi, că nici 
odată nici o foaie nu se corupe cu bani, că 

presa este cu mult mai'inaltă decât nivelul vene- 
litäții. .. (Rîsete, aplause frenetice)... este evident, 
că ceea ce zic aceste două foi germane, nu 0 
zic pentru interes solicitat din paragraful chel- 
tuelilor neprevëzute ale d-lui ministru de ex- 
terne; dar cu toate acestea, este atâta identi- 
tate între ceea ce zice Românul şi între ceea 
ce zic aceste două foi, încât trebue să spui, că 
este un frumos acord al inimilor şi că se in- 
spiră unele de la altele. In aceste foi se zice: 
pasiunea de putere, intrigile conservatorilor şi 
ale boerilor fac soluţiunea grea; aceştia vor să 
ajungă la putere şi de aceea ţara nu se poate 
linişti. Apoi aceste foi îndrăznesc să adaoge, că 
sunt idei de răsturnare a ordinei constituite, 
care se ascund sub asemenea tendenţe. 

Vë întreb un singur lucru: această părere 
(arătând proiectul majorităţii) nu este ea oare 
părerea majorităţii ţării şi nu este în spiritul 
mai unanim al țării? (Aplause). Cum dar se pot 
acuza, acei, care susțin părerea ţării? Şi dacă, 
aceştia, sunt intriganţi, atunci ce sunt ceilalţi ? 
Cât pentru partidul conservator, este calomnie 
ceea ce se zice în acele foi, calomnie ou atât 
mai nedemnă, cu cât este vorba de a stigma- 
tiza însăş opinia şi simţimintele ţării. (Aplause). 
D-lor, o repet, în foile guvernamentale toţi acei, 

care sprijinesc opinia generală a ţării,” sunt pre- 
zentaţi ca nişte intriganţi, care vor să facă gre- 
utăți guvernului contra, intereselor ţării. Aceasta 
este o calomnie, care izbeşte în cele mai ade- 
vărate simţiminte ale ţării. (Aplause). 

Voiţi să. ziceţi oare, că d. raportor Conta nu 
este convins de ceea ce spune? Voiţi să ziceţi, 
că toţi membrii majorităţii, care susțin această 
opinie, o susțin în contra conştiinţei d-lor? Eu, 
domnilor, înaintea alegătorilor mei din colegiul 
I de Iaşi mi-am făcut rezerve în privinţa pă- 
rerii lor, identice cu a comitetului, şi m'am an- 
gajat numai la atât, ca să më duc să discutăm 
din nou această părere, indată ce-mi va părea 
periculoasă. Insă eu, care am făcut aceste rezer- 
ve, trebue să recunosc, că mai toţi oamenii inte- 
ligenţi şi independenţi din colegiul I de Iaşi şi au 
exprimat opinia lor în sensul opiniei formulate 
de majoritatea, delegaților acestei Adunări, şi ştiu, 
că această opinie a lor este cea mai sinceră şi 
cea mai întins manifestată în ţară. Această 
opinie politică este, cu un cuvint rezumător, 
opinia publică a ţării, şi îndrăsnesc să zic, că 
nici unul din guvernamentalii d-voastră, când 
s'ar prezenta din nou înaintea aleg&torilor zi- 
cend, că este contra acestei propuneri şi că ar 

vrea să dea mai mult evreilor, nu va mai fi re- 
ales. (Aplause). 

Apoi, d-lor, când este aşa, când trebue să 
simţim că este aşa, de ce stigmatizaţi această, 
mișcare naţională ? Şi ce câştigaţi, când voiţi să 
înfăţişaţi această opinie a ţării ca o intrigă po- 
litică ? Şi dacă nu va, trece părerea d-voastră şi 
va rămânea în picioare sentimentul ţării, atunci 
cum rămâne ? Va stărui guvernul întru ale sale? 

O voce. Aci este chestia. 

T. Maiorescu. Aci este chestia ? Atunci voi 
zice şi eu ca d. Câmpineanu, că va trădat 
gura. Ce? Nu cumva este vorba de disolvare? 

O voce. De ce nu? 

Altă voce. Poftiţi. 

T. Maiorescu. Ajung, d-lor, la un alt argument, 
care e cel din urmă. D-lor, se zice că suntem 
stat constituţional, se zice cel puţin aşa. Indo- 
„_iala mea nu este numai o formă oratorie; mär- 
turisesc, că de la guvernul de astăzi m'am de- 
prins a vedea mai ales schimbându-se şi formându- 
se ministerele şi miniştrii ca în statul cel mai 
despotic, fără ca reprezentaţiunea naţională să 
ştie, de ce a intrat şi a eşit cutare sau cutare 
ministru. 

De exemplu, de ce a eşit d. Dabija şi a in- 
trat tocmai d. colonel Lecca? (Ilaritate). Dacă 

este cineva, care ştie cauza legală a aceştei 
schimbări, apoi se vede, că pe acela l-a lumi- 
mat D-zeu. Pe mine nu m'a luminat. Şi aşa 
mai departe şi cu ceilalţi miniştri. Dar în fine 
acest minister s'a prezentat cu un program, care 
progrâm din norocire stă în Monitor, căci altfel 
poate m'ar desminţi cineva. (Aplause). 

Ministerul trecut îşi dă demisia şi ziceîn Mo- 
nitorul din 12 Iulie 1879. 

„Pentru regularea unor chestii atât de grele 
ca acelea ce Camerile de revizuire sunt chiemate 
a rezolva, guvernul nu ar avea puterea şi au- 
toritatea necesară decât atunci, când s'ar bucura 
de încrederea nu numai a majorităţilor necesare 
chiar în timpuri normale, dar însuş a mai una- 
nimităţii Corpurilor Legiuitoare“. 

Dacă este şi astăzi părerea, d-lui ministru-pre- 
şedinte tot aşa, atunci më mir, de ce mai stă 
pe banca ministerială, căci se ştie de toţi, că 
mai unanimitatea nu o are guvernul. Dar în 
fine, cine să numere unanimitatea, mai unani- 
mitatea, şi majoritatea. . . 

O voce. Da, e foarte greu. (Ilaritate). 

T. Maiorescu. In raportul ce noul minister, for- 
mat la 11 Iulie, îl face Măriei Sale Domnitoru- 
lui, zice (vezi acelaş Monitor) : 

„Pe de altă parte credem asemenea, că prin 
îndatoririle ce noul guvern a luat asupră-şi în 
programul s&u şi prin declaraţiile sale, atât de 
franc formulate, spiritele din întru, astăzi atât 
de aprinse“... Imi pare ru, fie zis în treacăt, 
că s'a întrebuințat acest cuvint; era mai bine 
să nu-l zică guvernul în contra d-voastră faţă cu 
străinătatea ...„se vor calma şi vor aştepta 
cu multă pacienţă şi încredere rezolvarea unei 
chestii, care se leagă şi cu exigenţe exteri- 
oare“, 

D-lor, spiritele s'ar fi calmat de mult, dar se 
iritează prin faptele şi felul de politică al gu- 
vernului. (Aplause). 

Ei bine, aci văd iscăliţi pe noii miniştri, şi 
aceasta a fost marea surprindere a mea şi a 
multora din cei ce nu cunosc misterele fabrică- 
rilor de ministere. Vedem dar iscăliți pe dd. Ko- 
„ gălnieeanu şi Krezzulescu alături cu d. colonel 
Lecca, pe d. Boerescu alături cu d. Stolojian. 
(Aplause şi ilaritate). 

O voce. Au făcut sacrificii, 

T. Maiorescu. Da, şi eu zic că au făcut sa- 
crificii de a lucra împreună, căci este ştiut, că, 
totdeauna când se urcă cineva pe banca minis- 
terială, face sacrificii enorme. (Aplause şi ilari- 
tate). 

Aşa dar d. Boerescu, ministru de externe, a 
sacrificat ideile şi simțimintele sale de acuzat, 
pentru a fi aläturi cu d. Stolojian acuzatorul; d. 
Kogălniceanu şi d. Krezzulescu şi-au sacrificat 
reminiscenţele d-lor, că erau cei mai intimi apă- 
rători ai Principelui Cuza, pentru a sta alături 
cu d. colonel Lecca, care (aplause prelungite). . . 
care... era de altă părere. 

I. Ionescu. Nu face nimica aceasta, foarte bine 
au făcut. 

T. Maiorescu. Aşa este, cum zice d. I. Iones- 
cu, se dovedeşte marele sacrificiu ce au făcut, 
şi toate acestea le-am zis, ca să pun în relief 
valoarea personală a acestui minister, în toate 
privirile nou, şi poziţia sa față cu ţara. Acest 
minister numără doi bărbaţi, cu care în unele mo- 
mente lucram împreună şi pe care îi auzeam 
zicend în Senat, că guvernul trebue să nu lase 
iniţiativa Camerei, ci el să vie cu o propunere, 
fiindcă, este o chestie internaţională de cel mai 
mare interes. Ei bine, d. Boerescu şi d. Krez- 
zulescu au uitat aceasta? Imi retrag însă în- 
trebarea, căci nu se poate ca d-lor, ca senatori, 
să susţie una, şi astăzi, ca miniştri, alta. 

Eu më aştept să văd pe d-nii Krezzulescu 
şi Boerescu susţinând propunerea mea şi ve- 
nind cu un contra-proiect din partea guvernu- 

lui. Autoritatea d-lor este astăzi şi mai mare, 
fiindcă este însuflețită şi ilustrată cu o călăto- 
rie de vacanță a d-lui Boerescu, de care sa 
ocupat Europa întreagă, şi care ne aduce im- 
presiile şi ştirile despre cele petrecute in Eu- 
ropa. 

Dar, d-lor, este ceva mai straniu, proiectul 
acesta al majorității şi l-a însuşit guvernul. Căci 
de ce era vorba? Să se revizuiască art. 7, să 
se facă restricțiuni pentru proprietatea imobi- 
liară rurală şi să se admită împämîntenirea in- 
dividuală. Este altă esenţă în acest proiect de 
cât aceasta ? Ei, iată ce zice ministerul cel nou 
în programul sëu..., 

(D. preşedinte al consiliului pleacă după 
banca sa). 

şi-mi pare bine, că d. prim-ministru şi pre- 
şedinte al cabinetului celui vechiu se retrage 
` acum, fiind-că acum trebue să vorbim numai 
cu miniştrii cei noi. (Ilaritate). Iată ce este în 
programul, cu care au venit d:lor înaintea ţării, 
pe temeiul căruia s'au pus în relaţie cu străi- 
nătatea şi în puterea căruia ne-a amânat ca să, 
ne calmăm, căci pretind d-lor, că eram foarte 
agitaţi. Vë citesc iarăş din Monitor, şi vë rog 
să më controlaţi, stă în Monitorul de Joi, 12 
Iulie 1879: „De aceea, d-lor senatori, d-lor deputaţi, 

guvernul d-v. crede a corespunde atât la cerințele 
diplomaţiei europene, cât şi la preocupările le- 
gitime ale ţării, când, pe lingă recunoaşterea 
principiului egalității religioase şi libertăţii cul- 
telor, el va admite şi va susţine, pentru revi- 
zuirea art. 7, în partea relativă la interesele 
noastre interioare, o soluțiune bazată pe princi- 
piul naturălizării individuale, care esclude or ce 
categorii, precum şi pe restrictiuni speciale pentru 
dobîndirea proprietăţii rurale“. 

Aceasta însemnează, că a primit esenţa pro- 
iectului majorităţii. 

O voce. La Iulie era. 

T. Maiorescu. A! la Iulie! Şi astăzi, când de 
abia am sfirşit luna lui August, vine acelaş gu- 
vern, care ne-a reprezentat în străinătate pe 
baza acestui program, vine d. ministru-rreşe- 
dinte şi declară: „nu ader la proiectul majori- 
tăţii“, 

Aşa? Nu aderaţi ? Dar de ce aţi zis în pro- 
gramul constituirii d-voastră, că aderaţi? Şi cum 
ați pornit în străinătate sub pretext că aderaţi, 
şi acum vë daţi pe faţă, că nu aderaţi, precum 
şi memoriul d-lui Boerescu este alt-ceva decât 
proiectul majorităţii primit în program ? 

Aş fi fericit, când cine-va din majoritatea 
guvernamentală ar avea buna-voinţă să më îm- 

prumute din vocabularul român-parlamentar cu 
un cuvint, prin care să calific această purtare, 
fără, ca să-mi atrag un blam din partea, d lui preşe- 
dinte al Camerei. D-lor, ce este aceasta? Cum 
să numim 0 asemenea procedare? Să zicem că 
este amăgire? In Camera trecută se vorbea de 
mistificare. Să, zicem, că este o mistificare a 
opiniei publice, atât a Europei, cât şi a Romă. 
niei? Cum? Adoptaţi programul majorităţii, tra- 
taţi o lună sau două de zile nu ştiu pe ce 
bază, şi pe urmă veniţi cu alte idei ascunse? 
Dar atunci întreb : cine a reprezentat în străi- 
nătate adevărata opinie a Camerei? Guvernul 
de astăzi ? (aplause). Sau a r&mas ţara iarăş a- 
măgită în adevărata reprezentare a intereselor 
ei, aşa cum le înţelege ea? D-voastră ne spu- 
neţi, în aparenţă cu sinceritate: dați-ve părerea, 
noi ne-o dăm, şi după ce ne spuneţi, că aţi a- 
- doptat-o şi d-voastră, în urmă veniţi şi ne de- 
claraţi că aveţi altă părere, declarând cu acea- 
sta că veţi combate părerea Camerei (aplause). 
D-lor, cum credeţi d-voastră că aceste procedi- 
mente nu vor irita spiritele în ţara noastră? 
La ce rezultat aveţi s'ajungeţi? Să disolvaţi Ca- 
mera? Dar v'aţi gândit ce însemnează aceasta 
astăzi ? Sunteţi siguri de liniştea publică ? Luaţi 
asupra d-voastră răspunderea în faţa unei ţări, 


337 


care se vede de un an de zile invârtită şi amă- 
gită în reprezentarea ei în străinătate? (aplause). 
Apoi unde tind toate acestea? 

Eu, dlor, nu sunt inimic al Evreilor, măr- 
turisesc chiar, că n'am putut aproha nota dis- 
cursului d-lui Conta. După simţimintul meu, în 
momentul când voim să deschidem uşa Consti- 
tuţiunii noastre spre a permite Evreilor, care 
s'au asimilat cu noi, să vie la cetăţenia română, 
ar fi trebuit un limbagiu însufleţit de inaltele 
idei de toleranţă şi de civilizaţie modernă. Dar 
dacă nu aprob tonul discursului d-lui raportor, 
më simt indignat de procedarea guvernului. 
Unde tindeţi d-voastră? Care vă este ţinta cea 
adevărată? Vroiţi să se excite spiritele, mai cu 
seamă dincolo de Milcov, aşa ca să ne discre- 
diteze cu totul în faţa Europei? Şi ce răbdare 
aşteptaţi d-voastră de la o ţară? Ce supraome- 
nească blândeţe îi presupuneţi pentru ca să-i 
prezentaţi asemenea, lucruri? Şi pentru ce toate 
aceste ? Numai pentru ca d-voastră să r&mâ- 
neţi la guvern? (Aplause). Dacă aceasta este 
procedarea noastră ca stat independent, mai 
bine era să fi r&mas sub forma noastră cea 
veche, şi să aşteptăm o ocasie mai favora- 
bilă şi oameni mai capabili pentru a ne dobindi 
independenţa, 

De aceea vë rog să bine-voiţi a amâna în- 
treaga discuţie, pănă în momentul când va veni 
guvernul cu proiectul său, să nu vă expuneţi de a 
vota, o soluţie fără a şti unde mergeţi cu ea, 
să vedem ce ne zice guvernul reprezentant al 
țării în străinatate, pentru ce, după ce a primit 
odată acest program, revine pe urmă la alte 
programe? 

Acei, care suntem veniţi pentru a da o so- 
luţie, nu vroim să ne mistificăm unii pe alţii 
şi în definitiv să mistificăm ţara. Pentru acea- 
sta, vë rog să adoptați propunerea de amânare. 
(Aplause prelungite). 


După lungi discuţii, terminate deabia în 
şedinţa de la 6 Septemvrie, propunerea ce 
amânare se respinge cu 75 voturi contra 
53, şi în şedințeie de la 7 pănă la 12 Sep- 
temvrie se continuă desbaterile asupra re- 
vizuirii, în decursul cârora autorul publică- 
rii de faţă mai ţine cuvintul următor (47) 
şi precisează atitudinea partidului conser- 
vator, în numele şi cu autorizarea acestui 
partid. Totuş guvernul nu poate scăpa de 
necesitatea de a-şi prezenta şi proiectul 
său, precum vom vedea din nota întroduc- 
tivă la discursul 48, 


47, 


IN CAMERA DR REVIZUIRE 





Chestia Evreilor şi articolul 7, 


(Şedinţa de la 10 Septemvrie 1879), 





Domnilor deputaţi, îmi pare r&u, că propune- 
rea de amânare, ce avusesem onoare să o fac 
inaintea d-voastră în şedinţa de Mercuri, n'a 
fost primită, ci a degenerat, în contra inten- 
țiunilor mele, într'o chestie de încredere sau 
neîncredere în guvern. In asemenea situaţie ma- 
joritatea guvernamentală a respins amânarea ; 
regret însă, pentru interesul causei, c'a respins-o,„ 
Vedeţi pentru ce a rămas dar în discuţie numai 
proiectul majorităţii delegaților, şi dacă va ajunge 
la, vot şi va cădea în urma votului, nu mai 

este cu putinţă ca să fie readus sub aceeaş 
formă în discuţia d-v. 

Dacă însă, ar cădea mai târziu şi proiectul guver- 
nului, atunci cum stăm? Dacă ar fi căzut vre un 
project al guvernului şi celălalt venea simultan, în 
aceeaş zi, la vot, atunci puteam cel puţin pe 
unul să-l scăpăm după votul celuilalt. Dar când 
ne este cu neputinţă să mai revenim la părerea 
majorităţii, ne putem afla într'o situaţie în ade- 
vër complicată. Insă vina nu este a noastră; ea 
naşte dintr'o procedură parlamentară a majori- 
tăţii guvernamentale, şi nu din intenţia Came- 
rei întregi. De aceea regret încă odata, că sa 
întîmplat aşa. Dar fiind-că fără vina noastră s'a 
întîmplat aşa, nu vă miraţi că, în lipsă chiar 
da contrazicături şi cu tactica majorităţii de a 
păstra tăcerea, îmi iau libertatea de a vorbi 
inaintea d-voastră şi de a vă arăta, pentru ce 
` primim, pentru ce menţinem şi vom menținea 
proiectul majorităţii comitetului de delegaţi. Cred 
că veţi înţelege totdeodată şi mai ales, că deputa- 
tul colegiului I al acelui oraş, care a fost vechia 
capitală a Moldovei, a acelei părţi a României 
ce este mai cu seamă interesată la chestia de 
astăzi, să fie în deosebi dator a-şi spune cuvin- 
tul în numele alegătorilor săi şi a oraşului ce 
reprezentă. 

Incep prin o declarare. După ce m'am înţe- 
les cu colegii mei din partidul conservator, cu 
ei împreună şi pentru dinşii am onoare a vă 
spune aci: Primim propunerea formulată de 
majoritatea comitetului delegaților, ca singura 
propunere, care este astăzi cu putinţă (aplause), 
ca singura propunere, care r&spunde necesităţi- 
lor țării, ca singura propunere, despre care spe- 
răm că va găsi, prin argumentele ce i se vor 
da, înţelegere şi sprijin chiar în Europa occi- 
dentală. 

D-lor deputaţi, aţi văzut în şedinţa din urmă, 
că s'au petrecut atâtea scene de un caracter 
foarte personal, şi poate mulţi din noi vor îi 
r&mas cu impresia, că era mai bine ca unele 
sau altele din cuvintele zise să nu fi fost între- 
buinţate; însă emoția aceasta, dacă voiţi per- 
sonală, care ciştigase pe atăţia dintre noi, era 
foarte naturală în casul de față. Căci chestia 
ministerială în acest moment este nu o chestie 
personală, ci o chestie importantă pentru chiar 
rezolvirea lucrului în sine, pentru chiar linişti- 
rea spiritelor în ţară. Nu întru cât este per- 
soana d-voastră în joc, d-lor miniştri, ci întru 
cât guvernul, or care ar fi el, trebue în împre- 
jurarea de faţă să prezente ţării garanţia de 
corectitudine şi de tărie consecventă, întru atât 

s'a preocupat ţara şi ne preocupăm noi de com- 
punerea cabinetului d-voastră, 

Căci vedeţi, d-lor deputaţi: în or ce mod se 
va rezolvi acum, ca revizuire constituţională 
vorbind, chestia aceasta, ea însaş nu este ter- 
minată, ci va trebui în or ce caz să urmeze o 
importantă lucrare administrativă şi legislativă, 
ca să meargă organizarea mai departe. Şi între- 
barea ţării este legitimă: în ale cui mâni este 
încredinţată, operaţia administrativă a primirii 
Israeliţilor în cetăţenia română? Când s'a văzut 
formarea ministerului dela 11 Iulie 1879 şi pro- 
gramul, pe care l-au declarat d-lor atunci în a- 
dresa câtre M. S. Domnitorul franc şi leal; 
când sa văzut scris în acest program, că se 
depărtează or ce idee de categorii, ţara s'a li- 
niştit, şi aţi văzut, că a aşteptat, dacă nu cu 
încredere, cel puţin cu răbdare, calea mai de- 
- parte ce o veţi urma în realizarea programului 
d-v, Când însă d. ministru de interne M. Ko- 
gălniceanu, care la 11 Iulie a scris franc şi 
leal „depărtez or ce idee de categorii“, vine la 
7 Septemwvrie în Cameră şi ne spune: „Am fost 
dela 1864 tot-deauna pentru categorii, sunt şi 
astăzi pentru categorii“ (aplauze), atunci, dlor, 
cum să nu se turbure ţara!? Atunci involuntar 
se întreabă oamenii: ce se ascunde aci? Căci 

lämurit nu este lucru, când o declarare solemnă 
vine şi isbeşte în cap ceailaltă declarare tot aşa, 
de solemnă, şi aceasta în interval de câte-va 
săptămâni, 

D-lor, fiind-că sa aruncat din partea d-lui 
minisiru al cultelor şi instrucţiunii publice N. 
Krezzulescu cuvintul de patriotism, că ar fi a- 
dică nepatriotic de a releva asemenea contrazi- 
ceri, vë întreb: să fie oare nepatriotic a le re- 
leva şi să fie patriotic a le comite? Noi cerem 
o declarare trancă şi lărnurită: Ce voiţi d-v.? 
Şi vë rugăm în or ce caz un lucru: nu voiţi 
într'o zi una şi întraltă zi alta; căci aceste vo- 
inţe schimbătoare produc neliniştea, de care este 
cuprinsă ţara. D-le ministru de interne, permi- 
teţi-mi să spui că, pe lingă raporturile d-v, 
prefectoriale, ştim şi noi, deputaţii, ştim care 
este spiritul ţării; neam pus şi noi în relaţii 
repeţite cu alegătorii noştrii şi suntem dar în 
drept să vă spunem : e neliniştită ţara de şovăirile 
d-voastră; e nelinistiti de întunericul, în care o 
lăsaţi asupra unui program cert şi clar al 
d-voastră, 

Da, d-lor deputaţi, de contrazicere trebue acu- 
zat d. ministru de interne, însă acuzând să 
fim drepţi şi să nu uităm circumstanţele ate- 
nuante. Lipsa de consecvență a cabinetului vine, 

în parte, din necesitatea timpurilor, în care ne 
aflăm. Inţeleg, că d. ministru de interne şi 
ceilalţi colegi ai săi, care la 11 Iulie ziceau: 
„Nici un fel de categorii“, astăzi, la 10 Septem- 
vrie, în faţa a nu ştiu căror alte notițe ce au 
priimit din strainătate, să stea la îndoială asu- 
pra acelui program. Inţeleg. Insă dacă omeneşte 
sunt de înţeles şi dacă nu trebue pus la îndo- 
ială înaltul d-lor patriotism, nu rămâne mai 
puţin adevărat, că se nasc îndoieli asupra con- 
ducerii afacerilor din partea d-lor şi că nehotă- 
rirea dlor a adus neliniştea țării. 

Dacă aceste şovăiri de programe diferite ar 
lipsi, şi o parte din greutăţile situaţiei ar 
lipsi. Şi de oare-ce cuvintele ce le zicem aci, se 
aud de Coroană şi se cetesc de străinătate, ţiu 
de datoria mea să zic: nu este chestie perso- 
nală, nu este chestie de partid, din care pro- 
vine puţina încredere ce o are o mare parte a 
Camerei în guvernul actual; ci este numai 
ecoul marei îndoieli, ce domneşte în ţară asu- 
pra liniei de conduită şi asupra planurilor gu- 
vernului actual, 

Mai este o chestie, d-lor, ce trebue să o a- 
ting prealabil, înainte da a intra în fond. Po- 
ziţia noastră, a celor ce nu urmăm cu or ce 
preţ părerile guvernului, se învălueşte din par- 

tea organelor de publicitate inspirate de guvern 
într'o atmosferă aşa de întunecoasă, încât tre- 
bue mai ântâi de toate să căutăm a împrăştia 
acea atmosferă artificială, spre a pune lucrurile 
în adevărata lor lumină, şi apoi să discutăm. 
Astfel am văzut jurnalul Românul revenind în 
numărul din urmă iarăş la cele ce a zis cu 
câte-va numere mai nainte, şi afirmând din 
nou, că intenţia partidului conservator, care — 
după cum veţi vedea—vine şi susține în adevăr 
franc şi leal opinia majorităţii delegaților, este 
de a-şi ascunde părerea sa în această chestie, 
pentru ca să vie la putere şi, cu ajutorul Ali- 
anţei israelite, să dea mai mult decât voieşte 
chiar guvernul de astăzi. Este o calomnie acea- 
sta, o zic astăzi, precum am zis-o în rindul 
trecut, 

Când partidul conservator vine şi vě spune 
clar, că, este pentru părerea majorităţii comite- 
tului delegaților şi că aceasta este singura pă- 
rere ce o va susţine, sunt în drept să resping 
cu indignare or ce insinuare în sensul contrar, 
(Aplause). Şi Pressa... nu ştiu dacă mă ex- 
prim bine, când zic că este un organ apropiat 
de d. ministru de externe Boerescu, continuă 
sistemul început cu atâta lealitate de Românul 
şi zice: Faimoasa petiţiune de la Iaşi, pe care 

au subscris-o conservatorii, a vorbit de eman- 
ciparea Evreilor, conservatorii pe atunci voiau 
să dea drepturi Evreilor. Bine făceau, adaogă 
Pressa, însă, din acei, care au subscris petiţiunea, 
unul singur este, d. P. Carp, care astăzi are 
stofa unui viitor om de stat, căci își menţine 
părerea. (Ilaritate). 

P. Carp. Declar, că n'am subscris petiţiunea 
de la Iaşi. 

T. Maiorescu. Petiţiunea de la Iaşi o am aci; 
vedeţi-o: nu există intr'însa nici un singur cu- 
vînt despre Evrei sau despre emanciparea or 
împămintenirea lor. Aceasta este ântâi. Al doi- 
lea: între acei, care au subscris petiţiunea, d. P. 
Carp nu există (ilaritate). 

Inţeleg să nu vë ocupați de loc de atitudinea, 
noastră; dar ocupându-vă, nu înţeleg să o falsifi- 
caţi şi să o prezentaţi ţării aşa cum n'a fost 
nici-odată. Ce accente să mai găsesc, d-lor, pen- 
tru a stigmatiza nenorocita deprindere a unei 
părţi din ziarele noastre de a hrăni pe cetitorii 
lor cu neadevăruri asupra adversarilor lor mo- 
mentani! Lăsaţi-ne odată să spunem ceea ce în 
adevăr am spus, şi veţi găsi destule elemente 
spre a ne combate. Dar nu ne atribuiţi lucruri, 
ce nu le-am zis şi nu le-am gindit, căci aceasta 
este o procedură nedemnă de situaţia de faţă, 

şi chiar pericuioasă, (Aplause). Dacă, d-voastră 
căutaţi să ne discreditaţi pe fie-care dintre noi 
individual prin asemenea inexactităţi, atunci dis- 
creditaţi ţara, şi cui aduceţi folos? 

Nu mai puţin aş crede, că şi limbagiul mi- 
niştrilor în Cameră ar trebui să fie mai mode- 
rat faţă cu proiectul majorității delegaților. După 
cuvintul de intrigi personale, vine acum cuvin- 
tul de sfidare a Europei, ce ni-l aruncă d. Ko- 
gălniceanu. Dar dacă va triumfa părerea ţării, 
cum remân cuvintele acelora, care zic că e o 
sfidare a Europei? Eu am conştiinţa, că vor- 
bind aşa, cum voi vorbi ín susţinerea pro- 
iectului majorității, nu sfidez pe nimeni şi 
mai cu seamă pe Europa, de la care mi-am pri- 
mit prima mea educaţie şi cultură şi ale cărei 
idei le ştiu în acord cu ceea, ce voi avea onoare 
să zic acum. 

Aşa dar, d-lor, silit de împrejurări, voi intra 
în fine acum în discuţia proiectului ce ne ocupă. 

D-lor, e vorba de revizuirea art. 7 din Con- 
stituţiune, — Am auzit pe cel dintâi orator, care 
a luat cuvintul în această chestie, zicând: că ar 
fi bine să nu se facă de loc revizuirea, 

Inţeleg, şi fie-care din d-voastră înţelege sim- 
ţimintul de susceptibilitate naţională, care a dic- 
tat propunerea de nerevizuire, şi sunt chiar 

convins, că şi d-voastră, care sunteţi pe banca 
ministerială, dacă, aţi putea scăpa situaţia fără, 
ca să revizuiţi acum art. 7, aţi părăsi pentru 
moment or ce idee de revizuire, 

Prin urmare asupra sentimentului de a nu 
se face revizuirea, asupra acestui sentiment nu 
mai poate fi discuţie, pentru că nu este unul 
dintre noi, care să nu-l înțeleagă, şi fie-care 
Român ar dori ca să se facă această revizuire 
mai bine atunci, când am putea-o face prin Ji- 
bera noastră voință, decât acum sub impune- 
rea, altora. 

Cu toate acestea, d-lor, fiind-că acum nu este 
vorba de sensibilitatea noastră, ci este vorba, 
de politică rece, imi veţi da voie să intru în 
expunerea argumentelor, care — politiceşte vor- 
bind — ne silesc să primim idea de revizuire a 
art. 7 din Constituţiunea noastră, revizuire ce- 
rută de articolul 44 al tractatului de la Berlin. 

Să ne amintim puţin trecutul nostru politic. 
Renaşterea noastră sub forma de stat modern 
îmi pot permite a o data de la anul 1857, 
adecă de la pregătirea şi punerea în aplicare a, 
Convenţiei de la Paris. Vé aduceţi aminte ce 
sa petrecut pe atunci. In tractatul din Paris 
de la 1856 între altele se zicea, că se va face 
o convenţie ulterioară, care va regula poziţia 

noastră, şi după cum ştiţi, pentru încheiarea, 
acestei convenţii Puterile garante au trimis co- 
misari extraordinari şi speciali, care să studieze 
aspirările şi adevărata voinţă a ţării asupra or- 
ganizării sale politice şi administrative. 

In fața acestor comisari trimişi de puterile 
străine, ce am făcut noi ţara? Oare am zis noi 
atunci: nu vě primim, pentru că ţara voieşte 
singură să-şi pue norma dreptului său public şi 
sâ-şi aşeze ea singură fundamentul sëu politic? 
Nu! noi n'am declarat aşa, ci am ales Divanu- 
rile ad-hoc, care au formulat dorinţele ţării, dintre 
care unele apoi s'au pus în Convenţia de la 
Paris, şi astfel s'a aşezat fundamentul organi- 
zării politice a Principatelor-Unite, 

Această primire din partea noastră de a ni 
se aşterne prin o convenţie a Puterilor garante 
bazele existenţei noastre politice ca stat euro- 
pean a fost expres formulată prin memorandul 
explicativ la decizia Divanului ad-hoc al Vala- 
chiei din 9 Octomvrie 1857. Şi pentru ca să, 
vedeţi, ce anume se zicea atunci, îmi veţi per- 
mite să vë citez un singur pasaj caracteristic 
din acel memorandum. (Citarea o fac din cule- 
gerea de acte asupra chestiei orientale (vol. 3, 
pag. 144) întocmită de d. de lasmund, despre 
carele citeam în ziarele germane, că era desig- 

nat de Imperiul German ca ministru rezident al 
său la Bucureşti. Citând însă, sunt silit să re- 
traduc din nemţeşte în româneşte): „Noi ro- 
mânii, adînc pătrunşi de intenţiile generoase şi 
înțelepte ale Puterilor garante, suntem nerăbdă- 
tori de á primi din mânile lor botezul nouei noas- 
tre existenţe politice“. 

Acesta este spiritul, în care a lucrat Divanul 
ad-hoc al Valuchiei. Iată acum şi declararea for- 
mală a Divanului ad-hoc din Moldova în şedinţa 
sa de la 19 Octomvrie 1857: „Divanul ad-hoc, 
păşind pe calea care îi este deschisă prin trac- 
tatul de la Paris, adică de a arăta dorinţele 
ţării înaintea lui Dumnezeu şi a oamenilor, 
declară etc“, Urmează apoi cunoscutele cinci 
puncte: 1. respectarea capitulaţiilor;, 2. unirea; 
3. prinţul străin hereditar ; 4. neutralitatea, 5. 
constituţionalismul. 

Va să zică dorinţele noastre le-am exprimat 
Europei şi i-am recunoscut noi înşine competenţa, 
de a legifera pentru noi întru cele din afară. 

Să urmăm acum situaţia noastră faţă cu Eu- 
ropa mai departe. Comisarii de atunci, trimişi 
de Europa ca să afle dorinţele noastre, întreabă, 
prin o adresă oficială din 10 Noemvrie 1857 pe 
preşedintele Divanului din Bucuretşi: Dar asu- 
pra reorganizării interne ce dorinţe aveţi? Şi 

atunci Divanul ad-hoc din Bucureşti, în urma 
propunerii Prințului Dimitrie Ghica, votează acea 
rezoluţie memorabilă din Decemvrie 1857, în care 
se zice: „Dorinţele generale au fost acelea ce 
s'au expus Putenilor; altă dorinţă pentru reor- 
ganizarea internă nu avem faţă cu Puterile stră- 
ine şi nu putem să o exprimăm. Căci organi- 
zarea internă trebue să se facă prin chiar Adu- 
nările legislative ale noastre“. (Aplause). 

Astfel s'a pus din capul locului acea linie de 
demarcaţie bine definită: In ceea ce priveşte 
dreptul public internaţional, Europa să ne regu- 
leze ; iar în ceea ce priveşte dreptul nostru pu- 
blic intern, faţă cu noi înşine, nu putem primi 
ca Europa să intervie. Am primit ca Europa să 
sancţioneze capitulaţiile noastre faţă cu Turcia; 
am voit ca să ne dea unirea şi principiul unei con- 
stituţii; am cerut ca să ne dea dreptul de a 
avea un principe străin hereditar, precum şi ga- 
rantarea neutralității; dar când a fost vorba de 
organizarea noastră internă, atunci Divanul ad-hoc 
a răspuns, că nu primeşte intervenirea străină, 
şi drept a făcut că n'a primit-o. (Aplause). 

Ce s'a întîmplat cu această decizie? A venit 
conferența de la Paris şi la 7 (19) August 1858 
ne-a dat acea Convenţie, care a regulat viaţa 
noastră politică, 

D-lor, România în primul moment a primit 
Convenția ca fundament al noului stat, de şi 
nu ne fuseseră acordate toate cerințele noastre, 
nici măcar Unirea definitivă. Totuş s'a primit 
Convenţia, căci s'a introdus Comisia centrală şi 
au început să se facă lucrările în sensul Con- 
venției. Insă prin faptul patriotic şi înţelept al 
alegerii Prințului Cuza în amîndouă ţerile am 
realizat noi înşine Unirea de fapt. La acest fapt 
a contribuit mult elocvenţa unui tânăr deputat 
de atunci, a actualului ministru de externe, d. 
Vasile Boerescu. Pe această cale ţara a mers 
cu paşi siguri mai departe, lucrând în sensul 
Convenţiei, unde era în competenţa ei, şi lu- 
crând în contra Convenţiei, unde ne atingea in- 
tegritatea noastră internă. 

Principele Cuza a lucrat cu multă prudență, când 
a început şă înlăture una după alta acele dis- 
poziţii ale Convenţiei, care nu erau conforme cu 
linia limitativă între dreptul public şi organiza- 
rea internă, a desființat Comisia centrală, a făcut, 
Unirea, introducend un singur minister, a secu- 
larizat mânăstirile închinate şi a făcut în sfîrşit 
foarte bine, când la 2 Mai 1864 a introdus „Sta- 
tutul“ în modul cum l-a introdus’). 


1) Vezi şi vol. I, pag. 4, 

D-lor, fiind că s'a vorbit atât de mult de „lo- 
vitura de stat“ de la 2 Mai 1864, daţi-mi voie 
să nu înţeleg aplicarea acestui cuvint în sensul 
cum se face. Căci ce sa lovit la 2 Mai 1864? 
S'a lovit Constituţia lucrată de noi? S'a lovit o 
organizare ce însă ţara şi-ar fi dat-o în libera 
ei voinţă ? Nimic din toate acestea! S'au lovit 
numai nişte dispoziţii înscrise de pe masa verde 
a diplomaţiei străine, şi care nar fi trebuit să 
intre în dreptul publie intern al nostru. Bine a 
făcut Vodă Cuza, când, înlăturând o parte din 
acea operă străină, a păstrat dintr'insa numai 
acele articole, care se raportau la relaţiile noa- 
stre externe cu Europa, afirmându-ne autono. 
mia în privința administraţiei noastre interne. Ac! 
tualul d, ministru de interne (Kogălniceanu) a hezi- 
tat mai pe urmă mult asupra faptului dela 2 Mai, şi 
era un timp, când ar fi dorit să se facă uitat. 
Imi pare bine, că astăzi a revenit la adevăratele 
sentimente şi revendică pentru sine partea de 
merit, ce i se cuvine în acest fapt memo- 
rabil, 

Insă, cum zisei, la 2 Mai 1864 nu am rupt 
relaţiile stabilite cu Europa. Vedeţi, ce se zice 
cu ocazia rău numitei lovituri de stat de la 
1864. Statutul desvoltător Convenţiei din 7 Au- 
gust 1858, promulgat la 2 Iulie 1864, zice: 

„Convenţia încheiată la Paris în 7 (19) Au- 
gust 1858 între Curtea suverană şi între Pute- 
rile garante autonomiei Principatelor-unite, este 
şi rămâne legea fundamentală a României. Insă 
îndoita alegere din 5 şi 24 Ianuarie 1859, să- 
virşirea, unirii şi desființarea, comisiei centrale 
făcând neaplicabile mai multe articole esenţiale 
din Convenţie, atât pentru îndeplinirea, acestora, 
cât şi pentru reaşezarea, echilibrului intre Pute- 
rile statului, ca act adiţional al Convenţiei in- 
trä de astăzi în putere următorul Statut“... Şi 
apoi: Modificaţi îndeplinitoare statutului. In 
preambulul statutului: „Principatele-unite pot în 
viitor a schimba legile, care privesc administra- 
ţia lor din lăuntru, cu concursul legal al tutu- 
lor puterilor stabilite fără nici o intervenție; se 
înţelege, că această facultate nu se poate întinde 
la legăturile, care unesc Principatele cu Imperiul 
Otoman, nici la tractatele dintre Inalta Poartă 
şi celelalte Puteri, care sunt şi rămân obligato- 
rii pentru aceste Principate“. 

Se poate ceva mai clar decât deosebirea aci 
stabilită între ceea ce este drept public inter- 
naţional şi ceea ce este dreptul nostru intern, 
unde nimeni nu are să se amestece? Aci este 
una din părţile însemnate ale actului de la 2 
Mai 1864. 

Vine apoi codul civil, aplicat deabia de la 
Decemvrie 1865, şi regulează pentru prima 
oară drepturile politice ale Israeliţilor ; căci le- 
gea comunală din 1864 vorbea numai de drep- 
turi comunale, care nu sunt totdeauna drepturi 
politice în sensul strîns al cuvintului, adică drep- 
turi de participare la puterea legislativă, execu. 
tivă şi judecătorească a statului. 

Convenţia de la Paris din 1858 în acea parte, 
care ne rămânea bine aplicabilă, zice la art. 46: 
„Moldoveni şi Valahi de or ce rit creştin se 
vor bucura deopotrivă de drepturile politice, 
Exerciţiul acestor drepturi se va putea intinde 
şi la celelalte culte“. Prin ce ?... „Prin dispo- 
zițiuni legislative“. 

Convenţia doreşte întinderea drepturilor poli- 
tice şi la Evrei ca princip. Insă ea zice: mo- 
dul aplicării acestui princip se va face prin dis- 
poziţii legislative interne ale ţării. Nu admite 
Europa, că este de atribuţiile ei de a ne fixa 
timpul şi modul întinderii drepturilor politice la 
Evrei. Codul civil de la 1865 vine şi aplică acest 
princip, şi prin art. 16 dă Evreilor putinţa de 
a dobindi naturalizarea individuală ca or ce alt 
strain cerend-o Camerii, fără a beneficia însă de 
art. ©. 

Cine ştie, ce s'a petrecut între culise cu acest 

articol, ştie, că a fost în deosebi favorabil pri- 
mit de ambasadorii de la Constantinopol ai Pu- 
terilor ; ştie, că neuitatul Costache Negri, agen- 
tul Principelui Cuza la Constantinopol, ne scria, 
cum articolul acesta poate împăca pe Puteri cu 
actele noastre de independenţă, arătându-le că, 
dacă în unele lucrăm peste Convenţia de la Pa- 
ris, în altele îi aplicăm spiritul ei. Aşa dar art. 
16 din codul civil de la 1865 consfințeşte şi 
aplică art. 46 al Convenţiei de la Paris în pri- 
vinta Israeliţilor. 

Vine anul 1866. La 1866 — şi astăzi nu este 
timpul de a ne întreba, cine e vinovat de emo- 
ţia produsă, al cărei rezultat a fost art. 7 — la, 
1866 s'a introdus în Constituţia de la 1 Iulie ar- 
ticolul 7 ca o restricţie din cauză religioasă. Art. 
46 din Convenţia de la Paris ne lasă la dispo- 
ziţia noastră legislativă, cum să punem în prac- 
- tică acordarea, drepturilor politice ale Evreilor ; 
însă ne arată ca direcţie în viitor, că să le dăm 
odată. Codul civil din 1865 le şi dase prin na- 
turalizare individuală. Vine acum art. 7 din Con- 
stituţia de la 1866 şi le ia inapoi, şi astfel lo- 
veşte direct în spiritul art. 46 al Convenţiei. 
Răul l-a făcut dar art. 7 al Constituţiei, care 
ne-a atras actuala revenire a Europei asupra 
chestiei Evreilor la noi. 

De explicat se poate explica ceea ce s'a în- 
timplat atunci. Nu uitaţi, d-lor, că în acel mo- 
ment era primit în mijlocul nostru Principele 
străin sub forma hereditară; şi, de şi prin aceasta 
se îndeplinea o dorinţă de mult formulată, însă 
în ţară era accentuată atunci temerea, ca nu 
cum-va viitorul Principe străin să aducă şi multe 
elemente străine în ţară. Şi dar prin o reacţie 
naturală, trebue să ne explicăm multe disposiţii 
prohibitive din Constituţie, care poate că nu ar fi 
fost formulate, dacă această temere nu ar fi 
existat. Din norocire temerea aceasta a fost 
exagerată, şi lucru ştiut de toţi este, că numai 
străin nu a r&mas Principele nostru de această 
țară. Dar din acea temere s'a născut poate art. 
7, ca şi art, 8 al Constituţiei noastre. 

Constituţia din 1866 în ce relaţie stă ea cu 
Puterile garante ale Europei? Iată o întrebare 
importantă în cazul de faţă. 

Să vorbim ântâi de poziţia Principelui străin 
hereditar. Insăş persoana Principelui ales nu stă 
în legătură primitivă şi necesară cu Constituţia, 
de la 1 Iulie 1866. Principele străin este la noi 
ales prin un plebiscit făcut la Aprilie 1866. In 
momentul, când aţi lucrat d-v. Constituţia, noi 
aveam Principele străin prin un fapt plebisci- 
tar, rădăcina sa juridică, Pe de altă parte, în 

Constituţie nu se vorbeşte nimic despre relaţiile 
noastre cu Turcia: nimic nu se vorbeşte despre 
tributul ce i-l plăteam. Noi am anticipat oare 
cum prin Constituţia de la 1866 epoca inde- 
pendenţei noastre de astăzi. Dar am anticipat 
numai pro forma, căci de fapt Principele Carol, 
în urma sfatului dat de către preşedintele con- 
siliului de atunci d. Ion Ghica, a scris o scri- 
soare de supunere Sultanului la Constantinopol, 
s'a dus acolo şi a primit investitura. Va să zică, 
relaţiile noastre internaţionale față cu Puterile 
nu erau atinse prin Constituţie. In faţa Europei 
ziceam : păstrăm relaţiile internaţionale, şi la or 
ce moment ne provocam la Puterile garante, 
prevăzute în tractatul și convenţia de la Paris; 
şi când a izbucnit la 1877 r&sboiul oriental în- 
tre Turcia şi Rusia, ne adresam la Puterile ga- 
rante pentru respectarea neutralității, dacă se 
_va putea. Se constată dar, că relaţiile noastre 
cu Puterile garante şi cu Poarta otomană stăteau 
încă în picioare şi după Constituţia de la 1866, 
aşa cum erau mai nainte. 

Vine acum după r&sboiul oriental tractatul 
de la Berlin din Iulie 1878. Ce va zice Româ- 
nia faţă cu tractatul de la Berlin? Remarcaţi 
deocamdată, că tractatul din Berlin proclamă 
singur, ca preambul, că este continuarea operei 

tractatului de la Paris din 1856. „Au nom de Dieu 
tout-puissant S. M. l'Empereur d Allemagne, 8. 
M. VEmpereur d’ Autriche-Hongrie, etc. désirant 
régler dans une pensée d'ordre européen, confor- 
mement aux stipulations du traité de Paris du 
30 Mars 1856, les quesiions soulevées en Orient 
par les événemenis des dernières années et par 
la guerre dont le traité préliminaire de San Sté- 
fano a marqué le terme, ont été unanimement 
d'avis que la réunion d'un congrès serait le meil- 
leur moyen de faciliter leur entente. A cet 
effet, ete.“ 

Mai ântâi de toate trebue să fim drepți! Dacă 
primim ceva, unde ne convine, ca o chestie de 
onoare trebue să primim şi atunci, unde acelaş 
lucru este în contra noastră. Intreb: un con- 
gres, care continuă şi regulează conferența de 
la Paris, pe care am primit-o de bună, este un 
congres, care se poate legitim ocupa şi de noi? 
Eu răspund da, şi am fi r&u primiţi în relaţiile 
noastre cu Europa, când am zice; nu. Acest 
răspuns al meu este un răspuns conform cu 
dreptul public internaţional. Inţeleg, că ar fi 
fost un fel de politică, ce e drept cam îndrăs- 
neață, ca în urma încetării resboiului noi să zi- 
cem: ne-am recâștigat independenţa cu arma în 
mână, cu arma în mână voim să o menţinem 

şi voim să ne organizăm aşa cum voim noi, 
fără nici un fel de amestec. Ar fi fost o poli- 
tică, şi dacă am fi avut tăria armatelor nece- 
sară, ar fi fost o politică posibilă, de şi cu greu 
aplicabilă în Europa. — Dar aşa a fost? N'a, 
fost aşa. In momentul, când sa întrunit Con- 
gresul la Berlin, aţi văzut, că doi miniştri în 
numele Camerei şi al Senatului, în numele ţării 
deci, au mers la Berlin, ca să prezente iarăş 
dorinţele ţării, ca la 1857. Ne-am pus dar în 
relaţii cu Berlinul şi am primit, ca tractatul de 
Berlin să se ocupe şi să reguleze astfel şi soarta 
noastră internaţională. Aceasta însemnează mer- 
gerea la Berlin a d-lor Kogălniceanu şi Rră- 
tianu. 

A venit în fine tractatul din Berlin de la Iulie 
1878, s'a comunicat României şi a ajuns în des- 
baterea Camerei noastre la Septemvrie 1878. 
_V& aduceţi aminte, d-lor, cât era de neinsemnată, 
în Camera de atunci opoziţia conservatoare. 
Abia eram 4 la număr; nici 5 nu eram, nu- 
mărul regulamentar, ca să facem să se pue la 
vot o propunere. Am propus atunci cu toate 
aceste, şi tot prin neiînsemnatul meu organ, că 
dacă este vorba de a ne pronunţa asupra trac- 
tatului din Berlin, să se consulte tara convocân- 
du-se de pe atunci constituanta. Căci din mo- 

mentul ce declaram, că primim tractatul de la 
Berlin, făceam un act constituţional, care nu se 
putea îndeplini decât de o Cameră constituantă, 
Această părere a fost pusă la vot, a reuşit a i 
se face cel puţin această onoare, dar a fost 
respinsa şi a fost primită de către majoritate 
strania propunere formulată aşa: „Camera, con- 
formându-se tractatului din Berlin, autoriză lua- 
rea Dobrogei, ear celelalte chestii se vor regula 
pe cale constituţională“. 

Mare greşală! stăruesc a crede şi astăzi pre- 
cum 0 spuneam şi atunci. De mari greutăţi am 
fi scăpat, dacă de pe atunci se întreprindea 
opera de revizuire constituţională, care vine 
astăzi aşa de târziu. Dar în fine aşa a vrut gu- 
vernul şi majoritatea. A venit apoi Camera tre- 
cută şi s'a pronunţat într'un mod constituţional, 
că este caz de a se revizui art. 7, 

Ei bine, faţă cu această pronunțare nu cred, 
că este prudent şi nici drept ca să spunem Eu- 
ropei astăzi după toate cele petrecute: nu vrem 
să ştim de tine, de şi ceri prin tractatul de la 
Berlin ceva prevăzut deja în Convenţia din Pa- 
ris, pe care am primit-o de mult, noi îți rës- 
pingem cererea, Aceasta ar fi imprudent şi ne- 
legal din partea noastră, 

Pentru aceste motive, noi nu putem primi 
punctul de vedere al acelora, care sunt contra re- 
vizuirii Constituţiei, ci credem just a se procede 
la o revizuire a art. 7. 


Dar la ce fel de revizuire? — Aci e chestia. 

Puterile semnatare ale tractatului de la Berlin 
sunt legitimate să ne ceară, după dreptul 
public, ca Constituţia noastră să nu fie în de- 
sacord cu ideile cuprinse în Convenţia de la 
Paris; şi fiind-că în acea Convenţie se zice, că 
noi trebue să întindem la vreme drepturile po- 
litice şi la riturile necreştine, Europa este în 
drept a ne cere să punem în aplicare idea Con- 
venţiei prin o disposiţie constituţională. Atâta, 
însă şi, după dreptul public, gândesc că atât şi 
„nimic mai mult. Propunerea majorităţii comite- 
tului delegaților respunde la această cerere le- 
gitimă a Europei. Când noi ştergem art. 7 din 
Constituţia, noastră, când proclamăm, că nu mai 
există restricţie din causă de religie pentru ob- 
ţinerea drepturilor politice, când declarăm, că 
or ce sirăin de or ce religie poate fi primit la 
bucurarea de drepturi- politice prin naturalizare, 
prin aceasta satisfacem cererea Europei. 

Dar guvernul ne zice: Europa cere mai mult. 
— Sub ce formă cere Europa mai mult? Să 
examinăm. 

D-lor, ştiţi că la redactarea textului tractatu- 
lui de la Berlin s'a făcut încercarea de a seîn- 
troduce emanciparea Evreilor de la noi sub formă 
colectivă chiar prin disposiţiile tractatului. 

In protocolul 17 gasiţi o propunere a Comi- 
telui de Launay; era vorba, cum să se formu- 
leze art. 44 care ne priveşte, şi vine atunci d. 
Desprez, al treilea reprezentant al Franţei, care 
era însărcinat cu instrumentarea textului trac- 
tatului, şi zice: Le 5e article, qui a pour objet 
Vegalite des droits et la liberté des cultes, a donné 
lieu ă des difficultes de rédaction: cet article en 
ejfet est commun à la Bulgarie, au Montenegro, 
à la Serbie, à la Roumanie, et la commission de- 
vait trouver une méme formule pour diverses si- 
tuations ; il etait particulièrement malaisé d'y 
comprendre les israelites de Roumanie dont la si- 
tuation est indéterminée au point de vue de la 
nationalité. Le Comte de Launay, dans le but de 
prévenir tout malentendu, a proposé, au cours de 
la discussion, l'insertion de la phrase suivante: 
les isradlites de Roumanie, pour autant qwils 

n'appartiennent pas à une nationalité étrangère, 

acquièrent, de plein droit, la nationalité rou- 
maine. 

Incercarea de a se interpreta astfel tractatul 
de la Berlin a avut intenția de a emancipa o 
întreagă categorie de Evrei. Dar la aceasta rës- 
punde principele Bismarck: Le prince de Bis- 
marck signale les inconvénients qwil y aurait à 
modifier les résolutions adoptées par le congrès et 
qui ont formé la base des travauz de la commis- 
sion de rédaction. Il est nécessaire que le congres 
s'oppose d, toute tentative de revenir sur le fond. 
M. Desprez ajoute que la commission a maintenu 
sa rédaction primitive, qui lui parait de nature 
à concilier tous les interes en cause, et que M. 
de Launay s'est borné à demander l'insertion de 
sa motion au protocole. 

Principele Bismarck semnalează dar inconve- 
nientele, care ar fi să mai revie congresul asu- 
pra fondului şi să modifice bazele ce erau deja 
fixate; va să zică se respinge în chiar sinul 
Congresului încercarea de a declara, că este 
vorba de emanciparea unei categorii de Evrei, 
se respinge aceasta ca ceva care modifică sen- 
sul decisiunilor anterioare. 

D-lor, principiul art. 44 din tractatul de la 
Berlin noi îl primim aşa cum este formulat în 
generalitatea lui, ştergem or ce restricţie reli- 

gioasă. Insă chestia de a şti: primim Evreii in- 
dividual prin naturalizare, primim Evreii prin 
categorii, primim Evreii prin liste, aceastu este 
o chestie, ce în or ce caz după dreptul public 
ne rămâne reservată nouă. Căci dacă deja Con- 
venţia, din Paris de la 1858 ne-a lăsat atunci, 
când eram mai slabi, dreptul autonomiei şi ne-a 
zis: „Veţi întinde drepturile politice şi la Evrei 
prin dispoziţii legislative, când le veţi crede 
necesare“, — cum astăzi, când noi suntem mai 
tari, când nu ne daţi nici măcar în schimb ga- 
ranţia neutralității, cum astăzi, când ştergem 
acel articol restrictiv, aţi putea să intraţi în 
detaliile legislaţiei noastre interne ? 

Fără a „sfida“ pe nimeni, suntem în drept să, 
zicem : este o chestie de apreţiare, şi astfel este 
drept. ca în această materie, care priveşte direct 
interesul nostru, să apreţiem şi noi, după cum 
ne dictează conservarea naţionalităţii noastre. 
(Aplause). 

Trec acum la alt argument, d-lor deputaţi. 
D. ministru de externe, când mi-a răspuns în 
şedinţa de Miercuri la o simplă aluzie ce făcu- 
sem asupra compunerii ministerului actual, şi 
în privinţa cării simple aluzii mi-a făcut onoare 
să-mi răspundă un ministru, al doilea mini- 
stru şi al treilea ministru — era prea multă 

onoare pentru mine, — în acea şedinţă de Mier- 
curi dar, d. ministru de externe zicea: „Vedeţi 
fineţea ! d. Maiorescu, care este cunoscut; ca a- 
mic al Evreilor, nu s'a pronunţat într'un sens 
sau într'altul“. Sper, d-lor, că astăzi m'am pro- 
nunțat aşa, încât să nu mai existe îndoială. 

Relev şi cuvîntul de amic al Evreilor. Dacă 
prin acest cuvint se înţelege a nu avea nici o 
antipatie naţională în contra lor, a fi amic 
al Evreilor în acelaş sens şi aceleaşi proporţii, 
în care pot fi amic al Francezilor, al Germani- 
lor şi al altor naţiuni străine, atunci primesc 
acest epitei. Sunt amic al Evreilor, nu am nici 
o antipatie în contra lor. Printre Evrei am cu- 
noscuți, pentru care am cea mai mare stimă, 
atât în ţară cât şi în străinătate; şi din mo- 
mentul, când ni se garantează propria naţiona- 
litate, le doresc bună primire şi voi fì mulţu- 
mit, când îi voi vedea bucurându-se în pace 
sub soarele României de ospitalitatea şi de 
drepturile noastre. (Aplause). 

Ca amic al Evreilor dar; ca unul care, cu 
nemnsemnata mea persoană, am fost citat în 
străinătate, de câte ori era vorba de chestia 
Evreilor la noi; ca unul, care am văzut câteva 
afirmări ale mele, favorabile lor, citate în dife- 
rite broşuri asupra chestiei israelite; ca unul, 

care păstrez aceleaşi sentimente şi aceeaş ati- 
tudine față cu dinşii şi astăzi: voi să sfătuesc 
pe Evrei să nu întindă coarda prea tare în 
momentul de faţă (aplause), D-lor, eu am găsit 
foarte nepotrivită, foarte în contra intereselor 
Evreilor din România, lupta pe care a deschis-o 
Alianţa israelită străină în contra noastră. (A- 
plause). Alta este a ne lăsa pe noi, în paşnică, 
umanitate, să regulăm chestia între Evrei şi 
între noi, şi alta este a revolta sentimentul na- 
tional în noi prin presiuni, ce se fac din afară 
contra noastră (aplause). Şi dacă pănă la un 
timp unii din noi chiar ne gândeam la întinde- 
rea drepturilor Evreilor în starea legislaţiei noa- 
stre de atunci, astăzi procedările imprudente şi 
nedrepte ale Alianţei Israelite ne silesc să ne 
punem în defensivă şi să ne gândim mai înainte de 
toate, cum să ne apărăm în contra exigenţelor 
nelegitime şi injuste (aplause). Căci vedeţi greaua, 
situaţie morală, în care sunt puşi locuitorii a- 
cestei țări prin chestia de faţă: Ne cere oare 
tractatul de la Berlin ca să dăm odată ceva şi 
apoi să scăpăm? Este vorba de o dare de mi- 
lioane ce ni sar fi impus, cum i s'au impus 
Franţei miliarde, dar când lea plătit aceste mi- 
liarde, le-a plătit şi a scăpat? Este vorba să 

ni se jea o provincie, cum s'a luat Franţei două 
şi nouă una, dar când le-am pierdut şi unii şi 
alţii, a fost un moment de grozavă durere, dar 
le-am dat şi am scăpat? — Nu, d-lor, aci nu e 
vorba de aceasta. Aci e vorba de a introduce 
în organismul nostru permanent, în viaţa zil- 
nică a noastră acest element acum, şi de acum 
înainte pentru totdeauna. Cu resolvarea de astăzi 
nu am terminat chestia, ci ea deabia a început. 
(Aplause). 

Apoi aşa fiind, d-lor miniştri, cum voiţi d-voa- 
stră ca să faceţi introducerea elementului celui 
nou fie cu naturalizare individuală, fie cu liste, 
fie cu categorii, fără ca să fie cu buna şi vo- 
luntara primire a ţării? (Aplause). Şi ce soartă, 
credeţi d-voastră că reservaţi cu siguranţă noi- 
lor cetăţeni, ce s'ar introduce violentându-se 
voinţa ţării ? (Aplause). 

D-lor, nu vorbesc de revolte; nu este al no: 
stru rolul de a vorbi de ele. Cine prevede şi 
simte, va şti, cât trebue să prevadă şi să simtă. 
Dar vorbesc de simpla conlucrare a lor faţă cu 
noi. Este vorba de a primi acum pe Evrei cu 
drepturi politice, cu putinţa de a intra în co- 
mună, de a fi alegător şi ales, cu putinţa de a 
fi judecător, de a se urca în gradele militare. 

Ei bine! cum voiţi să-i puneţi pe aceşti oameni 
faţă cu ţara? Voiţi să faceţi să se indigneze 
colegii lor faţă cu dinşii, când îi primiţi? Sau 
este mai bine de a-i primi aşa, încât senti- 
mentul majorităţii ţării să fie împăcat? Mult, 
puţin, cât vom da, să dăm aşa, încât să fie 
dat din bună inimă şi fâră presiune străină. 
(Aplause). 

Alianţa israelită în numele cui vorbeşte? Şi 
acele state, care au primit în parte maniera ei 
de a vedea, pentru ce au primit-o? Pentru că 
se zice: este o cerință a umanităţii, a civiliza- 
ţiunii, ca să fim astăzi în pace unii cu alţii 
pentru religie. Aşa este. Dar oare aceeaş ce- 
rinţă umanitară nu ne impune, ca să primim 
pe noii cetățeni în adevărată pace? Oare cu- 
vintele, care s'au zis, după cum ne-a mărturi: 
sit d. ministru de externe, de cătră un mem- 
bru al Alianţei Israelite în Italia, că să se ma- 
sacreze mai bine zece mii de Evrei din Romà- 
nia, numai să triumfeze principiul, oare aceste 
cuvinte nu sunt inumane, nu sunt barhare, nu 
stau în contrazicere cu adevărata civilizaţiune? 
Cum? Principiu umanitar masacrarea a zece mii 
de oameni? Aceasta nu se poate. Aceia, care 
sunt adevărații amici ai Evreilor şi ai omenirii, 
vor zice: este în spiritul secolului al 19-lea, să 

nu fie nici o deosebire de religie, este ın spiri- 
tul acestui secol şi de datoria, gintei latine din 
Orient ca să zică: nici o împrejurare fatală a 
naşterii nu trebue să impedice pe cineva de a 
se bucura de drepturile civile şi politice. Şi 
dacă revoluţia cea mare de la sfirşitul secolului 
trecut, făcută în Franţa, a desfiinţat privilegiile 
de naştere prin nobleţă, trebue timpul nostru 
să desființeze şi privilegiile de or ce altă causă 
de naştere, să nu mai poţi zice cui-va: fiind-că 
s'a întîmplat să fii născut Evreu, te împedec 
toată viaţa ta, or ce sentiment vei avea de alt- 
minteri, de a te bucura de drepturile civile şi 
politice! Nu poţi zice aceasta; însă poţi să-i 
zici: tu, care vrei să vii în mijlocul nostru, 
trebue să vii cu buna noastră primire, fiind-că 
voeşti să intri întrun stat, din care ai să faci 
parte ca liber cetăţean. 

Nu este dar chestia de liste, de categorii sau 
de naturalizare individuală importantă în pri- 
vinţa numărului, — importantă este în privința 
principiului. Nu poate România să admită, ca 
străinii să se introducă in sînul ei prin impu- 
nerea străinilor, fără ca măcar să-şi dea oste- 
neala, să-şi documenteze dorinţa de a se impă: 
menteni. (Aplause). 

Naturalizarea individuală implică în sine în- 
săş cererea Evreilor, manifestarea dorinţei lor 
de a fi cetăţeni români; prin ea se va împe- 
deca din capul locului răul sentiment, că au 
venit în mijlocul nostru ajutaţi de presiunea 
străină sau de alianţa israelită (aplause); vor 
trebui să documenteze că voiesc să fie români: 
„Mam desbrăcat de presiunea străină, voi îm- 
preună cu voi să lucrez pentru binele ţării“. 
(Aplause). Dacă nu veţi face aşa, daca veţi 
primi o listă impusă, făra ca ei să o ceară, 
dacă veţi primi o categorie, unde ei nu-şi ma- 
nifesteuză voinţa ca să fie primiţi, aţi introdus 
in mijlocul nostru un element duşman, care va 
zice totdeauna: Nu am primit de la voi aceste 
drepturi, ci de la străini. (Aplause frenetice). 

Şi acum, dacă aş avea un glas, pe care din 
nenorocire nu-l am, care să străbată în Europa, 
aş zice: Pentru ce aceasta ? Pentru ce voiţi să 
injosiţi România? Nici atâta drept nu ne daţi 
ca să spunem Evreilor din ţară: manitestaţi 
măcar dorinţa, că voiţi să fiţi cu noi? In nu- 
mele cui aceasta ? In numele umanităţii? Nici- 
odată! 

Şi când zic aceste cuvinte, am conştiinţa că 
mě aflu în curentul ideilor de drept, de stat, 

de omenire, în care se află şi cultura occiden- 
tală, căci de acolo le-am primit. 

Un ultim cuvint pentru guvern și pentru ma- 
joritatea, de care poate dispune. Aţi vorbit de 
unirea partidelor. Daţi-mi voie să întreb: ce 
unire cereţi d-voastră? Numai unirea acelora, 
care părăsesc părerile şi sentimentele lor şi vin 
la ale d-voastră? Sau suntem în drept şi noi 
uneori să zicem: părăsiţi-vă pe ale d-voastră 
şi veniţi la noi. (Aplause). Daţi o-dată voie ţării 
să zică: urmaţi-mă şi pe mine. Şi zicend aşa, 
ştiu că cuvintele mele au un răsunet şi în băr- 
baţii aceia, care au fost şi au condus ţara noa- 
stră de la 48 incoace. Eu ştiu, că şi d. preşe- 
dinte al acestei Camere şi miniştrii de pe acele 
bănci ar fi fericiţi, când ar avea siguranţa, că 
această soluţiune ce o propune majoritatea de- 
legaţilor, ar triumfa; căci şi ei, ca şi fie care 
dintre noi, n'ar voi ca să vază ţara aceasta ne- 
mulţumită. E acum casul de a vë zice: în- 
cercaţi o-dată;  puneţi-vă în fruntea acestei 
mişcări, primiţi propunerea majorităţii, şi fiţi 
siguri, că sunt argumente ca să se susţie şi in 
faţa Europei. (Aplause). 

Vëd înaintea mea atâţia bărbaţi, care au 
condus România de la 1848 incoace, văd pe 
aceia, care se mânâresc, că au venit în mijlocul 

poporului lor cu idea, libertăţii populare. D-lor 
liberali de la 1848, aţi venit cu deviza Voz 
populi vox Dei!.,. Fosta vre-odată o chestie, 
care să fi fost aşa de populară ca aceasta? 

Puneţi-vă în fruntea acestei mişcări şi fiţi si- 
guri, că ţara vë va bine-cuvinta şi vë va spri- 
jin Dumnezeu! (Aplause prelungite). 


48. 


IN CAMERA DE REVIZUIRE 


Discurs final asupra art. 7. 


(Şedinţa de la 6 Octomvrie 1879). 


Discutia, caracterizată prin cele două 
discursuri precedentă asupra proiectului de 
revizuire formulat de majoritatea delegaților, 
se mai continuă pănă la 12 Septemvrie, 
când însfirşit guvernul, pentru a împiedeca 
votul asupra proiectului majorităţii, se vede 
silit să iese din rezerva sa şi să prezente 
Camerei propriul stu proiect. Iată-l aşa cum 
sa depus pe biuroul Camerei şi cum este 
publicat în Monitorul oficial de la 183 Sep- 
temvrie 1879: 


PROIECT DE LEGE 


Pentru revizuirea art. 7 din Consti- 
tuțiune. 


Articol unic. 


In locul art. 7 din Constituţie, care se 
revizueşte, se va pune următorul: 

„Art. 7. Diferenţa de credinţe religioase 
și de confesiuni nu constitue în România 
o piedică spre a dobindi şi a esercita drep- 
turile civile şi politice, 

$ 1.— Străinii, de or ce religie, vor pu- 
tea dobindi împâmântenirea prin legi spe- 
ciale şi individuale. 

Acelaş drept se dă acelor care, fără a 
fi cetăţeni, se află în România ca supuși 
Români. 

$ 2. — Nu vor putea dohindi, sub ver- 
ce titlu ar fi, proprietăţi rurale — afară de 
vii, locuri sau case în oraşe — decât acei, 
care vor fi cetăţeni Români, respectându-se 
însă drepturile acelora, care le au după le- 
gile anterioare, sau în virtutea tractatelor 
existente între România și alte staturi, 

$ 3. — Toţi locuitori: aflători în mo- 
mentul anexării ca cetăţeni otomani în 
provincia Română de peste Dunăre, Dobro- 
gea, care se declară parte integrantă a Ro- 
mâniei, au de ə potivă toate drepturile şi 
datoriile de Români, conform regimului spe- 

cial ce se va prescrie pentru acea provincie 
de către Adunările Legiuitoare. 

Restricţiunea relativă la dobîndirea pro- 
prietăţii rurale nu se aplică la Dobrogia, 

$ 4. — Cei născuti şi crescuți în Româ; 
njia până la majoritate şi care nu se vor 
fi bucurat nici-odată de vre-o protecţiune 
străină, vor fi de drept dispensaţi de sta- 
giu, când Adunările vor admite cererea lor 
de naturalizare. 

$ 5. — Se declară cetățeni, pentru astă 
una şi singură dată, acei supuşi Români 
de ver-ce religiune, care sau asimilat cu 
națiunea şi a căror nume şi calităţi se vo- 
tează de către Corpurile Legiuitoare de o- 
dată cu această Lege, 

Acei dintre dânşii, care în timp de un 
an de la această admitere la cetăţenie nu 
vor reclama diploma de indigenat, vor 
pierde drepturile ce li se acordă. 


Preşedintele consiliului miniştrilor şi 
ministru lucrăr. publice, 1. 0. Brătianu, 

Ministru de interne, M. Kogălniceanu, 

Ministru cultelor şi instrucţiunii publice, 
N. Krezzulescu, 

Ministru finanţelor, D. A. Sturdza. 

Ministru afacerilor străine, B. Boerescu. 

Ministru de r&sboi, D. Lecca. 

Ministru justiţiei, A. Stolojian, 

Proiectul guvernului se trimite în des- 
baterea s cţiilor Camerei, şi pănă la ter- 
minarea acestor foarte agitate desbateri 
discuția publică asupra revizuirii se între- 
rupe. 

Greutatea era lista cea mare de Evrei 
de tot felul (unii mai ales susținuți de A- 
lianța israelitä), pe care guvernul voia săi 
treacă sub scutul § 5 din proiectul sëu. 
Insă faţă cu rezistenţa majorităţii delegați- 
lor guvernul a trebuit să cedeze în parte, 
şi prin transacţiune s'a primit idea, echita- 
bilă de a. se admite la naturalizarea colec- 
tivă prin o singură, lege numai străinii, care 
au servit sub drapel în timpul r&sboiului 
pentru independenţă, Pe de altă parte s'a 
pârăsit idea dobindirii imobilelor rurale 
prin succesiune ab-intestat, rămâind ca asu- 
pra aplieărilor speciale ale noului princip 
constituţional să se legifereze mai târziu. 

Astfel s'a formulat şi s'a primit de în- 
tregul comitet al delegaților proiectul final; 


„Art. unic. In locul art. 7 din Consti- 
tuţie, care se revizueşte, se va pune urmă: 
torul: 

Art. 7. Diferenţa de credinţe religioase 
şi confesiuni nu constitue în România o 
piedică spre a dobindi drepturile civile și 
politice şi a le exercita. 

„$ 1. Străinul, fără osebire de religie, 
supus sau nesupus unei protecţiuni străine, 
poate dobindi împimântenirea cu condiţiu- 
nile următoare: 

„4) Va adresa guvernului cererea de na- 
turalizare, în care va arăta capitalul ce po- 
sede, profesiunea ce exercită şi voinţa de 
a-şi stabili domiciliul în România. 

„b) Va locui, în urma acestei cereri, zece 
ani în ţară şi va dovedi prin faptele sale 
că este folositor ei. 

„$ 2. Pot fi scutiţi de stagiu: 

„0) Acei, care vor fi adus în ţară indus- 
trii, invenţiuni utile sau talente distinse 
sau care vor fi fundat aci stabilimente mari 
de comerdiu sau de industrie. 

„b) Acei care, fiind născuţi şi crescuţi în 
România din părinţi stabiliţi în ţară, nu 
s'au bucurat nici unii nici alţii vreodată de 
vre-o protecţie străină. 

„cj Acei, care au servit sub drapel în 
timpul r&sboiului pentru independenţă şi 
care vor putea fi naturalizaţi în mod co- 
lectiv, după propunerea, guvernului, printr”o 
singură lege şi fără alte formaltăţi. 

„$ 8. Naturalizarea nu se poate acorda 
decât prin lege şi în mod individual. 

„$ 4. O lege specială va determina mo- 
dul, prin care străinii vor putea stabili do- 
miciliul lor pe teritoriul României. 

$ 5. Numai Românii sau cei naturalizaţi 
români pot dobindi imobile rurale în Ro- 
mânia. 

„Drepturile pănă acum câştigate sunt 
respectate. 

„Convenţiile internaţionale astăzi exis- 
tente rămân în vigoare cu toate clauzele 
şi termenul coprius într'însele“. 


Aşa se prezentă proiectul în ultima şe- 
dinţă a Camerei revizioniste, la 6 Octom- 
vrie. Noul raportor însă, d. D. Giani, îl 
întroduce prin câte-va explicări, din cure 
rezultă, că între majoritate, minoritate şi 
guvern ar fi fost numai nişte deosebiri 
„mai mult de formă, decât de fond;“ pe 
când în adevăr, precum se dovedeşte din 
cele două discursuri reproduse în paginele 
precedente, deosebirea de fond fusese a- 
“lincă şi se înlăturase numai prin neclin- 
tita stăruinţă a majorităţii reprezentanţilor 
țării (în deosebi şi a conservatorilor), îna- 
intea căreia guvernul cu aderenţii săi au 
trebuit să cedeze. 

Acest fapt, cu atât mai important, cu 
cât într'o chestie aşa de gravă dovedea şi 
străinătății, ci în România începea să 
existe în realitate o reprezentare naţională 
prin Parlament, iar nu numai o dependenţă 
a întîimplătorului guvern, se cuvenea să fie 

relevat, şi de aceea îndată după cetirea 
raportului se rosteşte următorul discurs: 


D-lor deputaţi, noi am întrerupt discuţia asu- 
pra proiectului de reformă constituţională în 
urma cuvintelor zise de d. Chițu. D. Chițu, un 
important membru şi reprezentant al majori- 
tăţii acestei Camere, când ne-a făcut apel la 
împăciuire şi când şi-a arătat încrederea, că 
în această Cameră se va găsi în fine unirea pe 
un tărîm naţional, a zis aceste cuvinte într'un 
ceas bun. (Aplause). 

Acest tërım comun s'a găsit. Şi fiind-ca s'a 
alcătuit un alt proiect de lege decât acela ce 
era înainte “in discuţie, cred că suntem datori 
să explicăm şi înaintea ţării, care a fost aşa 
de frămintată pănă acum de această chestie, 
şi înaintea străinătăţii, care sper că va primi 
această redactare, trebue să explicăm, zic, care 
este înţelesul, care este coprinsul acestui pro- 
iect de lege. 

D-lor deputaţi, după ce guvernul de astăzi, 
fară a lua el iniţiativa, tără a indica ţării în 
alegeri, care este programul său în chestia re- 
vizuirii, a lăsat ţării să se pronunţe liberă in 
această chestie, a lucrat foarte consecvent, când 
mai pe urmă, odată Camera şi Senatul adu- 

nate, a zis Camerei: din iniţiativa ta pune îna- 
inte ideile de reformă constituţională. 

Patru mari principii au fost atunci puse îna- 
inte de către majoritate, de către aproape una- 
nimitatea Camerei în această privinţă. 

Intâi s'a zis: Nu sunt, nu putem recunoaşte 
în dreptul nostru public, Israeliţi români. 

Al doilea s'a zis: Condiţiile de naturalizare 
nu mai pot să facă parte din dreptul civil pri- 
vat, ci trebue să intre în chiar Constituţia 
ţării. 

Al treilea sa zis: Proprietatea imobiliară, cel 
puţin cea rurală, este un drept cetățenesc, şi 
nu se poate recunoaşte străinilor în România. 

Al patrulea s'a zis: Or ce nouă întroducere 
în cetăţenia română trebue să se facă prin ce- 
rere prealabilă şi individuală, şi să se primească 
de către Camerile Legiuitoare în acelaş mod. 

Acestea erau cele patru principii, care formau 
țesătura fundamentală a ideilor d-v., care erau 
adevărata, expresie a țării, în marea ei majori- 
tate, în această materie. 

Asupra acestor patru principii a fost luptă 
mare între noi; nu doară că ar fi fost cine-va 
intre noi, care nu voia ca ele să existe aşa 
cum erau formulate, dar erau temeri, că poate 
vor întilni prea multe greutăţi alt unde-va. 

Din norocire astăzi aceste temeri se vede că 
au dispărut, căci cu toţii am convenit, că ace- 
ste patru principii fundamentale să fie primite, 
să servească de bază pentru reformarea Consti- 
tuţiunii ce se întreprinde. 

Dacă am ajuns la acest rezultat, trebue să 
mulțumim fâră îndoială spiritului conciliant al 
tutulor: al guvernului şi al majorităţii, ca şi 
al fostei oposiţii. Dar cred, că nu trec peste li- 
mitele modestiei, dacă recunosc incă odată în 
public, cât de important a fost şi cu această 
ocasie rolul, cât de însemnată a fost misiunea 
ce a avut-o opoziţia constituţională în această 
chestie. (Aplause). 

E ştiut ca un folos constituţional, că prin 
discuţie, prin opunere une-ori la ceea-ce se cere 
de guvern în primul moment, se luminează 
chestiile şi se înaintează desvoltarea principiilor. 

Dacă acesta este un adevăr general, a fost 
în special documentat în casul de faţă, şi gra- 
ţie patriotismului şi tenacităţii, cu care toţi am 
luptat pe tărimul principiilor, s'a ajuns în fine 
la acest rezultat satisfăcător, care va da o l- 
nişte şi mulţumire ţării întregi şi care, sun- 
tem convinşi, va fi primit şi de străinătate, ca 
fiind conform cu principiile statului şi cu drep- 
tul modern (aplause). 

D-lor, iată ce se zice acum în proiectul ast- 
fel redactat: 

Art, 7. Ca princip, diferenţa de credinţe 
religioase şi confesiuni nu constitue în România 
o piedică spre a dobindi drepturile civile şi po- 
litice şi a le exercita. 

Au fost discuţii asupra ideei, dacă cuvintul: 
a le exercita, trebue aci sau nu. In formularea, 
în care este acum făcută redacţiunea, s'a recu- 
noscut de toţi, că este o idee justă. Nu sunt 
drepturi preexistente, dar odată ce drepturi sunt 
dobindite în modul cum se prevede mai jos, se 
înţelege, că pe această cale dobindite, se vor pu- 
tea, pune în lucrare şi exercita. Paragraful ântâi 
zice: 

„Străinul, fără osebire de religiune, supus sau 
nesupus unei protecţiuni străine, poate dobindi 
împămintenire cu condiţiunile următoare: 

a) Va adresa guvernului cererea de natura 
lizare, în care va arăta capitalul ce posede, pro- 
fesiunea, ce exercită şi voinţa de a-şi stabili do- 
miciliul în România. 

b) Va locui, în urma acestei cereri, 10 ani 
în ţară, şi va dovedi prin faptele sale, că este 
folositor ei. 

S'a recunoscut, că voinţa aceasta, această ce- 
rere sau declaraţiune prealahilă, este omagiul, 

esenţialul, fără care nici un străin nu poate să 
fie primit ca cetăţean în România; cererea prea- 
labilă nu este o chestie numai de procedură, ci 
este chiar esențialul. Cei ce vor să devie cetăţeni 
români, ccrend şi arătând astfel voinţa lor, ex- 
primă prin aceasta, că ştiu să respecte acel stat, 
în care voiesc så fie cetăţeni, şi respectul prea- 
labil nu poate să fie nici-odată prea mare către 
membrii acelui stat, al căruia dânşii vor să 
devie cetăţeni. 

Cine vrea să intre ca membru credincios in- 
tr'o biserică, este cuviincios să arete tot res- 
pectul, toată veneraţiunea pentru acea biserică. 
Nici-odată nu se poate susţine că acela, care 
işi arată un absolut respect pentru statul, in 
care vrea să intre, prin aceasta el işi aduce 
sieşi o scădere. Ci din contra el însuş se va 
înălța mai mult, şi cu cât va înălța mai 
mult societatea, din care voieşte să facă parte, 
cu atât se va resfrânge şi onoarea asupra lui. 
(Aplause), 

Stagiul pus în Constituţiune, condiţiunile ace- 
stea puse în Constituţiune, sunt, ce este drept, 
o înăsprire peste ceea ce a fost in Constitu: 
ţiunea noastră cea veche. Însă ele sunt o ga- 
ranție mai mult, ce noi vrem să luăm în 
contra unei prea mari şi prea pripite primiri 

de elemente străine în sînul nostru. Şi fiind-că, 
se leagă de această idee, adaog, că mai este şi 
o altă garanţie luată, şi aceasta este declaraţia 
relativă la proprietatea rurală, precum o pre- 
vede $ 5 din articolul nostru, care zice, că pro- 
prietatea rurală este un drept al cetăţeanului 
român şi că el nu se poate acorda la străini, 
respectând însă drepturile existente deja câşti- 
gate. 

Care este motivul acestei inaspriri ? 

Domnilor deputaţi, în Constituţiunea de la 
1866 noi am fost mai indulgenţi, mai uşori în 
această privinţă. Atunci am putut lăsa, fară a 
pune bariere constituţionale, naturalizarea cu 
diferitele ei forme atât la Camerele obişnuite, cât 
şi la codul civil privat, şi am putut lăsa ca pro- 
prietatea imobiliară, să fie dobindită şi de străini, 
afară de cei de rit necreştin. Căci atunci aveam un 
scut puternic, atunci eram puşi sub garanţia 
colectivă a şapte Puteri mari europene. Ele prin 
convenţie stabilită ne garantau neutralitatea. 
Noi, o gintă latină nu prea numeroasă, pusă 
în Orient între popoare puternice, mai puter- 
nice la numër decât noi, noi aveam în această 
garanţie un scut al existenţei noastre naţionale. 
Astăzi, când este vorba ca să ni se recu- 
noască independența, însă independenţa ni se 

recunoaşte fără garantarea neutralității, astăzi 
suntem siliți să căutăm în noi înşine elemen- 
tele de garanţie ale existenţei noastre ca stat şi 
ca naţiune. 

lată motivele, pentru care astăzi, printr'un 
just simţiment naţional, trebue să luăm noi in- 
şine cu atât mai multe garanţii pentru conser- 
varea noastră, aşa cum suntem şi cum voim 
să rămânem. De aceea este explicabilă în posiţia, 
noastră de astăzi şi această disposiţie, aşa pre- 
cum s'a introdus. 

D-lor, dacă în acest proiect se mai dispune, 
că acei, care au servit sub drapel în timpul 
răsboiului pentru independenţă, să fie naturali- 
zati în mod colectiv după propunerea guvernu- 
lui printr'o singură lege fără altă formalitate, 
veţi găsi asemenea just, că printr'această numai 
aparentă excepţie la principiul cel mare de na- 
turalizare individuală să se aducă în chiar 
Constituţiunea ţării o amintire de timpul, în 
care această reformă s'a făcut, de r&sboiul, prin 
care am câştigat independenţa noastră. (A- 
plause). 

Iată, d-lor deputaţi, şi termin cu aceste cu- 
vinte, iată care este esenţa ultimului proiect, şi 
iată motivele, pentru care şi grupul nostru din 

oposiţie s'a împreunat cu majoritatea pentru 
a-l primi aşa cum este formulat (aplause). 

Më cred dator acum să fac următoarea de- 
clarare în ceea-ce ne priveşte: Pe temeiul a- 
cestui proiect, pe temeiul acestor principii ne- 
am întrunit cu toţii, şi întrunindu-ne sperăm, 
avem convicţiunea, că guvernul, or care ar fi, 
în deosebi guvernul de astăzi, va fi în stare 
de a face sâ triumfe aceste principii înaintea 
tutulor. (Aplause). Ele sunt conforme cu dreptul 
public, şi este bine ca să se ştie (din partea 
unui membru al oposiţiei primiţi acest cu- 
vînt): că or ce guvern, fie şi guvernul de 
astăzi, care va susţine sincer acest proiect, este 
purtat de încrederea ţării întregi şi a întregii 
acestei Cainere. (Aplause). 


Nu este cu putinţă de a vedea în acest 
discurs altceva decât exprimarea exactă a 
celor petrecute în Cameră şi tendenţa de a 
contribui, ca formularea articolului 7 in 
conformitate cu simţimintul ţării să fie 
primită şi de Puterile semnatare ale trac- 
tatului din Berlin ca îndeplinirea ultimei 
condiţii pentru recunoaşterea independenţei 
noastre. 

Cu toate aceste, iată răspunsul ministru- 
lui-prezident Ioan Brătianu la acel discurs: 

„D. Preşedinte al consiliului, Dacă onor. 
d. Maiorescu ar îi vorbit în tot discursul 
d-sale în sensnl cum a terminat, nu aveam 
decât să-l aplaudăm şi să-l îmbrâţişăm. Dar 
în tot timpul, cât d-sa a vorbit, m'am gån- 
dit la un lucru: în tot-deauna am zis, că 
acsi care vin de peste Carpaţi dacă nu au 
simţimântul libertăţii desvoltat, dar în sim- 
țimântul naţionalităţii ne întrec pe toţi. 

Bi bine, onor. d. Maiorescu a venit astăzi 
să facă la aceasta o patentă escepţiune: 
fiind-că tot discursul d-lui nu a fost româ- 
nesc, nu a fest patriotic; d-sa a vorbit nu- 
mai în numele d-lui, şi sunt încredinţat, că 
în ţară nimeni nu este cu d-sa şi în străi- 
nătate cuvintele d-sale nu vor avea nici o 
autoritate. (Aplause prelungite)”. 


Pănă într'atât ura dintre partide şi obi- 
ceiul de a suspecta pe adversari (vezi şi 
pag. 222) întunecau desbaterile parlamen- 
tare din acel timp. Astăzi (1897) nici nu se 
mai poate pricepe tonul înveninat din în- 
timpinarea d-lui Brătianu — dovadă de pro- 
gresul judecății politice de atunci încoace. 

In aceeaş şedinţă de 6 Octomvrie mai 
toată Camera (132 voturi) primeşte pro- 
iectul de revizuire; în contra lui votează 
numai 9 deputaţi anti-revizioniști (N. Bla- 
remberg, D. Rosetti-Tescanu, etc.); d. P. 

Carp se abţine. La 11 Octomvrie proiectul 
este primit şi de Senat, şi la 12 Octom- 
vrie 1879 se promulgă noul articol 7 aj 
Constituţiunii. Apoi Camera şi Senatul își 
continuă lucrările în calitatea de Corpuri 
Legiuitoare ordinare. 


49. 


In contra Adresei. Nepotrivire între vorbe 
şi fapte. 





(Ședința Camerei de la 11 Decemvrie 1879). 





D-lor deputaţi, permiteţi-mi, vă rog, să-mi ex- 
prim şi cu această ocazie mirarea despre modul 
cum inaugurează această, Cameră discuţia parla- 
mentară, modul adecă de a lăsa să se vorbească, 
fără contrazicători. Şi pe urmă numai auzi pe unii 
sau alţii din d-nii miniştri, precum am auzit pe 
d. ministru preşedinte, făcând aluzie ironică la 
minoritatea or chiar la majoritatea vorbitoare. 

Domnilor, să ne înţelegem. Voim să suprimăm 
regimul parlamentar în discuție? Voiţi să ziceţi: 
o adresă, ce este odată alcătuită de d-v. în în- 
ţelegere cu guvernul, este un lucru aşa de sfint, 
încât să pâşim la votarea ei, fără ca cel puţin 
să raţionăm ? Voiţi să ziceţi, că dacă un mem- 

bru din majoritatea d-v., d. Pantazi Ghica, nu- 
meşte această adresă palidă, scurtă, absurdă, 
dacă-mi aduc bine aminte, sau mai exact deri- 
sorie, că toate aceste cuvinte zise în parlament 
nu merită să fie relevate din partea d-v.? sau 
voiţi să ziceţi, că nu merita nici un răspuns 
membrul din majoritate, care v'a aruncat ase- 
menea cuvinte ? Domnilor, aceasta din urmă vă 
priveşte pe d-v.; noi insă suntem datori să re- 
levăm lucrul şi să venim să vë spunem, că după în- 
țelesul nostru, când ne aflăm întrun parlament, 
nu credem că viaţa parlamentară este numai o 
formă goală şi fără nici o logică. Poate o fi 
vre-o înţelegere tainică şi trainică între guvern şi 
majoritatea, d-v. ca să suprimăm discuţia şi că prin 
urmare nu mai merită viaţa publică să veniţi 
şi să ne spuneți, care sunt argumentele d-v. 
Cu toate acestea eu vă amintesc, domnilor, că 
d. ex. opoziţia sau minoritatea a avut multă, 
dreptate, când a vorbit pe larg despre chestia 
Evreilor, aceea a reformării art. 7 din Constitu- 
ţie în înţelesul său şi al ţării. Prin aceste argu- 
mente din partea minorităţii, care a venit cu 
propunerea sa, pe care apoi a găsit-o bună 
şi majoritatea, aţi putut să susţineţi chestia în 
faţa Europei. Insă şi atunci, când se susținea pro- 
punerea ţării din partea minorităţii, se întrebu- 

ința de d-v. aceeaş tactică de astăzi; şi atunci 
simpaticul domnul preşedinte al consiliului ne 
gratifica pe noi opoziţia cu epitetul de vorbi: 
toare. 

Dar ce voiţi să facă un parlament decât să 
vorbească ? Numai să vorbească, cu înţeles. Voiţi 
de la un parlament fapte sau acţiuni de fapt? 
Atât ne-ar mai lipsi! 

Este, d-lor, în parlament numai un singur fapt, 
adecă faptul brutal de a arunca în urnă bile albe 
şi bile negre, insă numai prin discuţie se lumi- 
nează şi se înalţă acest fapt brut şi cu el în- 
tregul parlamentarism. Prin urmare dacă voiţi 
ca parlamentarismul nostru să înainteze, atunci 
trebue să ne înțelegem vorbind şi să vorbim 
înțelegendu-ne. Sau poate, d-lor, acest proiect de 
răspuns la mesagiul Tronului vě pare domnii- 
lor-voastre aşa de bun, incât nu mai încape dis- 
cuţie? or din contră vi se pare aşa de rău, în 
cât nu îndrăsneşte nimenea să-l apere ? 

In or ce caz proiectul d-voastră este de o scur- 
time, despre care nu ştiu, dacă este tocmai conve- 
nabilă. D-lor, Tronul prin mesagiul său şi-a, dat os- 
teneală de a vë explica mai ântâi domniilor- 
voastre şi prin domniile-voastre ţării întregi 
într'un mod foarte amănunţit vederile sale sau pro- 
gramul s&u legislativ pentru sesiunea aceasta, 

şi numai în partea din afară a acestui mesagiu 
vedeţi că el cuprinde aproape patru pagine în 
folio de tipar, şi majoritatea r&spunde cu o mică 
pagină în octavo? Tot ce aveţi d-voastră să 
ziceţi la cele ce vë supune guvernul, se rezumă, 
în atâta? 

Când ar fi numai incoloră, cum zicea onor. d. 
Pantazi Ghica, această adresă, se înţelege că am 
putea şi noi să o priimim, dar lasă că estein- 
coloră, dar nu este cel puţin imparţială. Prin- 
chiar această scurtime noi nu o putem primi; 
prin chiar aceea că pare a lăsa grija, întregii le- 
giferări guvernului, noi nu o putem primi, şi 
cu toată scurtimea ei, adresa a găsit mijlocul 
să pue frasa aceasta: „Tot timpul nostru, 
„toate preocupările noastre vor fi consacrate stu- 
„diului proiectelor de legi ce guvernul ne va 
„prezenta în acest scop“, şi pentru aceasta noi 
nu o putem primi. 

Dar numai guvernul prezentă ? Dar noi nu 
vom îi siliţi să prezentăm ? (mişcări). Dar dacă 
prin această prezentare a noastră s'ar îndeplini o 
ailevărată lacună ce a fost lăsată de guvern şi 
pe care noi trebue să o iîndreptăm? 

Căci în adevăr, d-nilor, şi proiectul de față cu 
scurtimea, sa, dar şi mesagiul Tronului cu lun- 
gimea sa, au pentru noi o lacună simţitoare. 

Nu ne spune adecă nimic tocmai asupra ace- 
lor întrebări, care ne preocupă mai mult; nu 
ne spune nimic nici asupra modului cum va 
crede ca să regulăm finanţele, foarte zdrunci- 
nate cu regimul de astăzi, nici asupra modului 
cum va crede ca să redeştepiăm activitatea eco- 
nomică, a ţării. 

Ştiţi cu toţii, câtă agitare s'a deslănţuit în 
ţară prin chestia israelită. Ştiţi cum, de mult 
timp poate pentru prima oară, sa văzut în 
adevăr un contract intim între alegători şi aleşi. 
Se simţea, că ceea ce se vorbea aci, ceea ce 
se lucra de guvern, se controla de întreaga ţară 
politică, de ţara alegătorilor. Bine, d-lor, dacă 
era un moment fericit pentru o energică acţiune 
a guvernului, era acesta. Trebue să profităm de 
el. Noi toţi ştim, că formularea reformei con- 
stituţionale a art. 7 este numai o formulare 
prealabilă, că ea nu este încă organizarea defi- 
nitivă a chestiei ; că vor trebui să vie acum legi 
speciale spre a pune în acord starea noastră cu 
cerințele reformei constituţionale ce am primit. 
Tocmai despre acestea tace mesagiul; despre 
acestea tace şi adresa. 

Atunci, d-lor, ce mai este discuţia adresei? 
Este ea o simplă şi goală formalitate constitu- 
ţională ? Prea multe goliciuni formale introdu- 

cem. A venit, pentru îndeplinirea arătatei la- 
cune, d. Carp chiar în şedinţa de astăzi şi v'a făcut 
propuneri, ce la prima lectură le-aţi primit pe unele, 
altele se părea că nu le-aţi primit; după oare- 
care vioiciune ce ați manifestat-o la lectură, pre- 
supui că mulţi din d-v. vor fi în contra lor. Atunci 
d-voastră propuneţi altele, dar propuneţi ceva. 
Cum putem noi cu această ocazie să trecem 
sub tăcere mişcarea naţională şi acest înce- 
put de avent economic ce sa luat în popor, 
fără a-l încuraja, fără a spune nimeni din d-v. 
nici de la guvern, nici din majoritate, dacă voiţi 
să susțineţi lupta pentru existența economică, 
faţă, cu concurenţa străinătăţii ? 

Iată una din preocupările noastre, pe care 
nu 0 vedem atinsă. Mai sunt şi altele. Nu e vor- 
bă, proiectul este îndestul de incolor pentru a 
nu reclama din partea noastră un contra-proiect, 
însă totuş e destul de semnificativ prin lacunele 
sale, pentru a ne sili pe noi să votăm în contra 
lui. Când zic a ne sili pe noi, vorbesc în deosebi 
pentru opoziţia conservatoare din mijlocul d-voa- 
stră, 

Domnilor, când văd un întreg program gu- 
vernamental desfăşurat, in mesagiu, prima întro- 
bare ce-mi fac este: ce se poate realiza din 
acest program? Şi pentru ca să găsesc măsura, 

mă întreb: ce s'a realizat şi ce s'a putut rea- 
liza dintr'un program tot aşa de solemn, des- 
făşurat înaintea ţării de acelaş guvern altă dată ? 

Nu ştiu, daca unii din d-voastră v'aţi încer- 
cat ca şi mine să comparaţi diferitele mesagii, 
care au fost cetite de la acea tribună, şi diferi- 
tele r&spunsuri făcute de Cameră la aceste me- 
sagii ? E un studiu foarte straniu şi foarte in- 
structiv, şi aţi fi surprinşi cu toţii, cum am fost 
şi eu, de rezultatul puţin îmbucurător al aces- 
tui studiu comparativ, 

Ar fi nedrept, când ne-am opri la toate me- 
sagiile cetite sub regimul de astâzi, căci la 
promisiunile date înainte de a se termina r&s- 
boiul, s'ar putea zice, că nerealizarea lor este 
justificată prin aceea, că toate preocupările 
au fost concentrate la situaţia r&sboiului. Dar 
răsboiul a încetat, tractatul de Berlin s'a fä- 
cut şi s'a primit de noi în Septemvrie anul 
trecut. Suntem dar în drept să ne întrebăm, cum 
era mesagiul de acum un an, în timp de pace, 
şi în ce raport stă el cu lucrurile realizate, 
ca să vedem, în ce raport probabil vor sta 
promisiunile date prin mesagiul de astăzi, şi 
până unde va fi capabil acest guvern să le re- 
alizeze ? 

In anul trecut, la aceeaş dată — mesagiul s'a 
cetit la 15 Noemvrie şi r&spunsul s'a făcut tot 
la începutul lui Decemvrie — în anul trecut în- 
cepea mesagiul cum începe astăzi: „România 
poate de acum înainte a-şi întrebuința activita- 
tea în desvoltarea îmbunătăţirilor sale din nä- 
untru“. Mesagiul de astăzi zice acelaş lucru: 
„de acum înainte etc.“. Va să zică să mai 
punem un an trecut de geaba. Insă acum: 
„Era complicaţiilor externe încetează, de acum 
inainte începe era desvoltării liniştită“. Va să 
zică acum a sosit în finea finelor timpul să ne 
punem serios pe lucru, cum S'ar zice că pănă 
acum nu v'aţi pus serios pe lucru. 

Ni se spunea în mesagiul anului trecut, că e 
înbucurătoare starea finanţelor, şi d. ministru ne 
spunea la, Martie, că vom vedea budgetele echi- 
librate. Aceasta nu s'a întimplat, şi mesagiul de 
astăzi este mai vag în speranţele finanţiare, care 
în adevăr că sunt ilusorii, Ni se zicea în me- 
sagiul de la 1878, că vom avea organizarea ar- 
matei de făcut, că ne vom ocupa de instrucţia 
publică, de legea minelor, de inamovibilitatea ju- 
decătorilor, de drumul de fier la Kiustendge, de 
legea pentru exploatarea pădurilor; însă din 
toate aceste nu s'a făcut nimic, şi acum le ve- 
dem iarăş anunţate la Noemvrie 1879 şi e pro- 

babil, că sub regimul d-v., dacă va dura, seva 
face in 1880 cât s'a făcut în 1879. 

Trebue însă să relevăm în deosebi un punct. 
„Independenţa României este astăzi recunoscută 
de întreaga Europă“ se zicea în anul trecut. 
Imi aduc aminte, că atunci d. Vernescu a 
observat cuvîntul acesta şi-a zis: cum ni sa, 
recunoscut indepenţa ? Nu se poate. Nu e exact. 
Şi atunci unul din cei mai eminenţi oratori ai 
majorităţii, de altmintrelea totdeauna clar în vor- 
birile sale, d. Chițu, nu era tocmai aşa de clar 
în respunsul său şi se încerca să introducă o deo- 
sebire între cuvintele „a ne recunoaşte indepen- 
dența de fapt“ şi „a ne recunoaşte independen- 
ţa în formele diplomatice“ şi avea aerul se ape- 
leze la patriotismul d-lui Vernescu, ca să nu 
vorbească de nerecunoaşierea independenţei. Ei 
bine, dacă ne uităm la mesagiul de astăzi, ve- 
dem, că în loc să se fi uşurat poziţia noas- 
tră, ni se spune: „suntem siguri, că Puterile 
„semnatare vor apreţia lealitatea noastră şi vor 
„stabili acele soluţiuni normale etc.“ Va să 
zică graba, cu care anul trecut ni se asigu- 
rase recunoaşterea noastră, se traduce astăzi 
prin o îndoială; căci guvernul însuş recunoaşte, 
că e astăzi intr'o stare mai puţin solidă decât în 
anul trecut in relaţiile sale externe. 

Insă, d-lor, alta e partea, pe care am voi noi 
în deosebi să o vedem relevată înaintea Tronu- 
lui Român: cu prilejul acestei desbateri credem, 
că trebue să se dea o expresie simţimintelor de 
profunda neliniște, care există astăzi în ţară, 
Nu ştiu, dacă toţi d-nii miniştri îşi dau samă 
de această neliniște. Nu aş vrea să spui aci o 
părere prea individuală, d-v. veţi apreţia. In or 
ce caz, individuală sau nu, trebue să spui, că 
este cea mai mare nelinişte, e un simţimint de 
cea mai mare nesiguranţă în ţară şi atâta con- 
fusie în spirite, încât nimeni nu mai ştie de 
astăzi până mâine ce se va întîmpla, şi nimeni 
nu mai are încredere, că guvernul mai conduce 
cu oarecare siguranţă cirma afacerilor ţării. Noi, 
care avem convingerea şi ştiinţa, că acest sim- 
țimînt neliniştitor există în ţară, trebuiam de 
la început să ne întrebăm: care ar fi cauzele 
acestui rëu, şi trebuia să ne intrebăm cu toţii, 
dacă nu ar fi timp de avizat la un remediu 
constituţional ? 

Cauzele, d-lor, sau mai bine cauza principală 
îmi pare a fi mai ales următoarea: daţi-mi voie 
să o numesc o nepotrivire foarte caracteristică în- 
tre ceea ce se spune, ceea ce se gândeşte şi 
ceea ce se face din partea guvernului. N'aş 
voi să întrebuinţez un cuvînt neparlamentar, şi 

voi fi gata să retrag or ce expresie, care 
ar fi pentru d-v. prea tare; dar în limitele 
parlamentarismului şi sub bine-voitoarea supra- 
veghere a d-lui preşedinte al Camerei caut ter- 
minologia, cu care să exprim această plângere a 
noastră, adică să arăt necomformitatea între 
vorbe şi între fapte; şi nu numai necomformi- 
tatea între vorbele de acum şi faptele viitoare, 
din care să tragem ca o consecvență numai poate 
neputinţa de a îndeplini vorbele, ci o neconfor- 
mitate între vorbele de acum şi cea ce se are 
în gând în acelaş moment; adică necomformi- 
tate între ceea ce spune guvernul şi între ceea 
ce gândeşte şi ce face, necomformitate în chestii, 
care interesează ţara întreagă şi unde, dacă e 
vorba de un regim constituţional, liber mai 
ales, ar trebui să fie cea mai completă since- 
ritate. 

Inţelegeţi bine, d-lor, că pe acest teren ches- 
tia în adevăr ła oarecare însemnătate ; şi fiindcă 
d. P. Ghika, vorbea de trecut, permiteţi ca azi, 
când după cuvintele mesagiului intrăm în fine 
intro era adevărată de reforme interne, să ne 
întrebăm, cine are să ne ducă la această eră 
adevărată de reforme interne? 

In scurt şi numai din acest punct de vedere 
vë voi reaminti un şir de evenimente, pe care 


401 


cu toţii le ştiţi şi pe care cu altă ocazie în Ca- 
mera, trecută le-am atins mai pe larg, însă acum 
le completez cu vorbele şi cu faptele mai re- 
cente. 

Incep dar pe scurt şi în treacăt cu prima 
apariţie a ministerului d-lui Brătianu în Mai 1876. 
R&sturnându'se regimul conservator şi r&stur- 
nându-se, fiindcă nu mai era sprijinit de ma- 
joritatea ţării, cu venirea ministerului d-lui 
Brătianu prima chestie constituţională era: 
pe ce bază vine aşa numită era a virtuţii)? 
Venea, d-lor, pe baza unui program, pe care 
or ce partid franc trebue să-l aibă. Vë aduceţi 
aminte de programul de la Maşar-Paşa, care este 
pe larg publicat în primul mesagiu al d-lui Bră- 
tianu, în Monitorul din Mai 1876. Vë aduceţi 
aminte, că trei idei prineipale erau, în frun- 
tea cărora se prezenta guvernul înaintea ţării. 
In prima linie : înfrăţirea partidelor şi neper- 
secutarea lor; în a doua linie, pacea şi neutra- 
litatea ; în a treia linie, economia în finanţele 
țării şi scutirea „pungei contribuabililor“, cum 
se zicea atunci. In momentul, în care acest pro- 
gram se manifesta ţării, suntem în drept să ne 


1) N, B.arembe'g o numise astfel, acelaş Blaremberg, care 
apoi, la 1888, stâruia pentru darea în judecata a lui Ioan Bră- 
tianu ! 

întrebăm, ce era în conştiinţa celor ce-l anun- 
tau ? Evident, că acel ce zicea pace şi neutrali- 
tate, trebuia să ştie ce face, când se ducea la 
Livadia ; căci în aceeaş vară s'a dus la Livadia, 
d. ministru Brătianu, însoţit de d. ministru de 
rezboi. In momentul, în care se vorbea de înfră- 
rea partidelor şi de respectarea, fie-cărui partid, 
pentru ca fiecare să-şi poată avea jocul liber al 
desvoltării constituţionale, în acel moment tre- 
buia să fi fost pregătită în conştiinţa d-v. darea, 
în judecată a ministerului conservator; şi în 
momentul, în care se zicea, că o să se cruţe 
„punga contribuabililor“ şi se accentua necesitatea 
de economii ın finanţele ţării, era sigură spori- 
rea mai tutulor impositelor sub forme mai mult 
su mai puţin deghizate—s'a început cu spori- 
rea taxelor telegramelor, s'a continuat cu spo- 
rirea taxei timbrelor de scrisori şi a celorlalte 
timbre şi cu sporirea, tutulor patentelor, precum 
şi cu sporirea tarifelor de drum de fier. 

Intreb dar: de ce se ziceau atunci aceste cu 
vinte, când în conştiinţa d-lor era siguranţa, că 
vor face tocmai contrarul? Şi dacă trebuiau să 
facă vocmai contrarul, atunci vă întreb: ce sistem 
de guvernare este acesta? Ce lecţiuni să tragem 
noi de aci? Ce este arta politică? Este arta dea 
spune contrarul de cea ce gândim ? Inţelegem şi 

am auzit, că se face acest lucru, de şi nu-l justifi- 
căm, atunci când este vorba să se trateze cu o 
putere străină şi inimică. Dar propriei tale ţări să-i 
spui alta decât ceea ce crezi? Aceasta se nu- 
meşte. .. neconformitate între cea ce se spune, 
se gândeşte şi se face. In Camera trecută am 
auzit, necenzurat de biurou, întrebuinţându-se 
cuvintul de mistificare; eu nu l-aş întrebuința, 
nici-odată, fiind-că este prea tare, şi de aceea 
zic: neconformitate între program şi realiza- 
rea lui. 

A mai fost neconformitate şi în alte chestii. 
Venise marea preocupare a noastră a tutulor, 
r&sboiul ; se închee convenţia de la 4 Aprilie 
1877, şi toţi ne spuneaţi: teritoriul ne este ga- 
rantat. Vin apoi Camera şi Senatul întrunite, şi 
guvernul d-lui Brătianu cere voie să concen- 
treze armata de-alungul Dunării şi ne zice: 
pentru apărarea fruntariilor ţării; când colo, în 
timpul când nu era nici Camera nici Senatul 
adunate, în puterea unui vot dat pentru apă- 
rarea hotarelor noastre şi sub pretextul de a 
apăra aceste hotare, se trece armata dincolo de 
Dunăre şi se atacă armata turcească. Nu 
voiesc însă să discut acest fapt, nu sunt 
competent în materie, nu sunt strategic, şi 
actualul d. ministru de r&sboi, ca om special, 

ar putea de sigur foarte uşor să-mi dovedească, 
de ce trebuia ca armata noastră să fie trecută 
dincolo de Dunăre spre a ne apăra dincoace. 
Prea bine. Dar după ce la 4 Aprilie se înche- 
iase convenţia cu Rusia, d. ministru de externe 
a mărturisit aci în Cameră în o şedinţă pu- 
blică (şi eu admiram sinceritatea d-sale, de şi 
cam tardivă) a zis: cu toată acea convenţie de 
la 4 Aprilie, în care se spunea, că se garan- 
tează de către Imperiul rusesc integritatea teri- 
foriului ț&rii noastre, în Iunie 1877, cu două 
luni după încheierea convenției, la Ploieşti mi- 
nistrul de externe al Rusiei, prinţul Gorciacov 
ia spus d-sale, că Rusia va cere inapoi Basa- 
rabia şi că d-sa a rămas înmărmurit la aceste 
cuvinte ale prinţului Gorciacov. Ca să rămâe 
îmărmurit un om atât de experimentat, un 
eminent bărbat de stat, cum era d. ministru de 
externe de atunci, trebuia ca acele cuvinte ale 
d-lui Gorciacov să fi fost zise aşa, încât să se 
arete limpede, că guvernul rusesc privea această 
afacere ca regulată in politica sa, ca hotărită, 
din parte-i. Şi cu toate aceste, când la 6 Au- 
gust 1877, cu două luni după întrevorbirea de 
la Ploieşti, Rusia are trebuinţă de ajutorul no- 
stru înaintea Plevnei, acest guvern trimite ar: 
mata noastră în ajutorul Rusiei, fără a cere 

măcar un cuvint de explicare asupra celor zise 
de prinţul Gorciacov relativ la Basarabia, şi 
fără a vë spune d-v. atunci nimic despre acele 
cuvinte. Este o neconformitate între ceea ce se 
zice, ce se gândeşte şi ce se face ţării. Mai 
târziu tocmai să destăinuesc toate aceste şi se 
ia un bil de încemnitate de la Cameră pentru 
acest fapt. Se înțelege: posiţia personală a mi- 
niştrilor trebuia garantată! Dar cum rămânea 
cu ţara? 

După aceasta vine o altă chestie mare: trac- 
tatul de la Berlin. Prin tractatul de la Berlin 
ni se impune greul sacrificiu de a modifica 
un articol din Constituţiunea ţării. Noi în- 
şine am fi voit să facem această modificare 
la alt timp, dar Puterile au găsit cu cale 
să ne impue o asemenea modificare tocmai 
în împrejurări aşa de grele pentru noi. Ce face 
guvernul atunci? Ştiţi, că în tesă generală de 
câte ori este nelinişte, nesiguranţă în ţară, 
ochii ţării sunt aţintiţi asupra acelora ce au 
onoarea şi r&spunderea de a conduce carul sta- 
tului. Ţara întreagă s'a uitat şi atunci la d. 
preşedinte al consiliului, întrebând: ce facem ? 
Ce ne sfătuiţi să facem? Căci nimeni, d-lor, nu 
se îndoia şi nu se indoeşte de patriotismul d-lui 
președinte al consiliului; şi dacă se îndoiau unii 

de ceva, era de aptitudinea d-sale dea conduce 
destinele ţării la înălţimea patriotismului d-sale. 
In acel moment d. prim-ministru declară, că, 
alegerile complet libere, ce vor avea loc, vor 
arăta ce doreşte țara ca să se facă, şi că gu- 
vernul nu are nici o idee preconcepută; ce veţi 
face voi, alegătorilor, voi aleşilor, va fi bine 
venit pentru noi, a zis d. prim-ministru. 
Cuvinte clare. Dar era gândul tot atât de clar? 
Şi faptele fost-au în acord cu vorbele? Imi 
pare, d-lor, că a fost o neconformitate între 
vorbe, între idei şi între realitate ; căci din mo- 
mentul, în care ţara lăsată liberă şi plină de 
încredere în aceste cuvinte şi de fericirea, că 
poate să-şi reguleze această afacere cum va voi 
ea, şi-a regulat-o în sensul pe care-l ştiţi, în 
acel moment d. ministru preşedinte ne-a înmăr- 
murit pe noi toţi dându-și demisia şi formând 
noul minister, pe care avem onoarea şi ferici- 
rea de a-l vedea astăzi pe aceste bănci. 

Dar permiteţi-mi să vë mai citez câte-va 
fapte. Căci numai prin grămădirea dovezilor de 
fapt putem arăta legitimitatea, neliniştei ţării 
asupra unui asemenea mod de guvernare. Aşa, 
dar acest minister, format în urma resistenței 
majorităţii ţării sau dacă voiţi mai bine majo- 
rităţii comitetului delegaților de atunci, se crede 

dator să arete care erau intenţiile sale, publi- 
când la 11 Iulie 1879 un program, în care 
spunea: am venit cu ferma hotărire ca să sus- 
ținem părerile tării şi nici o idee de categorii 
nu va fi în capul nostru, numai naturalizare 
individuală voim. Ştiţi apoi, că în momentul, 
când se deschideau desbaterile, când toţi eram 
foarte nehniştiţi, când acea opoziţie vorbitoare 
spunea, argumentele, care le ştia că sunt pentru 
susținerea părerii ţării, în acel moment un 
membru important al guvernului ne aruncă cu: 
vintele: „nu mergeţi pe această cale, este o 
„Sfidare ce se dă Europei, eu am fost totdea- 
„una şi sunt şi acum pentru categorii“, Atunci 
noi din opoziţie ne-am întrebat iarăş: oare a- 
ceasta nu este o neconformitate între ceea ce 
se spune, între ceea ce se gandeşte şi între 
ceea ce se face? 

In fine, d-lor, în ultima desbatere asupra 
chestiei, care apasă şi astăzi orizontul nostru 
politic, în desbaterea aşa numitei r&scumpărări 
a drumurilor de fier, simpaticul d. ministru 
preşedinte atunci seara, când se cerea închide- 
rea discuţiei, a venit şi a tăcut o declarare, 
care pentru mine a fost foarte liniştitoare, căci 
ne punea oare cum la largul nostru, cum se 
Zice. Declararea d-lui ministru -preşedinte Bră- 

tianu a fost aceasta: „am voit să fac apel 
— zicea — la patriotismul d-voastră, de câte ori 
nu era chestie de încredere în guvern, ci era 
chestie să ne prezentăm cu toţii înaintea Eu- 
ropei. Astăzi însă, cum a relevat d. Blarem- 
berg foarte bine, avem o chestie, care nu este 
internatională, o chestie numai internă sau de 
încredere în guvern, şi dacă nu voiţi, atunci nu 
votaţi, arătaţi-ne acea neincredere a d-voastră.-— 
Acestea ni le spunea d. Brătianu. Dar câte-va 
zile după aceasta, numai trei zile (iertaţi-ne; 
poate este numai o r&utate a unui membru din 
opoziţie), eu m'am văzut silit să întreb iarăş 
despre conformitatea acestor cuvinte cu reali- 
tatea lucrurilor. Era oare în adevăr o ches- 
tie numai internă, de încredere şi neîncre- 
dere, aşa în cât d-voastră şi noi alţii fără nici 
o dificultate să fi putut să votăm amendamen- 
“tul d-lui Pherekyde, că adică e mai bine să 
domicilieze în Bucureşti societatea ?î). Căci dife- 
renţa este foarte mare între importanţa unei chestii 
numai interne şi a unei chestii internaţionale. 
Poate că unii din d-voastră, dacă aflau că este 
altfel, vctau altfel; poate că unii, dacă ar fi 
ştiut, cum este adevărul în chestia de astăzi 


1) Vezi mai sus pag, 28. 

(precum atunci când cu convenţia cu Rusia 
poate că nu ar fi îngăduit trecerea armatei 
fără nici o garanţie) poate că şi astăzi s'ar fi 
întrebat: cum stăm cu posiţia noastră interna- 
ţională faţă cu Imperiul german? Şi atunci ar 
fi fost unii, care combinând folosul acesta cu 
desavantagiele politice ce puteau rezulta, n'ar fi 
stat la îndoială. Poate că dacă am fi ştiut, că 
este un fel de angajament luat la Berlin de 
către d. ministru de finanţe, care cel puţin 
dacă nu leagă Camera, leagă guvernul în- 
treg, poate ne-am fi temut, ca nu cum-va gu- 
vernul german să zică: eu nu am a face cu 
reprezentanța internă a ţării, eu am a face cu 
reprezentanța externă a ţării, şi din momentul, 
în care guvernul a luat un angajament prin d. 
Sturdza, eu cred angajată situaţia. Şi astfel 
dintr'o chestie finanţiară acolo şi dintr'o chestie 
de încredere aici, se făcea, o chestie internaţio- 
nală, care să încordeze toată situaţia şi să pue 
în joc mult aşteptata, mult dorita stabilire in- 
ternaţională, a României faţă cu Puterile străine. 

D-lor, înţelegeţi, că toate acestea ne frămintă 
mintea, şi aş fi foarte fericit şi gata a-mi re- 
trage toate cuvintele de îndoială, dacă cine- 
va de la guvern sau din majoritate mi-ar face 
onoarea, să më lămurească şi să-mi explice 

straniele mistere, în care totdeauna se învălu- 
eşte guvernul d-lui Brătianu faţă cu ţara şi cu 
străinătatea ; să-mi spue, ce bine putem aştepta, 
de la asemenea mod de a lucra? 

Scuzaţi, dacă fac această întrebare. Intre- 
barea aş dori să o fac fără nici un spirit 
de partid, aş dori ca să fie şi între noi din 
când im când un moment — şi este unul, când 
suntem faţă în faţă cu Tronul — în care îm- 
preună să ne gândim ceva mai departe decât 
la luptele noastre de partid şi să ne întrebăm: 
pe lngä zilnicele noastre lupte, nu mai avem 
oare necesitatea de a privi o-dată şi la pregă- 
tiroa, viitorului nostru politic? Şi aci îmi aduc 
aminte de un cuvint al d-lui Ilariu Isvoranu, 
zis aici între d-voastră, care facea apel la ge- 
neraţiile cele tinere. Faţă de acestea mă întreb şi 
eu: bine, d-lor, ce facem noi? Unde mergem cu 
asemenea sistem? Acesta este resultatul tutulor 
luptelor noastre pentru parlamentarism, pentru 
viaţa publică, pentru lămurirea claselor de jos 
şi formarea claselor de mijloc, care să ia parte 
la guvern? Și ceea ce este mai grav: aceasta 
este quintesenţa sistemului liberal? 

Apoi daca d-voastră sunteţi așa, ce o să fim 
noi reacţionarii? Dacă d-voastră aveţi această 
neconformitate între ceea ce cugetați, ceea ce 

spuneți ţării şi ceea ce faceţi, atunci ce să facă - 
alţii, a căror convicţiune este, că nu suntem copţi 
pentru sistemul constituţional şi că trebue o 
tutelă, pentru poporul, care nu poate să meargă 
singur înainte? Mi-e teamă, că o să lăţim cu acest 
mod şi mai mult în mijlocul tinerimii r&ul, care 
este deja foarte lăţit : scepticismul, lipsa, de încre- 
dere în viitor, lipsa de siguranţă şi de consec- 
venţă în principiile politice. Este o deosebire deja 
foarte tristă între generaţia noastră, relativ mai 
tînără, şi între cea dela 48. Consimţim cu toții a zice, 
că este ceva în acei oameni de la 48, este un 
foc, dacă-mi permiteţi expresia, candid, care îi 
face să fie admiraţi de mulţi dintre noi, este o 
vigoare juvenilă, cu care merg înainte şi au mers 
totdeauna înainte, este o bărbăţie, care la mulţi 
din cei mai tineri dintre noi le lipseşte. Aceasta 
o mărturisim liber. Insă, d-lor, toată opera lor 
de la 48 nu poate sta decât suh o condiţie: ca 
să se continue în generaţiile, care vin după ei; 
şi o nefericire ar fi când tocmai ei, care au 
contribuit prin acele calităţi ale lor să pue baza 
existenţei noastre politice şi sociale ca stat, 
prin chiar lipsa lor de putere şi prin o politică, 
ca cea arătată pănă acum, să surpe fundamen- 
tul de încredere în viitorul ţării, să nimi- 

cească iubirea de adevăr şi onestitatea în viaţa 
politică. 

D-lor, aveam mai nainte scutul Puterilor ga- 
rante ; acest scut ne lipseşte astăzi. Tractatul 
de la Berlin ni l-a luat, suntem reduşi la pro- 
priile noastre puteri, şi daca totdeauna era im- 
portant să ne întrebăm, ce sunt aceste puteri, 
este mai ales astăzi important. Nu mai ele sunt 
rădăcina existenţei noastre naţionale. Insă or ce 
confusie a conștiinței publice, or ce îndoinţă de 
adevăr, or ce scepticism în tinerime este o is- 
bitură de moarte contra rădăcinei existenţei noas- 
tre în viitor. 

Dacă este aşa, atunci permiteţi-mi, fără spi- 
rit de partid, să vă rog ca să ne transportăm 
cu gândul în afară de această Cameră şi să ne 
închipuim, că suntem nişte tineri nepărtinitori, 
care cumpănim lucrurile cu sânge rece, şi să ne 
întrebăm atunci: ce speranță e în viitor şi ce 
fel de principii în viitor ne dă administrarea gu- 
vernului aşa cum este compus astăzi? Ei bine, 
d-lor, există sau nu un princip politic? Există 
sau nu conservatori şi liberali ? Sunt unii, care, 
cum a arătat d. Carp în proiectul de astăzi, vor 
o readucere pe baze mai solide, după părerea lor 
o insănătoşire a vieţei publice în modul direc- 
tiei noi; sunt alţii, care sunt convinşi că nu este 

bine aşa. Fără îndoială toată importanţa, toată 
onoarea luptei politice este aceasta: de a repre- 
zenta fiecare din noi cu conştiinţă, cu toată cla- 
ritatea, cu toată puterea, şi consecvenţa acel prin- 
cip, fie conservator, fie ultraliberal, despre care 
este convins că este pentru binele ţării. Intre 
aceste două alternative trebue să te hotăreşti sau 
pe o cale sau pe alta. Căci dacă nu există ase- 
menea principii, asemenea alternativă, atunci 
toată viața politică modernă, tot sistemul 
constituţional sunt o fantasmagorie, o nălu- 
cire nedemnă inventată pentru a ruina clasele 
de jos in folosul claselor de sus. Iar dacă aci 
este baza sistemului constituţional, apoi este da- 
toria tutulor oamenilor noştri publici de a nu 
falsifica principiile politice, de a nu falsifica con- 
ştiinţele generaţiilor tinere. 

Şi atunci mă întreb: astăzi, când ne spune 
Mesagiul, că avem să fim serioşi, acum când în 
fine după atâţia ani se pretinde, că s'au liniştit 
complicațiile exterioare (oare s'au liniştit şi la 
Berlin?) şi aveţi să începeţi lucrarea internă, 
acum cu ce începeţi această lucrare? Acum este 
momentul venit, ca să vë intrebăm: d-lor cu 
principiile liberale şi democratice, care vë este 
formula de progres, care o daţi României? Ce 
daţi junei generaţii, care vă priveşte? Ai ajuns 

stat independent, pe propriile tale puteri te ra- 
zemi: pe ce te razemi? care-ţi este cugetul? 
Veţi r&spunde fără îndoială : sistemul liberal 
democratic are să se îngrijească mai nainte de 
toate în această luptă paşnică a noastră de lä- 
țirea culturei în clasele de jos ale poporului. Ați 
tot declamat acest cuvint despre învățămîntul în 
popor; va fi venit în fine momentul să-l puneţi 
in practică, şi noi să vë zicem: d-lor democrați, 
înălţaţi poporul de jos la cultura, la care trebue să 
ajungă! Dar cine este astăzi acela, care reprezentă 
esența ideilor d-v. democratice pentru înălţarea 
culturei poporului de jos? Am văzut strecurân- 
du-se pe acea bancă... iertaţi-mi, dlor, expre- 
sia, dar este o adevărată strecurătoare banca 
ministerială sub d. Brătianu. (llaritate). S'au stre- 
curat, s'au schimbat așa, de mulţi miniştri, încât 
fără, îndoială istoria le va păstra cu sfinţenie 
“numele tutulor, dar noi cei contimporani i-am 
cam uitat. (Ilaritate). La instrucţia publică a fost 
dar întâi onor. raportor de astăzi, d. Chițu. 
Cred, că nui se poate imputa d-sale, că nu a fă 
cut atât pecât dorea, fiindcă în adevăr era a- 
tunci timpul războiului; a făcut câta putut. 
S'a schimbat deodată d. Chițu. Constituţionali- 
cește, dacă am trăi sub un regim corect con- 
stituţional, ne-am întreba: de ce se tot schimbau 

aceşti domni? Căci de spus nu ni sa spus ni- 
mic în Cameră. Acesta este un mister al guver- 
nului. Sa schimbat dar d. Chițu şi a venit d. 
Cantilli, nu ştim: cu alt sistem, din 'causa al- 
tui sistem sau fără nici un sistem. Dar d. Can- 
tilli a fost puţin timp la guvern, a căzut şi d. 
Cantilli, şi vedem astăzi pe venerabilul d. N. 
Krezzulescu. D-lor, vă rog să remarcaţi: nu fac 
chestie personală, din contră aş voi ca tocmai 
chestia personală să dispară, şi voi să depăr. 
tez, să umbresc personalitatea tocmai sub prin- 
cipiul politic. Nu de persoană întreb ca persoană, 
ci întreb de persoană tocmai ca reprezentant al 
unor principii, şi atunci vă întreb pe d-voastră: 
d. N. Krezzulescu are să vë înlesnească prin 
ideile d-sale ridicarea claselor de jos spre a le 
aduce la înflorirea liberalismului democratic ? 
Aceasta vë este era constituţionalismului ro- 
mån? D. N. Krezzulescu este un bărbat foarte 
consecvent, a fost mult timp ministru-preşedinte 
în România, este acela, care era un om de în- 
credere al neuitatului Principe Cuza, totdeauna 
cunoscut ca om de ordine, ca bărbat conserva- 
tor, cum aţi zice d-voastră reacţionar. (Ilaritate). 
Şi sunt convins, că şi astăzi are aceleaşi prin- 
cipii. Căci nu pot crede, că pentru a fi primit 
ca un adept al sistemului liberal, a fost pusă acelui 

bărbat de Stat, încărunţit condiţia de a-şi rene- 
ga principiile d-sale din vechime. Aşa dar cu 
principiile sale, cu sistemul său, cu trecutul său 
vine între d-v. d, Krezzulescu! Apoi, d-lor, mai 
sunt principii în ţara aceasta? D. Krezzulescu, 
care a lost în ministerul Catargi, este acela, 
pe care d-v. l-aţi dat în judecată, şi astăzi d-sa, 
are să vë dea cultura populară în sens demo- 
cratic şi liberal? Vë rog să-mi explicaţi această 
nedumirire. Căci fără o bună explicare lucrul 
primeşte aerul de o adevărată abdicare intelec- 
tuală, ce o face partidul liberal înaintea ţării, 
înaintea, tinerimii, ar fi o adevărată confusie şi 
sfărimare a principiilor politice, un adevărat ci- 
nism de a pune indiferența în locul patriotis- 
mului şi grija de poziţie personală in locul prin- 
cipiilor!). 

Dar ministerul de externe cine-l conduce ? (Ila- 
ritate). Domnul B. Boerescu, care a avut onoa- 
rea să conducă politica exterioară a ţării sub 
guvernul conservator, care a subscris conven- 
ţia comercială cu Austro-Ungaria, ce am avut 


1) D. Nicolae Krezzulescu s'a şi retras peste câteva săpiămâni 
din minister, şi dupa un interim de 6 luni, la 10 Iulie 1880, a 
fost numit Vasile Conta ministru al cultelor şi instrucțiuni 
publice. B. Boerescu însă mai remâne în Cabinet pănă la 9 
Aprilie 1881, probabil din causa celor expuse mai jos ın nota 
introductivă la discursul 53. 

onoarea să o subscriu şi eu alături cu d-lui; 
acela, pe care d-voastră l-aţi acuzat de trădător 
al ţării, pentru că ar fi aruncat România sânge- 
rândă, cu pumnalul în piept, la picioarele lui An- 
drassy! — Dar ce memorie voiţi să mai aibă, 
tinerimea noastră ? Ce au să zică oamenii noştri 
imparţiali de aceşti trădători, care sunt acum 
la, guvernul d-voastră ca să ducă țara pe dru- 
mul liberal Și democratic, când d-voastră i-aţi dat 
în judecata şi acum i-aţi luat ca să vă înfru- 
musețeze regimul în faţa ţării şi a străinătăţii? 

Aceste lucruri, d-lor, nu le văd atinse nici pe 
departe în proiectul d-voastră la adresa Tronu- 
lui. (Ilaritate, întreruperi, zgomot). Şi de aceea, 
-lor, voi vota contra acestei adrese. (Aplause). 


5⁄8 27 


50 şi 51. 


In contra insinuărilor şi calomniilor. 


(Şedinţa Camerei de la 16 lunuarie 1880), 


In Decemvrie 1879 şi la începutul lui 
Ianuarie 1880 Camera se ocupă cu conven- 
ţia pentru răscumpărarea căilor ferate, des- 
pre a cărei importanţă politică vorbeşte în- 
troducerea volumului de faţă, Discuţiile erau 
foarte aprinse, mereu se trata între guver- 
nul nostru şi societatea acţionarilor din 
Berlin asupra modificărilor de introdus (vezi 
şi nota de la pag. 28). Berlinul se lăsa 
greu; partidul liberal avea să expieze ati- 
tudinea de la Mazar-Paşa şi cea din anul 
1871. In sfîrşit în şedinţa Camerei de la 
15 Ianuarie se votează convenţia, cu toate 
marile, prea marile sacrificii finanţiare ce 
ne impunea, 

In această şedinţă, poate spre a decide vo- 
tul prin o diversiune in contra adversarilor, 
ministrul - prezident loan Brătianu, după 
r&ul obicei de atunci, face iarăş alusii la 
lipsa de patriotism a unor Români, despre 
care pretinde că lucrează cu străinii în con- 
tra intereselor ţării. In culisele Camerei 
deputaţii interpretează cuvintele ca fiind 
zise cu privire la autorul scrierii de faţă, 
care în aceeaş seară trimite ministrului- 
prezident următoarea scrisoare : 


„Bucureşti, Marţi '5/27 Ianuarie 1880, 
9 ore seara. 


„Domnule ministru-prezident, 


Am onoare a vă înştiinţa, că în şedinţa 
de mâine a Camerei voi releva o alusie fă 
cută în discursul d-voastră de astăzi, 

N’am fost în Cameră în timpul când 
aţi vorbit, Dar din cele ce mi sau rapor- 
tat de amicii, care au fost prezenţi, d-voastră 
aţi făcut în privinţa atitudinii unora din 
membrii oposiţiunii nişte imputări, care ar 
putea atinge onoarea lor ca oameni politici 
şi ca Români. 

In dorinţa de a se lămuri fundamentul 
unor asemenea imputări pe deplin şi în 
aceeaş Adunare, în care s'au şi făcut, vă 
rog să fiţi prezent la începutul şedinţei de 
mâine. 

Sperând, că această scrisoare va găsi o 
primire favorabilă în simţimiatul d-voastră 
de lealitate, am onoare a vë ruga, dle mi- 
nistru-prezident, să primiţi încredințarea 
înaltei mele considerări. 


T. MAIORESCU, 
deputat al coleg. I din Ia i. 


A doua zi, 16 Ianuarie, Ioan Brătianu 
se şi află pe banca ministerială încă de la 
începutul şedinţei Camerei, prezidate de C. 
A. Rosetti. Atunci şi d. P. Carp îşi arată 
intenţia de a face o interpelare asupra alu- 
siilor din şedinţa precedentă. Credem, că 
pentru o mai exactă cunoaştere a felului 
luptelor parlamentare din acea epocă este 
indicat să reproducem din Monitorul oficial 
atât interpelarea d-lui Carp, interesantă şi 
în altă privire, cât şi o parte a r&spunsu- 
lui ministrului-prezident şi a câtorva de- 
putaţi. 


D. preşedinte. D. Maiorescu are cuvintul. 

T. Maiorescu, Cedez cuvintul d-lui Carp: vě 
rog 1nsă sâ-mi păstraţi rîndul după d-sa. 

D. preşedinte. Am priceput. 

P. P. Carp. D-lor deputaţi, în urma ultimei 
părţi a discursului de ieri al d-lui preşedinte al 

miniştrilor, am onoare a anunţa următoarea in- 
terpelare : 

„Am onoarea de a interpela pe d. prim-mi- 
nistru, dacă este în interesul ţării şi a desvălirii 
sistemului parlamentar de a întrebuința ca 
armă de partid insinuări nefundate şi calomni- 
oase?“ 

D. preşedinte. D. ministru cere trei zile? 

D. preşedinte al consiliului. Las ca Camera să 
judece. 

Voci. Aceasta nu este interpelare. 

Voci. Este interpelare, dar violentă. 

G. Chițu. Or ce ar fi, noi rugăm guvernul să 
incuviinţeze a se desvolta interpelarea, ca să 
vedem ce este. 

D. preşedinte al consiliului. Prea bine, dar 
ştiu că şi onor. d. Maiorescu are să facă tot 
această interpelare, şi rog să o facă şi d-sa, ca, 
să pot r&spunde la amendoi de odată, fiind-că 
starea sănătăţii mele nu-mi permite să ţin două 
discursuri în o şedinţă. 

D. preşedinte. Atunci d. Carp este rugat a-şi 
desvolta, interpelarea. 

P. P. Carp. D-lor deputaţi, viu îndată la 
obiectul interpelării mele, şi vë rog să-mi daţi 
voie să citesc primele cuvinte ale d-lui prim- 
ministru (din şedinţa de ieri). D-sa zice: „In 

cestiunea, israelită dându-se soluțiunea ce sa, 
dat, se credea că toţi vor fi împăcaţi; cu toate 
acestea s'au găsit Români, care nu numai că 
au vorbit aci la tribună, dar au scris în străi: 
nătate zicând: guvernul și majoritatea Camerei 
vë mistitică“, 

Apoi, d-lor, vine la cestiunea drumului de 
fier şi zice: „In cestiunea drumului de fier, lasă 
că cei interesaţi...“ (citeşte). Incât guvernul 
german, naiv cum este el totdeauna, a trebuit 
să aştepte deslegările trimise de aci, ca să se 
opue acestei legi şi să înțeleagă la rindul său 
enorma mistificare, la care era expus prin a- 
mendamentul d-lui Pherekyde. 

Acum vom discuta amindou& cestiunile, însă 
mai înainte de toate să-mi permiteţi a genera- 
liza cestiunea, întru cât priveşte modul d-lui 
ministru de a discuta cu noi. 

Am onoare de a fi sau deputat sau senator 
de la 1868; prin urmare de 11 ani sunt în 
luptă continuă cu d. Brătianu. In toate discu- 
ţiunile, când era lupta mai învierşunată, d. Brä- 
tianu n'a adus înainte decât două argumente 
principale : patriotismul d-sale şi al partidului 
d-sale,  nepatriotismul şi trădarea adversari- 
lor săi. 


423 


Acum eu nu cer ca d. Brătianu şi partidul 
său să aibă bună opiniune de noi; când însă 
acusațiunea merge aşa de departe, încât, de- 
nunţă o conivenţă cu străinii, adică un act de 
înaltă trădare, eu cer ca, fără probe stabilite, 
asemenea arme să nu se întrebuinţeze şi, cum 
am zis-o, cer aceasta în folosul ţării şi al des- 
voltării instituţiunilor noastre parlamentare. 

Imi aduc aminte că la 1868, în cestiunea 
Evreilor, d. Brătianu nu era încă convertit la 
ideile umanitare moderne 1). Atunci am făcut o 
interpelare, şi r&spunsul a fost, că eu ne-având 
încredere în poşta română, m'am dus la graniță 
şi de acolo am expeduit scrisoarea mea, care 
a avut meritul să deschidă ochii Impărăţiilor 
asupra modului cum se tratează cestiunea E- 
vreilor la noi. 

Mai deunăzi, în cestiunea drumului de fier 
la Senat, d. Brătianu iarăş cu argumente de 
patriotismul d-sale şi al partidului său şi nepa- 
triotism şi trădare din partea oposiţiei, a zis 
că noi, cu toate că aceasta nu mě priveşte pe 
mine personal, am tratat cu Viena şi Berlinul, 
şi că votarea concesiunii Strousberg a fost în 
urma unei împăcări provocate de noi între in- 


1) Vezi vol. I, pag. 19, 

teresele Austriei şi ale Germaniei. Eri iarăş s'au 
repetat aceleaşi acuzări. 

Ei bine, înțelegeţi d-voastră că atunci, când 
întrun şir de ani se repetă aceleaşi argu- 
mente şi se intrebuințează aceleaşi arme, a- 
tunci nu se mai poate zice, că e un lucru scă- 
pat în jocul improvizaţiei, şi sunt în drept 
a privi acele cuvinte ca o armă de partid, 
permisă atunci când se aduc probe, dar ne 
permisă când nu se bazează pe nimic; căci a- 
tunci nu mai e în interesul ţării, ci în interesul 
calomniei, şi avem datoria, să ridicăm vocea 
contra unui asemenea sistem, care loveşte nu 
în individe, dar se resfrânge asupra unui partid 
întreg. 

Acum, d-lor, să-mi permiteţi să fac o de- 
stăinuire din viaţa mea politică. Cand la 1870 
se începuse resbelul între Germania şi Franţa, 
eram ministru de externe. Într'o dimineaţă vine 
la mine reprezentantul Austriei, baronul Potten- 
burg, şi-mi zice: sunt însărcinat a-ţi face în nu- 
mele guvernului meu următoarea declaraţiune : 
au venit propuneri din ţară pentru r&sturnarea 
Măriei Sale; acele propuneri s'au adresat la 
Paris şi de la Paris s'au comunicat guvernului 
austriac, şi sunt însărcinat în numele guver- 
nului meu a-ți spune, că guvernul Austriei a 

răspins asemenea propuneri şi că va fi tot- 
deauna amicul fidel al Măriei Sale. Ducându-mă 
pe urmă ca agent al ţării la Viena, contele 
Andrassy, care pe atunci (la 1870) era ministru 
preşedinte în Ungaria şi ca atare primise co- 
municaţiuni de toate depeşile exterioare, mi-a 
făcut o declaraţiune intocmai identică cu aceea 
a d-lui baron Pottenvurg. ... Sa întimplat şi 
răscoala de la Ploieşti (mişcări). Oare era cone- 
xiune între aceste cazuri? Şi vedeţi, că am nu- 
mit nume proprii, şi nici baronul Pottenburg 
nici comitele Andrassy nu vor putea să-mi 
dea o desminţire !). 

Dacă am pune în conexitate aceste lucruri 
şi dacă am voi să întrebuinţăm armele, pe care 
le întrebuinţaţi d-voastră, oare nu vedeţi la ce 
am ajunge? Dar nu am făcut-o nici-odată fin- 
treruperi). 

Şi dacă am atins aceste fapte, am făcut-o 
numai ca să vă dăm un exemplu, cum aparen- 
țele câte o-dată înşală, şi dacă judecaţi după 
aparenţe, nu ştiu cine va fi osindit în cestiunea, 
de care vorbesc. 

D-lor, întru cât priveşte conspirarea cu străi- 
nătatea, din istoria altor ţări şi a ţării mele am 


1) Vezi vol. I, pag. 21—24, 

învățat, că numai două soiuri de individe lu- 
crează cu străinătatea în contra ţării lor: de- 
- magogii şi pretendenţii. 

O voce. Aristocraţii. (Intreruperi). 

O voce. Revoluţiunea, francesă. (Intreruperi). 

D. preşedinte. Nu înţeleg să întrerupă partea, 
aceea, care nu a avut şi nu are pretendenți. 
(Aplause, ilaritate). 

Eug. Ghica. Nu se ştie pănă la urmă. (Intre- 
ruperi). 

D. preşedinte. Nu au drept să întrerupă, căci 
nu au de ce să se supere. (Aplause). 

P. Carp. Nu au avut poate pretendenți la 
Domnie, dar au avut pretendenți la prezidenţia 
republicei. 

D. preşedinte. Aceea e altceva; nu am să zic 
nimic. 

P. Carp. Resultatele sunt tot aceleaşi. Ca să 
vă dau un exemplu iară, cum demagogii lu- 
crează câte odată: câte-va luni înaintea căderii 
noastre, o persoană autorizată a venit şi a 
declarat Măriei Sale, că dacă guvernul con- 
servator va sta multă vreme la putere, ei nu 
mai răspund de viaţa Măriei Sale. — Iarăş o 
armă, demagogică. larăş nu acuz pe nimenea; 
dar înţelegeţi bine, că nu noi aveam interesul 
să se pericliteze viaţa Miriei Sale, ci străinii. 

De aceea, repet, în asemenea materii nu isto- 
ria noastră, dar istoria tutulor ţărilor ne arată, 
că străinii n'au lucrat decât cu demagogii şi 
cu pretendenți, Noi nu suntem nici una nici 
alta, 

Daca însă din nenorocire vreunul dintre noi 
ar fi fost atât de desbrăcat de patriotism, cum 
crede d. Brătianu şi partidul său că suntem, în 
cât în o chestie oarecare am face apel la străini, 
atunci e ceva individual, şi somez pe d. Brătia- 
nu, ca împreună cu mine să căutăm acea per- 
soană şi împreună cu noi toţi s'o condamnăm. 

Dar, o repet, dacă asemenea lucruri se vor 
proba, se va vedea, că ele sunt lucruri indivi- 
duale şi prin urmare întrun asemenea caz nu 
putem admite, ca acţiunea rea a unui singur in- 
divid să se resfrângă asupra unui partid în- 
treg, 

Acestea sunt în puţine cuvinte desvălirile ce 
am crezut de cuviinţă să dau interpelării mele. 
Aştept răspunsul d-lui prim-ministru şi-l rog ca 
r&spunsul d-sale să coprinză două lucruri; 1, dacă 
insinuaţiile d-sale vagi, care nu numeau pe ni- 
meni, întrebuințate insă ca argument într'o 
chestie serioasă, se adresează sau la un partid, 
sau la un grup din opoziţie, şi al 2. dacă a avut 
în vedere anume o persoană, să bine-voiască a 

numi acele persoane şi să bine-voiască pe lingă 
numirea lor să ne dea şi probele, pe care suntem 
în drept de a i le cere. 


D. preşedinte. D. Maiorescu are acum cu- 
vintul. 


T. Maiorescu. Interpelarea mea fiind ceva, mai 
personală, cred că ar fi mai folositor, pentru a 
nu continua prea mult o discuţie totdeauna ne- 
plăcută, după cum sunt chestiile personale, dacă 
d. ministru-preşedinte ar bine voi să r&spundă 
la ultimele cuvinte, la cele dou& întrebări ale 
d-lui Carp, cel puţin la cea din urmă. Lucrul s'ar 
simplifica. 

D. preşedinte al consiliului. Dacă ar fi fost ca 
să r&spund fiecăruia din d-v., atunci aş fi decla- 
rat, că nu răspund d-lui Carp şi cer cele trei 
„zile regulamentare; dar v'am rugat să vorbiţi 
an êndoi, ca să nu fiu silit a face două discur- 
suri într'o singură şedinţă ; aceasta ar fi a cere 
prea mult de la mine. 

T. Maiorescu. In acest caz më văd silit, d-lor 
deputaţi, să fac unele observări în afară de or 
ce legătură cu cele zise de d. Carp. Rog pe d. 
preşedinte al consiliui de miniştri să bine-voiască 
a ne spune, dacă în o parte din cele zise de 

d-sa în discursui de ieri şi la care-mi pare rău 
că n'am asistat, a avut în vedere pe cine-va 
personal şi dacă vrea să-l numească... 

O voce. Musca pe căciulă. 

D. preşedinte. 'Trebue să respectăm, d-lor, locul 
în care ne aflăm, şi trebue să ne respectam pe 
noi înşine. 

T. Maiorescu. Întreruperea de la locul, de unde 
vine, nu o consider ca ceva nerespectuos pentru 
mine. (Aplause). 

D-lor, fiindcă cere d. prim-ministru, sunt silit 
să vë spui, pentru ce fac chestie personală. Incă 
odată fac scuzele mele pentru chestia perso- 
nala ; însă sunt atacat şi prin urmare sunt silit 
să mě apăr. 

D. prim-ministru a zis, după cum cetesc în 
Monitor. „În chestia israelită, dându-se soluţia ce s'a 
dat, se credea că toţi vor fi impăcaţi; cu toate ace- 
stea s'au găsit Români, care nu numai că au vor- 
bit acilea la tribună, dar au scris în străinătate 
zicend : guvernul şi majoritatea Camerei vě 
mistifică. .. G. Vernescu. Cine a scris aşa? 
D. preşedinte al consiliului. Onor. d. Vernescu, 
care se interesează a ști aceasta, nu are decât 
să-şi dea puţină osteneală, şi-i va cunoaşte pe 
aceia, cum îi cunoaştem şi noi. In chestia dru- 
mului de fier, lasă că cei interesaţi au combătut 

din toate puterile lor convenţia, dar după ce ea 
s'a votat, în primele zile convenţia a fost foarte 
bine primită şi cu toată încrederea la Berlin; 
dar după ce au trecut patru sau cinci zile, pănă 
să ajungă poşta acolo, acei interesaţi au spus, 
că aci este o perfidie şi mai mare decât in 
chestia israelită, au zis: v'a desfiinţat ipoteca, 
guvernul nu e de bună credinţă, şi atunci îndată 
s'au sburlit lucrurile. Cum voiţi d-voastră ca ac- 
ționarii să primească convenţia, când chiar din 
ţara noastră, de către români, se scriu aseme- 
nea lucruri“. Şi la o întrebare a d-lui Isvoranu 
foarte legitimă : spuneţi cine a zis aceasta ?, 
d. prim-ministru răspunde: „Când vë veţi con- 
stitui în cameră de juraţi ca să judecaţi, atunci 
vă voi spune“. 

Şi fiindcă că mai sus sa zis, că în che- 
stia israilită sau găsit români care au insi- 
nuat asemenea cuvinte, d. prim-ministru îşi com- 
pletează fraza şi zice: „Acei, care au bănueli, 
nau decât să se ducă la minister şi să vadă, 
că in zioa ântâi convenţia a fost primită cu 
încredere la Berlin, şi numai după patru, cinci 
zile, când a ajuns poşta la Berlin, s'au ridicat 
bănueli, şi nu s'au ridicat din partea acționari- 
lor, ci din partea acelora, care în chestia Israe- 
liţilor nu s'au sfiit a insinua asemenea cuvinte“. 

Prin urmare din aceasta rezultă, că sunt ro- 
mâni, care in chestia Israelită au insinuat lucruri 
rele pentru ţară şi că aceeaşi români ar fi scris 
la Berlin în chestia drumului de fier, aşa incât 
să se deştepte fie consiliul de supraveghere, fie 
guvernul berlinez spre a cere mai mult, spre a 
înăspri mai mult condiţiile în contra intereselor 
țării noastre. 

D-lor, mi sau reprodus aceste cuvinte ale 
d-lui ministru preşedinte aseară de unul din 
amicii mei, şi în urma spunerii lui mi-am pər- 
mis să më adresez cu o scrisoare privată d-lui 
prim-ministru pentru a-l anunţa încă de aseară, 
ca să fie azi prezent aci fără surprindere. Mi 
s'a spus mai mult, că d-sa ar fi declarat în Ca- 
meră, ca acei Români rëi au fost chiar agenţi 
direcţi ai societăţii drumurilor de fier. 

D-lor, eu sunt advocat al societăţii drumuri- 
lor de fier, sunt Român, sunt membru al par- 
lamentului, am vorbit în chestia Evreilor într'un 
mod, despre care ţiu de onoarea mea să constat, 
că era în contra părerii d-lui prim-ministru. Când 
dar vine o asemenea aluzie, sunt poate în drept 
să cred, că ea n'are decât inconvenientul de ai 
lipsi numele pentru a fi adresată mie. 

Este însă, d-lor, mai mult decât atâta. Sunt 
silit, cu aceeaş părere de râu, să vorbesc de un 

incident petrecut aci în edificiul Camerei, şi a- 
nume ; alaltăieri când am venit la Adunare, din- 
colo în anti-cameră amicii mei d-nul Ganea aci 
prezent şi d. Negruzzi mi-au zis: s'a vorbit de 
către deputaţii din majoritate, în auzul tutulor, 
că tu, adică eu Maiorescu, ai fi scris la Berlin, 
deşteptând pe consiliul de supraveghere sau pe 
guvern sau pe vre-un străin asupra r&ului ce 
s'ar aduce lor prin convenţia ce se face acum 
şi că sunt probe la aceasta. Eu am întrebat: 
cine a zis? Atunci mi sa citat numele onor. 
d-lui Costescu-Comăneanu — nu ştiu, dacă e 
aci prezent. N'am onoare så stau în relaţii per- 
sonale cu d-sa; totuş, impreună cu dd. Ganea 
şi Negruzzi, miam permis, in faţa importanței 
acestui lucru, să më adresez la d-sa înaintea în- 
ceputului şedinţei şi să-i zic: scuzaţi, d-le Coma- 
neanu, dacă, făr. să am onoarea dea sta în reiaţii 
personale cu d-v., vă zic aceste cuvinte; însă mi 
s'a relatat etc. etec.— lucrurile, pe care vi le-am 
spus; şi d. Negruzzi, care era acolo, a confir- 
mat adăogând, că d-sa, d. Costescu Comăneanu, 
a zis aşa. Atunci, îlindcă nu era timp de mai 
multă discuţie şi fiindcă trebuia prin vorbele 
cele mai energice să stigmatizez asemenea insi- 
nuări, am zis d-lui Costescu: „Cred, că nu d-v. 
aţi inventat lucrurile, ci vi s'au spus de alţii; ei 

bine, vě rog să spuneţi aceluia, care v'a spus 
aceasta, că a minţit“. D-sa mi-a răspuns, că cu- 
vintele s'au zis într'o Adunare publică de 
mai mulţi deputaţi, şi la aceasta i-am rës- 
puns: „în acea Adunare publică a minţit acela, 
care le-a spus“. 

Costescu Comăneanu. N'am zis în Adunare pu- 
blică, ci: zvonul public; vě rog să rectificați. 

T. Maiorescu. Prea bine, rectific. V'am zis dar, 
că a minţit cel ce v'a spus aceasta. D. Costescu 
a replicat, că poate nu va întiln pe acela, 
care i-a spus, şi la aceasta am adaus pentru a 
treia oară: „când îl veţi întilni, îi veţi spune, că 
a minţit“. 

Inţelegeţi bine, d-lor, că după această scenă, 
petrecută aşa cum vam spus, când vine d. prim- 
ministru şi repetă aceleaşi lucruri în Cameră, 
sunt dator... nu pentru mine personal, fiindcă, sim- 
ţimintele mele personale sunt foarte aproape de 
ceea, ce se numeşte indiferență, pentru a nu 
zice un cuvint mai puţin parlamentar, simţimin - 
tele mele personale sunt departe de a fi atinse... 
dar sunt deputat al colegiului I de Iaşi şi ca 
deputat nu pot permite a se insinua in mod pieziş 
asemenea calomnii. 

Declar dar, că or cine le-a zis, a zis o ca- 
lomnie infamă şi absurdă. Declar mai mult: în 

chestia, drumurilor de fier, n'am scris nimic, 
nimic în străinătate, nia unui om privat, nici 
unui om public, nimic, nici un rînd, nici în 
vr'un jurnal din ţară, nici din străinătate, n'am 
spus nimănui de a scrie vrun rind nici ın 
vrun jurnal din ţară, nici în străinătate, n'am 
avut nici o convorbire de natura aceasta cu 
vre unul din străini, wam dat nici măcar um- 
bra unei aparențe, pe care să se intemeieze o 
asemenea, calomnie, şi chiar în relaţiunile mele 
personale, pe care le am de exemplu cu d. 
baron Rotenhahn, care representă azi guvernul 
german, în relaţiunile mele cu directorul gene- 
ral al drumurilor de fier, în tot timpul acestor 
discuţiuni nici nu m'am dus să le vorbesc, nici 
n'au venit d-lor la mine; am evitat de a vorbi 
un cuvint despre aceasta cu vre-unul din ei. 
Iată o declaraţiune francă, formală, absolută. 

Acum, d-lor deputaţi, spuneţi-mi d-v. ce tre- 
bue făcut ın faţa acestor lucruri? Ce sistem 
este acesta al d-lui prim-ministru? Când din ne- 
fericire într'o ţară încă aşa de puţin desvoltată 
la viața publică, însuş încărunţitul prim-ministru 
se 1Djoseşte pănă a întrebuința asemenea arme 
de calomnie. 

Voci. A! 

Ale voci. La ordine! 

G. Chițu. Primul-ministru nu e capabil de ca- 
lomnie. 

D. preşedinte al consiliului. Lăsaţi, d-lor, voi 
răspunde eu. 

Voci. Să se retragă cuvintul. 

Eug. Ghika. Dacă-l retrage, îl însuşesc eu. 

Voci. La, ordine. (Zgomot). 

D. preşedinte al consiliului. Incă odată vă 
rog să lăsați a termina. Voi răspunde şi in 
urmă d-v. veţi judeca. 

N. Dimancea. Cer cuvintul. (Zgomot). 

Voci. La, ordine. 

D. preşedinte. D. orator îşi va explica cu- 
vintele. 

T. Maiorescu. Më iertaţi, d-le preşedinte, însă 
nu am nimic de explicat. Şi dacă d-v. credeţi, 
că trebue să aplicaţi regulamentul în contra, 
mea, nu aveţi decât să o faceţi. 

D. preşedinte. Eu nu vë voi aplica regulat 
mentul ca să vë arăt, că nu ne este teamă nici 
chiar de cuvinte neparlamentare. (Aplause). 

T. Maiorescu. In ţările străine se vorbeşte 
despre democraţie, este un fel de proverb fran- 
ces, care vorbeşte despre invidia democratică şi 
despre calomnia democratică. Noi suntem ţară, 
tinără în viața parlamentară. Oare ar îi bine să 
introducem şi noi aceste lucruri? Nu ne putem 

noi nivela şi egaliza decât tirându-ne în noroi? 
Ce folos poate să iasă? De ce să nu ne com- 
batem noi unii pe alţii în privinţa faptelor, ce 
în adevăr le facem, în privinţa ideilor, ce în 
adevăr le susţinem ? Dar în privinţa, unor insinuări 
de fapte, ce nu le-am făcut, merită oare a se 
face discuţiune? Şi aceasta este oare în folosul 
vieţei publice? Apoi cu toţi voim să ne cu- 
nuască ţara aşa cum suntem, şi nu este oare 
o pagubă ce se aduce ţării, când se ascunde 
sau se falsifică adevărul? Nu ştiu ce accent să 
găsesc, pentru ca să protestez în contra acestor 
atacuri nedemne de un ministru preşedinte, cu 
trecutul, cu autoritatea d-lui Brătianu (zgomot). 
Repet dar, că aceste cuvinte, dacă de departe 
sau de aproape sar referi la mine, sunt lipsite 
de or ce umbră de fundament, şi prin urmare 
le declar de calomnie. (Zgomot). 


D. preşedinte al consiliului. D-lor, astă, noapte, 
pe la 2 şi jumătate ore, m'am deşteptat şi a- 
runcându-mi ochii pe masă, am găsit o epistolă, 
care era de la d. Maiorescu... 

O voce. O provocare la duel. (Zgomot). 

D. preşedinte. Eu am lăsat pe d. Maiorescu 
de a spune tot, lăsaţi şi d-voastră pe primul- 
ministru de a răspunde. 

D. preşedinte al consiliului... în care scrisoare 
mă înştiinţează, că are a-mi cere să explic cu- 
vintele mele de ieri din Cameră. 

Eu urmez desbaterile parlamentare din toate 
statele Europene, şi m'am întrebat: ce este a- 
ceastă epistolă? Este o epistolă particulară? Nu, 
fiind-că n'am onoarea să fiu nici amic de ca- 
pelă al d-lui Maiorescu. Este o interpelare? Nu, 
fiind-că trebuia să-mi vie prin biuroul Camerei. 
Este o citaţiune? Nu, fiindcă nu era d-sa în 
drept a-mi trămite un asemenea act. Este un 
pitac Domnesc? Iarăşi nu, fiind-că nu mai sun- 
tem în timpii aceia, şi astfel de la două ore şi 
jumătate pănă dimineaţa am căutat să-mi dau 
socoteală despre aceasta, şi-mi am dat-o, fiind-că, 
mi-am adus aminte de ceea-ce s'a întîmplat mai 
deunăzi la Pesta, şi de aceea vë rog, să nu 
cădeţi în cursă. Să-mi permită d. Maiorescu a 
zice aceasta, fiind-că am văzut, că caută pricină 
de ceartă, ca să nu zic de scandal, şi cu atât 
mai mult, fiind-că vëd că onor. d. Maiorescu 
îmi zice în acea epistolă, că insinuez bănueli, 
care ar atinge onoarea d-sale. 

Cesar zicea, că nu sufere ca femea lui să fie 
nici bănuită — dar nu zicea Cesar aceasta şi 
pentru dînsul, fiind-că el era mai prudent 
decât Cesarii cei noi, aceştia merg mai departe, 


438 


ei vor ca nici onoarea lor să nu fie bănuită, 
fie chiar prin insinuări. 

Interpelarea onor. d. Carp dovedeşte, că acum 
este un plan nou de bătălie, aţi fost bătuţi de 
două ori... 

O voce. Țara nu zice aşa. 

D. preşedinte al consiliului. Apoi aci este ţara 
reprezentată de d-voastră toţi. Onor. d. Carp 
şi mai ales d. Maiorescu, care ne dă lecţiuni 
de parlamentarism şi de înaltă moralitate (a- 
plause), a zis că trebue să întărim regimul par- 
lamentar, care fără, virtute politică se înţelege că, 
este zdrobit. Dar prin aceste procederi credeţi 
a dovedi sentimentele d-voastră de devotament 
pentru regimul parlamentar şi pentru libertăţi? 
Credeţi, că cu aceste mijloace aveți să lə in- 
tăriţi ? 

D-lor, noi avem un trecut care este cunoscut 
de ţara întreagă, şi d-v. asemenea. 

Onor. d. Carp zice, că dacă ar fi fost numai 
un fapt isolat cazul de eri, nu ar fi avut în- 
semnătate şi nu i-ar fi mai turburat, dar este 
un sistem care, de când partida liberală a luat 
naştere, in totdeauna la întrebuințat contra 
d-lor. Ei domnilor, dacă noi ne-am permis vre-o 
dată insinuări, am avea cel puţin scuza că la 

şcoala d-v. am învățat aceasta. Dar nu am fă- 
cut-o nici odată. (Aplause). 

Nu merg mai înainte de unire, ci la 1866, 
1867 şi 1868..... 


Şi apoi ministrul-prezident Ioan Brătianu, 
după felul obişnuit în mai toate discursu- 
rile sale, se abate de la chestie şi vorbeşte 
de alte lucruri, de chestia Evreilor, de Pa- 
naite Balş, de bandele bulgare. etc. etc. Dar 
după o nouă stăruinţă a d-lui Carp, de- 
clară însfirşit : 


D-v. wați acuzat că am fâcut insinuări, a 
căror intenţiune era de a lovi in onoarea d-voa- 
stră. Eu nu cred, că poate cine-va să fie chie- 
mat la bara parlamentului pentru intenţiunile 
ce i se presupune că ar fi avut, mai cu seamă 
când eu nu am zis, că d. Maiorescu a făcut 
acea, scrisoare la Berlin ; căci atunci ar fi tre- 
buit ca eu să fi văzut scrisoarea, şi negreşit că 
acei, care scriu asemenea scrisori, nu vin să-mi 
facă mie confidențe. Prin urmare, eu nu pu- 
team să zic, că d. Maiorescu a scris, pentru că 
n'am văzut scrisoarea, d-sale, şi nu puteam să 
afirm ceea ce n'am văzut. 

Dar dacă astfel ministrul-prezident pare 
a şi retrage insinuarea, se pregătise un alt 
atac personal încontra autorului acestei pu- 
blicări, Căci îndată după ministrul-prezident 
intervine d. Emil Costinescu în desbatere: 


E. Costinescu. D-lor, toată această discuţiune 
a fost ridicată de o plângere de insinuaţiune şi 
chiar de calomnii. 

Această plângere e făcută inaintea Camerei 
de acei, care în toţi timpii au procedat prin in- 
sinuaţiuni şi acusaţiuni atât in ţară, cât şi ın 
străinătate. 

Dar cel puţin d. Carp — este o dreptate care 
trebue să i-o fac — de şi era mult mai bine 
pus prin trecutul d-sale decât onor. d. Maio- 
rescu spre a acuza cu mai multă violenţă, to- 
tuş trebue să recunosc că s'a mărginit în mar- 
ginile bunei cuviinţe şi n'a proferat nici un cu 
vînt ofensativ. 

Nu tot astfel a urmat d. Maiorescu. D-sa a 
declarat, că s'a înjosit d. Brătianu, când a 
rostit acele insinuaţiuni, ce i le atribuia, şi n'a 
voit să retracteze cuvintul cu toate protestă- 
rile Camerei; ne-a dat aci în termenii cei 
mai violenţi o lecţiune de demnitate şi de bună 
purtare. 

Nu trebuia să uite d. Maiorescu, că piedesta- 
lul, pe care-voia să se urce ca să ne dea nouă 
o lecţiune de demnitate şi de respect al adevă- 
rului, acel piedestal a fost sfărămat de colegii 
d-sale din învățămîntul superior, care i-au arun- 
cat, nu o insinuare, nici chiar o acuzaţiune, ci 
o sentenţă, prin care l-au condemnat ca nedemn 
şi înşelător al bunei credinte. (Aplause). Am sen- 
tenţa, aci, este subserisă, nu de demagogi, ci de 
persoane ca onor. d. Costaforu, un membru al 
dreptei, conservator de convingere, nu conser- 
vator pentru alte consideraţiuni, este subserisă 
de onor. d. Orăscu, de d. dr. Teodori şi dr. 
Capşa, persoane fără coloare politică, drepte şi 
de o imparţialitate incontestabilă, prin acea sen- 
tenţă se declară că: „ne având în vedere decăt 
„demnitatea corpului profesoral şi paza legilor 
„condamnă pe d. Titu L. Maiorescu să fie desti- 
„tuit din postul de profesor de la facultatea de 
„litere din Iaşi“. (Aplause). 

T. Maiorescu. Cer cuvintul în chestie per- 
sonală. 

E. Costinescu. Şi d-ta, asupra căruia apasă o 
asemenea condemnaţiune, pe motiv că ai înşe- 
lat buna credinţă, d-ta ne întrebi ce educaţiune 
am făcut noi ţării? Dar ce educaţiune ai făcut 
d-ta studenţilor ce veneau să te asculte? (A- 

plause). Ce educațiune ai făcut d-ta tinerimi, că- 
reia vojai să-i dai o nouă direcțiune? Educa- 
țiune de a surprinde buna credință a colegilor săi? 

Iacă cine ne face nouă lecţiuni de demnitate 
şi de bună credinţă. Nu are dreptul să se in- 
digneze în contra unei insinuări, care ar presu- 
pune un lucru neleal, acela care a făcut acte 
de surprindere şi de înşelare a bunei credinţe, 
acte mai mult decât neleale. 

D-lor, am văzut că s'a propus o moţiune spre 
a protesta în contra acusaţiunilor, în contra 
calomniilor, să spun cuvintul, rostite de onor. 
d. Maiorescu contra partidului liberal şi a gu- 
vernului. Eu, d-lor, cred că nu este de demni- 
tatea Camerei să voteze o asemenea moţiune, 
când acele acusaţiuni proced de la o persoană 
condemnată de tribunalul cel mai imparţial pen- 
tru nedemnitate şi lipsă de bună credinţă. A- 
cele acuzaţiuni nu pot să atingă pe acei către 
care se adresează, ci se întorc asupra celor 
care le-au adresat. (Aplause). 


După câte-va cuvinte ale d-lui N. Ganea, 
încontra, d-lui Costinescu, vorbeşte : 


G. Chițu. D-le preşedirte, eram decis a nu 
mai vorhi, de şi fusesem înscris după d. Fleva, 

fiind-că vëzusem, că explicaţiunile cerute se de- 
deseră aşa, încât eu consideram cestiunea ca 
epuisată; dar când am văzut depuindu-se la 
biurou o moţiune, pe care eu cel puţin nu o a- 
prob în ceea ce priveşte redacţiunea ei, m'am 
văzut nevoit a lua cuvintul să më rostesc con- 
tra, ei. Sunt pentru o moţiune de ordine de zi, 
dar nu pentru o redacţiune ca aceea, in care 
este formulată moţiunea depusă la biurou. Onor. 
şi stimabilul d. Ganea më îndeamnă a reveni 
asupra decisiei mele şi a zice dou cuvinte asu- 
pra fondului chestiei pentru desluşirea noastră 
a tutulor. 

D-lor, eu disting în incidentul de astăzi două 
chestii tot aşa precum sunt şi două persoane, 
care au cerut cuvintul una după alta şi au intro- 
dus chestia aci. 

D. Maiorescu a făcut o cerere de explicări 
personale d-lui prim-ministru. D-sa auzind ceea, 
ce s'a vorbit, luând cunoştinţă de cuvintele d-lui 
prim-ministru rostite ieri la tribuna acestei A- 
dunări, mai auzind şi de la alţii oare-care şopte, 
care toate coroborau în a face pe d. Maiorescu 
să bănuiască, că d sa ar fi unul din acei români 
şi deputaţi la care s'a făcut alusiune, căci d-sa 
este agent direct al companiei drumurilor de 
fier, şi că d-sa ar fi scris în contra intereselor 

patriei noastre, d. Maiorescu, zic, în mijlocul 
unor astfel de împrejurări, acablat de informa- 
ţiuni atât de împovărătoare persoanei şi perso- 
nalităţii sale, era în drept să vie a cere expli- 
caţiuni şi să facă ceea ce a făcut, declarând că, 
nu este d-sa cel care a scris, că d-sa n'a vor- 
bit nimic, şi cu aceasta a dat dreptul fie-cărui 
care ar putea proba contrariul, să-l taxeze de 
trădător de ţară. 

T. Maiorescu. Da, primesc. 

G. Chițu. Căci or care român ar lucra cu ști- 
inţă, în contra intereselor ţării, fie politice, fie 
economice, fie finanţiare, este un trădător. 

Ce să facînsă d-lui Maiorescu, dacă în explicările 
ce a cerut, cu un drept foarte legitim, d-sa s'a 
pus prin starea disposiţiunilor sale sufleteşti la 
un nivel atât de ridicat, încât a scos expresiuni, 
care de altmintrelea nu ies nici odată din gura 
d-sale. Şi aceasta la adresa cui? La adresa d-lui 
prim-ministru, la adresa dlui Ioan Brătianu, 

Vë aduceţi aminte, că ara fost indignat, când 
am auzit zicendu-se, că d. Brătianu ar fi capa- 
bil să urzească contra cui-va insinuări nedemne ; 
căci a face insinuări, a lăsa prin alţii să se 
şoptească insinuări în contra unei persoane, 
este in adevăr a urzi o calomnie, şi de aceea 
majoritatea acestei Camere şi toată Camera a 

trebuit să protesteze, fiind-că nimeni nu are 
dreptul, fie chiar pentru întreaga viaţă a d-lui 
Brătianu, să-i arunce stigmatul de calomniator. 

D. Maiorescu dar, fiind în drept de a cere 
explicaţiuni şi a da explicaţiuni pentru apărarea 
d-sale, a greşit, după părerea mea, în ceea-ce 
priveşte mod.l explicaţiunilor, şi pentru aceasta 
a primit şi de la noi individual şi va primi şi 
prin. moţiune o respingere energică a acelor 
ofensătoare şi injurioase expresiuni. 


Credem, că d. Chițu, nu avea dreptate în 
observarea sa finală. Cuvîntul de calomnie, 
întrebuințat de autorul acestei scrieri în 
apărarea sa, este singurul cuvint ce se 
putea întrebuința în împrejurările date, gi 
cel mai corect parlamentarism trebue să-l 
admită pentru asemenea casuri. 


Monitorul continuă apoi: 


„Se dă citire următoarelor moţiuni ; 

„l. Camera constatând, că cuvintele d-lor in- 
terpelatori sunt pure calomnii, le respinge cu 
indignaţiune şi trece la ordinea zilei: 


„N. Dimancea, Pantazi Ghica, Gr. Serurie, etc. 

„2. Camera, ascultând cuvintele demne şi lo- 
gice ale d-lui prim ministru, respinge acusările 
interpelanţilor. 


„P. Cernătescu, 


„3. Camera, ascultând explicaţiunile d-lui prim- 
ministru şi regretând cuvintele pronunțate de 
către interpelanţi, trece la ordinea zilei. 


„R. Pătărlăgeanu. 


„Propunerea, ântâia şi a doua, puindu-se fie- 
care la vot, se respinge. 
„Propunerea a treia se adoptă.“ 


A urmat apoi îndată desvoltarea chestiei 
personale, provocate de d. Costinescu prin 
sentenţa profesorală, cetită odinioară în 
Cameră şi de d. Aristid Pascal!). 


D. preşedinte. D. Maiorescu are cuvintul ın 
cestiune personală. 

T. Maiorescu. D-le preşedinte, m decursul dis- 
cuţiei asupra unei chestii personale ce o făcu- 
sem în privința cuvintelor zise ieri de d. prim- 


1) Vezi vol, I, pag. 879 şi 384. 

ministru, onor. d. Costinescu a adus un act 
înaintea d-v., care mă sileşte la o altă chestie 
personală, relativă numai la acest act, la acea 
sentenţă de condamnare. 

D-lor, se poate să vă fi surprins pe d-v. 
aflarea, sentenţei la d. Costinescu tocmai în 
acest moment; căci eu nu anunţasem nici în 
Cameră, nici în public, că voi vorbi azi, şi pre- 
supun că d. Costinescu nu umblă cu toate ac- 
tele mele, şi cu cele de acum 10 ani trecuţi, 
în buzunar. Ar fi prea multă onoare pentru 
mine. Vedeţi dar ce folos a avut procedarea, 
ce din politeţă am crezut că trebue să o între- 
buinţez, de şi d. Brătianu v'a spus că nu o 
înţelege, adică de a înştiinţa pe d. prim-minis- 
tru încă de a seară rugându-l să vie la Ca- 
meră, căci am să relev câte-va cuvinte din cele 
zise de d-sa in şedinţa de ieri. Am făcut acea- 
sta tocmai ca să pun pe d. preşedinte al con- 
siliului în posiţie ca, dacă are acte m contra 
mea, să le aducă, sau dacă nu are nici un act, 
să pregătească tărimul luptei, aşa cum dsa va 
crede că e mai bine, fără a fi surprins de mine. 
Ei bine, răspunsul ce mi s'a dat de d. Bră- 
tianu la acuzaţia ce am relevat, a fost, că nu 
mě priveşte pe mine insinuarea d-sale cu ches- 
tia drumului de fier. Insă acuzarea vine a- 

cum preparată sub altă formă, prin actul pre- 
zentat de d. Costinescu, de şi nu are nimic a 
face cu drumurile de fier. 

D-lor, eu nu voi zice, ca onor. meu amic d. 
Nicu Ganea, că acest act mar fi de domeniul 
discuţiunii publice; din contră recunosc, că acel 
act este un act public, şi recunosc, că actele 
publice se pot totdeauna discuta în public. Fac 
insă din capul locului o rezervă: este evident, 
d-lor, că din actul acesta, prezentat de d. Co- 
stinescu şi făcut în contra mea la 1870, nure- 
zultă nimic relativ la interpelarea de astăzi. 
Prin urmare acest act a intrat în discuţia d-v, 
fără nici o legătură de idei sau de fapte, şi 
dacă discuţia e străină, nu eu o fac, ci mi se 
face de alţii. 

De un lucru numai am să mě plâng pentru 
întroducerea acelui act inaintea d-v. Ştiţi, că 
sunt multe feluri de a fi cine-va neexact: e 
felul acela, oare-cum mărginit sau brutal, când 
de exemplu cine-va e neexact cu totul, când 
adică afirmă în toate privirile ceva contra ade- 
vărului; in asemenea fel de neexactitate nu alu- 
necă lesne un om mai inteligent. Mai este însă 
un mod oare-cum mai dibaciu de a fi cine-va 
neexact, însă cu atât mai condamnabil: este a- 
cela de a spune numai o parte. 

Să vedeţi, cum a fost cu sentenţa. Mai ântâi 
de toate acest act, această sentenţă profesorală 
a fost casată de minister, şi 4 zile după prezen- 
tarea ei am fost eu invitat să funcţionez mai 
departe, şi am funcţionat mai departe pănă la 
1873, când d. ministru al cultelor de atunci, 
generalul Tell, s'a crezut autorizat a ne refuza, 
şi mie şi d-lui Nicolae Ionescu, care eram pro- 
fesori la universitatea din Iaşi, dreptul de a 
veni la Cameră fără concediu. Noi atunci nu 
am cerut concediu pentru Cameră, şi d. general 
Tell ne-a decretat demisionaţi. Când după d-sa 
am venit eu la guvern, în Aprilie 1874, mi-am 
făcut datoria constituţională şi am reintegrat 
imediat pe d. Ionescu, pe care nu l-am consi- 
derat nici odată demisionat după lege. Pe mine 
se înţelege că nu m'am reintegrat, am lăsat pe 
profesorul numit de d. Tell în locul meu să 
funcţioneze; funcționează şi astăzi, nu m'am a- 
dresat la nici unul din urmaşii mei în minister, 
ca să repare acea injustiţie, şi se înțelege că 
dlor nu s'au gândit ca să o repare de la sine!)- 

Më mărginesc dar a constata, că după acea, 
pretinsa destituire a d-lui Costinescu eu am 


1) Vezi în vol, I, pag. 114—122, discursul asupra profesorilor 
deputaţi. 

funcţionat ani întregi ca profesor la universi- 
tate pănă la rëu interpretata demisionare din 
partea d-lui Tell. Va să zică este o chestie oare- 
cum numai academică, ce o ridică d. Costi- 
nescu. Dar fiind-că a fost adusă înaintea d-v., 
daţi-mi voie să o explic acum pe deplin, chiar 
aşa academică precum este. 

Nu pentru prima oară se aduce acea sen- 
tenţă înaintea Camerei. D. Costinescu nu are 
meritul originalității. Am mai auzit-o cetin- 
du-se în contra mea; fiind-că, d-lor, nu ştiu 
cum se face, dar la toate încercările mele dea 
discutia chestiile parlamentare cu argumente im- 
personale, mi se răspunde foarte adese numai 
cu argumente personale ca cel de faţă, carenu 
probează nimic pentru punctul în discuţie. L-am 
mai auzit dar cetindu-se acel act de către d- 
Aristid Pascal în 1876; şi atunci, ca şi acum, 
era cu totul altă chestie în joc. Eram ministru. 
pe atunci şi se discuta legea instrucţiunii pu- 
blice prezentată de mine, şi ca o prealabilă ata- 
care în contra mea s'a cetit acest act, unde 
erau subscrişi d. Or&scu, r&posatul şi regretatul 
Costa-Foru, amindoi amici ai d-lui Boerescu, şi 
alţii. Şi câte-va zile după aceea în Senat (căci 
în Cameră atacul n'a izbutit) tot după iniţiativa, 
d-lui Orăscu mi sa dat un vot de blam, că 

adică aş fi călcat legea nu mai ştiu în ce 
altă privinţă. 

Din nenorocire la 1876 eram ministru, când 
s'a cetit aici aceeaş sentenţă a d-lui Costinescu, 
şi am crezut că nu este de demnitatea minis- 
trului să răspundă apropo de legea instrucţiunii 
publice de un fapt, ce în or ce caz nu-l făcuse 
ca ministru. (Zgomot). 

Dar acum, când mi se impută din nou, însă 
în calitatea mea de deputat, oare cum mai 
terre à terre, trebuie să răspund odată. 

Vedeţi ce a fost: 

In toamna anului 1369 (nu sunt amicii mei 
la guvern, adversarii au arhiva la dispoziţia 
dlor şi aşa dar se poate controla cu toată si- 
guranţa exactitatea celor ce zic) am prezentat 
rectorului Universităţii din Iaşi, la care eram 
profesor pe atunci, următoarea petiție, care este 
la acte: D-le rector, ziceam pe cât îmi aduc a 
minte acum după 11 ani, sufăr de o hemicranie, 
de o migrenă permanentă a jumătăţii capului, 
şi anume la partea stingă ; în această stare îmi 
este greu să predau continuu lecţiuni de filoso- 
fie de 4 ori pe săptămână. — Iertaţi-mă, dacă dau 
aci oare-care amănunte. Poate unul sau altul 
din cei ce au asistat; vreodată la lecţiunile mele 
publice de filosofie, îşi va aduce aminte, că cel 

puţin eu unul nu luam numai o carte a altora. 
ca să o recitez, ci-mi compuneam cursul filoso- 
fic pe cât puteam din propriile mele gândiri 
sau cel puţin din observări critice asupra gân- 
dirilor altora. Era dar o lucrare totdeauna din 
nou făcută, oare-cum în acele momente concen- 
trată şi combinată cu toată energia spiritului, 
de care pot dispune, şi pentru care se cerea cel 
puţin linişte şi continuă pregătire. Poate nu gre- 
şesc prea mult în contra modestiei, dacă vă 
repet: cursul meu de filosofie, cum il ţineam, 
lam ţinut cu toată încordarea ştiinţei şi pute- 
rilor mele intelectuale, mari sau mici, atâtea 
câte le am. 

Mi-am zis atunci: nu pot să ţiu acest curs 
in starea zdruncinată a sănătăţii Mele fisice 
Insă am declarat încă de pe atunci: pentru 
orele pe săptămână, în care voi lipsi, voi face 
la reinceperea cursului îndoite ore de lecţiuni, 
aşa încât să nu piarză studenţii nimic. Am pre- 
zentat rectorului universităţii certificatul docto- 
rului Flaischlen. Cine este din Iaşi, ştie de ce 
autoritate şi de ce bună reputaţie se bucură 
doctorul Flaischlen. 

O voce. Este ductorul primar al oraşului. 

T. Maiorescu. Această hemicranie a ajuns însă, 
aşa de departe, incât este azi ştiută în resulta- 


453 


tele ei de toţi câţi më cunosc ceva mai dea- 
proape, toţi ştiu, că am auzul greu, partea 
stingă a organului meu auditiv este cu totul 
paralizată, am asurzit în partea aceasta. 

Vë puteţi închipui poziţia unui om, care are 
familie precum o am, şi care prin munca sa 
este singurul sprijin al existenţei acestei fami- 
lii, când se vede lovit de o asemenea neferi- 
cire, care îi pereclitează toate mijloacele de exis- 
tenţă. Căci, ştiţi, d-lor, că acest om (precum a- 
dese ori mi se impută din partea d-lui ministru 
preşedinte, de şi nu înţeleg bine imputarea) 
este, cum zice d. Brătianu, din opincă şi trebue 
să muncească pentru a trăi. 

Pe baza acestui certificat dar al doctorului 
Flaischlen m'am dus şi la Berlin, unde am fost 
supus tutulor încercărilor pentru curări otolo- 
gice. Mam consultat la Berlin cu doctorii Bar- 
deleben şi Kremnitz şi în deosebi cu doctorul 
specialist pentru aceste suferințe, cu doctorul 
Lucae, care m'a şi tratat tot timpul necesar. 
M'am întors în ţară cel puţin cu asigurarea, că 
boala mea nu este în aşa grad periculoasă, după 
cum ar fi când un ochiu sar găsi atacat, căci 
atunci ar fi direct ameninţat şi celălalt ochiu, 
şi că în fine este probabil, că voi rămâne cu 
auzul în partea dreaptă scăpat, dacă mă voi 

păzi. M'am mai liniştit şi am reinceput prelec- 
ţiunile mele la universitatea din Iaşi, cu numë- 
rul îndoit de ore, pănă când voi fi împlinit 
lipsele ce le făcusem. Acest început de îndoire 
al orelor se constată din registrul de prezenţă 
al Universităţii. 

Insă, d-lor, în răstimpul de la mijlocul lui 
Noemvrie 1869, când am făcut rectorului Uni- 
versităţii acea declarare sprijinită pe atestatul 
ce v'am spus, şi pănă după ce m'am întors de 
la Berlin în Ianuarie 1870 a trecut o lună şi 
jumâtate sau două luni. În aceste două luni, 
sau poate era şi ceva mai mult, am pledat, pe 
cât îmi aduc aminte, de vr'o 7 ori înaintea tri- 
bunalelor din ţară. Cursul nu mi l-am ţinut; 
pregătiri intelectuale pentru acel curs de filoso- 
fie nu mai făceam, nu eram în stare să fac, 
dar procese luate de mai înainte, pe care nu 
le puteam amâna, le-am pledat. 

Puneţi-vă& în posiţia unui om, care trebue să 
muncească pentru ca să trăiască, a unui om, 
de munca căruia este legată existenţa sa şi a 
familiei sale şi care se vede amenințat de sur- 
ditate, adică tocmai de o stare, care i-ar face 
imposibilă continuarea ocupaţiunii, din care tră- 
eşte, şi întrebaţi-vă: dacă trebuiam şi puteam 
eu să refuz mijloacele de a câştiga ceva mai mult 

spre o slabă asigurare a familiei mele în vii- 
tor, şi dacă pe de altă parte puteam să am în 
acel timp liniştea spiritului necesară pentru a 
face prelecţiuni abstracte de filosofie ? 

Ei bine, dlor, oameni suntem noi? Oameni 
cu simţirea caldă, cu înţelegerea elementară a 
suferințelor omeneşti? Şi este drept, ca de a- 
ceasta să se lege astăzi cine-va ca să facă o armă 
de acuzare încontra mea? Apoi, d-lor, pe ase- 
menea temei se acuză profesorii de Universi- 
tate, cum că au inşelat pe colegii lor sau au 
surprins buna credinţă a nu ştiu cui, că adică 
în loc să predea cursul sau dus să pledeze pe 
la tribunal în o sumă oare-care de procese? 
Dar lecţiunile universitare sunt materii, care se 
pot impune cu cnuta în împrejurări aşa de ne- 
fericite, precum erau cele ce vi le-am expus? 
Ieriaţi-mă, n'ag voi mai ales acum să lipsesc de 
la modestie ; dar totuș nu mě pot opri a spune, 
că poate am dat probe, că nu-mi este indife- 
rentă ştiinţa, şi profesoratul, n'am fost om care 
am alergat vreodată după funcțiuni, care am 
încercat vreodată ın viaţa mea să trăiesc de 
giaba din budgetul statului; am ţinut poate 
sute de prelecţiuni populare afară din cursul 
meu, le ţineam chiar ca ministru in Bucureşti, 
am scris cărţi, şi iertaţi-mă să spui acum şi a- 

ceasta: le-am tipărit cu cheltuiala mea, căci 
Ştiţi, că numai literatura şi în genere lu- 
crarea curat intelectuală sau artistică nu se 
poate zice că este lucrativă la noi. Apoi eu pu- 
team fi acela, care să stea de giaba în budge- 
tul statului? Era echitabil, ca tocmai mie să mi 
se impute şi astăzi să se repete această impu- 
tare, că nu më interesez de chestiile intelec- 
tuale şi că-mi caut exclusiv alte interese? 

Dar să revenim la sentența profesorală, exi- 
bată de d. Costinescu. 

Më întore de la Berlin in Ianuarie 1870 şi 
îndată încep prelecţiunile îndoite, ca să nu se 
piardă orele de absenţă, cum v'am spus. Atunci 
de odată më trezesc mai antâi cu nişte depeşi 
ale ministrului ,..., era la ministerul cultelor 
Şi al instrucţiunii publice d. G. Mârzescu... mi- 
nisterul cultelor depeşează la toţi prezidenţii 
tribunalelor şi curților din ţară, întrebând: când 
a pledat Maiorescu acolo? şi cu modul acesta 
s'a constatat, că am pledat de nu ştiu câte ori 
în toată țara. Aşa este convenabil să se trateze 
profesorii de universitate? Inainte de a fi ei 
înşii întrebaţi, li se lansează asemenea depeșşi 
inchisitoriale pentru pretinse absenţe nemoti- 
vate? Atunci în fine vine şi formidabila acu- 
zare arătată de d. Costinescu: ai înşelat buna 

credinţă a guvernului, ai surprins încrederea 
rectorului, ai scris că eşti bolnav, dar nu erai 
bolnav, etc. Am fost citat la Bucureşti, dar 
(poate că e păcatul meu de a fi prea indiferent 
în chestii personale, unde văd din capul locului 
lipsa de justiţie) faptul este, că nici nu m'am 
dus la Bucureşti; am trimis numai înscris ceea 
ce vam spus acum. S'a pronunţat acea sen- 
tenţă în lipsa mea, insă ministrul a casat-o, şi 
eu n'am avut nici măcar încunoştiinţare de a 
întrerupe cursul meu, pe care lam continuat 
înainte pănă în anul 18783. 

D lor, iertaţi-mă că vam luat 20 minute cu 
această explicare personală. Dar dacă-mi pare 
rău, că am fost silit să o fac, sper cel puţin, 
că de acum înainte ne vom cruța unii pe alţii 
cu asemenea lucruri penibile. (Aplause). 


52. 


Pentru restaurarea Bisericei Episcopale de la 
Curtea de Argeş. 


(Şedinţa Camerei de la 12 Ianuarie 1881). 


Ministrul cultelor B. Conta cere ultimul 
credit pentru restaurarea externă a Biseri- 
cei Episcopale, despre care vorbeşte mai pe 
larg discursul 18 şi nota cu scrisoarea lui 
Al. Odobescu din volumul I). Asupra a: 
cestui credit d. Nicolae Ionescu face câteva 
observări cu o străvezie animositate în ceea 
ce priveşte pe d. Lecomte du Nouy. (Mai 
târziu, în 1889 şi 1891, mtreprinde în unire 
cu dd. C. Esarcu, Gabrielescu, Sterian, etc. 
o întreagă campanie în contra eminentului 
architect). Spre a nu lăsa, Camera sub im- 
presia celor zise de d. N. Ionescu, se ros- 
teşte discursul următor: 


1 Vezi vol. !, pag. 258—275. 

D-lor deputaţi, sunt câte-va întrebări, şi ar fi 
de dorit să fie mai multe, în privinţa cărora din 
fericire nu este de trebuinţă să facem politică 
de opoziţie, ci ne putem mărgini a da fie-care 
lămuririle cerute pentru a ne convinge unii pe 
alţii, fără spirit de partid. Aşa vă rog să-mi daţi 
voie a zice câte-va cuvinte în chestia de faţă, 
fără nici o opoziţie, fie chiar numai aceea, pe 
care a ştiut onor. preopinent d. Ionescu să o 
pue cu o fină ironie la adresa d lu: ministru de 
culte. 

D. N. Ionescu se întreabă, de ce sau chel- 
tuit mai mult decât cei 250,000 lei prelimi- 
naţi în proiectul de la început? — D-lor, când 
a fost vorba să se îngrijească statul român 
de restaurarea acestei admirabile biserici e- 
piscopale, s'a adresat guvernul la una din au- 
torităţile cele mai recunoscute din Europa 
ca specială în această privinţă, sa adresat la 
d, Viollet le Duc, care tocmai atunci era între 
altele ocupat în patria sa cu restaurarea unui 
monument celebru, al catedralei Notre Dame de 
la Paris, şi avea sub conducerea sa mai mulţi 
architecţi, elevi ai săi, formaţi în arta specială 
de a restaura. Căci, D-lor, nu toţi architecţii 
sunt capabili ue aceasta. Poate să fie cine-va 
foarte bun architect în celelalte şi să nu cu- 

noască, nimic în ceea ce priveşte restaurarea cre- 
dincioasă în forma şi spiritul unui monument ve- 
chi. — Când s'a adresat guvernul la d. Viollet le 
Duc, acesta, ca un mare artist şi mare iubitor al 
operelor de artă or unde s'ar fi aflat ele, s'a gră- 
bit să răspundă la apelul nostru şi ne a trimis 
pe un asistent al său, pe d. de Baudot, ca să-şi 
procure o idee prealabilă despre ceea ce era de 
făcut la edificiul din Curtea de Argeş. D. de 
Baudot a venit în vara 1874, a studiat monu- 
mentul, a făcut un prim plan, se inţelege în li- 
neamentele cele mai generale, şi a fost de pă- 
rere, că, restauraţiunea, din afară a zidurilor, însă 
fără colorarea lor polichromă în modul în care 
era ea în vechime, are să coste peste 250,000 
franci, după cât îmi aduc aminte, fără a vă ga- 
ranta însă exactitatea cifrei în această vorbire 
improvizată, S'a întors la Paris d, de Baudot 
tot în 1874, a supus planul d-lui Viollet le Duc, 
şi acesta ne a trimis pe d. Lecomte du Nouy, 
care din 1875 a început, şi astăzi (trebue să o 
constatăm cu fericire) a şi terminat lucrarea sa 
în ceea ce priveşte restuurarea din afară. 

D. Lecomte, un eminent elev al neuitatului 
Viollet le Duc, fusese, înainte de a veni în Ro- 
mânia, câţi-va ani în Orient, în Egipt, dar mai 
ales în Siria şi Palestina, unde a fost ataşat 

unei misiuni archeologice a d-lui Clermont Gan- 
neau, ale cărei resultate ilustrate cu desemnu- 
rile d-lui Lecomte se vor publica în curind la 
Paris, şi rămăsese apoi însărcinat de Princesa 
de Latour d'Auvergne tot în Palestina cu lucrări 
architectonice în stilul oriental, drept aduceri 
aminte de locurile memorabile din viaţa lui 
Christos. Cu această preparare şi sub asemenea 
asupicii a venit d. Lecomte du Nouy în mijlo- 
cul nostru şi a început importanta sa lucrare. 

Permiteţi-mi, D lor, să fac aici o paranteză şi 
să-mi îndeplinesc o datori» faţă de d. Lecomte. 

Nu este destul să atingem numai cestiunile 
finanţiare, când este vorba de un monument; de 
o însemnătate aşa de mare, şi de un artist, care 
şi-a pus eminentul su talent în serviciul res- 
taurării acestui monument, Cred că este de da- 
toria noastră, ca să aducem cu această ocasie 
în Cameră un omagiu de recunoştinţă acestui 
bărbat, care, venit din Franţia într'o ţară ca a 
noastră, înrudită prin sângele locuitorilor ei cu 
patria lui, dar în fine totuş străină pentru el, s'a 
însărcinat cu însemnata misiune artistică ce i-a 
fost încredințată şi în mijlocul împrejurărilor 
celor mai grele şi cu multe sacrificii, de care nu 
este locul să vorbim aici mai în detai, a adus-o 
la un bun sfirşit prin talent, prin energie, prin 

conştiinţă şi prin o iubire de artă mai pre sus 
de laudă. 

D. Lecomte de Nouy a venit dar la Curtea 
de Argeş, unde nua găsit ca prepararea aproape 
nimic. A trebuit să inventeze şi să dirigeze o 
întreagă organizare administrativă pe lingă cea 
artistică, să facă planuri, să desemneze toate 
detaiurile, să aducă oameni capabili, să-şi pro- 
cure chiar locuinţa şi hrana numeroşilor lu- 
crători, ce-i concentrase în această tabără ar- 
tistică,. 

Ştiţi, D-lor, că biserica Episcopală de la Cur- 
tea de Argeş fusese zguduită odată prin cutre- 
mur şi mai pe urmă fusese vătămată prin două 
focuri. Douë turnuri erau prin zguduire scoase 
din linia postamentului lor de deasupra boltei 
bisericei, legătoarele lor de fier în parte rupte, 
zidurile boltei la unele locuri crăpate, polichro- 
mia, aproape distrusă de schimbările atmosferice 
şi de foc, frumosul baptiseriu dinaintea, bisericei 
desfăcut şi pus întrun şopron. Aci erau toate 
de refăcut, şi cu ce artă migăloasă! Fie-care or- 
nament trebuia studiat, desemnat şi sculptat apoi 
în piatră cu forma lui specială. Şi aceste forme 
speciale sunt una din particularităţile admirabile 
ale edificiului. Pie-care desemn de ornament este 
deosebit de celălalt, şi mai ales în numeroasele 

scuturi rotunde, care sunt bătute cu nişte ca- 
pete de cui de piatră in partea de sus a boltei, 
sub frumosul carnis în formă de stalactite, se 
vede cea mai bogată fantasie în felurite forme, 
aşa încât fac împreună un fel de cartă de mo- 
del al ornamenticei mauro-veneţiene. Pentru a- 
semenea, lucrări de restaurare se înțelege că 
trebuiau tăetori de piatră şi alţi meşteri cu 
gust şi cu cunoştiinţe. Aceşti oameni au trebuit 
să fie aduşi de departe, căci nu se găseau la 
noi. Pe unii i-a adus din Franţa, pe alţii din 
Italia, unul din Palestina. Erau dar o sumă de 
lucrători veniţi, şi biserica era la o jumătate 
de oră afară din orăşel. A trebuit o întreagă, 
combinare administrativă pentru a le pregăti lo- 
cuinţa și traiul lîngă edificiu, a-i priveghia şi îm- 
bărbăta la lucru, a menţine disciplina între ei, 
a îngriji de plata lor regulată. 

Şi toate acestea în sarcina d-lui Lecomte în 
afară de misiunea sa curat artistică, a d-lui Le- 
comte singur, în ţară străină, într'o localitate 
cam afară de circulaţia cea mare, adese ori ex- 
pus la dificultăţi şi de altă natură, pe care pre- 
fer a nu le mai atinge. Şi pe lingă toate aces- 
tea, în mijlocul feluritei sale ocupaţii, în mijlo- 
cul lucrărilor de tot felul, isbucni r&sboiul între 
Ruşi şi Turci şi intrerupse lucrarea în multe 

părţi ale ei: transporturi împiedicate, lucrători 
fugiţi, nelinişte generală. Se înțelege că nici mi- 
nistrul în acea vreme, chiar dacă ar fi voit, nu 
avea capul liber ca să se ocupe de restaurări artis- 
tice, şi nici mijloacele finanţiare nu erau disponi- 
bile ın cifra cerută ca să se facă lucrările în toată, 
întinderea. De aci se explică întirzierea în mare 
parte şi o sporire a cheltuelilor totale prin con- 
tinuarea unor salarii pe un timp cu mult mai 
îndelungat decât se prevăzuse în proiectul pri- 
mitiv. 

Acum în ceea ce priveşte zidirea, se ştia de 
mai înainte şi s'a putut constata în decursul 
restaurării zidurilor şi a ornamentelor de piatră, 
că biserica fusese primitiv colorată, şi strălucea, 
în frumoasa polichromie a atâtor edificii orien- 
tale. Mai ales printre acele nenum&rate figuri de 
stalactite şi printre liniile caracteristicei coarde 
împletite ın trei, care încinge mijlocul edificiu- 
lui, erau urme vizibile de colori şi de aurire. Eu 
însu-mi le-am putut vedea în diferitele rînduri, 
în care am fost la Curtea de Argeş. Atunci d. 
Lecomte a fost fireşte însărcinat de minister să 
termine restaurarea externă împreună cu această 
podoabă a polichromiei. 

Asupra, colorării acesteia am auzit la noi di- 
ferite păreri; unii ziceau, că nu trebue să se 

facă tocmai aşa, alții că este prea mult aur, alţii 
că s'a alterat forma cea vechie, etc. D-lor, aces- 
tea sunt chestii, care trebuesc deslegate de oa- 
menii cu oare-care competență, şi nu este de 
nici un folos să facem critică fâră cunoştinţă 
de causă! D. Lecomte du Nouy, a cărui com- 
petenţă după antecedentele sale este mai pre sus 
de contestare, ne afirmă că aşa a fost polichromia, 
Şi aşa a trebuit să fie restaurată, precum s'a făcut. 
D. ministru de culte se înţelege că a trimis 
o comisiune pentru a-şi da părerea asupra lu- 
crării terminate, şi a făcut foarte bine, că a 
numit în acea comisiune tot ce avem noi mai 
competent întru aceasta. Va fi destul să vë nu- 
mesc pe d-nii Ion Ghica şi Dimitrie Sturdza 
între alţii. Comisiunea în unanimitate a opinat, 
că lucrarea d-lui Lecomte nu lasă nimic de dorit, 
Trebue dar să avem convingerea, că bine s'a 
făcut restaurarea, Adaog, că şi d. Alexandru 
Odobescu, eminentul nostru archeolog, de câtva, 
timp absent din ţară, a văzut adeseori lucra- 
rea d-lui Lecomte şi a fost totdeauna un zelos 
susţiitor şi adese-ori sfătuitor al d-sale, 
Negreşit, că acea împodobire polichromă, care 
sa văzut în urmă că era necesară, a ocasionat 
nişte cheltueli neprevăzute la început, şi astfel 
se explică, pe lingă intârzierea menţionată mai 

sus, suma cheltuită pănă acum cu restaurarea 
aceasta. Dar acum, când lucrarea este termi- 
nată, eu cred, că trebue să ne felicităm cu to- 
ţii, că toate guvernele care s'au succedat, con- 
servatori, multicolori şi liberali, au contribuit 
fie-care cât au putut ca să se reînoiască şi să 
se păstreze acest monument, care este fără în- 
doială cel mai frumos ce-l avem în ţara acea- 
sta, şi totdeodată un monument, care dovedeşte, 
pănă la ce grad de cultură şi de prosperitate a 
trebuit să fie ajunsă România la începutul se- 
colului al 16-lea, sub domnia lui Neagoe-Vodă. 

Pentru aceste cuvinte şi în urma explicaţiu- 
nilor ce ni s'au dat din toate părţile fără deo- 
sebire de nuanţe potitice, vom declara cu toţii 
prin votul nostru, că suntem mulţumiţi de 
marea operă de artă naţională, care s'a termi- 
nat într'un mod aşa de fericit. (Aplause). 


— Se pune la vot luarea în considerare 

a proiectului de lege şi se primeşte în unani- 
mitate. Art. 1 şi 2 se adoptă fără discuţiune. 
Se pune la vot proiectul de lege în 

total şi rezultatul scrutinului este cel ur- 


mätor: 
Votanți . R E cs d 
Majoritate reglementară. . 37 


Bile albe . FER E E 


53, 


Contra încurajării turburărilor, 





(Ședinţa Camerei de la 13 Martie 1881). 





Ministerul din acel timp: 


I. C. Brătianu, prezident şi finanțe. 
B. Boerescu, externe. 

A. Teriachiu, interne. 

D. Giani, justiţie. 

General Slăniceanu, r&sboi. 

Cclonel Dabija, lucrări publice. 

B. Conta, culte. 


După atâta întârziere, în decursul anului 
1880 independenţa Statului Român este în 
sfirşit formal recunoscută de Puterile euro- 
pene, Aceasta şi explică stăruința lui Ioan 
Brătianu de a păstra pe B. Boerescu la, 
ministerul de externe. Prezenţa lui B. Boe- 
rescu în cabinetul liberal, tocmai fiind-că 
fusese ministru sub Lascar Catargi şi luase 
o parte însemnată la încheierea convenției 

comerciale cu Austro-Ungaria, da Marilor 
Puteri un fel de garanţie pentru guvernul 
unui partid, care nu se prea distinsese în 
trecut prin fidelitatea sa dinastică, nici prin 
respectarea convenienţelor internaţionale. 
Nu e vorbă, Ioan Brătianu, având acum 
experienţa unei mai îndelungate conduceri 
a afacerilor publice, devenise un adevărat 
om de stat şi om de guvern. Dar în par- 
tidul său regenerarea şi indrumarea spiri- 
telor spre ordinea monarhică mergea mai 
cu anevoie. Apucăturile revoluţionare se 
bucurau încă de simpatia multor liberali, 
iar despre prezidentul Camerei C. A, Ro- 
setti (şi ce influenţă avea el pe atunci a- 
supra partidului !) se zicea, că este şi re- 
mâne republican de convingere. 
- Acest contrast între un guvern monar- 
hic şi veleităţile turburătoare ale partiza- 
nilor săi se manifesta din când în când în 
mod intolerabil. Autoritatea lui C. A. Ro- 
setti în partidul liberal, poate şi amintirile 
de la 48, puneau pe acest partid în oare- 
care raport (de sigur nebânuit de mulţimea 
aderenţilor) cu elementele extreme din Eu- 
ropa, în deosebi cu internaţionala revolu- 
ționară, care încerca pe atunci din Londra 
să se organizeze mai temeinic, având 4 fi: 
lială şi la Bruxelles, unde se strecurau unii 
Români şi dobindeau prin chiar aceasta un 
titlu de bună primire în ochii lui C.A. 

Rosetti. Intre alţii B. Conta pare a-şi î 
pregătit în asemenea mod cariera politică 
în ţară. Poate d. G. Panu, pe atunci prim- 
procuror şi om de încredere al partidului 
liberal în Iaşi, ar fi în stare să ne dea mai 
multe desluşiri asupra acestei curioase faze 
a mișcării noastre politice. Era destul, ca 
un student român să fi tost expulsat drept 
anarhist chiar de poliţia republicană din 
Paris, pentru ca să fie îndată numit la Bu- 
cureşti în “posturi mai înalte, d. e. la mi- 
nisterul de finanţe. Prefectul poliţiei capi- 
talei, mai târziu ministru de- interne, Radu 
Mihai protegea făţiş pe socialistul-nihilisţ 
dr. Rusel, care fusese numit profesor la 
seminarul teologic din Curtea de Argeş şi 
apoi strămutat şi susţinut la Iaşi, etc. etc. 

Este evident, că o asemenea, oarecum 
naivă confusie și contradicţie în procedările 
guvernului se putea cu atât mai puţin ad- 
mite în România pe la începutul anului 
1881, cu cât recunoaşterea independenţei 
sale îi impunea mai multă r&spundere pro- 
prie în mijlocul monurhiilor, de care era 
înconjurată, şi ne indica din contră o ac- 
centuare a elementelor de ordine şi de sta- 
bilitate. Proclamarea Regatului era indi- 
cată în acel moment, nu încurajarea anar- 
hiei. 

Cea mai tristă exemplificare a turburării 
spiritelor prin propaganda ideilor revoluţio- 

nare o daseră tocmai atunci douë eveni- 
mente senzaţionale: la noi în țară atenta- 
tul lui Petraru încontra lui Ioan Brătianu 
(2 Decemvrie 1880), în Rusia asasinarea 
Imp&ratului Alexandru II (1 Martie 1881). 

In astfel de împrejurări se anunţă şi se 
desvoltă interpelarea următoare: 


T. Maiorescu. D-le preşedinte, cer cuvintul pen- 
tru a anunţa o interpelare. 

D. vice-preşedinte G. Ghiţu. Aveţi cuvintul, 

T. Maiorescu. Am onoare a întreba pe d. mi- 
nistru preşedinte, dacă în urma procesului Pe- 
traru şi-a manifestărilor socialiste din Iaşi crede 
timpul venit de a imprima politicei interne o 
direcţie mai compatibilă cu consolidarea monar- 
chiei constituţionale. Vë rog bine-voiţi a fixa 
timpul, când credeţi că puteţi răspunde. 

D. preşedinte al consiliului. Pot răspunde în- 
dată. 

T. Maiorescu. D-le preşedinte, de şi onor. Ca- 
meră este ocupată cu chestii de mare interes, 
cu regularea budgetului anual, trebue cu toate 
aceste să i se prezente unele întrebări, a că- 
ror importanţă trece peste importanţa momen- 
tană a unui budget şi care sunt de natură a 
merita o desbatere în or ce moment disponibil. 
Cu atât mai mult pentru noi cei din oposiţia 

conservatoare, cu cât noi la desbaterea adresei 
Tronului nu am luat parte— din deferență pentru 
d. ministru preşedinte ; d-sa se afla atunci într'o 
situaţie, care comanda respectul or cărui om de 
ordine şi adversarilor s&i conservatori mai ales. 
Ne am abținut dar atuni, nu am discutat nici 
chestia regulării succesiunii la Tron ; nu vream 
să facem observările noastre asupra politicei unui 
bărbat, care în acel moment întrunea în per- 
soana sa simpatiile tutulor oamenilor de bine. 

Insă au venit de atunci incoace împrejurări, 
care ne silesc să eşim din această rezervă, şi în 
deosebi atmosfera, în care ne aflăm astăzi în a- 
ceastă privire, cred că reclamă din partea noastră, 
câteva, relevări de fapte, câteva reclamaţiuni ın 
contra politicei interne a guvernului, despre a 
căror valoare veţi avea dv. să judecaţi, şi mai 
ales țara. 

Suntem sub impresia procesului acelora, care 
au încercat atentatul în contra d-lui ministru 
preşedinte; suntem sub impresia grozavului a- 
tentat comis în imperiul unei ţări vecine ; suntem 
sub impresia unui fapt mai mic, pe care însă 
l-am putut asemenea constata acum, a arestării 
ce s'a, făcut in contra, nihiliştilor sau socialişti- 
lor din Iaşi. 

Ceea ce printr'o moţiune, la care cu toţii ne 

am asociat şi care a fost foarte energic şi bine 
formulată de actualul preşedinte al acestei şe- 
dințe a Camerei, ceea ce în moţiune cu toţii am 
Zis-0, veştejirea ce am dat-o acelui fapt comis în 
contra, vieţei d-lui ministru preşedinte, ca a unui 
fapt provenit din idei străine, care nu ar avea, 
nici un tërim în ţara noastră, aceasta astăzi 
pare că nu s'ar mai potrivi, în motivele, în drep- 
tul nostru de a respinge fapta ca o faptă cu totul 
străină de ţară. Se vede, că nu este tocmai de tot 
străină acèa încercare; se vede, că din neno- 
rocire sunt de constatat primele încercări de 
a face ca să prinză rădăcini în ţară la noi 
o periculoasă rătăcire a ideilor publice. Şi când 
suntem în ajunul poate al unei constituiri mai 
însemnate a Statului Român, este bine ca să 
ne dăm samă, unde stăm în această privire? 
Care este partea, poate, de răspundere ce pri- 
xveşte şi pe administraţie în această chestie? 
Şi ce ar fi de făcut ca să se îndrepteze lu- 
crul ? 

Dintr'o întrebare făcută de un eminent mem- 
bru al oposiţiunii, d. Vernescu, asupra Regatului, 
din r&spunsul dat de d. ministru-preşedinte, mi 
s'a părut, că această chestie a Regatului ne aş- 
teaptă, ar putea să fie pusă în curind la ordinea 
zilei. Dacă va fi pusă, atunci noi conservatorii 

nu vom putea decât să felicităm pe d. ministru 
preşedinte pentru aceasta, şi vom fi totdeauna 
fericiţi de a constata o înălţare şi o întărire a 
acestei ţări în ordinea ideii monarchice. Dacă dar 
în ceea ce a spus d. interpelator Vernescu era 
numai o umbră măcar de oposiţie, noi conser- 
vatorii nu ne asociăm de loc la această umbră 
a d-sale, am fi cu totul alăturea cu încercarea, 
guvernului în acest sens pentru a-l sprijini. 

Dar tocmai fiindcă suntem aşa, este momen- 
tul pentru noi de a ne întreba, dacă forma acea 
bine venită pentru noi, care vrea să se dea Sta- 
tului Român, este tot aşa pe bine susţinută în 
sensul constituirii ordinei monarchice şi prin ad- 
ministraţia internă a guvernului actual. Căci uşor 
s'ar putea intimpla, că atunci, când ne ocupăm 
de Coroana Regală, adică de chiar înflorirea ar- 
borelui, să negligem tocmai trunchiul şi rădă- 
cina, lui, şi introducând forma din afară a Con- 
stituţiunii Regale, să uităm adevăratul ei fun- 
dament, care este numai în bunul spirit şi în 
inima societății; şi atunci cea dintâi îngrijire ar 
putea să ne fie nimicită şi paralizată prin ne- 
gligența ceailaltă. 

D-lor, un fapt straniu sa petrecut cu ocasia 
nefericitului proces, ce s'a terminat în săptămâna 
aceasta, înaintea juraţilor. Un fapt straniu zic, 

căci cu multe zile înainte de a se incerca acel 
atentat, a putut să citească or şi cine o amenin- 
tare, şi nu numai o ameninţare, dar chiar decla- 
raţiunea, directă şi făţişe, publicată în mai multe 
jurnale, că era luată de un comitet de 50 hotă- 
rirea de a se asasina d. prim-ministru. 

Eu posed un număr dintr'un asemenea jurnal. 
Atentatul s'a întîmplat în ziua de 2 Decemvrie, 
şi aici este numërul unui jurnal de la 17 No- 
emvrie, vindut public la gara de Roman, pre- 
cum se vindea public şi în capitală. Acolo se 
vorbeşte despre acest atentat plănuit, dar redac- 
tovul jurnalului îşi face rezervele sale contra co- 
mitetului de 50, de la care se zicea că provine 
declararea. 

lată dar, d-lor, ce s'a publicat prin jurnale; 
aceasta s'a publicat nu numai în jurnalul ce-l 
am aici, dar şi în alte foi, şi chiar înainte de 
acest număr s'a publicat făţiş declararea pentru 
acest asasinat, 

D lor, nu voiesc să ating toate chestiile ce 
merită a fi relevate din decursul procesului Pe- 
traru, de exemplu că s'au făcut asupra proiecta- 
tului atentat denunţări directe d-lui prefect al 
poliţiei; nu voiesc să relevez ceea ce ar părea că 
resultă din instrucţia procesului, negligenţa, poli- 
ției în prevenirea faptului. Nu më voi pune pe 

acest tărim mai mic, ci relevez faptul acelei 
publicaţiuni anterioare numai pentru a ajunge 
la discutarea unei cestiuni de princip al admi- 
nistrării guvernului. 

D-lor deputaţi, când s'a publicat acele ame- 
ninţări, ne am întrebat poate cu toţii: este o 
aberaţiune mentală ce se manifestă? Este un 
lucru care trebue despreţuit? Şi eu inţeleg, ca 
d. prim-ministru sau ministru de interne să-şi fi 
zis: e cu neputinţă o asemenea faptă în ţară 
la noi, nu trebue luată ameninţarea în serios, 
căci asasinatul organizat nu poate să prindă 
rădăcini la noi. Dar cu toate acestea ştiţi, care 
a fost resultatul acelor ameninţări, şi ele ar 
fi trebuit să fie luate în serios, ar fi trebuit să 
se fi prevenit faptul. 

Dar să ne întrebăm acum, după ce sa întîm- 
plat atentatul, atitudinea luată din partea gu- 
vernului este ea de aşa natură, încât să nu ne 
inspire temeri pentru o mai departe propagare 
a celor idei criminale îndreptate în contra... te 
miti, în contra cui; în contra or-cărei alte per- 
soane. În săptămâna trecută a fost aci în Ca- 
meră o discuţiune asupra unor jurnale, şi s'a 
atins şi cestiunea provocărilor ce se fac prin 
presă. Atunci d. ministru de justiţie şi oratorii 
amici politici ai d-sale avură bună-voinţă de a 

face nişte declaraţiuni, care negreşit sună foarte 
frumos din punctul de vedere al liberalismului 
teoretic. D. ministru, făcând alusie chiar la a- 
meninţătorii acelui atentat, zicea : cu toate aces- 
tea guvernul liberal n'a făcut proces de presă 
şi nu va face proces de presă, nici în faţa ame- 
ninţărilor de asasinat. 

M'am întrebat: ce însemnează o asemenea 
declaraţie de pe banca ministerială, făcută prin 
gura ministrului de justiţie, şeful procurorilor 
sau a parchetului unei ţări, parchet care este 
chiemat a urmări crimele şi delictele ? Să nu fa- 
cem nici o dată proces de presă? Să nu urmă- 
rim presa nici când ea provoacă la asasinat? 
Iată principiul pus înainte de ministrul jus- 
tiției. 

Voci. Cer cuvintul. 

T. Maiorescu. D-lor, eu regret, că un aseme- 
nea princip în asemenea împrejurări s'a pus 
înainte de ministrul justiţiei, şi ca să mărginim 
discuţia asupra punctului de care este vorba, 
permiteţi-mi a recunoaşte impreună cu d-v., 
că nu e lucru mai frumos, mai laudabil decât 
faptul că nu e trebuinţă de urmărirea presei; 
mai recunosc, că în casul de faţă nu poate 
fi vorba de vre-o mësură excepţională; recunosc 
că este de onoarea maturității politice ce a do- 

bindit poporul român, că atât în timpul r&sbo- 
iului cât şi acuma nu este trebuinţă de nici o 
măsură de excepţie, de nici o suspendare a vre 
unei libertăţi publice. Dar rămâind în limitele 
Constituţiei, vorbind numai de crime şi delicte 
în împrejurările în care ne aflăm, astăzi când 
se plănueşte, şi sperăm că se va face, să 
fim inălțaţi la Regat, când suntem aşa dar o 
monarchie, şi o monarchie învecinată cu alte 
monarchii mai puternice decât noi, când vedem 
că în una din aceste monarchii sunt cele mai 
crâncene agitaţii nihiliste, şi când vedem că toate 
monarchiile Europei sunt preocupate de această 
stare de lucruri: ei bine, în asemenea împrejurări 
noi conservatorii suntem în tot dreptul să ne 
întrebăm : ce însemnează declaraţia de principii 
a ministrului de justiţie: nu voi urmări aseme- 
nea provocări la asasinat când se manifestă prin 
presă ? 

Să ne înţelegem ! Presa să fie sustrasă de la or ce 
arbitrar al guvernului, foarte bine. Vrem şi noi să, 
nu fie urmărită şi să nu fie judecată de alte autori- 
tăţi decat acelea pe care le arată Constituţia, adică 
de juraţi, de suveranitatea poporului manifestată, 
prin verdictul juraţilor. Dar această limită pen- 
tru garanţia presei odată pusă prin Constituţie, 
de aci nu resultă declararea de impunitate a 

presei. Nu este stat constituit, care să. ceară or 
să, fi cerut mai mult decât garantarea libertăţii 
presei prin suveranitatea veridictului juraţilor. A 
veni, de şi ai acea garanție înscrisă, şi a declara: 
„nu voi face us de nici o procedură în contra 
presei“, aceasta, D-lor, este o declaraţie, pe care 
o cred incompatibilă cu o desvoltare mai si- 
gură a ordinei noastre politice intr'un stat mo- 
narchic. 

Aci să-mi permiteţi a face o mică digresiune. 
Cu atât mai mult ne a surprins pe noi această 
declarare a d-lui ministru, cu cât principiul 
pus „nu vom face proces de piesă, nici când 
„prin presă se proclamă asasinatul ; nu vom ur- 
„mări presa în nici un cas“, acest princip afir- 
mat este în contrazicere cu acte anterioare ale 
acestui guvern liberal. 

In adevăr, s'au făcut sub acest guvern pru- 

. cese de presă; nu sau făcut în împrejurări 
aşa de grave ca acele, care sunt acum, dar: s'au 
făcut procese de presă şi s'au făcut chiar de 
către un eminent jurisconsult, fost ministru de 
justiţie sub acest guvern, de d. Stătescu. S'a mai 
făcut proces de presă de un alt eminent bărbat 
de stat, fost ministru de interne în ministerul 
d-v., de d. Kogălniceanu. Şi s'au făcut aceste pro- 
cese în împrejurări şi cu procedeuri aşa, de stra- 

nie, încât suntem în drept să zicem, că ceea ce 
rău s'a făcut atunci, ar fi bine să se facă în 
alte casuri mult mai grave acum. Fiind însă 
că s'a desminţit această armare de pe banca 
ministerială, sa zis „nu s'a făcut proces de 
presă“, şi fiind-că s'a afirmat şi de alţi onorahili 
deputați că nu s'a făcut, că nu se face şi că 
nu se va face proces de presă sub regimul li- 
beral, să-mi daţi voie să vë dovedesc, că s'au 
tăcut, procese de presă de acest minister şi cum 
s'au făcut; şi dacă s'au făcut unele foarte rău, ar 
fi bine ca în alte casuri să se facă altele, însă 
mai bine. 

Era ministru de justiţie d. Stătescu, şi în jur- 
nalul Timpul a apărut, reprodusă dintr'un alt 
jurnal, o notiţă prin care se zicea, că s'a comis 
în contra d-lui ministru de justiţie, când eşia 
din edificiul ministerului, o faptă necuviincioasă 
de către un domn Bibănescu. Foarte r8u a făcut 
acela, care a comis un asemenea ultragiu în per- 
soana d-lui ministru al justiţiei, fie zis în treacăt. 
La această notiţă, inofensivă ca valoare poli- 
tică, ne-a venit un comunicat formal de la mi- 
nisterul justiţiei, cu hârtie oficială a ministrului 
justiţiei. O am aci; v'aş obosi cu lectura acestui 
comunicat; l-aş reproduce numai, dacă s'ar con- 
testa. Comunicatul cerea jurnalului nostru să, rec- 

tifice faptul şi sfirşea prin cuvintele: „să se dea 
„această desminţire Timpului, atât pentru a res- 
„tabili adevărul, cât şi pentru ca publicul să 
„vadă odată mai mult, prin ce manopere neleale 
„Oposiţia înţelege să atace şi să discrediteze gu- 
„Vvernul“. Cu alte cuvinte: se cerea de la redac- 
ţia Timpului, în virtutea unui articol din legea 
penală, ca să publice în prima pagină a jurna- 
lului această rectificare. Redactorul de atunci, 
d. I. A. Cantacuzin, a venit la mine şi ne am 
consultat, ce este de făcut. Am decis impreună 
să se refuze din princip inserția acestui comunicat, 
ofensător. Şi a apărut în numărul viitor o decla- 
raţie a Timpului, în care se zicea, că dacă un mi- 
nistru, care se crede ofensat, are dreptul în prin- 
cip să ceară rectificare, n'are dreptul să silească 
o foaie ca să se insulte ea însăş în propriele 
sale coloane. 

Fără indoială acest drept nu putea să-l aibă mi- 
nistrul; acesta este un princip al respectului presei, 
despre care sunt convins, că toţi bărbaţii luminaţi 
din partitul d-v. îl împărtăşesc împreună cu mine. 
— S'a refuzat dar publicarea pentru acest mo- 
tiv; atunci ministrul justiţiei, d. Stătescu, prin- 
tr'o adresă oficială din partea ministerului, a se- 
sizat (cum se zice cu termenul francez) parchetul 
ca să urmărească foaia Timpul, pentru că a re- 

fuzat să publice comunicatul ministerului. Această 
adresă imi veţi da voie să v'o citesc în partea ei 
relativă, pentru că este un lucru mai important, 
şi ar fi foarte trist, când sar găsi un alt ministru 
nu numai liberal, ar fi trist chiar când ar fi din 
partidul conservator, care ar urma acest pre- 
cedent al acelui ministru liberal. 


Copie de pe ordinul ministrului de justiţie No. 607 din 18 
Januarie 1878 către primul-procuror al tribunalului Ilfov : 


„Cu adresa No. 440 din 14 Ianuarie, ce vi 
se alătură în copie, ministerul justiţiei a înaintat 
redacţiei ziarului Timpul comunicatul publicat 
în Monitorul oficial No. 11, în privinţa faptelor 
calomnioase răspândite de acel jurnal contra d-lui 
ministru al justiţiei, cu invitare ca, conform art, 
193, alin. 3, codul penal, să aivă a-l reproduce 
în capul jurnalului. Fiind-că însă până astăzi nu 
se vede că acel ziar să se fi conformat legei, veţi 
bine-voi, d-le prim procuror, a lua disposiţii, ca să, 
se pronunţe contra celor culpabili amenda de 20 
lei pentru fie-care zi de întirziere, faptul acesta 
fiind calificat de lege ca un refuz de serviciu da- 
torit legalmente, şi prin urmare de competenţa 
instanţelor corecţionale“. 

Iată dar un ministru al justiţiei, care în pro- 
pria sa causă n'a sesizat numai parchetul, căci 

aceasta, voi avea onoare să o recomand şi eu pen- 
tru alte împrejurări, de şi nu aş fi recomandat-o 
nici odată în împrejurarea d-lui Stătescu, dar 
care spune procurorului chiar şi ce pedeapsă să, 
provoace de la tribunal, şi decide competenţa 
care s'ar cuveni tribunalului corecţional. Trib. 
corecţional, nu voi să zic intimidat, căci magis- 
tratura este independentă, dar adoptând maniera 
de a vedea a ministrului, a şi condamnat pe d. 
redactor al Timpului. L-am apărat eu, dar se 
vede, că eram mai slab decât adresa ministerială, 
Am făcut atunci apel, şi Curtea de apel în una- 
nimitate s'a declarat incompetentă de a judeca 
acel proces, pentru că a pus principiul cel ade- 
vărat, că este numai de competenţa Juraţilor de 
a examina această materie, şi a zis, conform cu 
teoria ce am avut onoarea să o susţiu înaintea ei, 
că nu este iertat a se interpreta printr'o măsură 
laterală disposiţiile, după care procesele se duc 
la juraţi şi nu se lasă la discreţia tribunalelor 
ordinare constituite. Căci, adaog eu, ar fi atunci 
cu putinţă, ca sub acest pretext să trimită gu- 
vernul jurnalelor opoziţionale comunicări injuri- 
oase, cum era aceea despre care v'am vorbit, şi 
să zică jurnalului: umpleţi foaia ta de opoziţie 
cu comunicările mele în contra ta. Apoi atunci 
unde ar mai r&mânea libertatea presei? 

Iertaţi-mă, dlor, şi sper că nu lipsesc de la da- 
toria modestiei, dacă îmi permit să ating un mic 
fapt personal al meu. N'aş face-o, dacă n'aş fi si- 
lit să intaresc argumentarea, ce vreau să o a- 
duc inaintea d-voastră, şi să fac să, dispară acea, 
atmosferă, care ar putea plana în contra mea şi 
care sar putea rezuma în objecţia: le convine 
conservatorilor, reacţionarilor, să vorbească de li- 
bertatea presei, când sunt în opoziţie, dar de 
ce no practică atunci, când sunt la guvern şi 
în majoritate ? 

Acela, care are onoarea dea vă vorbi acum, a 
practicat-o absolut in acelaş mod şi când făcea, 
parte din deputaţii majorităţii în Camera con- 
servatoare, atunci, când venise reposatul şi mult 
regretatul Costaforu cu un proiect de reformă, 
a codului penal, prin care se încercase să între- 
buinţeze iarăş asemenea măsuri, pentru a sustrage 
jurnalele prin fel de fel de mijloace de la juraţi. 
Singur atunci, de şi din majoritatea conserva; 
toare, în Cameră, mi-am permis să prezent un 
amendament, prin care se declara: nici o më- 
sură preventivă nu se poate lua în contra pre- 
sei, nici odată şi sub nici un motiv presa nu 
se poate sustrage de la juraţi, pănă când Cons- 
tituţia, care garantează libertatea presei, este în 
vigoare; nue iertat, odată ce ai o lege generală a 

statului ca pact fundamental, să cauţi prin legi 
laterale să surpi acest fundament, şi nu poate 
să fie acesta un princip bun, mai ales pentru 
conservatori ; din acest punct de vedere foarte 
conservator şi foarte legal, pe care era pus, acel 
amendament a întrunit majoritatea acelei Ca- 
mere conservatoare, s'a votat, şi în aceeaş seară 
guvernul a retras tot proiectul de reformă a co- 
dului penal, iar d. Costaforu şi-a dat cât-va timp 
după aceea demisiunea. 

Suntem dar în drept, noi aceştia, care apă- 
ram libertatea presei deja in majoritatea Ca- 
merei conservatoare, ca să vorbim ce liber- 
tatea presei cel puţin sub un regim liberal, şi 
ne putem scuti de obiecțiile ce ni s'ar face 
că de ce numai în opoziţie o susţinem. Am sus- 
tinut-o şi când eram în majoritate. Cu această 
mică autoritate ce poate da unui om un ase- 
menea fapt din trecutul său politic, viu din nou 
şi zic: foarte r&u s'a făcut acel proces de presă 
de d. ministru Stătescu şi rău s'a incercat de 
către dsa a se interpreta competenţa tribuna- 
lelor, cu atât mai ru s'a încercat, cu cât în- 
tr'o circulară publicată în Monitorul oficial tot 
d-sa vorbea de libertatea presei, ca de ceva nou; 
pare că pănă atunci libertatea presei fusese pe- 
riclitată de alte Camere şi pare că numai de la 

d-sa înainte era vorba de adevărata libertate a 
presei. Aceasta, D-lor, învederează încă odată 
mai mult, ce deosebire este une-ori între o de- 
clamaţie frumoasă şi între realitatea faptelor, 

Căci, pe când se învă&luiau faptele prin acea 
declaraţie frumoasă din circulară, sub circulară 
se ascundea citatul ordin către procuror, dat 
în contra Timpului. 

Aşa dar, Curtea de apel din Bucureşti, d-lor, 
în unanimitate, a declarat că e necompetentă, 
şi atunci, d. procuror-general — cred că am drep- 
tul să-l numesc: însuş d. Opran — a făcut re- 
curs în casaţie, spre a se stabili de către Curtea 
de casaţie dreptul tribunalelor ordinare de a ju- 
deca presa, iar nu juraţii. Aţi fi crezut d-v., că 
una ca aceasta a fost cu putință sub regimul 
d-v. liberal? Trebue să o credeţi acum, căci aşa 
s'a întimplat. 

Am văzut pe atunci chiar o foaie, care servă 
de organ eminent al ideilor d-v. liberale, ziarul 
Românul, susţinând această teorie, că presa în 
asemenea, casuri trebue să fie judecată de tri- 
bunalele ordinare 

O voce. Nu credem aceasta. Citaţi. 

T, Maiorescu. Repet, că acel organ a justi- 
ficat procedarea şi ordinul d-lui ministru al jus- 
tiţie către d. procuror. Pentru a constata îndată 

faptul, aş putea face apel la d. redactor al jur- 
nalului Românul, care se află între noi. 

Em. Costinescu. Nu-mi aduc aminte. 

D. preşedinte. Amintesc oratorului, că aci nu 
avem redactori şi directori de jurnale; avem 
deputaţi. 

T. Maiorescu. Dle preşedinte, vă sunt re- 
cunoscător de hbhuna-voinţă, cu care mă condu- 
ceţi în această desbatere, foarte grea pentru 
mine. 

Afirm încă odată faptul. Am jurnalul Românul 
cu acel articol la mine acasă. Vë rog, ca pănă 
la proba contrarie să-mi daţi crezămeut. Voi 
aduce acel număr al Românului în Adunare 
mâine, şi chiar astăzi, dacă voiţi, după ce voi 
termina. 

Procurorul general dar a făcut recurs; însă în 
fine la Curtea de Casaţie s'a găsit un procuror, 
d. Scarlat Pherekyde, care a avut destul tact politie 
şi destulă justă apreţiare a principiilor liberale in 
această materie, pentru a nu susţine acel nefe- 
ricit recurs ; recursul neputându-se retrage insă, 
Curtea de casaţie s'a pronunţat asupra cazului, 
şi acel corp, care din norocire nu era şi nu 
este un corp electiv, ci inamovibil, a decis că 
presa nu se poate sustrage de la juraţi nici în 
asemenea cazuri. 

Grav era cazul acesta. Dar s'a întimplat altul şi 
mai grav sub acest guvern. Era în Dobrogea un jur- 
nalist, d. Scheleti, —îi citez numele, fiind-că a fost 
citat în urmă cu laude de pe banca ministerială 
pentru o broşură a sa: Dobrogea, organizarea ei. 
Acest, d. Scheleti făcuse o petiție ca advocat în 
Dobrogea, în numele mai multor proprietari de 
acolo. In petiţiunea sa el arăta plângerile acelor 
oameni către consiliul de miniştri, că erau des- 
poiaţi fără de lege de avutul lor imobiliar. A- 
ceastă plângere s'a găsit injurioasă la consiliul 
de miniştri. Eu aş dori în privinţa aceasta, ca 
d-nii miniştri liberali să fie mai răbdutori, să aibă 
mai multă indulgență în apreţiarea expresiilor ce 
li se adresează ; fiind-că, de! suntem unspopor 
viu, tinăr, şi expresia se poate lăsa să fie mai 
puţin aleasă la unii din noi. 

In consiliul miniştrilor dar s'a zis: această 
petiție este injurioasă, pentru că este zis, că 
se deposedează ca in vremea Turcilor, etc. Sa 
trimis dar în judecată d. Scheleti, s'a condamnat, 
Curtea de casaţie a casat, Curtea de Focşani, la 
care a fost trimisă afacerea, l-a achitat. Insă o- 
dată achitat de Curte în mod definitiv, printr'o 
încheiere luată de consiliul de miniştri, conform 
faimosului regulament al Dobrogei, d. Scheleti 
a fost şters din tabloul advocaţilor, i sa luat 

dreptul de a pleda, i s'a luat dreptul de advo- 
cat pentru acelaş fapt, pentru care Curtea îl a- 
chitase. Ministrul de interne îşi r&sbună pe cale 
administrativă pentru achitarea dobindită pe cale 
judiciară. D. Scheleti, doctor în drept de la Gand, 
june inteligent, căruia i se sfirşise răbdarea, a 
scris atunci această broşură „Organizarea Dobro- 
gei“, broşură pentru care în urmă i sau făcut 
laude de pe banca ministerială. In prefața aces- 
tei broşuri... 

D. vicepreşedinte. Bine-voiţi, d-le deputat, a 
lua aminte, că ceea ce faceţi d-v. nici în ger- 
men nu se coprinde în interpelarea d-v., şi nu 
se cuvine ca Adunarea şi guvernul să fie sur- 
prins. 

T. Maiorescu. V'am exprimat deja recunoştinţa 
mea, d-le preşedinte, pentru buna-voinţă ce puneţi 
în coducerea mea în discuţia de faţă, şi nu ştiu, 
dacă trec peste respectul ce vë datoresc, rugân- 
du-v8 să-mi permiteţi o explicare la ceea ce zi- 
ceţi. Este neapărat ca să fie capete diferite, şi 
eu nu pot înlocui inteligența mea prin inteli- 
genţa altuia. Poate altul să spuie alte argu- 
mente, eu argumentez aşa precum pot şi pre- 
cum ştiu; iar şirul argumentării este acesta: 
vreau să dovedesc, că nu este nici un motiv ca 
d. ministru de justiţie să declare că nu face pro- 

cese de presă; d. ministru este cu atât mai rëu 
venit în această, declarare, cu cât s'au făcut deja 
sub acest regimi procese de presă. Aceasta s'a 
contestat într'o şedinţă anterioară de d-sa; eu 
dar trebue s'o dovedesc, şi ca s'o dovedesc, tre- 
bue să citez exemplele bine constatate, de şi-mi 
pare r&u să o fac întrun mod pentru D-v. aşa 
de neplăcut. 

D. preşedinte. Aţi făcut. 

T. Maiorescu. Dar sunt în dovada aceasta, şi 
această, dovadă este esenţială pentru şirul ar- 
gumentării. 

Continuu dar. Asupra acelei broşuri, pentru nişte 
cuvinte zise în prefaţă în contra d-lui ministru de 
interne de atunci, s'a dat iar în judecată d. Sche- 
leti, după ordinul ministrului, şi s'a condamnat 
la închisoare de un an de către tribunalul de 
apel din Dobrogea; d. Scheleti face recurs în 
casaţie; l-am apărat tot eu şi am zis atunci, 
că chiar în Dobrogea nu poate un tribunal or- 
dinar să sustragă procesele de la juraţi. Curtea 
de casaţiune a casat şi această hotărâre pentru 
alt motiv, s'a trimis cauza înaintea Curţii de Foc- 
şani, şi Curtea a achitat pe d. Scheleti, şi astfel a 
putut să scape acest om de inchisoarea de un an, 
la care era condamnat în urma cererii unui 
ministru de interne liberal. 

Eram dar în drept să zic, că s'au făcut pro- 
cese de presă sub acest minister; dar sau făcut 
aşa precum nu doresc să le facă nici un minister, 
nici conservator nici liberal, fiind-că s'au făcut 
căutându-se a sustrage presa de la judecata ju- 
raţilor spre a o trimite înaintea tribunalelor 
ordinare. 

Odată ce aşa sa făcut, acum, când prin 
presă se propagă asasinatul, actualul d. ministru 
de justiţie face declaraţiunea cam juvenilă: nu 
vom face procese de presă! 

Când se atacă preţioasa persoană a ministru- 
lui de justiţie în privinţa delicateţei prestigiului 
său, faceţi proces de presă; când se atacă mi- 
nistrul de interne prin o broşură, faceţi proces 
de presă, şi când se atacă societatea întreagă 
prin ameninţare de asasinat, declaraţi că nu 
faceţi proces de presă?! 

D-lor, în aceasta este ântâi o contradicţie şi 
al doilea un pericol. 

Inţeleg foarte bine (şi dacă m'am adresat cu 
interpelarea aceasta la d. ministru preşedinte, 
nu mi-am uşurat de sigur poziţia, ci mi-am în- 
greuiat-o) înţeleg foarte bine rolul, atitudinea 
frumoasă ce poate să o aibă d. ministru preşe- 
dinte în această, afacere. Dacă d-sa însuş, care 
a fost victima unui atentat, ar veni şi ar sus- 

ţine acel princip de inpunitate, înţelegeţi cât 
de greu este a-i spune d-sale, care personal a 
avut a suferi de acea odioasă incercare: ar fi 
trebuit să preintimpini răul de mai înainte. 
Insă, onor. Cameră, aci nu este vorba de va- 
loarea, de curagiul or de generositatea perso- 
nală a unui ministru; se poate foarte bine ca mi- 
nistrul preşedinte în curagiul său, în generosi- 
tatea sa, să creadă chiar şi după cele întimplate, 
că nu este trebuinţă de nici o altă măsură; a- 
ceasta însă nu autoriză pe o Cameră sau pe 
alți oameni prevăzători de a admite ca să se 
erige în sistem, prin o declaraţie formală depe acea 
bancă, inpunitatea absolută a presei. D-lor, dacă 
sar fi supus din vrema chestia amenințării cu 
asasinatul înaintea juraţilor; dacă procurorul ar fi 
urmărit cu o lună de zile înainte acea amenin- 
tare; dacă se încerca să se facă de atunci, nu 
prin arestări preventive, ci pe deplina cale le- 
gală, lumină asupra acestei chestii, sunt sigur 
că s'ar fi preîntimpinat încercarea de asasinat, 
Poate oare să zică o Cameră legislativă: M&su- 
rile de siguranţă ce sunt prevăzute în Consti- 
tuţiune, când s'a pus presa sub controlul jura- 
ților, sunt de prisos? Nu este leac în contra 
acestei amenințări de presă? Şi, când Constitu- 
ţia pune un leac, ar fi rolul nostru să zicem: 

Nu voi recurge nici odată la leacul constitu- 
tional, care sunt juraţii? Ar fi rău acest rol; nu esta 
chiemarea, noastră şi mai puţin a ministrului 
justiţiei de a declara în princip, că nu va recurge 
nici odată la juraţi. Réu a făcut onor. d. ministru 
al justiţiei şi d. ministru de interne, că la timp 
n'au atras atenţia organelor subalterne asupra 
acelor ameninţări de asasinare, şi probă că au 
făcut r&u, este tocmai că faptul din nenoro- 
cire s'a comis, şi pentru un proces de presă, 
care nu s'a făcut la juraţi, aţi avut un proces 
de asasinat, care s'a făcut la juraţi. 

Bste însă poate mai nemerit din partea noastră, 
a oposiţiei conservatoare, aşa de puţin numeroasă, 
în mijlocul d-v., de a nu pune multa importanţă 
pe declaraţiile d-lui ministru al justiției; d sa 
este încă prea nou venit pe acele bănci, şi în 
improvizaţiile d-sale, cam lungi, poate să se pri- 
pească a enunţa principii, care nu sunt ade- 
v&ratele principii nici măcar ale guvernului pe 
care-l reprezentă. 

Pentru simplul acest motiv naş fi ridicat 
dar chestia; însă mai sunt un şir de alte 
fapte, care stau în raport cu aceasta, Dacă 
guvernul este poate încă autorizat să zică: 
prefer a nu lua măsuri preventive şi repre- 
sive, de sigur veţi fi alături cu mine pentru 

a-i spune: înţelegem să nu iai măsuri re- 
presive; dar să încurajezi, fie numai indirect, 
tendenţe subversive, aceasta n'o putem permite. 
Cred, d lor, că sunt câte-va fapte în administra- 
ţia guvernului actual, care sunt de natură a 
dovedi o asemenea incurajare, probabil fără 
conştiinţă din partea acelora, care le comit sau 
le tolerează. De abia se întîmplă atentatul de 
la 2 Decemvrie, şi mai mulţi din noi, între 
alţii şi eu, am primit o foaie volantă din Iaşi, 
cu data de 5 Decemvrie, 3 zile după atentat, 
sub-semnată de un domn, căruia nu-i voi face 
onoarea de a-i cita numele în parlament; poate să 
fie acest june un om foarte inteligent, poate că 
în teorie viitorul să se apropie mai mult de 
ideile sale, astăzi însă societatea noastră, cum 
este constituită, nu poate decât să respingă 
asemenea teorii. Acea foaie a fost distribuită în 
numele socialiştilor români, acelora pe care po- 
liţia a încercat să-i aresteze acum. Zic incercat, 
fiind-că nu ştiu, dacă şi românii au fost în a- 
devăr arestaţi sau numai străinii. 

O voce. Nici un român nu s'a arestat. 

T. Maiorescu. Prea bine. Intre altele prin 
acea foaie socialiştii români se înţelege că nu 
pot decât „a aduce cordialele lor salutări d-lui 

„Brătianu pentru fericita lui scăpare şi adinca 
„părere de r&u de atentatul comis.“ 

Până aci şi noi, conservatorii, ne aflăm de 
acurd cu acest manifest socialist; dar la pa- 
gina ceailaltă, unde sunt anunţate câte-va tese 
în tonul apocaliptic obişnuit la aceşti domni, 
se zice, sub No. 7: „In cas dacă socialiştii din 
„România vor fi siliţi vreodată, din nenorocire, 
„să urmeze exemplul fraţilor lor de peste Prut, 
„ei, ca şi comitetul executiv din Petersburg, nu 
„Vor ascunde actele lor, cum fac astăzi reac- 
„ţionarii, adoratori ai knutului rusesc“. 

Va să zică, nu vor ascunde actele lor, ci le 
vor da la lumină. Sa dat la lumină câte-va 
săptămâni după aceasta, din nenorocire, şi ac- 
tul comis contra Imp&ratului Rusiei de colegii 
acestor d-ni din Petersburg. 

D lor, vë întreb acum: trebue urmărită sau 
nu o asemenea chestie, când se prezentă în pu- 
blic? Chestie de apreţiare, de tact sau de tem- 
perament politic, şi nu-mi permit nici chiar aci 
să fac întrebarea, pentru ce nu s'a urmărit de 
actualul guvern. Căci alta este ceea ce vreau 
să semnalez atenţiunii onor. Camere: tinărul, 
care a sub-scris această foaie socialistă, este 
bursier al statului, direct subvenţionat de mi- 
nisterul instrucţiunii publice. Cum consideraţi 

d-voastră un asemenea fapt? Toată libertatea, 
d-lor, lăsaţi-o, fie şi libertatea presei pănă la 
licenţa arătată; dar un lucru nu puteţi cere de 
la monarchia constituţională: ca ea, dacă prin 
libertatea presei tolerează libera manifestare a 
tutulor părerilor întru cât sunt teoretice, dacă ea 
admite, că poate fi o viitorime, când aseme- 
nea teorii vor dobindi o realizare practică, să 
vie astăzi și să încurajeze ea însăş prin bud- 
getul statului direct sau indirect asemenea 
lucruri. Aceasta nu se poate admite. Poate de 
ex. să fie o foaie de publicitate la noi, care să 
se întituleze „Republica“ şi care să manifeste 
şi să susţie or ce idei republicane: libertatea, 
presei o tolerează; însă ca acea foie să fie sub- 
venţionată de guvern sau redactată de functio- 
nari ai guvernului, aceasta nu se poate într'un 
stat monarchie. 

O voce. Şi subvenţia i să dă pentru ideile lui? 

T. Maiorescu. D lor, acest tintr este bursier 
al statului. Recunosc, câ nu este subvenţionat 
anume pentru teoriile şi ideile ce le propagă 
prin acea foaie. Dar odată ce un asemenea lu- 
cru s'a prezentat în public, ministrul trebue să 
ia măsuri în contra lui. Nu s'a luat, și aici tre- 
bue să ne plângem. Poate să fie un băiat inte- 
ligent acela, îl văd în clubul studenţilor din 

lași, citesc că are să ție o conferenţă asupra 
darvinismului; poate că tinărul este un pur- 
tător de ştiinţă, nu contest; dar tocmai toate 
aceste combinate cu faptul că el este bursier 
al statului, dau o gravitate propagandei ce 
se face între studenţi, şi care nu poate fi in- 
găduită. 

Acesta nu este un fapt izolat. Este acolo în 
Iaşi un alt domn, care cam în acelaş timp a 
scris, a publicat şi a respândit o broşură cu titlul: 
câte va comentarii asupra ideilor sănătoase; şi 
în această broşură asupra „ideilor sănătoase“ 
se zice între altele, iarăş numerotat şi iarăş în 
mod apocaliptic, după obiceiul acelor domni: 

„Hoţul a ucis un om şi piere, Vera Sassuliteh a 
„încercat să omoare pe Trepoff. Cel ântâi din 
„motiv egoist, iar cea a doua din motiv al- 
„truist. Faptul ântâi e immoral, al doilea 
„moral“. 

O opiniune ca toate opiniunile, exprimabilă 
sub libertatea presei. Acest domn însă fu- 
sese numit de actualul guvern profesor.... 
unde?.. chiar la un seminar bisericesc, la 
Curtea-de-Argeş. De acolo a fost depărtat sau 
se indepărtase singur pentru o istorie întîmplată 
la o înmormântare, îşi bătuse joc de religia 
noastră, cu care ocasie un membru al actualului 

guvern, d. ministru de externe B. Boerescu, atunci 
în oposiţie, atacase guvernul cu multă vioiciune, 
S'a dus apoi la laşi acest domn, şi acolo în 
vremea alegerii mele de deputat, când era pre- 
fect de district actualul prefect al poliţiei capi- 
talei d. Radu Mihai, acest domn trecea de 
protegiatul d-lui prefect şi a fost numit de d-sa 
medic de plasă, de şi era străin de origine, şi 
este rară numirea de funcţionari străini la noi. 

Toate aceste pot fi interpretate ca negli- 
genţă; dar ele se repetă aşa de des, încât 
ne este permis să ne întrebăm faţă cu guver- 
nul: asemenea teorii nu cum-va se vor inter- 
preta de tinerime şi de oamenii puţin price- 
puţi ca tolerate şi chiar încurajate de minister? 

Cu ocasia procesului iui Petraru unul din 
acuzaţi, Pătescu, s'a dovedit că a fost institu- 
tor primar la o scoală din Capitală, şi s'a con- 
statat, că la 1875 ministrul conservator de a- 
tunci, în urma unei denunţări, că Pătescu sileşte 
pe elevi să cumpere cărţile sale, pe care elevii 
nu le pot înţelege, s'a dus să inspecteze şcoala, şi 
când a intrat în clasă, a găsit pe acel insti- 
tutor şezend pe catedră şi citind o carte străină, 
iar băeţii ocupându-se cu alte lucruri, şi cei din 
banca din urmă se jucau cu arşice. Iată, d-lor, un 
fapt, care numai politic nu era. Atunci acel 

ministru, fie şi conservator, a zis institutoru- 
lui: d-ta nu eşti pentru şcoala primară, 
lasă-te de această meserie. Institutorul nu a 
voit şi a fost destituit. Eu cred, că a tăcut bine 
acel ministru, de şi conservator. Vedeţi dar, 
d-lor, că Pătescu a fost dat afară pentru un 
fapt de  neiertată negligenţă pedagogică. Ei 
bine, cum au căzut conservatorii de la putere, 
din darea afară a acelui domn s'a făcut pentru 
el un titlu de merit şi ela fost numit de 
guvernul liberal revisor scolar peste institutorii 
din chiar capitala ţării. Ei, d-lor, iertaţi-mă: 
este ceva teribil în aceste schimbări administra- 
tive de la un guvern la altul! Când este vorba 
de schimbarea de prefecţi şi de alţi asemenea 
funcționari politici, acelea sunt justificate, pen- 
tru că deocamdată nu se poate altfel. Dar ne- 
fericitul sistem ce-l avem noi de a face numai 
decât şi cu or ce preţ un titlu de merit şi de 
înaintare acelora, care au fost depărtaţi pentru 
negligență sau din alte motive disciplinare de 
către guvernul precedent, acest sistem este foarte 
periculos şi nu poate să aducă decât corupți- 
une în administraţie şi turburare în spiritul pu- 
blic. 

Cred, că este bine să se releveze asemenea, 
lucruri spre a nu se mai face pe viitor. Și cu 

această ocasie eu din parte:mi doresc, ca a- 
tunci, când vor avea conservatorii o majori- 
tate în Cameră, dinşii să nu urmeze acest 
exemplu al d-v., să nu schimbe pe toţi funcţio- 
narii, ci să 'continue cu măsurile cele bune ad- 
ministrative de la un guvern la altul şi să nu 
surpe tot, ceea ce sa făcut în intervalul de la 
o schimbare de minister la alta; căci atunci 
surpăm din temelie chiar posibilitatea unei or- 
ganizări. 

Mi-e teamă chiar, că acel domn Pătescu a 
fost mai ales recomandat şi înaintat sub d-v., 
fiind-că, precum văd din acuzare, pare a fi scris 
scrieri incendiare. Nu cumva acele scrieri incen- 
diare au fost ele tocmai titluri de recoman- 
dație pentru înaintare? Nu cum-va unii din a- 
ceastă majoritate liberală nu s'au desbrăcat 
incă de tot de ceea ce ar fi trebuit să pără- 
sească din deprinderile revoluţionare ale trecu- 
tului, de a însoţi şi încuraja cu bună voinţă 
nişte acte.... 

D. preşedinte al consiliului. Din ce în ce in- 
cepi să fii mai îndrăsneț. 

O voce. Şi să abuzezi de paciența majorităţii. 

D. preşedinte al consiliului. Abuzezi de bună, 
voinţa majorității pentru că califici majori- 

tatea aceasta, că ar fi compusă de oameni re- 
voluţionari. (Zgomot). 

T. Maiorescu. Această interpelare am adre- 
sat-o d-v., d-le ministru preşedinte, nu pentru 
d-v., ci în parte contra politicei d-v. 

D. preşedinte al consiliului. Şi în contra ma- 
jorităţii acestei Camere. (Zgomot). 

D. vice-preşedinte. Vë rog, d-lor, lăsaţi, nu în- 
trerupeţi. 

T. Maiorescu. Prin urmare, între d-v. şi între 
mine nu vë pot primi pe d-v. de judecător; 
sunt pus numai sub scutul bine-voitor al d-lui 
preşedinte al Cumerei, care deja de două ori 
a avut buna voinţă să mă conducă în această, 
desbatere. (Zgomot). 

D-lor, înţelegeţi bine, că dacă fac această in- 
terpelare din partea şi în numele partidului 
conservator, nu pot conta totdeauna pe bine- 
voitoarea d-v. apreţiare; nici în rolul meu nu 
intră de a conta pe această apreţiare a d-v. 
Rolul meu este de a spune ceea ce am de 
spus în limitele bine determinate de regulament, 
şi-mi îndeplinesc datoria mea de mandatar al 
ţrii, când fac o accentuare a unei stări de lu- 
„cruri, pe care o cred foarte primejdioasă, pen- 
tru că este otrăvitoare pentru spiritul public şi 
mai ales pentru tinerime. 

Cred, că ar fi o incercare zadarnică, când 
am voi noi să fundăm tot mereu prin legi şi 
regulamente ordinea publică, dacă în acelaş 
timp prin asemenea m&suri administrative lä- 
săm să se strecoare neintrerupt ın spiritul tine- 
rimii noastre credința, că actele de felul acelor, 
ce am avut onoare a vi le relata, nu sunt, 
precum ar trebui, desaprobate de guvern, unele 
par a fi chiar încurajate. (Zgomot). 

Aş voi prin urmare să obţiu de la guvern 
o declarare lămurită şi mai preciză decât s'a dat 
pănă acum, dacă a luat sau gândeşte să ia më- 
surile necesare, prin care să se stirpească acea 
credinţă din spiritul public şi din contră să se 
ştie bine, că or ce incercare revoluţionară va 
fi pedepsită. (Zgomot). 

D-lor, aceste fapte ar fi fost şi pentru mine de 
mai puţină gravitate, dacă nu vedeam din mij- 
locul d-voastră, cu majoritatea cred a Camerei, 
sub-scriindu-se o propunere, ca fiind temeri de 
desordine, să se acorde o sumă de 300 mii de 
lei pentru ordinea publică, pentru menţinerea, 
ei prin poliția secretă, şi am felicitat din inimă 
pe d. ministru-preşedinte, că nu a primit această 
sumă. Dar r&mâne faptul: sa găsit o majori- 
tate a unei Camere liberale, care, pe când mi- 
nistrul justiţiei declara că el nu face procese de 


502 


presă, de altă parte cerea fonduri secrete pen- 
tru menţinerea ordinei publice prin poliţie. Ei 
bine, pe de o parte cererea de fonduri secrete 
pentru poliţie, şi pe de altă parte tolerarea de 
asemenea fapte din partea administraţiunii, a- 
ceasta este o contrazicere, care este periculoasă 
pentru spiritul public. 

Este cu atât mai periculoasă, dle preşedinte, 
cu cât în organe autorizate ale partidului libe- 
ral, în acea foae, care este cu drept cuvint chie- 
mată să fie reprezentanta tendenţelor şi ideilor 
d-v., în Românul, s'au susținut direct teorii, idei şi 
apologii, pe care le cred subversive şi incom- 
patibile cu monarchia constituţională. (Mirări). 

D-le președinte, îmi daţi voie, înainte de a 
procede mai departe, să vë cer indulgenţa D-v., 
dacă citez un jurnal. 

D. vice-preşedinte. Nu aveţi indulgenţa mea fă- 
când proces majorităţii Camerei şi jurnalelor în 
deosebi. D-le Maiorescu, sunteţi destul de inteligent 
ca să înţelegeţi, că nu poate fi permis aceasta nici 
unui deputat, de or ce coloare, de or ce partidă 
ar fi. Sunt dator să fiu imparţial şi să observ 
regulamentul pentru toţi, şi mai cu seamă să 
proteg minoritatea; insă nu vě pot permite a 
urma calea, pe care v'aţi pus. Acesta este rës- 

punsul meu. Vë rog, urmaţi, şi-mi voi face da- 
toria. 

Titu Maiorescu. D-le preşedinte, îmi dați voie 
să vă citez un fapt în privința regulamentului. 
Am auzit de la însuş d. preşedinte al onor. 
Adunări, zicându-se de câte-va ori, când se cita 
un jurnal în discuţiunea noastră: nu aduceți jur- 
nalele la bara Camerei! 

D. vice-preşedinte. Aşa este! 

Titu Maiorescu. Socotesc, d-le preşedinte, în 
privinţa acestui princip, că el nu poate să fie 
admis ca normă întrun sistem constituţional 
de astăzi. 

A fost mai nainte discuţie în Anglia, şi dacă, 
vă interesează datele, a fost la 1840, sunt de a- 
tunci 41 de ani, şi, printr'o ultimă decisie de la 9 
Martie 1857 s'a recunoscut formal, că jurnalele 
şi discuţiile din jurnale se cuvine a fi aduse în 
discuţia parlamentului. Şi cum poate fi altfel, 
când „jurnalele sunt reprezentanţii opiniei pu- 
blice? Curentele opiniei publice trebue adese ori 
să le luăm din jurnale, şi am lipsi de la adevă- 
rul, ce datorăm societăţii şi nouă Camerei, dacă 
nu am atinge asemenea lucruri arătâte prin jur- 
nale. 

D. vice-preşedinie. Bine-voiţi a crede, că sun- 
tem şi noi de idea d-v. de a se discuta opiniile 

din jurnale, însă nu a se acuza aici redactorii. 
Căci atunci daţi dreptul tutulor de a se ridica 
ca să vorbească. Nu intindeţi acest sens până 
unde vă place. Altfel daţi drept d-lui Costinescu 
ca să se scoale şi să apere jurnalul Românul, 
daţi dreptul şi jurnalului Timpul ca să vie să 
se apere. Apoi unde mergem cu aceasta? 

T. Maiorescu. D-le presedinte, am relevat acest 
princip. Dacă D-v. sunteţi de altă părere, or eu 
nu am înțeles, atunci trebue să tac în privinţa 
aceasta. 

D. vice-pregedinte. Eu cred, şi împreună cu mine 
toată Camera, că nu poate fi permis a se face 
proces, a se aduce acuzații în Cameră diferitelor 
jurnale, care reprezentă diferitele partide... 

T. Maiorescu. Fără îndoială, d-le preşedinte, 
că nu se poate înţelege aceasta. Dar vedeţi... 

D. vice-preşedinie. Nu puteţi aduce la bara 
Adunării polemica jurnalelor ; căci va trebui ca 
să dau cuvintul d-lui Costinescu ca să-şi apere 
jurnalul, precum şi alţii. 

D. preşedinte al consiliului. Eu aș dori să-l laşi 
să continue până la sfirsit, fiind-că văd că altă, 
teorie a menţinut până acum, şi cu altă teorie 
va sfirşi discursul d-lui Maiorescu, astfel încât, 
de nu-l veţi lăsa să continue, poate că noi am 
fi limitați în r&spunsul nostru. 


505 


D. vice-preşedinte. Bine-voiţi a-mi permite, d-le 
prim-ministru, să nu fiu de idea d-v. Toc- 
mai pentru a evita o asemenea luptă, am crezut 
de cuviinţă să rechem la chestie pe d. Maio- 
rescu. Dar ce să-i fac? Eu am făcut apel la d-sa, 
dar nu bine-voieşte să më înţeleagă. Urmaţi, 
d-le Maiorescu. 

T. Maiorescu. Nu ştiu, dacă am meritat mus- 
trarea ce-mi faceţi; pănă acum m'aţi întrerupt 
de dou ori, zicându mi că më duc prea departe 
cu chestia proceselor de presă. Eu m'am încer- 
cat să dovedesc, ce înţeleg prin acest mod de 
argumentare, şi eram în drept să continuu pen- 
tru a desvolta, idea mea, fiind-că nu m'aţi o- 
prit atunci. M'aţi întrerupt a treia oară fără să 
merit observarea d-v., m'aţi întrerupt zicându- 
mi, că më pun pe un t&rim, care nu este ad- 
misibil în parlament, căci viu şi fac proces jur- 
nalelor, şi aţi zis, că nu se poate face proces 
jurnalelor aci. 

Eu, d-le preşedinte, în or ce cas m'aş supune 
părerii dv.; m'aş supune, fiind-că sunteţi pre- 
şedinte. Insă chestia este alta, şi când d-v. fa- 
ceţi apel la inteligenţa deputatului, eu fac apel 
la inteligenţa vice-preşedintelui. Bine-voiţi dar 
a-mi permite sa deslegăm chestia aceasta de 
princip, să vedem: care este limita desbaterilor 

parlamentare în privinţa celor scrise întrun jur- 
nal, mai ales când este reprezentantul ideilor 
majorităţii. Căci noi trebue să ştim atunci, când 
ni se închide gura din partea biuroului, cel pu- 
ţin de ce era vorba în princip. 

Aşa dar iată chestia reguiamentară: aş vrea 
să aduc, ca deputat din opoziţie, la cunoştinţa 
0-v. şi a ţării următorul lucru: că într'o 
foaie însemnată a partidului, nu citesc, de şi o 
am aci... 

D. preşedinte al consiliului. Citeşte, fiind-că 
şi eu am să aduc mâne aci jurnalele d-v. 

T. Maiorescu, Cu părere de r&u nu pot primi 
permisia d-v., aştept pe aceea a preşedintelui 
Camerei. Eu nu vorbesc pentru, ci în contra d-v., 
d-le ministru-preşedinte, şi vorbesc pentru ceea 
ce më cred dator să spui înaintea Camerei şi 
a țării, 

D-le preşedinte al Camerei, iată punctul de 
princip şi de discuţie parlamentară: Vroi să a- 
duc la cunoştinţa Camerei în desvoltarea interpe- 
lării mele, că un organ de publicitate, un jurnal, 
care trece şi s'a declarat chiar in această Ca- 
meră de către un deputat cu ocazia unei dis- 
cuţii de acum doi ani, că reprezentă ¿deile par- 
tidului, care se află aci în majoritate şi este re- 
prezentat prin acest guvern, că acel organ de 

publicitate, zic, ale cărui idei stau în conexitate 
cu ideile majorităţii, r&spândeşte idei, pe care 
le cred periculoase şi cred, că aceste idei le pot 
atinge. 

D. vice-preşedinte. Sunteţi în drept să discutaţi 
sub această formă. 

T. Maiorescu. Apoi da, evident, sub forma a- 
ceasta ; căci forma ce mi s'a părut că rezultă 
din observările ce mi-aţi făcut, e o formă ce 
d-voastră, aţi interpretat-o, dar nu este a mea. 
Unde mi-a trecut mie prin cap să fac proces 
jurnalelor ! Inaintea cărei Curți şi cu ce pro- 
cedură? Numai de proces nu poate fi vorba aici. 

Ei bine, cu drept sau fără drept, dar e un 
fel de răspundere, un fel de inconvenient, un fel 
de gravitate a situaţiunii, când eşti la guvern şi 
când ai un organ, care reprezentă partidul de la 
guvern şi prin urmare şi pe guvernul însuş, nu 
întrun mod oficial, dar într'un mod înţeles de 
toţi. Inconvenientul este, că părerile manifestate 
într'o asemenea foaie au mai multă autori- 
tate înaintea tutulor acelora, care voiesc să sus- 
ție acest guvern, au o autoritate mai ales ın 
acea parte a tinerimii, care vrea să insoţească 
cu simpatiile ei toate acţiunile partidului liberal. 
N'ar Â permis unui deputat să vadă un pericol 
în ceea ce se face aci? Cred că da. 


508 


D-lor, în această foaie publică şi autorizată în 
împrejurările de faţă se susțin direct şi făţiş 
teorii, care, dacă, ar fi vre-o dată realizate şi puse 
ın lucrare de guvern, ar surpa din temelie edi- 
ficial monarchiei constituţionale ; se încurajază 
acte, care nu trebue să fie încurajate, se face 
apoteosa lui Blanqui câte-va zile după atentatul 
încercat în contra d-lui prim-ministru, de şi pe 
Blanqui, dacă ar mai fi trăit şi ar fi fost în mijlocul 
nostru, l-am fi văzut pe banca de acuzat alături 
cu Petraru, fiind-că n'a fost atentat politic la 
care Blanqui să nu fi participat, când nu se afla 
în închisoare. Pe de o parte se urmăreşte Pe- 
traru şi complicii săi; pe de o parte se votează 
adrese de îndignare de către Cameră; pe de o 
parte vin deputaţi şi cer 300,000 franci pen- 
tru poliţie ca să urmărească desordinele din 
țară: şi pe de altă parte organul autorizat al 
„d-voastră înalță pe Blanqui, îl apoteosează pe 
acest om şi zice că a avut numai nedreptatea 
de a anticipa intrun mod prea pripit ideile de 
progres şi de civilizaţie ale secolelor viitoare. 
Parcă aud cuvintele lui Petraru înaintea jura- 
ților... 

Ei bine, D-lor, n'ag vol să fac procesul nimă- 
nui, dar gândiţi-v& d-voastră, or ce părere veți 
manifesta, or ce mi se va r&spunde mai pe 

urmă de pe acea bancă, gândiţi-vă d-v., dacă 
nar fi bine să fie mai mult spirit de ordine din 
partea acelora, care conduc majoritatea; dacă a- 
tunci, când se fac arestări în Iaşi şi atentate în 
Bucureşti, nu e timpul venit, ca asemenea exu- 
beranţe de idei, care sunt primejdioase tine- 
rimii, să dispară din foile autorizate ale guver- 
nului. 

Am aci un alt articol al acestei foi; e publi- 
cat sot sub guvernul acesta. Aici zice un co- 
respondent din străinătate la adresa noastră, a 
conservatorilor: Ce vă miraţi că nu suntem mul- 
tumiţi nici cu Gambetta? „Că nu suntem mulţu- 
miţi nici cu guvernul republican din Franţa? Că 
voim revoluţia în permanenţă? Da, aşa este: nu 
suntem mulţumiţi cu Gambetta; da, nu ne sa- 
tisface guvernul republican din Franţa; da, voim 
revoluţia în permanenţă“. 

D-lor, acestea sunt deprinderi şi manifestări, 
care aveau înțeles poate în acele timpuri, în care 
mişcarea, revoluţionară putea în adevăr trece drept 
mişcare de progres; dar azi, după ce am făcut atâtea, 
revoluţii, am răsturnat şi privilegiele vechi și 
vechiul protectorat, am făcut lovituri de stat şi 
am intrat într'o eră, care ziceţi că e constitu- 
țională şi liberală; astăzi, tot să mai r&sturnăm 
mai departe? Tot revoluţie în permanență? Şi 

oare nici odată să nu pierdem deprinderea de a 
ne încânta de cuvintul resturnare şi revoluţi- 
une? Ce efect poate să aibă aceasta asupra ti- 
nerimii, care ne înconjoară şi care se uită la noi, 
mai ales la d-v., ca să vadă ce faceţi şi ce sfă- 
tuiţi ? 

Eu cred, D-lor, că este momentul venit ca o 
declaraţie din partea d-lui prim-ministru să ne 
asigure şi să liniştească ţara în această privinţă; 
şi este propriul rol al opoziţiunii de a deştepta, 
o majoritate, prea dispusă a trece peste limitele 
puterii permise, şi de a-i aduce aminte, că tre- 
bue să striîngă friul. 

Dar imi veţi zice, D-lor: oare presa oposiţiei 
noastre nu comite şi ea excese? 

O voce. Prea multe. 

T. Maiorescu. Oare nu comite şi ea pe toată, 
ziua asemenea excese? La aceasta, D-lor, rës- 
- pund, că dacă le comite, e foarte de regretat; 
dar opoziţia nu e la guvern, ea nu conduce des- 
tinele ţării şi nu are altă responzabilitate decat res- 
ponzabilitatea faţă cu susţiitorii şi cu alegétorii ei. 
Insă cu totul altu] e rolul unei prese, care reprezentă 
ideile majorităţii, majorităţii conducătoare a ţării 
şi inspiratoare a ideilor guvernului care stă pe 
acea bancă. Aci rolul este cu totul altul, şi în 
contra, acestei părţi a direcţiei, contra acestei 

depăşite responsabilităţi m'am crezut dator să 
mě ridic. 

Termin cu exprimarea dorinței, ca îngrijirea ce 
a avut-o guvernul de azi pentru regularea Dinastiei 
şi îngrijirea ce aud că este gata să o arate pen- 
tru întărirea Dinastiei şi monarchiei prin Regat, 
să se manifeste în acelaş mod în tot mersul 
administrativ ; doresc ca să dispară din practica 
guvernului acte, ca cele ce am semnalat şi care 
sunt mult mai multe şi mai însemnate decât le 
am arătat astăzi, doresc ca printr'un spirit mai 
bun de ordine să ne întărim şi noi ca stat in- 
dependent ce suntem, în deprinderile adminis- 
trative şi politice ale statelor adevărat consti- 
tuite şi adevărat monarchice, pentru ca să se 
poată implanta rădăcina încă plăpândă şi tinără 
a Dinastiei noastre hereditare şi să se poată îm- 
planta mai ales în inimele tinerimii, care pri- 
veşte la noi. Căci numai un asemenea funda- 
ment sădit în conştiinţa publică a poporului 
este adevăratul reazăm al or-cării monarchii. 

Răspunsul ministrului-prezident la inter- 
pelarea de mai sus şi discuţiă ce se ur- 
mează prin intervenirea dlor N. Jonescu, 
A. Stolojian, C. A. Rosetti, A. Lahovari 
(după care Ioan Brătianu ia din nou cuvin- 
tul), P. Carp şi N. Fleva ocupă toată şe- 
dința dela 13 Martie şi se termină printr'un 
vot de trecere la ordinea zilei. Dar totuş 
remâne impresia, că o puternică manife- 
stare în sensul ordinei monarhice se im- 
pune guvernului şi partidului liberal. 

Şi în adevăr a doua zi, 14 Martie 1881, 
la începutul şedinţei Camerei, generalul 
Lecca propune din iniţiativă parlamentară 
proclamarea Regatului. Propunerea trans- 
formată în proiect de lege se primește de una: 
nimitatea Camerei, trece îndată la Senat, 
care o votează asemenea cu unanimitate, 
şi se sancţionează in aceeaş zi. 

Precum în Senat dd. Lascar Catargi şi 
G. Gr. Cantacuzin, aşa în Cameră dd. P. 
Carp şi A. Lahovari declară în numele opo- 
ziţiei conservatoare adesiunea lor la marele 
act naţional, în deosebi Alexandru Lahovari 
cu următoarele cuvinte finale: 

„Indrăsnesc a declara în numele partidu- 
„lui conservator, care a fost totdeauna cre- 
pdincios Domnului Carol I şi in timp de 
„prosperitate şi în timp de nevoie, că 
„astăzi, de şi în minoritate, de şi puţini, îi - 
„aducem încă ceva, care merită a fi pre- 

„ķuit: unanimitatea reprezentațiunii legale 
a Ţării“, 

Dar cea mai semnificativă declarare, ce 
se face în şedinţa solemnă de la 14 Martie 
1881, este a prezidentului Camerei, a ve- 
chiului republican C. A, Rosetti: 

„Sunt la sfîrşitul vieţei mele după regu- 
„lelo naturei; în asemenea vîrstă, în ase- 
„menea momente, nimeni nu se poate în- 
„doi de sinceritatea aceluia, care vorbeşte. . , 

„Dacă neam combătut uneori, lupta a 
„fost în lucrurile mici. Când a fost vorba 
„de naţiune, n'a fost Român, care să fie 
„în diviziune; n'a mai fost diviziune, ci 
„unitate... 

„Nici o lovire nu poate să sfărame o 
„națiune cât de mică, când ea este una- 
„nimă, Şi unanimă a fost și va fi România 
„în toate cestiunile cele mari“ ... 

„Recunoscător soartei, care mi-a dat a- 
„ceastă fericire, rară în analele Istoriei, vă 
„zic: că aţi încoronat şi viaţa mea. Tră- 
„iască România! Trăiască, Maiestăţile Lor 
„Regele şi Regina!“ 


Cu Proclamarea Regatului se încheie 
epoca, de pregătire a Statului Român de la 
1857 la 1881 şi începe o Eră nouă în evo- 
luţiunea, politică a acestui stat, atât în 
relaţiile sale interne cât; şi în cele externe. 

Sub ce forme se va manifesta noua Erä 
în viața noastră publică şi cum va produce 
cu necesitate o modificare fundamentală a 
vechilor partide, în prima linie o disen- 
siune în partidul conservator, vom căuta 
să arătăm în întroducerea istorică a volu 
mului al treilea, 

